
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 123 


7 Φεβρουάριου 2001 


ΑΠΟΦΑΣΕΙ Σ 

Αριθ. 866 (1) 

Έγκριση Κανονισμών της Ανώνυμης Εταιρίας με την επω¬ 
νυμία "Οργανωτική Επιτροπή Ολυμπιακών Αγώνων - 
Αθήνα 2004 Α.Ε.": α) Για την ανάθεση, παρακολούθη¬ 
ση και παραλαβή μελετών και υπηρεσιών και για τη σύ¬ 
ναψη και εκτέλεση των σχετικών συμβάσεων και β) Γ ια 
την προμήθεια, παράδοση και παραλαβή αγαθών, υλι¬ 
κών και προϊόντων και για τη σύναψη και εκτέλεση των 
σχετικών συμβάσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α.του άρθρου 2παρ. 14του Ν. 2598/1998 (Α'66), όπως 
τροποποιήθηκε με το άρθρο 24 παρ. 3α του Ν. 2741/1999 
(ΑΊ99) και στη συνέχεια με την παρ. 6α του άρθρου 1 του 
Ν. 2833/2000 (ΑΊ50) 

β. της κοινοτικής οδηγίας 92/50/ΕΟΚ του Συμβουλίου 
της 18/7/1992, όπως τροποποιήθηκε με την κοινοτική 
οδηγία 97/52/ΕΚ του Συμβουλίου της 13/10/1997 
γ.του Π.Δ. 346/1998 (Α'230),περίπροσαρμογήςτηςελ- 
ληνικής νομοθεσίας για τις δημόσιες συμβάσεις υπηρε¬ 
σιών προς τις διατάξεις της οδηγίας 92/50/ΕΟΚ του Συμ¬ 
βουλίου της 18/7/1992, όπως εκάστοτε ισχύει 
δ.του Π.Δ. 18/2000 "Τροποποίησητου Π.Δ. 346/1998 (Α' 
230) σε συμμόρφωση προς τις διατάξεις της Οδηγίας 
97/52/ΕΚ της 13ης Οκτωβρίου 1997" (ΦΕΚΑ' 15) 
ε. της κοινοτικής οδηγίας 93/36/ΕΟΚ του Συμβουλίου 
της 14/6/1993, όπως τροποποιήθηκε με τη κοινοτική Οδη¬ 
γία 97/52/ΕΚ του Συμβουλίου της 13/10/1997 
στ. του Π.Δ. 370/1995 (ΦΕΚΑ' 199), περί προσαρμογής 
της ελληνικής νομοθεσίας για τις δημόσιες συμβάσεις 
υπηρεσιών προς τις διατάξειςτης οδηγίας 93/36/ΕΟΚτου 
Συμβουλίου της 14/6/1993 

ζ. της ΠΥΣ 14/10.4.1998 "Καταστατικό της ΑΈ. "Οργα¬ 
νωτική Επιτροπή Ολυμπιακών Αγώνων - Αθήνα 2004 ΑΈ." 
(Α' 76) 

η. του άρθρου 17 του Ν. 2730/1999 "Σχεδιασμός, ολο¬ 


κληρωμένη ανάπτυξη και εκτέλεση Ολυμπιακών Έργων 
και άλλες διατάξεις" (Α' 130) 

θ. της με αριθ. 1039386/441/Α0006/21.4.2000 (Β' 571) 
απόφασης του Πρωθυπουργού και του Υπουργού Οικο¬ 
νομικών, σχετικά με την ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών. 

ι.του άρθρου 29Ατου Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ ΑΊ37), όπως προστέθηκε με το 
άρθρο 27 του Ν. 2081/1992 (ΦΕΚΑ' 154) και τροποποιή¬ 
θηκε με το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (ΦΕΚ Α'38) 

2. Τις από 15/11/2000 και 16/11/2000 αποφάσεις του 
Δ.Σ. της Ο.Ε.Ο.Α. "Αθήνα 2004", υπό την Τακτική και Ευ- 
ρεία σύνθεσή του αντίστοιχα 

3. Την 1401 /ΕΚ/21.11.2000 πρόταση της Προέδρου της 
Εταιρίας 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού για το τρέχον και τα επόμενα οικονομικά έτη, απο¬ 
φασίζουμε: 

ΑΡΘΡΟ ΜΟΝΟ 

1. Εγκρίνουμε τους Κανονισμούς της Ο.Ε.Ο.Α. "Αθήνα 
2004": 

α) Γιατην Ανάθεση, Παρακολούθηση και Παραλαβή Με¬ 
λετών και Υπηρεσιών και για τη Σύναψη και Εκτέλεση των 
Σχετικών Συμβάσεων και 

β) Για την Προμήθεια, Παράδοση και Παραλαβή Αγα¬ 
θών, Υλικών και Προϊόντων και για τη Σύναψη και εκτέλε¬ 
ση των σχετικών συμβάσεων, οι οποίοι καταρτίσθηκαν 
από το Δ.Σ. της Ανώνυμης Εταιρίας με την επωνυμία "Ορ¬ 
γανωτική Επιτροπή Ολυμπιακών Αγώνων - Αθήνα 2004 
Α.Ε.", μετις από 15 και 16 Νοεμβρίου 2000 αποφάσειςτου 
σε αντίστοιχες Συνεδριάσεις του Δ.Σ., και επισυνάπτονται 
στην παρούσα απόφασή μας. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ 

ΓΙΑ ΤΗΝ ΑΝΑΘΕΣΗ, ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ 
ΜΕΛΕΤΩΝ ΚΑΙ ΥΠΗΡΕΣΙΩΝ ΚΑΙ ΓΙΑ ΤΗ ΣΥΝΑΨΗ ΚΑΙ 
ΕΚΤΕΛΕΣΗ ΤΩΝ ΣΧΕΤΙΚΩΝ ΣΥΜΒΑΣΕΩΝ 

της Εταιρίας 

"ΟΡΓΑΝΩΤΙΚΗ ΕΠΙΤΡΟΠΗ ΟΛΥΜΠΙΑΚΩΝ ΑΓΩΝΩΝ - 
ΑΘΗΝΑ 2004 Α.Ε." 

Το Δ.Σ. της Εταιρίας 

Έχοντας υπόψη: 

1. Τις διατάξεις: 

α) τηςπαρ. 3του άρθρου 24του Ν. 2741/1999 "Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και άλλες δια¬ 
τάξεις" (ΦΕΚΑ' 199), όπως τροποποιήθηκε μετηνπαρ. 6α 
του άρθρου 1 του Ν. 2833/2000 "Θέματα Προετοιμασίας 
των Ολυμπιακών Αγώνων 2004 και άλλες διατάξεις" (ΦΕΚ 
Α' 150), με την οποία αντικαταστάθηκε το πρώτο εδάφιο 
της παρ. 14 του άρθρου 2 του Ν. 2598/1998 "Οργάνωση 
των Ολυμπιακών Αγώνων - Αθήνα 2004" (ΦΕΚ Α' 66) 
β) της κοινοτικής οδηγίας 92/50/ΕΟΚ του Συμβουλίου 
της 18/7/1992, όπως τροποποιήθηκε με την κοινοτική 
οδηγία 97/52/ΕΚ του Συμβουλίου της 13/10/1997 
γ) του Π .Δ. 346/98 (ΦΕΚ Α' 230), περί προσαρμογής της 
ελληνικής νομοθεσίας για τις δημόσιες συμβάσεις υπηρε¬ 
σιών προς τις διατάξεις της οδηγίας 92/50/ΕΟΚ του Συμ¬ 
βουλίου της 18/7/1992 καθώς και του Π.Δ. 18/2000 "Τρο¬ 
ποποίηση του Π.Δ. 346/1998 (ΦΕΚΑ' 230) σε συμμόρφωση 
προς τις διατάξεις της Οδηγίας 97/52/ΕΚ της 13ης Οκτω¬ 
βρίου 1997" (ΦΕΚΑ' 15), όπωςεκάστοτε ισχύουν 
δ) του άρθρου 17 του Ν. 2730/1999 "Σχεδιασμός, ολο¬ 
κληρωμένη ανάπτυξη και εκτέλεση Ολυμπιακών Έργων 
και άλλες διατάξεις" (Α' 130) 
ε) της ΠΥΣ 14/10.4.1998 "Καταστατικό της Α.Ε. "Οργα¬ 
νωτική Επιτροπή Ολυμπιακών Αγώνων - Αθήνα 2004 Α.Ε." 
(ΦΕΚΑ'76) 

στ) του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚΑΊ37), όπως προστέθηκε με 
το άρθρο 27 του Ν. 2081/1992 (ΦΕΚ Α' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (ΦΕΚ Α'38). 

2. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολο¬ 
γισμού γιατοτρέχον και τα επόμενα οικονομικά έτη, απο¬ 
φασίζουμε: 

ΑΡΟΡΟ ΜΟΝΟ 

Επανεκδίδεται τροποποιούμενος ο Κανονισμός "Γ ιατην 
Ανάθεση, Παρακολούθηση και Παραλαβή Μελετών και 
Υπηρεσιών και για τη Σύναψη και Εκτέλεση των Σχετικών 
Συμβάσεων" της Εταιρίας "Οργανωτική Επιτροπή Ολυ¬ 
μπιακών Αγώνων-Αθήνα 2004 Α.Ε.", που εγκρίθηκε με την 
υπ’ αριθ. 72/25.11.1999 ΠΥΣ (ΦΕΚ Α'276/13.12.1999), το 
περιεχόμενο του οποίου διαμορφώνεται ως ακολούθως: 

"ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

ΑΡΟΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ 

1. Αντικείμενο του παρόντος Κανονισμού αποτελεί ο κα¬ 
θορισμός: 


α) της διαδικασίας, των όρων και προϋποθέσεων για την 
ανάθεση, παρακολούθηση και παραλαβή από την ανώνυ¬ 
μη εταιρία "Οργανωτική Επιτροπή Ολυμπιακών Αγώνων - 
Αθήνα 2004 Α.Ε.", καθώς και από τις θυγατρικές εταιρίες 
αυτής, των κάθε φύσεως μελετών και εν γένει υπηρεσιών 
που αυτές αναθέτουν σε φυσικά ή νομικά πρόσωπα, κατά 
τις διατάξεις του παρόντος β) του νομικού καθεστώτος 
σύναψης και εκτέλεσης των σχετικών συμβάσεων που συ¬ 
νάπτουν η Εταιρία και οι θυγατρικές αυτής εταιρίες, προς 
εκπλήρωση του σκοπού τους και σύμφωνα με τον ιδρυτι¬ 
κό τους νόμο και τον Ολυμπιακό Χάρτη. 

2. Στο πεδίο εφαρμογής του παρόντος εμπίπτουν οι 
συμβάσεις εξ επαχθούς αιτίας κατά την έννοια της Οδη¬ 
γίας 92/50/ΕΟΚ, που συνάπτονται εγγράφως μεταξύ ενός 
παρέχοντος υπηρεσίες και της Εταιρίας, με εξαίρεση: 

α) τις συμβάσεις κρατικών προμηθειών κατά την έννοια 
του άρθρου 2 παρ. 1 του Π.Δ. 370/95 (ΦΕΚΑ' 199), καθώς 
και τις συμβάσεις δημοσίων έργων κατά την έννοια του 
άρθρου 3 στοιχ. (α) του Π.Δ. 23/93 (ΦΕΚΑ'8), 
β) τις συμβάσεις που συνάπτονται στους τομείς που 
αναφέρονται στα άρθρα 2, 7, 8 και 9 της οδηγίας 93/38 
Ε.Ο.Κ. της 14ης Ιουνίου 1993 (ΕΕ αριθμ. Ε 199 της 
9.8.1993 ο. 84) και τις συμβάσεις που πληρούν τους 
όρους του άρθρου 6 παρ. 2 της ίδιας οδηγίας, 
γ) τις συμβάσεις που έχουν αντικείμενο την κτήση ή τη 
μίσθωση, με οποιαδήποτε χρηματοοικονομικά μέσα, γης, 
υφισταμένων κτισμάτων ή άλλης ακίνητης περιουσίας ή 
σχετικά με άλλα δικαιώματα επ’ αυτών: ωστόσο οι συμ¬ 
βάσεις χρηματοοικονομικών υπηρεσιών που συνάπτο- 
νται συγχρόνως, πριν ή μετά από τη σύμβαση αγοράς ή 
μισθώσεως, υπό οποιαδήποτε μορφή, εμπίπτουν στον 
παρόντα Κανονισμό, 

δ) τις συμβάσεις αγοράς, ανάπτυξης, παραγωγής ή συ¬ 
μπαραγωγής προγραμμάτων από ραδιοτηλεοπτικούς 
οργανισμούς, καθώς και συμβάσεις για το χρόνο μετάδο¬ 
σης εκπομπών, 

ε) τις συμβάσεις υπηρεσιών φωνητικής τηλεφωνίας, τη¬ 
λετυπίας, κινητής ραδιοτηλεφωνίας, τηλεειδοποίησης 
και μεταδόσεων μέσω δορυφόρου, 
στ) τις συμβάσεις υπηρεσιών διαιτησίας και συμβιβα¬ 
σμού, 

ζ) τις συμβάσεις χρηματοπιστωτικών υπηρεσιών που 
αφορούν την έκδοση, την αγορά, την πώληση και τη με¬ 
ταβίβαση τίτλων ή άλλων χρηματοπιστωτικών μέσων, κα¬ 
θώς και οι υπηρεσίες που παρέχουν οι κεντρικές τράπε¬ 
ζες, 

η) τις συμβάσεις απασχόλησης, 
θ) τις συμβάσεις υπηρεσιών έρευνας και ανάπτυξης, 
εκτός από αυτές, τα αποτελέσματα των οποίων ανήκουν 
αποκλειστικά στην αναθέτουσα αρχή, προκειμένου να τις 
χρησιμοποιεί κατά την άσκηση της δραστηριότητάς της, 
εφ’ όσον η παροχή της υπηρεσίας ανταμείβεται πλήρως 
από την αναθέτουσα αρχή. 

I) τις συμβάσεις υπηρεσιών που έχουν χαρακτηρισθεί 
ως απόρρητες ή των οποίων η εκτέλεση πρέπει να συνο¬ 
δεύεται από ιδιαίτερα μέτρα ασφαλείας σύμφωνα με τις 
ισχύουσες νομοθετικές, κανονιστικές και διοικητικές δια¬ 
τάξεις. 

3. Οι διατάξεις του παρόντος δεν εφαρμόζονται για τη 
σύναψη δημοσίων συμβάσεων υπηρεσιών με φορέα που 
αποτελεί ο ίδιος αναθέτουσα αρχή σύμφωνα με το άρθρο 
2 παρ. 2του Π.Δ. 346/1998, δυνάμει αποκλειστικού δικαι¬ 
ώματος που του παρέχεται βάσει δημοσιευμένων νομο- 

θετικών ή κανονιστικών διατάξεων, εφόσον οι διατάξεις 
αυτές είναι σύμφωνες με τη συνθήκη ΕΟΚ. 

4. Οι διατάξεις του παρόντος εκδίδονται κατ’ εξαίρεση 
από κάθε κείμενη διάταξη της εσωτερικής νομοθεσίας, 
πλην εκείνων που εφαρμόζονται συμπληρωματικώς. Οι 
διατάξεις του παρόντος είναι σύμφωνες με τις διατάξεις 
της κοινοτικής οδηγίας 92/50/ΕΟΚ, όπως τροποποιήθηκε 
με την κοινοτική οδηγία 97/52/ΕΚ και ενσωματώθηκε στην 
εθνική έννομη τάξη με το Π.Δ. 346/1998, όπως εκάστοτε 
ισχύει, για τις περιπτώσεις που εμπίπτουν στο πεδίο 
εφαρμογής της, καθώς και με τις γενικές αρχές του κοι¬ 
νοτικού δικαίου, και ιδίως τις αρχές της μη νόθευσης του 
ελεύθερου ανταγωνισμού, της διαφάνειας και της παρο¬ 
χής ίσων ευκαιριών σε όλους τους ενδιαφερομένους. 

5. Οι διαδικασίες ανάθεσης, καθώς και εκείνες σύναψης 
και εκτέλεσης των σχετικών συ μβάσεων που συνάπτουν η 
Εταιρία και οι θυγατρικές αυτής εταιρίες προς εκπλήρω¬ 
ση του σκοπού τους, διέπονται συμπληρωματικώς προς 
τις διατάξεις του παρόντος από τις διατάξεις των αντί¬ 
στοιχων Κανονισμών Έργων και Προμηθειών. 

6. Όταν η πραγμάτωση μίας μελέτης / υπηρεσίας απαι¬ 
τεί και την εκτέλεση έργου, εφαρμόζεται ο παρών Κανο¬ 
νισμός Μελετών / Υπηρεσιών, εφόσον η προϋπολογιζό- 
μενη αξία της μελέτης / υπηρεσίας υπερβαίνει την προϋ- 
πολογιζόμενη αξία του έργου. Όταν η υπό σύναψη σύμ¬ 
βαση μελέτης/υπηρεσίας έχει ταυτόχρονα ως αντικείμε¬ 
νο και προμήθεια προϊόντων, εφαρμόζεται ο παρών Κα¬ 
νονισμός Μελετών/Υπηρεσιών, εφόσον η προϋπολογιζό- 
μενη αξία της μελέτης / υπηρεσίας υπερβαίνει την προϋ- 
πολογιζόμενη αξία των προϊόντων που περιλαμβάνονται 
στη σύμβαση. 

7. Στον παρόντα Κανονισμό υπάγεταιτο σύνολο των ορ¬ 
γάνων της Εταιρίας, των εργαζομένων και συμβαλλομέ- 
νων με αυτήν, καθώς και το σύνολο των εμπλεκομένων με 
τις υπό ανάθεση συμβάσεις προσώπων και φορέων και 
ιδίως των θυγατρικών της εταιριών. 

8. Η "Οργανωτική Επιτροπή των Ολυμπιακών Αγώνων - 
Αθήνα 2004 Α.Ε.", καθώς και κάθε θυγατρική της θα ανα- 
φέρονται στο εξής ως "Εταιρία". 

9. Οι κάθε φύσεως Μελέτες και Υπηρεσίες που περι¬ 
λαμβάνονται στο αντικείμενο του παρόντος Κανονισμού 
θα αναφέρονται στο εξής με το γενικό όρο "Υπηρεσίες". 

10. Οι Υπηρεσίες που εμπίπτουν στο πεδίο εφαρμογής 
του παρόντος Κανονισμού είναι οι αναφερόμενες στα Πα¬ 
ραρτήματα ΙΑ και ΙΒ της Οδηγίας 92/50/ΕΟΚ, όπως ισχύ¬ 
ει. 

11. Η ανάθεση των υπηρεσιών που αναφέρονται στο 
Παράρτημα ΙΒ της Οδηγίας 92/50/ΕΟΚ διενεργείται βά¬ 
σει των διατάξεων του άρθρου 6 περ. ΣΤ του παρόντος. 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της πραγμάτωσης του ολυμπιακού ιδεώδους 

Η Εταιρία, με τις διατάξεις του παρόντος Κανονισμού, 
διασφαλίζει την ικανοποίηση των θεμελιωδών αρχών του 
Ολυμπιακού Χάρτη και την έμπρακτη έκφραση του Ολυ¬ 
μπιακού ιδεώδους, με σκοπό την ηθική εξύψωση δια της 
παιδείας που προσδίδει στη νέα γενιά ο αθλητισμός, όταν 
ασκείται χωρίς διακρίσεις και σύμφωνα με το πνεύμα του 
Ολυμπισμού, απαιτώντας αμοιβαία κατανόηση και πνεύ¬ 


μα φιλίας και αλληλεγγύης, μέσω της τήρησης των κανό¬ 
νων του έντιμου αγώνα. 

Β. Αρχή της πολιτισμικής διαχρονικότητας και της αι¬ 
σθητικής 

Η Εταιρία, στο πλαίσιο εκπλήρωσης του σκοπού της, 
διασφαλίζει ότι οι υπό ανάθεση Μελέτες και οι Υπηρεσίες 
ευνοούν την πολιτιστική έκφραση, εξαίροντας την ποιό¬ 
τητα και την καλλιτεχνική ευαισθητοποίηση, αποτελούν 
έκφραση της πολιτισμικής διαχρονικότητας στην κοιτίδα 
των Ολυμπιακών Αγώνων και εκφράζουν τις προσδοκίες 
της πολυπολιτισμικής Ολυμπιακής κοινότητας. 

Γ. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούν τη σύναψη των 
συμβάσεων της Εταιρίας διέπονται από την αρχή της δια¬ 
φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Η Εταιρία καιτα όργανα αυτής δεν επι¬ 
τρέπεται να προβαίνουν σε κανενός είδους διακρίσεις 
αναφορικά με τις σχετικές αναθέσεις ή τους διαγωνι¬ 
σμούς. Η αξιολόγηση των προσφορών γίνεται με όρους 
ισότιμους, κατά τρόπο ώστε να διασφαλίζεται η επιλογή 
της άριστης προσφοράς για την εκπλήρωση του σκοπού 
της Εταιρίας. 

Δ. Αρχή της αποτελεσματικότητας και της τεχνολογι¬ 
κής προόδου 

1. Η σύναψη και εκτέλεση των συμβάσεων της Εταιρίας 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού της Εταιρίας. Η Εταιρία και οι συμβαλλόμενοι με 
αυτή αναγνωρίζουν, σε πνεύμα καλής πίστης, την ιδιαίτε¬ 
ρη σημασία της ολοκλήρωσης των Έργων, ενόψει της 
Ολυμπιάδας του 2004 και αναλαμβάνουν την υποχρέωση 
να ενεργούν προς αυτόν τον σκοπό. Οι υπαγόμενοι στον 
παρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

2. Η Εταιρία λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου, ενόψει της δη- 
μοπράτησης και εκτέλεσης των Έργων για την Ολυμπιά¬ 
δα του 2004. Η έρευνα και η τεχνική πρωτοτυπία αποτε¬ 
λούν άξονες για τη διασφάλιση της επιτυχίας της Ολυ¬ 
μπιάδας του 2004. 

Ε. Αρχήτηςπροστασίαςτου περιβάλλοντος καιτης βιώ¬ 
σιμης ανάπτυξης 

1. Η Εταιρία αναγνωρίζει τις δεσμεύσεις της Διεθνούς 
Ολυμπιακής Επιτροπής για την προστασία του περιβάλ¬ 
λοντος και τις εκπεφρασμένες πεποιθήσεις της ότι ο 
αθλητισμός και η αθλητική υπεροχή εξαρτώνται από το 
υγιές περιβάλλον. 

2. Η σύναψη και εκτέλεση των συμβάσεων της Εταιρίας 
είναι σύμφωνες με το καθεστώς της προστασίας του φυ¬ 
σικού και ανθρωπογενούς περιβάλλοντος, κατ’ εφαρμο¬ 
γήν της ελληνικής νομοθεσίας. Η ικανοποίηση της αρχής 
της βιώσιμης ανάπτυξης διέπει την εκτέλεση των συμβά¬ 
σεων της Εταιρίας. Η Εταιρία, ενόψει της ικανοποίησης 
της αρχής της βιώσιμης ανάπτυξης, διασφαλίζει τη χρή¬ 
ση, διατήρηση και ανάπτυξη των φυσικών πόρων, μετρό- 

πο ώστε η οικολογική ισορροπία και η ποιότητα ζωής, από 
τις οποίες εξαρτάται η ζωή των ειδών, να διατηρείται άθι¬ 
κτη και να παραδίδεται στις επόμενες γενεές. 

3. Η Εταιρία με τον παρόντα αναλαμβάνει την υποχρέω¬ 
ση να διασφαλίζει ότι: 

α. Η σύναψη των συμβάσεων στο πλαίσιο του παρόντος 
ικανοποιεί τους άριστους περιβαλλοντικούς όρους. Η 
πρόνοια για την προστασία του περιβάλλοντος και των 
κάθε είδους πολιτιστικών αγαθών από τους διαγωνιζομέ- 
νους αποτελεί στοιχείο του συνόλου των Τευχών Δημο- 
πράτησης. Η Εταιρία και οι συμβαλλόμενοι με αυτήν υπο- 
χρεούνται και δεσμεύονται να τηρούν το σύνολο των δια¬ 
τάξεων που αφορούν την προστασία του περιβάλλοντος 
και των περιβαλλοντικών όρων που διέπουν τις συμβά¬ 
σεις της Εταιρίας. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

γ. Ευνοείται η ανακύκλωση και η κάθε είδους οικολογι¬ 
κή εκμετάλλευση υλικών. 

ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Διαγωνισμός / Κατακύρωση / Ανάθεση: οι διαδικασίες 
που κατατείνουν στην ανάληψη από τρίτους συγκεκριμέ¬ 
νων Υπηρεσιών / Μελετών και στη σύναψη σχετικής σύμ¬ 
βασης, σύμφωνα με τις διατάξεις του παρόντος Κανονι¬ 
σμού. 

Παρέχων υπηρεσία: κάθε φυσικό ή νομικό πρόσωπο, 
δημοσίου ή ιδιωτικού τομέα, που, βάσει των προσόντων 
του και της εμπειρίας του, παρέχει συγκεκριμένου αντι¬ 
κειμένου υπηρεσίες. 

Προσφέρων: ο παρέχων υπηρεσίες που υποβάλλει 
προσφορά για τη σύναψη σχετικής σύμβασης, δυνάμει 
διατάξεων του παρόντος Κανονισμού. 

Προσφορά: το σύνολο των εγγράφων που υποβάλει ο 
προσφέρων στην Εταιρία, ενόψειτης ανάθεσης σε αυτόν 
συγκεκριμένης υπηρεσίας/μελέτης, σύμφωνα με τους 
όρους των Τευχών Δημοπράτησης και του παρόντος Κα¬ 
νονισμού. 

Υποψήφιος: ο παρέχων υπηρεσίες που υποβάλλει εκ¬ 
δήλωση ενδιαφέροντος για να συμμετάσχει στη διαδικα¬ 
σία ανάθεσης συγκεκριμένης υπηρεσίας / μελέτης. 

Ανάδοχος: ο συμβαλλόμενος της Εταιρίας για την εκτέ¬ 
λεση σύμβασης παροχής υπηρεσίας / μελέτης, σύμφωνα 
με τις διατάξεις του παρόντος Κανονισμού. 

Ανοικτή διαδικασία: η διαδικασία διαγωνισμού στο πλαί¬ 
σιο της οποίας μπορούν να συμμετάσχουν όσοι παρέχο- 
ντες υπηρεσίες ενδιαφέροντος με κλειστές προσφορές. 

Κλειστή διαδικασία: η διαδικασία διαγωνισμού, στο 
πλαίσιο της οποίας μπορούν να υποβάλουν προσφορά 
μόνο όσοι παρέχοντες υπηρεσίες έχουν προσκληθεί 
προς τούτο από την Εταιρία και οι προσφορές τους είναι 
κλειστές. 

Πρόχειρος διαγωνισμός: ο διαγωνισμός, στο πλαίσιο 
του οποίου υποβάλλουν προσφορές όσοι παρέχοντες 
υπηρεσίες / μελέτες έχουν προσκληθεί προς τούτο από 
την Εταιρία και οι προσφορές αυτές είναι ανοικτές. 

Διαδικασία με διαπραγμάτευση: η διαδικασία ενός δια¬ 


γωνισμού, στο πλαίσιο της οποίας η Εταιρία προσκαλεί 
(με ή χωρίς δημοσίευση) τους παρέχοντες υπηρεσίες / 
μελέτες της επιλογής της, προβαίνει σε διαβουλεύσεις με 
αυτούς και διαπραγματεύεται τους όρους της σύμβασης 
με έναν ή περισσότερους από αυτούς. 

Διαγωνισμός Μελετών: η διαδικασία ενός διαγωνισμού, 
στο πλαίσιο της οποίας η Εταιρία αποσκοπεί να εξασφα¬ 
λίσει μελέτες ή σχέδια, κυρίως στους τομείς της χωροτα¬ 
ξίας, της πολεοδομίας, της αρχιτεκτονικής και των έργων 
πολιτικού μηχανικού, καθώς και της ηλεκτρονικής επε¬ 
ξεργασίας δεδομένων, τα οποία επιλέγονται από κριτική 
επιτροπή, μετά από σύγκριση και με ή χωρίς απονομή 
χρηματικών βραβείων. 

Περιληπτική διακήρυξη: η δημόσια έγγραφη ανακοίνω¬ 
ση ενός διαγωνισμού κατά τις διατάξεις του παρόντος 
Κανονισμού. 

Αναλυτική διακήρυξη: το σύνολο των εντύπων που πε¬ 
ριλαμβάνουν τις προδιαγραφές προκήρυξης του διαγω¬ 
νισμού για την ανάθεση συγκεκριμένης μελέτης ή γενικό¬ 
τερα υπηρεσίας, ορίζοντας τους όρους και τις προϋπο¬ 
θέσεις συμμετοχής σε αυτόν. 

Συγγραφή Υποχρεώσεων: το σύνολο των εντύπων που 
περιλαμβάνουν τις προδιαγραφές της μελέτης ή γενικό¬ 
τερα της υπηρεσίας που πρόκειται να ανατεθεί με διαγω¬ 
νισμό. 

Ενδεικτική Προκήρυξη: η δημόσια έγγραφη γνωστοποί¬ 
ηση των κύριων χαρακτηριστικώντων συμβάσεων υπηρε¬ 
σιών που προτίθεται να συνάψει η Εταιρία. 

Τεύχη Δημοπράτησης: το σύνολο των δεσμευτικών εγ¬ 
γράφων της Εταιρίας, στη βάση των οποίων διεξάγεται η 
ανάθεση μίας μελέτης / υπηρεσίας και συνάπτεται η σχε¬ 
τική σύμβαση. 

ΠρόσκλησηΕκδήλωσης Ενδιαφέροντος: η πρόσκληση 
υποβολής υποψηφιότητας για την ανάθεση συγκεκριμέ¬ 
νης υπηρεσίας / μελέτης. 

Πρόσκληση Υποβολής Προσφοράς: η πρόσκληση για 
υποβολή προσφοράς στο πλαίσιο προχείρου διαγωνι¬ 
σμού ή κλειστής διαδικασίας ή διαδικασίας με διαπραγ¬ 
μάτευση. 

Υπηρεσία: κάθε είδους εργασία που ανατίθεται από την 
Εταιρία σε τρίτους με βάση αντίστοιχη σύμβαση που κα¬ 
θορίζει το αντικείμενο, τους όρους και τις προϋποθέσεις 
παροχής της εργασίας. Στην έννοια της Υπηρεσίας περι¬ 
λαμβάνονται οι Μελέτες, Συμβουλευτικές Υπηρεσίες και 
Εμπειρογνωμοσύνες, ενώ δεν περιλαμβάνονται οι κατα¬ 
σκευές τεχνικών έργων. 

Μελέτη: κάθε εργασία που περιλαμβάνει έρευνα, ανά¬ 
λυση, επεξεργασία, σχεδίασμά ή σύνθεση στοιχείων, έχει 
συγκεκριμένο αντικείμενο, προδιαγραφή και διάρκεια, 
και στοχεύει στην παραγωγή τεκμηριωμένων συμπερα¬ 
σμάτων και εισηγήσεων δράσης σε συγκεκριμένο τομέα. 

Συμβουλευτική υπηρεσία: κάθε υπηρεσία που αποβλέ¬ 
πει στην τεκμηριωμένη εισήγηση προς τα Όργανα Διοί¬ 
κησης της Εταιρίας για τη λήψη αποφάσεων ή την ανάλη¬ 
ψη δράσης σε συγκεκριμένο τομέα. 

Εμπειρογνωμοσύνη: μικρής έκτασης μελέτη ή προδια¬ 
γεγραμμένης διάρκειας συμβουλευτική υπηρεσία που 
αποβλέπει στην τεκμηριωμένη εισήγηση προς τα όργανα 
διοίκησης της Εταιρίας για τη λήψη αποφάσεων ή την 
ανάληψη δράσης σε συγκεκριμένο τομέα. 

Επιβλέπων: το όργανο που ορίζεται από τον Εργοδότη 
για την επίβλεψη εκτέλεσης μίας σύμβασης ανάθεσης 
υπηρεσίας ή μελέτης. 

Σύμβαση υπηρεσίας / μελέτης: κάθε σύμβαση εξ επα¬ 
χθούς αιτίας που συνάπτεται εγγράφως μεταξύ ενός πα- 
ρέχοντος υπηρεσίες / μελέτες και της Εταιρίας για την εκ¬ 
πλήρωση του σκοπού της Εταιρίας. 

Ολυμπιακός Χάρτης: το έγγραφο το οποίο συνοψίζει τη 
φιλοσοφία και το σκοπό, τις παραδόσεις και την πρακτική 
του ολυμπισμού, και καθορίζει ως σκοπό του αθλητισμού 
την αρμονική ανάπτυξη του ατόμου, όπως αυτό κυρώθη¬ 
κε στις 3 Σεπτεμβρίου 1997 από την 106η συνάντηση της 
Διεθνούς Ολυμπιακής Επιτροπής στη Λωζάνη. 

ΑΡΘΡΟ 4 
ΕΠΙΤΡΟΠΕΣ 

1. Για τις ανάγκες εφαρμογής των διατάξεων του παρό¬ 
ντος συστήνονται οι ακόλουθες Επιτροπές: 

Α. Επιτροπή Διενέργειας Διαγωνισμού 

1.1 Η Επιτροπή Διενέργειας Διαγωνισμού συγκροτείται 
με απόφαση του αρμοδίου οργάνου της Εταιρίας και απο- 
τελείται από τρία (3) τουλάχιστον τακτικά μέλη, Με από¬ 
φαση του αυτού οργάνου δύνανται να ορίζονται και ανα¬ 
πληρωματικά μέλη της Επιτροπής. Τα μέλη της Επιτρο¬ 
πής, τακτικά και αναπληρωματικά, προέρχονται είτε από 
το Διοικητικό Συμβούλιο, είτε από την υπηρεσιακή ιεραρ¬ 
χία της Εταιρείας, είτε εκτός αυτής. 

1. 2. Η Επιτροπή Διενέργειας Διαγωνισμού (ΕΔΔ) διε¬ 
νεργεί και επιβλέπει την ανάθεση συγκεκριμένης υπηρε¬ 
σίας/μελέτης. Είναι υπεύθυνη για την παραλαβή από την 
αρμόδια υπηρεσία της Εταιρίας των προσφορών σε συ¬ 
γκεκριμένο διαγωνισμό, την αποσφράγιση των φακέλων 
των προσφορών και των υποφακέλων των δικαιολογητι- 
κών και των τεχνικών και οικονομικών προσφορών και 
αποφασίζει για όλα τα ενδιάμεσα στάδια της διαδικασίας 
και το αποτέλεσμα του διαγωνισμού. 

1.3. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτροπής. 

1.4. Η ανωτέρω Επιτροπή συστήνεται σε κάθε περίπτω¬ 
ση που η αξία της υπό ανάθεση μελέτης/υπηρεσίας είναι 
ίση ή ανώτερη του ποσού που καθορίζεται στην παρ. 1 του 
άρθρου 7 της Οδηγίας 92/50/ΕΟΚ, όπως αυτή αντικατα- 
στάθηκε με την παρ. 1 του άρθρου 1 της Οδηγίας 
97/52/ΕΚ. Μπορεί όμως να συσταθεί και στην περίπτωση 
που η αξία της υπό ανάθεση μελέτης/υπηρεσίας είναι κα¬ 
τώτερη του προαναφερθέντος ποσού, εφόσον κρίνεται 
ότι το αντικείμενο της υπό ανάθεση μελέτης/υπηρεσίας 
είναι εξειδικευμένου χαρακτήρα, ιδίως τεχνικού. 

1.5. Σε κάθε άλλη περίπτωση τις αρμοδιότητες της Επι¬ 
τροπής Διενέργειας του Διαγωνισμού ασκεί η υπηρεσία 
της Εταιρίας, την οποία αφορά η υπό ανάθεση μελέτη ή 
υπηρεσία. Τα μέλη των υπηρεσιών της Εταιρίας που πρό¬ 
κειται να συμμετάσχουν στο διαγωνισμό και ο αριθμός 
αυτών ορίζονται με απόφαση του αρμοδίου οργάνου της 
Εταιρίας. Με απόφαση του αυτού οργάνου δύνανται να 
ορίζονται και οι αναπληρωτές τους. 

Β. Επιτροπή Εκδίκασης Ενστάσεων. 

1.1 Με απόφαση του αρμοδίου οργάνου της Εταιρίας 
δύναται να συγκροτείται Επιτροπή Εκδίκασης Ενστάσε¬ 
ων, αποτελούμενη από τρία (3) τουλάχιστοντακτικά μέλη, 
Με απόφαση του αυτού οργάνου δύνανται να ορίζονται 
και αναπληρωματικά μέλη της Επιτροπής. Τα μέλη της 
Επιτροπής, τακτικά και αναπληρωματικά, προέρχονται εί¬ 
τε από το Διοικητικό Συμβούλιο, είτε από την υπηρεσιακή 
ιεραρχία της Εταιρείας, είτε εκτός αυτής. Με απόφαση 


του ΔΣ της Εταιρείας η Επιτροπή μπορεί να συγκροτείται 
και για περισσότερες διαδικασίες ανάθεσης. 

1.2. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτρο¬ 
πής. 

1.3. Η Επιτροπή αποφαίνεται επί των ενστάσεων που 
υποβάλλονται κατά τις διατάξεις του παρόντος. 

2. Οι Επιτροπές του παρόντος άρθρου μπορούν να λει¬ 
τουργούν, όχι όμως πέραν από ένα τρίμηνο, αν κάποια 
από τα μέλη τους εκλείψουν ή αποχωρήσουν για οποιο- 
δήποτε λόγο ή απολέσουν την ιδιότητα βάσει της οποίας 
ορίσθηκαν, εφόσον, κατά τις συνεδριάσειςτους,ταλοιπά 
μέλη επαρκούν ώστε να υπάρχει απαρτία. 

ΚΕΦΑΛΑΙΟ Β’: 

ΔΙΑΔΙΚΑΣΙΕΣ ΑΝΑΘΕΣΗΣ ΜΕΛΕΤΩΝ ΚΑΙ ΥΠΗΡΕΣΙΩΝ 
ΑΡΘΡΟ 5 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Για κάθε μελέτη ή υπηρεσία που πρόκειται να ανατε¬ 
θεί και της οποίας η αξία είναι ίση ή ανώτερη του ποσού 
που καθορίζεται στην παρ. 1 του άρθρου 7 της Οδηγίας 
92/50/ΕΟΚ, όπως αντικαταστάθηκε με την παρ. 1 του άρ¬ 
θρου 1 της Οδηγίας 97/52/ΕΚ, απαιτείται η σύνταξη Ανα¬ 
λυτικού Τεχνικού Δελτίου, στο οποίο περιλαμβάνονται οι 
τεχνικές προδιαγραφές αυτής. Οι τεχνικές αυτές προδια¬ 
γραφές αποτελούν τη βάση της συγγραφής υποχρεώσε¬ 
ων του αναδόχου και περιλαμβάνουν τα αναγκαία στοι¬ 
χεία, όπως: 

1.1. Το σκοπό και το γενικό αντικείμενο 

1.2. Το ειδικό αντικείμενο και τον καθορισμό των χαρα¬ 
κτηριστικών της 

1.3. Τα τυχόν στάδια, φάσεις ή τμήματα υλοποίησης 

1.4. Τη διάρκεια των επί μέρους σταδίων, φάσεων ή 
τμημάτων και την προβλεπόμενη συνολική διάρκεια υλο¬ 
ποίησης 

1.5. Τον προϋπολογισμό της μελέτης / υπηρεσίας 

1.6. Την τυχόν κατανομή του προϋπολογισμού στα επί 
μέρους στάδια, φάσεις ή τμήματα 

1.7. Την τυχόν αναγκαία μεθοδολογία παρακολούθη¬ 
σης της προόδου και της παραλαβής της μελέτης / υπη¬ 
ρεσίας 

2. Η σύνταξη του Αναλυτικού Τεχνικού Δελτίου γίνεται 
από την Εταιρία. Σε περίπτωση που το αντικείμενο της 
υπό ανάθεση μελέτης ή υπηρεσίας είναι εξειδικευμένου 
χαρακτήρα, ιδίως τεχνικού, η σύνταξή του μπορεί να γί¬ 
νεται από τρίτους, σύμφωνα με τις διατάξεις του παρό¬ 
ντος Κανονισμού. 

3. Οι τεχνικές προδιαγραφές συγκεκριμένης μελέτης / 
υπηρεσίας περιλαμβάνονται, αναλόγως της ακολουθού¬ 
μενης διαδικασίας, στην πρόσκληση ενδιαφέροντος, 
στην διακήρυξη, στα τεύχη δημοπράτησής της και στο 
κείμενο της σύμβασης που υπογράφεται μεταξύ Εταιρίας 
και αναδόχου. 

4. Οι Τεχνικές Προδιαγραφές πρέπει να είναι σαφώς 
διατυπωμένες, ώστε να είναι πλήρως κατανοητές από 
τους ενδιαφερομένους. 

5. Οι Τεχνικές Προδιαγραφές των υπό ανάθεση μελε¬ 
τών/υπηρεσιών πρέπει να περιγράφονται κατά τρόπον, 
ώστε να εξασφαλίζεται η μεγαλύτερη δυνατή συμμετοχή 
υποψηφίων στις διαδικασίες για την ανάθεση μελετών/ 
υπηρεσιών. 

6. Με την επιφύλαξη των εθνικών υποχρεωτικών τεχνι¬ 
κών κανόνων και εφόσον οι κανόνες αυτοί είναι σύμφωνοι 
με το κοινοτικό δίκαιο, οι ως άνω τεχνικές προδιαγραφές 
καθορίζονται από την Εταιρία με παραπομπή είτε στα 
εθνικά πρότυπα που ισχύουν κατ’ εφαρμογή των αντί¬ 
στοιχων ευρωπαϊκών, είτε σε ευρωπαϊκές τεχνικές εγκρί¬ 
σεις, είτε σε κοινές τεχνικές προδιαγραφές (βλ. Παράρ¬ 
τημα III του παρόντος). 

7. Απαγορεύεται ρητά η θέσπιση στην πρόσκληση εν¬ 
διαφέροντος ή στη διακήρυξη ή στα τεύχη δημοπράτη- 
σης ή στο συμβατικό κείμενο τεχνικών προδιαγραφών 
που μνημονεύουνπροϊόντα συγκεκριμένης κατασκευής ή 
προέλευσης ή κατασκευασμένα με ιδιαίτερες μεθόδους 
και που έχουν επομένως ως αποτέλεσμα να ευνοούν ή να 
αποκλείουν ορισμένους παρέχοντες υπηρεσίες. Απαγο¬ 
ρεύεται ιδίως η αναφορά εμπορικών σημάτων, διπλωμά¬ 
των ευρεσιτεχνίας ή τύπων, καθώς και η αναφορά ορι¬ 
σμένης καταγωγής ή ορισμένης παραγωγής. 

8. Ο περιορισμός της προηγουμένης παραγράφου δεν 
ισχύει, εφόσον οι συγκεκριμένες τεχνικές προδιαγραφές 
δικαιολογούνται από το αντικείμενο της σύμβασης. Η δε 
αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής, επιτρέπεται εάν συνοδεύε¬ 
ται από τη μνεία "ή το ισοδύναμο", και μόνον στην περί¬ 
πτωση που η Εταιρία αδυνατεί να προβεί σε περιγραφή 
του αντικειμένου της σύμβασης μέσω προδιαγραφών 
που να είναι αρκούντως ακριβείς και κατανοητές σε 
όλους τους ενδιαφερομένους. 

9. Οι περιορισμοί του παρόντος άρθρου ισχύουν και σε 
περίπτωση υποβολής εναλλακτικής προσφοράς από 
τους διαγωνιζόμενους. 

ΑΡΘΡΟ 6 

ΤΡΟΠΟΙ (ΕΙΔΗ) ΑΝΑΘΕΣΗΣ 

1. Σκοπός του κάθε είδους ανάθεσης είναι η επιλογή και 
ανάδειξη του καταλληλότερου αναδόχου για την έγκαιρη, 
άρτια και οικονομικά πλέον συμφέρουσα παροχή της υπό 
ανάθεση υπηρεσίας ή μελέτης. Η επιλογή του είδους ανά¬ 
θεσης γίνεται με τήρηση των όρων του παρόντος και πλή¬ 
ρη διασφάλιση των διαδικασιών διαφάνειας. 

2. Γιατην ανάδειξη του κατάλληλου αναδόχου επιλέγε¬ 
ται κατά περίπτωση ένας από τους ακόλουθους τρόπους 
ανάθεσης: 

Α. ΑΝΟΙΚΤΗ ΔΙΑΔΙΚΑΣΙΑ 

Α.1. Η ανοικτή διαδικασία μπορεί να αποφασίζεται για 
κάθε ανάθεση υπηρεσίας ή μελέτης, που η αξία της είναι 
ίση ή ανώτερη του ποσού που καθορίζεται στηνπαρ. 1 του 
άρθρου 7 της Οδηγίας 92/50/ΕΘΚ, όπως αυτή αντικατα- 
στάθηκε με την παρ. 1 του άρθρου 1 της Οδηγίας 
97/52/ΕΚ. 

Α.2. Σε περίπτωση ανάθεσης μελέτης / υπηρεσίας με το 
σύστημα της "ανοικτής διαδικασίας" η Εταιρία κάνει δε¬ 
κτές, χωρίς διακρίσεις και με τους ίδιους όρους που 
εφαρμόζονται για τους έλληνες διαγωνιζόμενους, τις 
προσφορές όλων των ενδιαφερομένων παρεχόντων υπη¬ 
ρεσίες των κρατών μελώντης Ευρωπαϊκής Ένωσης (Ε.Ε.) 
και του Ενιαίου Ευρωπαϊκού Χώρου (Ε.Ο.Χ.), εφόσον βέ¬ 
βαια διαθέτουν τα τυπικά και ουσιαστικά προσόντα που 
απαιτούνται από την αναλυτική διακήρυξη. 

Α.3. Η προθεσμία παραλαβής των προσφορών δεν μπο¬ 
ρεί να είναι μικρότερη των 52 ημερών από την ημερομη¬ 


νία αποστολής της διακήρυξης στην επίσημη εφημερίδα 
των Ευρωπαϊκών Κοινοτήτων. 

Α.4. Η προθεσμία αυτή μπορεί να αντικατασταθεί από 
προθεσμία επαρκούς διάρκειας που θα επιτρέπει στους 
ενδιαφερομένους να υποβάλουν έγκυρες προσφορές και 
η οποία, κατά γενικό κανόνα, δεν θα είναι κατώτερη των 
36 ημερών, αλλά σε καμμία περίπτωση περίπτωση δεν θα 
είναι κατώτερη των 22 ημερών από την ημερομηνία απο- 
στολήςτης προκήρυξηςτης σύμβασης, εφόσονη Εταιρία 
έχει αποστείλει στην Επίσημη Εφημερίδα των Ευρωπαϊ¬ 
κών Κοινοτήτων ενδεικτική ανακοίνωση, σύμφωνα με το 
υπόδειγμα του παραρτήματος III Α’ της οδηγίας 
92/50/ΕΟΚ (προκαταρκτική ενημέρωση), όπως έχει τρο¬ 
ποποιηθεί με την οδηγία 97/52/ΕΕ (βλ. Παράρτημα I του 
παρόντος), 52 τουλάχιστον ημέρες και το πολύ δώδεκα 
μήνες πριν από τη δημοσίευση της περιληπτικής διακή¬ 
ρυξης της υπό ανάθεση μελέτης / υπηρεσίας στην Επίση¬ 
μη Εφημερίδα των Ευρωπαϊκών Κοινοτήτων και εάν η εν¬ 
δεικτική αυτή ανακοίνωση, επιπλέον, περιέχει τουλάχι¬ 
στον τα στοιχεία της περιληπτικής διακήρυξης που ανα- 
φέρονται στο υπόδειγμα του παραρτήματος III Β’ της 
οδηγίας 92/50/ΕΟΚ (ανοικτή διαδικασία), όπως έχει τρο¬ 
ποποιηθεί με την οδηγία 97/52/ΕΕ (βλ. Παράρτημα I του 
παρόντος), εφόσον τα στοιχεία αυτά ήταν διαθέσιμα κα¬ 
τά το χρόνο της δημοσίευσής της. 

Β. ΚΛΕΙΣΤΗ ΔΙΑΔΙΚΑΣΙΑ 

Β.1.Η κλειστή διαδικασία μπορεί να αποφασίζεται για 
κάθε ανάθεση υπηρεσίας ή μελέτης που η αξία της είναι 
ίση ή ανώτερη του ποσού που καθορίζεται στην παρ. 1 του 
άρθρου 7 της Οδηγίας 92/50/ΕΟΚ, όπως αυτή αντικατα- 
στάθηκε με την παρ. 1 του άρθρου 1 της Οδηγίας 
97/52/ΕΚ. 

Β.2. Σε περίπτωση ανάθεσης μελέτης /υπηρεσίας με το 
σύστημα της "κλειστής διαδικασίας", η Εταιρία ζητά να εκ¬ 
δηλώσουν ενδιαφέρον στο διαγωνισμό, χωρίς διακρίσεις 
και με τους ίδιους όρους που εφαρμόζονται για τους έλ¬ 
ληνες διαγωνιζόμενους, οι ενδιαφερόμενοι παρέχοντες 
υπηρεσίες των κρατών μελών της Ευρωπαϊκής Ένωσης 
(Ε.Ε.) και του Ενιαίου Ευρωπαϊκού Χώρου (Ε.Ο.Χ.), εφό¬ 
σον βέβαια διαθέτουν τα τυπικά και ουσιαστικά προσόντα 
που απαιτούνται από την αναλυτική διακήρυξη (α’ φάση). 
Στη συνέχεια, η Εταιρία επιλέγει, βάσει των διαθέσιμων 
πληροφοριών σχετικά με την προσωπική κατάσταση των 
παρεχόντων υπηρεσία και των πληροφοριών και των δια¬ 
τυπώσεων που είναι αναγκαίες για την εκτίμηση των ελά¬ 
χιστων οικονομικών και τεχνικών προϋποθέσεων που αυ¬ 
τοί πρέπει να πληρούν, και καλεί να υποβάλουν προσφο¬ 
ρά μόνο οι διαγωνιζόμενοι της επιλογής της (β’ φάση). 

Β.3. Η προθεσμία παραλαβής απάτην Εταιρίατων αιτή¬ 
σεων συμμετοχής (α' φάση) δεν πρέπει να είναι μικρότε¬ 
ρη των 37 ημερών απάτην ημερομηνία αποστολής της πε¬ 
ριληπτικής διακήρυξης στην Επίσημη Εφημερίδα των Ευ¬ 
ρωπαϊκών Κοινοτήτων. 

Β.4. Αντίστοιχα, η προθεσμία παραλαβής των προσφο¬ 
ρών (β’ φάση) δεν μπορεί να είναι μικρότερη των 40 ημε¬ 
ρών από την ημερομηνία αποστολής της έγγραφης πρό¬ 
σκλησης εκ μέρουςτης Εταιρίας στους διαγωνιζόμενους. 

Β.5. Η προθεσμία παραλαβής των προσφορών μπορεί 
να μειωθεί σε 26 ημέρες, εάν α) η Εταιρία έχει δημοσιεύ¬ 
σει στην επίσημη εφημερίδα των Ευρωπαϊκών Κοινοτή¬ 
των την ενδεικτική ανακοίνωση, η οποία συντάσσεται 
σύμφωνα με το υπόδειγμα του παραρτήματος III Α’ της 

οδηγίας 92/50/ΕΟΚ, όπως έχει τροποποιηθεί με την οδη¬ 
γία 97/52/ΕΕ (βλ. Παράρτημα I του παρόντος), 52 τουλά¬ 
χιστον ημέρες και το πολύ δώδεκα μήνες πριν από την 
ημερομηνία αποστολής της περιληπτικής διακήρυξης 
στην επίσημη εφημερίδα των Ευρωπαϊκών Κοινοτήτων 
και β) εάν η ενδεικτική ανακοίνωση περιέχει τουλάχιστον 
τα στοιχεία της περιληπτικής διακήρυξης που αναφέρο- 
νται στο υπόδειγμα του παραρτήματος III Γ της οδηγίας 
92/50/ΕΟΚ (κλειστή διαδικασία), όπως έχει τροποποιηθεί 
με την οδηγία 97/52/ΕΕ (βλ. Παράρτημα I του παρόντος), 
ή -όταν είναι δυνατόν- του παραρτήματος III Δ' της οδη¬ 
γίας 92/50/ΕΟΚ (διαδικασία με διαπραγμάτευση), όπως 
έχει τροποποιηθεί με την οδηγία 97/52/ΕΕ (βλ. Παράρτη¬ 
μα I του παρόντος), εφόσον τα στοιχεία αυτά ήταν διαθέ¬ 
σιμα κατά το χρόνο δημοσίευσής της. 

Β.6. Στην περίπτωση που οι προσφορές μπορούν να συ¬ 
νταχθούν μόνο μετά από επιτόπια επίσκεψη ή μετά από 
επιτόπια εξέταση των τευχών που προσαρτώνται στη 
συγγραφή υποχρεώσεων, οι ανωτέρω προθεσμίες των 
σαράντα (40) και των είκοσι έξι (26) ημερών πρέπει να πα- 
ρατείνονται ανάλογα. 

Β.7. Σε περίπτωση που ιδιαιτέρως επείγοντες λόγοι, οι 
οποίοι αιτιολογούνται ειδικά από την Εταιρία και καθι¬ 
στούν αδύνατη την τήρηση των προθεσμιών α) παραλα¬ 
βής των αιτήσεων συμμετοχής και β) παραλαβής των 
προσφορών, η Εταιρία μπορεί να ορίσει ότι: 

α) η προθεσμία παραλαβής των αιτήσεων συμμετοχής 
(της α’ φάσης) δεν θα είναι μικρότερη των δέκα πέντε (15) 
ημερών από την ημερομηνία αποστολής της περιληπτι¬ 
κής διακήρυξης της υπό ανάθεση μελέτης / υπηρεσίας 
στην Επίσημη Εφημερίδα των Ευρωπαϊκών Κοινοτήτων 

β) η προθεσμία παραλαβής των προσφορών (της β’ φά¬ 
σης) δεν θα είναι μικρότερη των δέκα (10) ημερών από την 
ημερομηνία αποστολής της πρόσκλησης υποβολής προ¬ 
σφοράς εκ μέρους της Εταιρίας στους διαγωνιζομένους. 

Γ. ΠΡΟΧΕΙΡΟΣ ΔΙΑΓΩΝΙΣΜΟΣ 

Γ. 1. Ο πρόχειρος διαγωνισμός μπορεί να αποφασίζεται 
για κάθε ανάθεση υπηρεσίας ή μελέτης που η αξία της εί¬ 
ναι ανώτερη ή ίση των 30.000.000 δρχ. και κατώτερη του 
ποσού που ορίζεται στην παρ. 1 του άρθρου 7 της Οδη¬ 
γίας 92/50/ΕΟΚ, όπως αυτή αντικαταστάθηκε με την παρ. 
1 του άρθρου 1 της Οδηγίας 97/52/ΕΚ. 

Γ.2. Σε περίπτωση ανάθεσης μελέτης ή υπηρεσίας με το 
σύστημα του πρόχειρου διαγωνισμού, η Εταιρία ζητά να 
εκδηλώσουν ενδιαφέρον στο διαγωνισμό, χωρίς διακρί¬ 
σεις και με τους ίδιους όρους που εφαρμόζονται για τους 
έλληνες διαγωνιζομένους, οι ενδιαφερόμενοι παρέχο- 
ντες υπηρεσίες των κρατών μελών της Ευρωπαϊκής Ένω¬ 
σης (Ε.Ε.) και του Ενιαίου Ευρωπαϊκού Χώρου (Ε.Ο.Χ.), 
εφόσον βέβαια διαθέτουν τα τυπικά και ουσιαστικά προ¬ 
σόντα που απαιτούνται από την αναλυτική διακήρυξη (α' 
φάση). Στη συνέχεια, η Εταιρία επιλέγει, βάσει των διαθε¬ 
σίμων πληροφοριών σχετικά με την προσωπική κατάστα¬ 
ση των παρεχόντων υπηρεσία και των πληροφοριών και 
των διατυπώσεων που είναι αναγκαίες για την εκτίμηση 
των ελάχιστων οικονομικών και τεχνικών προϋποθέσεων 
που αυτοί πρέπει να πληρούν και καλεί να υποβάλουν 
προσφορά μόνο οι διαγωνιζόμενοι της επιλογής της (β' 
φάση). 

Γ.3. Στην περίπτωση αυτή, η προθεσμία παραλαβής των 
αιτήσεων συμμετοχής (α' φάση) ορίζεται σε πέντε (5) ημέ¬ 
ρες από την τελευταία ανακοίνωση περιληπτικής διακή¬ 


ρυξης σε δύο αθηναϊκές ημερήσιες εφημερίδες πανελλα¬ 
δικής κυκλοφορίας. Αντίστοιχα, η προθεσμία παραλαβής 
των προσφορών (β' φάση) ορίζεται σε επτά (7) ημέρες 
από την ημερομηνία αποστολής της έγγραφης πρόσκλη¬ 
σης εκ μέρους της Εταιρίας στους διαγωνιζομένους. 

Δ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

Δ.1. Η διαδικασία με διαπραγμάτευση μπορεί να απο- 
φασίζεται για κάθε ανάθεση υπηρεσίας ή μελέτης, ανε¬ 
ξαρτήτως ποσού, σύμφωνα και μετά οριζόμενα στην υπό 
στοιχείο Δ.4 παράγραφο του παρόντος άρθρου. 

Δ.2. Σε περίπτωση ανάθεσης μελέτης/υπηρεσίας μετο 
σύστημα της "διαδικασίας με διαπραγμάτευση", η Εταιρία 
καλεί τους παρέχοντες Υπηρεσίες / μελέτες της επιλογής 
της και διαπραγματεύεται τους όρους της σύμβασης με 
έναν ή περισσότερους από αυτούς κατά την κρίση της. Η 
Εταιρία επιλέγει, βάσει των διαθέσιμων πληροφοριών 
σχετικά με την προσωπική κατάσταση των παρεχόντων 
υπηρεσίες / μελέτες και των πληροφοριών και των διατυ¬ 
πώσεων που είναι αναγκαίες για την εκτίμηση των ελάχι¬ 
στων οικονομικών και τεχνικών προϋποθέσεων που αυτοί 
πρέπει να πληρούν, και καλεί να συμμετάσχουν στις δια¬ 
πραγματεύσεις μόνο οι διαγωνιζόμενοι της επιλογής της. 

Δ.3. Η Εταιρία μεριμνά ώστε να καλούνται να συμμετά¬ 
σχουν στους διαγωνισμούς, χωρίς διακρίσεις και με τους 
ίδιους όρους που εφαρμόζει για τους έλληνες ενδιαφε¬ 
ρομένους, υπήκοοι των άλλων κρατών μελών της Ευρω¬ 
παϊκής Ένωσης (Ε.Ε.) και του Ενιαίου Ευρωπαϊκού Χώ¬ 
ρου (Ε.Ο.Χ.), που διαθέτουν τα απαιτούμενα προσόντα. 

Δ.4. Η διαδικασία με διαπραγμάτευση αποτελεί εξαιρε¬ 
τική διαδικασία, στην οποία η Εταιρία προσφεύγει μόνο 
στις περιπτώσεις που ρητά αυτό επιτρέπεται από τον πα¬ 
ρόντα Κανονισμό και την κοινοτική νομοθεσία. Ειδικότε- 
ρα: 

Δ.4.1. Σε κάθε περίπτωση που η αξία της υπό ανάθεση 
μελέτης ή υπηρεσίας είναι κατώτερη των 30.000.000 δρχ. 

Δ.4.2.1 Στηνπερίπτωση που η αξία της υπό ανάθεση με¬ 
λέτης ή υπηρεσίας είναι ανώτερη ή ίση των 30.000.000 
δρχ. και κατώτερη του ποσού που καθορίζεται μετηνπαρ. 
1 του άρθρου 7 της Οδηγίας 92/50/ΕΟΚ, όπως αυτή αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ και εφ’ όσον συντρέχουν οι λόγοι, που αναφέ- 
ρονται στο εδάφιο β της παραγράφου Δ.4.3. του παρό¬ 
ντος άρθρου. Στην περίπτωση αυτή η διαδικασία με δια¬ 
πραγμάτευση δύναται να διενεργείται και μετά από σχε¬ 
τική περιληπτική ανακοίνωση σε δύο αθηναϊκές εφημερί¬ 
δες πανελλαδικής κυκλοφορίας. Εφ’ όσον στην ανακοί¬ 
νωση δεν ορίζεται άλλως, η προθεσμία παραλαβής των 
αιτήσεων συμμετοχής ορίζεται σε τρεις (3) ημέρες από 
την τελευταία σχετική περιληπτική ανακοίνωση, η δε κλή¬ 
ση συμμετοχής σε διαπραγματεύσεις ορίζεται σε δύο (2) 
ημέρες από την ημερομηνία αποστολής της εκ μέρους 
της Εταιρίας στους υποψηφίους. 

Δ.4.2.2 Η τελευταία περίοδος του εδαφίου δ της παρ. 3 
του άρθρου 11 της Οδηγίας 92/50/ΕΟΚ, οι συναφείς δια¬ 
τάξεις προσαρμογής και οι αντίστοιχοι κανόνες του εσω¬ 
τερικού δικαίου δεν εφαρμόζονται στην περίπτωση που η 
αξία ανάθεσης μελέτης ή υπηρεσίας είναι κατώτερη του 
ποσού που καθορίζεται με την παρ. 1 του άρθρου 7 της 
Οδηγίας 92/50/ΕΟΚ, όπως αυτή αντικαταστάθηκε με την 
παρ. 1 του άρθρου 1 της Οδηγίας 97/52/ΕΚ. 

Δ.4.3. Στην περίπτωση που η αξία της υπό ανάθεση με¬ 
λέτης ή υπηρεσίας είναι ίση ή ανώτερη του ποσού που κα- 

θορίζεται με την παρ, 1 του άρθρου 7 της Οδηγίας 
92/50/ΕΟΚ, όπως αυτή αντικαταστάθηκε με την παρ. 1 
του άρθρου 1 της Οδηγίας 97/52/ΕΚ. Στην περίπτωση αυ¬ 
τή, η διαδικασία με διαπραγμάτευση μπορεί να διεξαχθεί: 

α) Κατόπιν προηγούμενης δημοσίευσης σχετικής δια¬ 
κήρυξης. 

Η Εταιρία μπορεί να ακολουθήσειτη διαδικασία της δια¬ 
πραγμάτευσης, αφού προηγηθεί δημοσίευση σχετικής 
περιληπτικής διακήρυξης στις ακόλουθες, αποκλειστικά 
αναφερόμενες, περιπτώσεις: 

ί) σε περίπτωση μη κανονικών προσφορών, μετά από 
προσφυγή σε ανοικτή ή κλειστή διαδικασία, υπό την προ¬ 
ϋπόθεση ότι οι αρχικοί όροι της σύμβασης δεν έχουν τρο¬ 
ποποιηθεί ουσιωδώς 

ϋ) σε περίπτωση υποβολής προσφορών οι οποίες κρί- 
θηκαν απαράδεκτες με βάση τις διατάξεις του Κανονι¬ 
σμού, υπό την προϋπόθεση ότι οι αρχικοί όροι της σύμ¬ 
βασης δεν έχουν τροποποιηθεί ουσιωδώς 
ίϋ) σε εξαιρετικές περιπτώσεις, όταν πρόκειται για υπη¬ 
ρεσίες που η φύση τους ή αστάθμητοι παράγοντες δεν 
επιτρέπουν μία προκαταρκτική και συνολική τιμολόγηση 
ίν) όταν η φύση των παρεχόμενων υπηρεσιών, ιδίως δε 
στην περίπτωση διανοητικών υπηρεσιών και υπηρεσιών 
της κατηγορίας 6 του παραρτήματος I Α της Οδηγίας 
92/50/ΕΟΚ, είναι τέτοια που οι προδιαγραφές της σύμβα¬ 
σης δεν είναι δυνατόν να διατυπωθούν με ακρίβεια ικανή 
να επιτρέψει τη σύναψη της σύμβασης αυτής με επιλογή 
της καλύτερης προσφοράς, σύμφωνα με τους κανόνες 
που διέπουν την κλειστή και την ανοικτή διαδικασία. 

Εφόσον επιλεγεί από την Εταιρία η διαδικασία με δια¬ 
πραγμάτευση με προηγούμενη δημοσίευση σχετικής δια¬ 
κήρυξης, η προθεσμία παραλαβής των αιτήσεων συμμε¬ 
τοχής δεν πρέπει να είναι μικρότερη των 37 ημερών από 
την ημερομηνία αποστολήςτης περιληπτικής διακήρυξης 
στην Επίσημη Εφημερίδα των Ευρωπαϊκών Κοινοτήτων. 
Σε περίπτωση δε που ιδιαιτέρως επείγοντες λόγοι, οι 
οποίοι ειδικά αιτιολογούνται από την Εταιρία, καθιστούν 
αδύνατη την τήρηση της ως άνω προθεσμίας, η Εταιρία 
μπορεί να συντάμειτην προθεσμία όχι όμως κάτω των δέ¬ 
κα πέντε (15) ημερών από την ημερομηνία αποστολήςτης 
περιληπτικής διακήρυξης στην επίσημη εφημερίδα των 
Ευρωπαϊκών Κοινοτήτων. 

β) Χωρίς προηγούμενη δημοσίευση σχετικής διακήρυ¬ 
ξης- 

Η Εταιρία μπορεί να ακολουθήσει τη διαδικασία της δια¬ 
πραγμάτευσης, χωρίς να προηγηθεί δημοσίευση σχετικής 
περιληπτικής διακήρυξης, στις ακόλουθες περιπτώσεις: 

ί) σε περίπτωση μη κανονικών προσφορών στο πλαίσιο 
ανοικτής ή κλειστής διαδικασίας ή σε περίπτωση υποβο¬ 
λής προσφορών, οι οποίες κρίθηκαν απαράδεκτες με βά¬ 
ση τις διατάξεις του Κανονισμού, υπό την προϋπόθεση ότι 
α) οι αρχικοί όροι της σύμβασης δεν έχουν τροποποιηθεί 
ουσιωδώς και β) γίνονται δεκτοί όλοι οι προσφέροντες 
που υπέβαλαν προσφορά, σύμφωνα με τις τυπικές προϋ¬ 
ποθέσεις που η προηγούμενη (ανοικτή ή κλειστή) διαδι¬ 
κασία σύναψης της σύμβασης απαιτούσε 
ϋ) σε περίπτωση μη υποβολής προσφορών ή μη υποβο¬ 
λής κατάλληλων προσφορών σε προκηρυχθέντα διαγω¬ 
νισμό ανοικτής ή κλειστής διαδικασίας, υπό την προϋπό¬ 
θεση ότι α) οι αρχικοί όροι της σύμβασης δεν έχουν τρο¬ 
ποποιηθεί ουσιωδώς και β) διαβιβάζεται σχετική έκθεση 
στην Επιτροπή των Ευρωπαϊκών Κοινοτήτων, μετά από αί¬ 
τημά της 


ίϋ) όταν, για λόγους τεχνικούς, καλλιτεχνικούς ή σχετι¬ 
κούς με την προστασία αποκλειστικών δικαιωμάτων, η 
εκτέλεση των υπηρεσιών μπορεί να ανατεθεί μόνο σε συ¬ 
γκεκριμένο πρόσωπο 

ίν) όταν η σύμβαση αποτελεί συνέχεια ενός διαγωνι¬ 
σμού μελετών και σύμφωνα με τους εφαρμοζόμενους κα¬ 
νόνες πρέπει να ανατεθεί στο νικητή ή σε έναν από τους 
νικητές του διαγωνισμού αυτού. Στην τελευταία αυτή πε¬ 
ρίπτωση, όλοι οι νικητές του διαγωνισμού πρέπει να κλη¬ 
θούν να συμμετάσχουν στις διαπραγματεύσεις 

ν) στον βαθμό που είναι απολύτως αναγκαίο, όταν η επι¬ 
τακτικά επείγουσα ανάγκη που προκύπτει από γεγονότα 
απρόβλεπτα για την Εταιρία δεν συμβιβάζεται με τις προ¬ 
θεσμίες που προβλέπονται για τις ανοικτές, κλειστές ή με 
διαπραγμάτευση διαδικασίες. Στην περίπτωση αυτή, οι 
περιστάσεις που μπορεί να επικαλεστεί η Εταιρία για την 
αιτιολόγηση της επιτακτικά επείγουσας ανάγκης δεν πρέ¬ 
πει να απορρέει από δική της ευθύνη. 

νί) για τις συμπληρωματικές υπηρεσίες που δεν περι¬ 
λαμβάνονται στο αρχικά προβλεπόμενο σχέδιο, ούτε 
στηνπρώτη συναφθείσα σύμβαση, και οι οποίες κατέστη¬ 
σαν αναγκαίες λόγω απρόβλεπτων περιστάσεων κατά την 
εκτέλεση της υπηρεσίας της αρχικής σύμβασης, υπό την 
προϋπόθεση ότι η ανάθεση γίνεται στο πρόσωπο το οποίο 
εκτελεί την εν λόγω υπηρεσία και: 

- όταν αυτές οι συμπληρωματικές υπηρεσίες δεν μπο¬ 
ρούν, από τεχνική ή οικονομική άποψη, να διαχωρισθούν 
από την κύρια σύμβαση, χωρίς να δημιουργήσουν μείζο- 
να προβλήματα για την Εταιρία ή 

- όταν αυτές οι υπηρεσίες, παρότι μπορούν να διαχωρι- 
σθούν από την εκτέλεση της αρχικής σύμβασης, είναι 
απολύτως αναγκαίες για την ολοκλήρωσή της και 

υπό την προϋπόθεση ότι σε κάθε περίπτωση, η προϋ- 
πολογιζόμενη συνολική αξία των συμβάσεων που ανατί¬ 
θενται για συμπληρωματικές υπηρεσίες δεν υπερβαίνει 
το 50 % της αξίας της κύριας σύμβασης 

νϋ) για νέες υπηρεσίες που συνίστανται στην επανάληψη 
άλλων παρόμοιων υπηρεσιών που ανατέθηκαν στον ίδιο 
παρέχοντα υπηρεσίες, ανάδοχο μίας πρώτης σύμβασης 
που συνήφθη με την Εταιρία, υπό την προϋπόθεση ότι: 

- οι νέες υπηρεσίες είναι σύμφωνες με ένα βασικό σχέ¬ 
διο 

- το σχέδιο αυτό έχει αποτελέσει το αντικείμενο μίας 
πρώτης σύμβασης που συνήφθη μέσω της ανοικτής ή 
κλειστής διαδικασίας 

- ο προϋπολογισμός των νέων υπηρεσιών είναι ίσος ή μι¬ 
κρότερος του προϋπολογισμού των υπηρεσιών που ήδη 
ανατέθηκαν 

- ο προϋπολογισμός των νέων υπηρεσιών, αυτοτελώς 
θεωρούμενος, δεν εμπίπτει στο πεδίο εφαρμογής της κοι¬ 
νοτικής Οδηγίας 92/50/ΕΟΚ, όπως αυτή τροποποιήθηκε 
με την Οδηγία 97/52/ΕΚ 

- η δυνατότητα προσφυγής στη διαδικασία με διαπραγ¬ 
μάτευση επισημαίνεται ήδη κατά την προκήρυξη του 
πρώτου διαγωνισμού 

- δεν έχει παρέλθει τριετία από τη σύναψη της αρχικής 
σύμβασης. 

Ε. ΔΙΑΓΩΝΙΣΜΟΣ ΜΕΛΕΤΩΝ 

Ε. 1. Σε περίπτωση ανάθεσης μελέτης / υπηρεσίας με το 
σύστημα (τρόπο) του "διαγωνισμού μελετών", η Εταιρία 
αποσκοπεί να εξασφαλίσει μελέτες ή σχέδια, στους το¬ 
μείς κυρίως της χωροταξίας, της πολεοδομίας, της αρχι- 

τεκτονικής καιτωνέργωνπολιτικού μηχανικού, καθώς και 
της ηλεκτρονικής επεξεργασίας δεδομένων, των οποίων 
η αξία είναι ίση ή ανώτερη του ποσού που καθορίζεται 
στιςπαρ. 1 και 2 του άρθρου 13 της Οδηγίας 92/50/ΕΟΚ, 
όπως αυτές αντικαταστάθηκαν με την παρ. 3 του άρθρου 
1 της Οδηγίας 97/52/ΕΚ. 

Ε.2. Κριτική Επιτροπή που ορίζεται με απόφαση των ορ¬ 
γάνων της Εταιρίας και αποτελείται από τρία (3) τουλάχι- 
στοντακτικά μέλη επιλέγει -μετά από σύγκριση- το νικητή 
του διαγωνισμού και απονέμει ή όχι χρηματικά βραβεία 
ανάλογα με την ειδική πρόβλεψη της Πρόσκλησης Εκδή¬ 
λωσης Ενδιαφέροντος. Με απόφαση των αρμοδίων ορ¬ 
γάνων της Εταιρίας δύνανται να ορίζονται και αναπληρω¬ 
ματικά μέλη της επιτροπής. Η κριτική επιτροπή συγκρο¬ 
τείται αποκλειστικά από φυσικά πρόσωπα ανεξάρτητα 
από τους συμμετέχοντες στο διαγωνισμό και τα οποία 
προέρχονται είτε από την Εταιρία είτε εκτός αυτής. 

Ε.3. Οι αποφάσεις ή οι γνώμες της κριτικής επιτροπής 
εκδίδονται βάσει των μελετών που υποβάλλονται κατά 
τρόπο ανώνυμο και στηρίζονται αποκλειστικά στα κριτή¬ 
ρια επιλογής που απαριθμούνται στη σχετική διακήρυξη 
του διαγωνισμού. 

Ε.4. Όταν απαιτείται από τους συμμετέχοντες στο δια¬ 
γωνισμό να διαθέτουν ένα συγκεκριμένο επαγγελματικό 
προσόν, τουλάχιστοντο ένα τρίτο των μελώντης κριτικής 
επιτροπής πρέπει να διαθέτει το ίδιο ή ισοδύναμο προ¬ 
σόν. 

Ε.5. Η συμμετοχή σε ένα διαγωνισμό μελετών δεν μπο¬ 
ρεί να περιορίζεται: 

- στην ελληνική επικράτεια ή σε τμήμα αυτής 

- από το γεγονός ότι οι συμμετέχοντες θα πρέπει να εί¬ 
ναι, βάσει της ελληνικής νομοθεσίας, φυσικά ή νομικά 
πρόσωπα. 

Ε.6. Ο διαγωνισμός μελετών μπορεί να απευθύνεται σε 
όλους τους ενδιαφερομένους που συγκεντρώνουν τα τυ¬ 
πικά προσόντα (ανοικτός) ή σε συγκεκριμένο αριθμό υπο¬ 
ψηφίων που προεπιλέγονται (κλειστός). Ο αριθμός των 
υποψηφίων που καλούνται να συμμετάσχουν στους δια¬ 
γωνισμούς πρέπει να λαμβάνει υπόψη την ανάγκη εξα¬ 
σφάλισης πραγματικού ανταγωνισμού, σε καμία δε περί¬ 
πτωση δεν επιτρέπεται να είναι μικρότερος από τρεις (3). 
Σε κάθε περίπτωση, η Εταιρία θεσπίζει σαφή και αμερό¬ 
ληπτα κριτήρια επιλογής. 

ΣΤ. ΕΙΔΙΚΗ ΔΙΑΔΙΚΑΣΙΑ (ΔΙΑΔΙΚΑΣΙΑ ΑΝΑΘΕΣΗΣ ΥΠΗ¬ 
ΡΕΣΙΩΝ ΤΟΥ ΠΑΡΑΡΤΗΜΑΤΟΣ ΙΒ ΤΟΥ ΑΡΘΡΟΥ 1 
ΤΟΥ ΠΑΡΟΝΤΟΣ) 

ΣΤ.1. Οι υπηρεσίες του Παραρτήματος ΙΒτης Οδηγίας 
92/50/ΕΟΚ προϋπολογισμού, εκτός ΦΠΑ, ίσου ή μεγαλύ¬ 
τερου του ποσού που καθορίζεται με την παρ. 1 του άρ¬ 
θρου 7 αυτής, όπως αντικαταστάθηκε με την παρ. 1 του 
άρθρου 1 της Οδηγίας 97/52/ΕΚ, ανατίθενται κατά τα ορι¬ 
ζόμενα στα άρθρα 9 και 10 της Οδηγίας 92/50/ΕΟΚ, όπως 
ισχύει. 

ΣΤ. 2. Η ανάθεση των υπηρεσιώντου Παραρτήματος ΙΒ 
της Οδηγίας 92/50/ΕΟΚ, προϋπολογισμού μικρότερου 
του ποσού που καθορίζεται με την παρ. 1 του άρθρου 7 
αυτής, όπως αντικαταστάθηκε με την παρ. 1 του άρθρου 
1 της Οδηγίας 97/52/ΕΚ, διενεργείται, όταν δεν συντρέχει 
περίπτωση εφαρμογής των διατάξεων της παραγράφου 
Δ.4.1 και του πρώτου εδαφίου της παραγράφου Δ.4.2.1 
του παρόντος άρθρου, ως ακολούθως: 

ΣΤ. 2.1. Η Εταιρεία εκδίδει πρόσκληση εκδήλωσης εν¬ 


διαφέροντος, με το περιεχόμενο που προβλέπεται στο 
άρθρο 8 παρ. 2 του παρόντος, με την οποία ζητεί να εκ¬ 
δηλώσουν ενδιαφέρον παρέχοντας υπηρεσίες που διαθέ¬ 
τουν τα τυπικά και ουσιαστικά προσόντα που καθορίζο¬ 
νται από τη σχετική πρόσκληση. Η Εταιρία επιλέγει τον 
ανάδοχο βάσει των διαθέσιμων πληροφοριών σχετικά με 
την προσωπική κατάσταση των παρεχόντων υπηρεσίες 
καιτων πληροφοριών και των διατυπώσεων που είναι ανα¬ 
γκαίες για την εκτίμηση των προσόντων που αυτοί πρέπει 
να διαθέτουν ή και των ελάχιστων οικονομικών και τεχνι¬ 
κών προϋποθέσεων που αυτοί πρέπει να πληρούν, σύμ¬ 
φωνα με όρους και τις προϋποθέσεις που καθορίζονται 
στη σχετική πρόσκληση. 

ΣΤ. 2.2. Για την ανάθεση των εν λόγω υπηρεσιών, η Εται¬ 
ρία διατηρεί σε κάθε περίπτωση το δικαίωμα να ζητήσει 
προσφορές από τρεις τουλάχιστον παρέχοντες υπηρε¬ 
σίες και να επιλέξει μεταξύ αυτών τη συμφερότερη προ¬ 
σφορά, όταν τούτο δικαιολογείται από επείγοντες λό¬ 
γους ή από το αντικείμενο των ζητουμένων υπηρεσιών το 
οποίο πρέπει να συναρτάται με την υλοποίηση σκοπών 
αμέσου ενδιαφέροντος της Εταιρίας, εφαρμοζομένης εν 
προκειμένω και της παραγράφου Δ.4.2.2 του παρόντος 
άρθρου. 

ΑΡΘΡΟ 7 

ΓΕΝΙΚΕΣ ΑΡΧΕΣ ΔΙΑΔΙΚΑΣΙΑΣ ΑΝΑΘΕΣΗΣ 

1. Όταν η Εταιρία προσφεύγει στην κλειστή διαδικασία 
για τη σύναψη μίας σύμβασης, μπορεί να προβλέπει τα όρια 
στο πλαίσιο των οποίων θα κυμανθεί ο αριθμός των παρε¬ 
χόντων μελέτες / υπηρεσίες τους οποίους σκοπεύει να προ- 
σκαλέσει. Στηνπερίπτωση αυτή, η ψαλίδα αναφέρεται στην 
προκήρυξη, τα όριά της καθορίζονται σε συνάρτηση με τη 
φύση των προς παροχή υπηρεσιών/μελετών. Το κατώτερο 
από τα όρια αυτά δεν πρέπει να είναι μικρότερο από πέντε, 
το δε μεγαλύτερο μπορεί να ορισθεί σε είκοσι. Σε κάθε πε¬ 
ρίπτωση , ο αριθμός των υποψηφίων που γίνονται δεκτοί για 
να υποβάλουν προσφορά πρέπει να επαρκεί για την εξα¬ 
σφάλιση συνθηκών πραγματικού ανταγωνισμού. 

2. Στην διαδικασία με διαπραγμάτευση για ποσό ίσο ή 
ανώτερο εκείνου που καθορίζεται στην παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
στην οποία προηγείται σχετική διακήρυξη, ο αριθμός των 
προσκαλούμενων υποψηφίων ή αυτών που γίνονται δε¬ 
κτοί για διαπραγμάτευση καθορίζεται σε συνάρτηση με 
τη φύση των προς παροχή μελετών / υπηρεσιών. Ο αριθ¬ 
μός αυτός δεν είναι δυνατόν να είναι μικρότερος των 
τριών (3), εφόσον υπάρχει επαρκής αριθμός κατάλληλων 
υποψηφίων. 

3. Η επιλογή των υποψηφίων στη δεύτερη φάση του 
πρόχειρου διαγωνισμού, της κλειστής διαδικασίας, κα¬ 
θώς και στη διαδικασία με διαπραγμάτευση, στην οποία 
προηγείται σχετική διακήρυξη και η σχετική πρόσκληση 
να υποβάλουν τις προσφορές τους γίνονται ταυτόχρονα 
προς όλους και εγγράφως από την Εταιρία. Η αποστολή 
της πρόσκλησης συνοδεύεται από την αποστολή των 
απαραιτήτων πληροφοριακών εγγράφων στοιχείων του 
διαγωνισμού ή της ανάθεσης, και περιλαμβάνει τουλάχι¬ 
στον τα κάτωθι: 

α) τη διεύθυνση της υπηρεσίας, από την οποία μπορούν 
να ζητηθούν η συγγραφή υποχρεώσεων και τα συμπλη¬ 
ρωματικά έγγραφα στοιχεία 

β) την προθεσμία για την υποβολή αίτησης λήψης τυχόν 
συμπληρωματικών στοιχείων ή των τευχών δημοπράτη- 
σης 

γ) το ύψος και τον τρόπο πληρωμής του αντιτίμου που 
τυχόν απαιτείται για τη λήψη των τευχών δημοπράτησης 
δ) την προθεσμία παραλαβής των προσφορών, τη διεύ¬ 
θυνση στην οποία πρέπει να διαβιβαστούν και τη γλώσσα 
ή τις γλώσσες, στις οποίες πρέπει να συνταχθούν 
ε) την παραπομπή στην ήδη δημοσιευθείσα προκήρυξη 
της υπό ανάθεση μελέτης/υπηρεσίας 
στ) την αναφορά των εγγράφων στοιχείων / πιστοποιη¬ 
τικών που ενδεχομένως πρέπει να επισυναφθούν, είτε για 
την τεκμηρίωση δηλώσεων που πρέπει να είναι επαλη- 
θεύσιμες, είτε για την συμπλήρωση των πληροφοριών, 
στις οποίες προβαίνει ο προσφέρων συμμορφούμενος με 
τις νόμιμες απαιτήσεις της Εταιρίας 
ζ) τα κριτήρια σύναψηςτης σύμβασης, εφόσον δεν ανα- 
φέρονται στην προκήρυξη της υπό ανάθεση 
μελέτης/υπηρεσίας 

4. Στην ανοικτή διαδικασία, εφόσον έχουν ζητηθεί 
εμπρόθεσμα οι συγγραφές υποχρεώσεων και τα συμπλη¬ 
ρωματικά έγγραφα στοιχεία, πρέπει να αποστέλλονται 
στους παρέχοντες υπηρεσίες/μελέτες από την Εταιρία 
εντός έξι (6) ημερών από την παραλαβή της σχετικής αί¬ 
τησής τους. 

5. Στην ανοικτή και κλειστή διαδικασία, εφόσον έχουν 
ζητηθεί εμπρόθεσμα οι συμπληρωματικές πληροφορίες 
σχετικά με τις συγγραφές υποχρεώσεων, πρέπει να πα¬ 
ρέχονται από την Εταιρία το αργότερο έξι (6) ημέρες πριν 
από την εκπνοή της προθεσμίας που έχει καθορισθεί για 
την παραλαβή των προσφορών. 

6. Στο πλαίσιο του πρόχειρου διαγωνισμού και της δια¬ 
δικασίας με διαπραγμάτευση, στην οποία προηγείται 
σχετική διακήρυξη / ανακοίνωση και εφόσον έχουν ζητη¬ 
θεί εμπρόθεσμα τα τεύχη δημοπράτησης, αποστέλλονται 
στους ενδιαφερομένους από την Εταιρία την επόμενη ερ¬ 
γάσιμη ημέρα από την παραλαβή της σχετικής αίτησής 
τους. Η προθεσμία υποβολής αιτήσεων για διάθεση των 
ως άνω τευχών δημοπράτησης λήγει τουλάχιστον δύο (2) 
ημέρες πριν από την λήξη της προθεσμίας υποβολής των 
προσφορών. 

7. Στιςπεριπτώσειςτηςπροηγούμενηςπαραγράφου, οι 
εμπρόθεσμα αιτηθείσες συμπληρωματικές πληροφορίες 
σχετικά με τα τεύχη δημοπράτησης παρέχονται από την 
Εταιρία το αργότερο δύο (2) ημέρες πριν από την εκπνοή 
της προθεσμίας που έχει καθοριστεί για την παραλαβή 
των προσφορών. Σε περίπτωση που επείγοντες λόγοι κα¬ 
θιστούν αδύνατη τηντήρηση της ως άνω προθεσμίας, αυ¬ 
τή μπορεί να συντμηθεί σε μία (1) ημέρα. 

8. Στην περίπτωση που τα τεύχη δημοπράτησης για όλα 
τα είδη αναθέσεως δεν είναι δυνατόν λόγω του όγκου 
τους να παραδοθούν στις προθεσμίες του παρόντος Κα¬ 
νονισμού ή που η υποβολή των προσφορών είναι δυνατόν 
να λάβει χώρα μόνο μετά από επιτόπια επίσκεψη ή επιτό¬ 
πια εξέταση των εγγράφων που προσαρτώνται στη συγ¬ 
γραφή υποχρεώσεων, οι προθεσμίες α) παράδοσης των 
τευχών δημοπράτησης από την Εταιρία στους ενδιαφε¬ 
ρομένους, β) παροχής συμπληρωματικών πληροφοριών 
αναφορικά με τα τεύχη δημοπράτησης και γ) υποβολής 
των προσφορών, παρατείνονται ανάλογα. 

9. Η αίτηση συμμετοχής σε κάθε διαγωνισμό ή στη δια¬ 
δικασία με διαπραγματεύσεις δύναται να γίνεται με επι¬ 
στολή, με τηλεγράφημα, με τέλεξ, με τηλεομοιοτυπία 


(φαξ) ή το ηλεκτρονικό ταχυδρομείο (θ-πιαίΙ). Στις τέσσε¬ 
ρις τελευταίες περιπτώσεις πρέπει να επιβεβαιώνονται με 
επιστολή που αποστέλλεται πριν από την λήξη των προ¬ 
θεσμιών του παρόντος Κανονισμού για την αποστολή αί¬ 
τησης συμμετοχής ή προσφοράς. 

ΑΡΘΡΟ 8 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Α. Δημοσιότητα διαδικασίας αναθέσεων κάτω του πο¬ 
σού που καθορίζεται με την παρ. 1 του άρθρου 7 της Οδη¬ 
γίας 92/50/ΕΟΚ, όπως αυτή αντικαταστάθηκε μετηνπαρ. 
1 του άρθρου 1 της Οδηγίας 97/52/ΕΚ. 

1. Στην περίπτωση προχείρου διαγωνισμού, το αντικεί¬ 
μενο του οποίου δεν υπερβαίνει το ανωτέρω ποσόν ή απ’ 
ευθείας ανάθεσης μέσω διαπραγματεύσεων για την ανά¬ 
θεση υπηρεσίας ή μελέτης, το αντικείμενο των οποίων εί¬ 
ναι ίσο ή ανώτερο των 30.000.000 δρχ., αλλά κατώτερο 
του προαναφερθέντος ποσού που καθορίζεται με τις κοι¬ 
νοτικές Οδηγίες, δημοσιεύεται περιληπτική διακήρυξη ή 
ανακοίνωση, σε δύο αθηναϊκές εφημερίδες πανελλαδι¬ 
κής κυκλοφορίας. 

2. Η κατά τα ως άνω διακήρυξη ή ανακοίνωση περιλαμ¬ 
βάνει απαραιτήτως: 

α) την περιγραφή της υπό ανάθεση μελέτης ή υπηρε¬ 
σίας 

β) την ενδεικτική αμοιβή/ αξία (προϋπολογισμός χωρίς 
ΦΠΑ) 

γ) την προβλεπόμενη διάρκεια 
δ) την προτεινόμενη διαδικασία ανάθεσης 
ε) τη διαδικασία αξιολόγησης και τα κριτήρια επιλογής 
του αναδόχου 

στ) τα απαιτούμενα ουσιαστικά και τυπικά προσόντα 
των υποψηφίων 
ζ) τον τόπο παροχής 

η) την προθεσμία υποβολής των αιτήσεων συμμετοχής 
και των προσφορών 

θ) την επωνυμία, ταχυδρομική και τηλεγραφική διεύ¬ 
θυνση, τους αριθμούς τηλεφώνου, τηλετύπου καιτηλεο- 
μοιοτύπου, εάν υπάρχουν, της αναθέτουσας αρχής 
ι) την επωνυμία και διεύθυνση της υπηρεσίας από την 
οποία διατίθενται τα έγγραφα πληροφοριακά στοιχεία 
της ανάθεσης, καθώς και η αναλυτική διακήρυξη 
ια) την προθεσμία, εντός της οποίας οι ενδιαφερόμενοι 
δύνανται να λάβουν τα ανωτέρω πληροφοριακά έγγρα- 
φα/στοιχεία της ανάθεσης. 

3. Η διακήρυξη - ανακοίνωση αυτή δύναται να δημοσι¬ 
εύεται επιπροσθέτως σε ειδικώς καθορισμένη σελίδα στο 
ΙπΙθγπθΙ, μνεία της οποίας γίνεται κατά τη δημοσίευσή της 
στον τύπο. 

Β. Δημοσιότητα διαδικασίας αναθέσεων ποσού ίσου ή 
ανωτέρου εκείνου που καθορίζεται με την παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή αντικαταστά- 
θηκε μετηνπαρ. 1 του άρθρου 1 της Οδηγίας 97/52/ΕΚ. 

1. Η Εταιρία γνωστοποιεί, κατά την έννοια της Οδηγίας 
92/50/ΕΟΚ, μέσω Ενδεικτικής Ανακοίνωσης που δημοσι¬ 
εύεται το ταχύτερο δυνατό μετά την έναρξη του οικονο¬ 
μικού έτους, το συνολικό ύψος των συμβάσεων υπηρε¬ 
σιών που προτίθεται να αναθέσει κατά τους δώδεκα μή¬ 
νες που ακολουθούν, για κάθε μία από τις κατηγορίες 
υπηρεσιών του Παραρτήματος ΙΑ της Οδηγίας 92/50/ 
ΕΟΚ, όταν η συνολική προϋπολογιζόμενη αξία των συμ- 

βάσεων είναι ίση ή μεγαλύτερη του αντίστοιχου ποσού σε 
δραχμές των 750.000 Ε.Ν.Μ. Η ανωτέρω ανακοίνωση δη¬ 
μοσιεύεται και στον ελληνικό ημερήσιο τύπο. 

2. Η Εταιρία γνωστοποιεί την πρόθεσή της να προσφύ- 
γει σε Ανοικτή ή Κλειστή Διαδικασία ή Διαδικασία με Δια¬ 
πραγμάτευση για συγκεκριμένη δημοπρατούμενη μελέτη 
/ υπηρεσία μέσω Περιληπτικής Διακήρυξης που δημοσι¬ 
εύει στον ελληνικό τύπο και την Επίσημη Εφημερίδα της 
Ευρωπαϊκής Ένωσης. 

3. Η Εταιρία γνωστοποιεί την πρόθεσή της να προβεί σε 
διαγωνισμό μελετών/ υπηρεσιών μέσω σχετικής Προκή¬ 
ρυξης Διαγωνισμού Μελετών/ υπηρεσιών. 

4. Η Εταιρία γνωστοποιεί τη σύναψη σύμβασης συγκε¬ 
κριμένης μελέτης / υπηρεσίας στην Υπηρεσία Επισήμων 
Εκδόσεων των Ευρωπαϊκών Κοινοτήτων μέσω σχετικής 
Ανακοίνωσης. 

5. Η Ενδεικτική Προκήρυξη, η Περιληπτική Διακήρυξη, 
η Προκήρυξη Διαγωνισμού Μελετών και η Ανακοίνωση 
Σύναψης Σύμβασης αποστέλλονται στην Υπηρεσία Επι¬ 
σήμων Εκδόσεωντων Ευρωπαϊκών Κοινοτήτων με τοντα¬ 
χύτερο δυνατό και τον καταλληλότερο τρόπο. Σε περί¬ 
πτωση κατεπείγοντος αποστέλλονται με τέλεξ, τηλεγρά¬ 
φημα, τηλεομοιοτυπία (φαξ) ή το ηλεκτρονικό ταχυδρο¬ 
μείο (Θ-πιαίΙ). 

6. Η Ενδεικτική Προκήρυξη αποστέλλεται απάτην Εται¬ 
ρία το ταχύτερο δυνατό μετά την έναρξη του οικονομικού 
έτους. 

7. Η Ανακοίνωση Σύναψης Σύμβασης αποστέλλεται από 
την Εταιρία το αργότερο 48 ημέρες μετά τη σύναψη της 
αντίστοιχης σύμβασης. 

8. Η Ενδεικτική Προκήρυξη και η Ανακοίνωση Σύναψης 
Σύμβασης δημοσιεύονται κατά το πλήρες κείμενό τους 
στην Επίσημη Εφημερίδα των Ευρωπαϊκών Κοινοτήτων 
και στην Τράπεζα Δεδομένων ΤΕϋ στις επίσημες γλώσ¬ 
σες της Ευρωπαϊκής Ένωσης. Μόνο το κείμενο της πρω¬ 
τότυπης γλώσσας θεωρείται αυθεντικό. 

9. Η Περιληπτική Διακήρυξη και η Προκήρυξη Διαγωνι¬ 
σμού Μελετών δημοσιεύονται κατά το πλήρες κείμενό 
τους στην Επίσημη Εφημερίδα των Ευρωπαϊκών Κοινοτή¬ 
των και στην Τράπεζα Δεδομένων ΤΕϋ στην πρωτότυπη 
γλώσσα. Σύνοψη των σημαντικότερων στοιχείωντους δη¬ 
μοσιεύεται και στις λοιπές επίσημες γλώσσες. Μόνο το 
κείμενο της πρωτότυπης γλώσσας θεωρείται αυθεντικό. 

10. Η Ενδεικτική Προκήρυξη, η Περιληπτική Διακήρυξη, 
η Προκήρυξη Διαγωνισμού Μελετών, καθώς και η Ανακοί¬ 
νωση σύναψης σύμβασης δεν επιτρέπεται να δημοσιεύο¬ 
νται στον ελληνικό ημερήσιο τύπο πριν από την αποστολή 
τους στην Υπηρεσία Επισήμων Εκδόσεων των Ευρωπαϊ¬ 
κών Κοινοτήτων και πρέπει πάντα να αναφέρουν την ημε¬ 
ρομηνία αυτή. Στις ως άνω ανακοινώσεις που δημοσιεύο¬ 
νται στον ελληνικό ημερήσιο τύπο δεν επιτρέπεται να πε- 
ριέχονται πληροφορίες άλλες από αυτές που περιέχονται 
στα κείμενα που αποστέλλονται στην Υπηρεσία Επισήμων 
Εκδόσεωντων Ευρωπαϊκών Κοινοτήτων. Σκόπιμο είναι το 
κείμενο που αποστέλλεται στον ελληνικό και τον ευρω¬ 
παϊκό τύπο να είναι ταυτόσημο. 

11. Η Εταιρία οφείλει να είναι πάντα σε θέση να αποδει- 
κνύει την ημερομηνία αποστολής της εκάστοτε ανακοί¬ 
νωσης στην Υπηρεσία Επισήμων Εκδόσεων των Ευρω¬ 
παϊκών Κοινοτήτων. 

12. Η δημοσίευση στον ελληνικό τύπο γίνεται μέσω δύο 
(2) τουλάχιστον ημερήσιων εφημερίδων των Αθηνών πα¬ 
νελλαδικής κυκλοφορίας. 


13. Η σύνταξη των κάθε είδους ανακοινώσεων της ενό¬ 
τητας Βτου παρόντος άρθρου ακολουθείτο υποδείγμα¬ 
τα του Παραρτήματος I του παρόντος Κανονισμού. 

ΑΡΘΡΟ 9 

ΓΕΝΙΚΟΙ ΟΡΟΙ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

1. Η Εταιρία δεν μπορεί να προβαίνει σε καμία διάκριση, 
λόγω προέλευσης ή εθνικότητας, μεταξύ των προσφερό- 
ντων υπηρεσίες/μελέτες που συμμετέχουν σε διαγωνι¬ 
σμούς, σύμφωνα με τον παρόντα Κανονισμό, ανεξάρτητα 
από το είδος της επιλεγείσας διαδικασίας ανάθεσης. 

2. Κάθε ανάθεση διέπεται από τις γενικές αρχές που 
αναλύονται στο άρθρο 2 του παρόντος Κανονισμού, ενό- 
ψει πάντοτε της καλύτερης εκπλήρωσης των σκοπών της 
Εταιρίας. 

3. Οι υποψήφιοι δύνανται να υποβάλουν προσφορές 
αυτοτελώς ή υπό ορισμένο κοινοπρακτικό σχήμα. Σε κα¬ 
μία περίπτωση τα τεύχη δημοπράτησης δεν επιτρέπεται 
να προβλέπουν ότι η συμμετοχή σε διαγωνισμό προϋπο¬ 
θέτει συγκεκριμένη νομική μορφή διαγωνιζόμενου. 

4. Οι υποψήφιοι/προσφέροντες, οι οποίοι, σύμφωνα με 
τη νομοθεσία του κράτους μέλους, στο οποίο είναι εγκα¬ 
τεστημένοι, έχουν δικαίωμα παροχής της δημοπρατού- 
μενης μελέτης/υπηρεσίας, δεν είναι δυνατόν να απορρί¬ 
πτονται για το μόνο λόγο ότι, σύμφωνα με την ελληνική 
νομοθεσία, θα έπρεπε να είναι φυσικά ή νομικά πρόσωπα. 
Είναι δυνατόν να ζητηθεί από τα νομικά πρόσωπα να ανα¬ 
φέρουν στην προσφορά τους ή στην αίτηση συμμετοχής 
τους τα ονόματα και τα επαγγελματικά προσόντα των 
προσώπων που θα έχουν την ευθύνη της εκτέλεσης της 
συγκεκριμένης υπηρεσίας/μελέτης. 

5. Η επιλεγείσα, ως ανάδοχος, υποψήφια κοινοπραξία 
δύναται να υποχρεωθεί να περιβληθεί ιδιαίτερη νομική 
μορφή, όταν της ανατεθεί η σύμβαση και εφόσον αυτό 
προβλέπεται στα κατ’ ιδίαντεύχη δημοπράτησης του δια¬ 
γωνισμού. 

6. Η Εταιρία δικαιούται να ζητά από τους διαγωνιζόμε- 
νους να αναφέρουν στην προσφορά τους τα πλήρη στοι¬ 
χεία εκείνων, στους οποίους προτίθενται να αναθέσουν 
υπεργολαβικά την εκτέλεση τμήματος ή τμημάτων της 
σύμβασης, καθώς και να προσδιορίζουν τα τμήματα αυ¬ 
τά. Η αναφορά αυτή δεν επηρεάζει την έκταση της ευθύ¬ 
νης του κύριου αναδόχου. 

7. Η Εταιρία ενημερώνει εγγράφως και έγκαιρα τους 
διαγωνιζόμενους, μετά από σχετική αίτησή τους, για κά¬ 
θε διαδικαστική εξέλιξη του διαγωνισμού, αποφεύγοντας 
κάθε διάκριση. 

8. Στην περίπτωση των αναθέσεων, η αξία των οποίων 
είναι ίση ή ανώτερη του ποσού που καθορίζεται στην παρ. 
1 του άρθρου 7 της Οδηγίας 92/50/ΕΟΚ, όπως αυτή αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, η Εταιρία γνωστοποιεί σε κάθε αποκλεισθέντα 
υποψήφιο ή προσφέροντα που υποβάλλει σχετική γρα¬ 
πτή αίτηση και μέσα σε προθεσμία δέκα πέντε (15) ημε¬ 
ρών από την παραλαβή της αίτησης, τους λόγους απόρ¬ 
ριψης της υποψηφιότητάς του ή της προσφοράς του. Η 
Εταιρία γνωστοποιεί στην περίπτωση αυτή σε κάθε προ¬ 
σφέροντα που έχει υποβάλει παραδεκτή προσφορά τα 
χαρακτηριστικά στοιχεία και πλεονεκτήματα της επιλε- 
γείσας προσφοράς, καθώς και το όνομα του αναδόχου. Η 
Εταιρία ενημερώνει την Υπηρεσία Επισήμων Εκδόσεων 
των Ευρωπαϊκών Κοινοτήτων για τις αποφάσεις αυτές. 

9. Η Εταιρία μπορεί να αποφασίσει ότι ορισμένες πλη¬ 
ροφορίες ή έγγραφα, ακόμη και των φακέλων των υπο¬ 
ψηφίων σχετικά με τη διαδικασία ανάθεσης ή την σύναψη 
μιας σύμβασης δεν κοινοποιούνται, εφόσον η γνωστοποί¬ 
ηση των εν λόγω πληροφοριών θα έβλαπτε τις ανάγκες 
υλοποίησης του έργου της Εταιρείας, όπως προβλέπεται 
στο ν. 2598/1998 και ιδίως στο άρθρο 2 παρ. 4 αυτού ή θα 
έθιγε, όπως ιδίως επί χορηγιών, τα έννομα εμπορικά συμ¬ 
φέροντα δημόσιων ή ιδιωτικών επιχειρήσεων ή, τα εμπο¬ 
ρικά τους απόρρητα ή θα μπορούσε να βλάψει το θεμιτό 
ανταγωνισμό μεταξύ των παρεχόντων υπηρεσίες. 

10. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του στο 
διαγωνισμό και σε κάθε φάση της διαδικασίας του συνε¬ 
πάγεται πλήρη αποδοχή εκ μέρους του των όρων διενέρ¬ 
γειας του διαγωνισμού και των τευχών δημοπράτησης 
στο σύνολό τους. Σε κάθε περίπτωση, η τυχόν επιδικαζό¬ 
μενη αποζημίωσή του καλύπτει μόνοντη θετική του ζημία. 

11. Η Εταιρία δεν δεσμεύεται για την τελική ανάθεση με¬ 
λέτης/υπηρεσίας και δικαιούται να την αναθέσει ή όχι, 
ανεξαρτήτως του αριθμού των υποβληθεισών υποψηφιο¬ 
τήτων ή προσφορών, να ματαιώσει, να αναβάλει ή να επα- 
ναλάβει τη σχετική διαδικασία, χωρίς ουδεμία υποχρέω¬ 
ση για καταβολή αμοιβής ή αποζημίωσης εξ’ αυτού του 
λόγου στους συμμετέχοντες. 

12. Στην περίπτωση αναθέσεων ποσού ίσου ή ανωτέρου 
εκείνου που καθορίζεται με την παρ. 1 του άρθρου 7 της 
Οδηγίας 92/50/ΕΟΚ, όπως αυτή αντικαταστάθηκε με την 
παρ. 1 του άρθρου 1 της Οδηγίας 97/52/ΕΚ, η Εταιρία ενη¬ 
μερώνει το συντομότερο δυνατόν και μάλιστα γραπτώς, 
εφόσον της ζητηθεί, τους υποψηφίους και τους προσφέ- 
ροντες, σχετικά με τις ληφθείσες αποφάσεις για την ανά¬ 
θεση της σύμβασης, καθώς και για τους λόγους για τους 
οποίους αποφάσισε να ματαιώσει τη σύναψη της προκη- 
ρυχθείσης συμβάσεως ή να ξεκινήσει τη σχετική διαδικα¬ 
σία. Η Υπηρεσία Επισήμων Εκδόσεων των Ευρωπαϊκών 
Κοινοτήτων ενημερώνεται επίσης για τις αποφάσεις αυ¬ 
τές. 

ΑΡΘΡΟ 10 

ΕΓΓΥΗΤΙΚΕΣ ΕΠΙΣΤΟΛΕΣ 

Α. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ 

1. Για την ανάθεση μελετών/υπηρεσιών η Εταιρία είναι 
δυνατόν να ζητά από τους διαγωνιζόμενους να προσκομί¬ 
ζουν με την προσφορά τους ή την αίτηση εκδήλωσης εν¬ 
διαφέροντος εγγυητική επιστολή συμμετοχής στο διαγω¬ 
νισμό. Η απαίτηση αυτή πρέπει να περιλαμβάνεται ως 
στοιχείο στον τηρούμενο τύπο δημοσιότητας του διαγω¬ 
νισμού. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα τεύ¬ 
χη δημοπράτησης του συγκεκριμένου διαγωνισμού. Το 
ποσό είναι ορισμένο και κοινό για όλους τους διαγωνιζό- 
μενους. Οι εγγυητικές επιστολές ισχύουν μέχρι την επι¬ 
στροφή τους από την Εταιρία. 

3. Η εγγύηση συμμετοχής του υποψηφίου που θα ανα¬ 
κηρυχθεί ανάδοχος καταπίπτει υπέρ της Εταιρίας, σε πε¬ 
ρίπτωση που αυτός δεν προσέλθει να υπογράψει τη σύμ¬ 
βαση μέσα στο προκαθορισμένο από την Εταιρία χρονικό 
διάστημα για την υπογραφή της. Στην περίπτωση αυτή, ο 
επιλεγείς ανάδοχος βαρύνεται και μετά έξοδα διενέργει¬ 


ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος υποψήφιος. 

4. Οι εγγυητικές επιστολές συμμετοχής των υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφήςτης σύμβασης. 

Β. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

1.0 επιλεγείς, ως ανάδοχος, διαγωνιζόμενος είναι υπο¬ 
χρεωμένος να καταθέσει κατά την υπογραφή της σύμβα¬ 
σης εγγυητική επιστολή καλής εκτέλεσης της υπό ανάθε¬ 
ση μελέτης/υπηρεσίας, αντικαθιστώντας με αυτήντην εγ¬ 
γυητική επιστολή συμμετοχής του στο διαγωνισμό. 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του αναδόχου έναντι της Εταιρίας για 
την εμπρόθεσμη και κατά τους συμφωνηθέντες όρους κα¬ 
λή εκτέλεση των μελετών/υπηρεσιών που θα του ανατε¬ 
θούν και ισχύει καθόλη τη διάρκεια εκτέλεσης της ανατε- 
θείσας μελέτης ή υπηρεσίας. Επιστρέφεται στον ανάδοχο 
μετά την οριστική παραλαβή της μελέτης/υπηρεσίας. 

4. Συμπληρωματική εγγυητική επιστολή καλής εκτέλε¬ 
σης απαιτείται σε κάθε μεταγενέστερη αύξηση του οικο¬ 
νομικού αντικειμένου της σύμβασης. Σε περίπτωση μείω¬ 
σης της συμβατικής αξίας της μελέτης/υπηρεσίας, είναι 
δυνατόν να επέλθει ανάλογη μείωση του ύψους των εγ¬ 
γυήσεων, μετά από αίτηση του αναδόχου. 

Γ. ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 

1. Με την υπογραφή της σύμβασης ο ανάδοχος δικαι¬ 
ούται να λάβει προκαταβολή, εφόσον ο ίδιος το ζητήσει 
και υπάρχει σχετική πρόβλεψη στα τεύχη δημοπράτησης 
του συγκεκριμένου διαγωνισμού. Ο ανάδοχος, μετηνπα- 
ραλαβή της προκαταβολής, πρέπει να καταθέτει ισόποση 
εγγυητική επιστολή προκαταβολής. 

2. Η απόσβεση της προκαταβολής γίνεται τμηματικά. 
Για το αναπόσβεστο υπόλοιπο της προκαταβολής ο ανά¬ 
δοχος βαρύνεται με τόκο, το δε επιτόκιο ορίζεται με βάση 
τις γενικές διατάξεις της εσωτερικής νομοθεσίας. 

3. Η εγγυητική επιστολή προκαταβολής επιστρέφεται 
στον ανάδοχο μετά την παραλαβή του παραδοτέου της 
πρώτης φάσης ή του συνόλου της μελέτης / υπηρεσίας, 
όταν αυτή δεν επιμερίζεται σε επί μέρους φάσεις. 

ΑΡΘΡΟ 11 

ΤΥΠΟΣ ΕΓΓΥΗΤΙΚΩΝ ΕΠΙΣΤΟΛΩΝ 

1. Οι εγγυητικές επιστολές του προηγούμενου άρθρου 
προέρχονται από αναγνωρισμένο τραπεζικό ή πιστωτικό 
ίδρυμα ή άλλο νομικό πρόσωπο που λειτουργεί νόμιμα 
στην Ελλάδα ή σε άλλο κράτος-μέλος της Ε.Ε. (ή του 
Ε.Ο.Χ.) και έχει το δικαίωμα έκδοσης εγγυητικών επιστο¬ 
λών, σύμφωνα με τη νομοθεσία των κρατών-μελών της 
Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα Τεύχη Δημοπρά¬ 
τησης των μελετών / υπηρεσιών και σε κάθε περίπτωση να 
δίνεται στους ενδιαφερομένους από την Εταιρία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στην περίπτωση κοινοπρακτικού σχήματος, οι εγγυη¬ 
τικές επιστολές του προηγούμενου άρθρου εκδίδονται 
στην επωνυμία αυτού και καλύπτουν την αλληλέγγυα ευ¬ 
θύνη όλων των κοινοπρακτούντων, οι οποίοι και αναφέ- 
ρονται στο σώμα της επιστολής. Οι εγγυητικές επιστολές 
μπορούν να είναι ενιαίες ή να είναι άθροισμα εγγυητικών 
επιστολών στο όνομα όλων των συνεργαζόμενων μελών. 
Στη δεύτερη αυτή περίπτωση, τυχόν κατάπτωση θα αφο¬ 
ρά το σύνολο των εγγυητικών επιστολών. 

5. Οι ανωτέρω εγγυητικές επιστολές περιλαμβάνουν 
τον όρο ότι ο εγγυητής παραιτείται από το δικαίωμα διζή- 
σεως και αναγνωρίζει την υποχρέωση να καταβάλειτο πο¬ 
σό της εγγύησης, χωρίς ουδεμία ένσταση ή αντίρρηση 
μέσα σε τρεις (3) ημέρες από την επέλευση του γεγονό¬ 
τος κατάπτωσης της εγγύησης. 

ΑΡΘΡΟ 12 

ΓΕΝΙΚΟΙ ΛΟΓΟΙ ΑΠΟΚΛΕΙΣΜΟΥ ΑΠΟ ΔΙΑΓΩΝΙΣΜΟ 

1. Κάθε παρέχων υπηρεσίες μπορεί να αποκλεισθεί από 
διαγωνισμό εάν: 

α) Βρίσκεται σε πτώχευση, εκκαθάριση, παύση δρα¬ 
στηριοτήτων, αναγκαστική διαχείριση ή πτωχευτικό συμ¬ 
βιβασμό, ή σε οποιαδήποτε ανάλογη κατάσταση που προ¬ 
κύπτει από παρόμοια διαδικασία προβλεπόμενη από τις 
εθνικές, νομοθετικές και κανονιστικές διατάξεις 

β) Εκινήθη εναντίοντου διαδικασία κήρυξης σε πτώχευ¬ 
ση, εκκαθάρισης αναγκαστικής διαχείρισης, πτωχευτι¬ 
κού συμβιβασμού, ή οποιαδήποτε άλλη παρόμοια διαδι¬ 
κασία προβλεπομένη από τις εθνικές, νομοθετικές και κα¬ 
νονιστικές διατάξεις 

γ) Καταδικάστηκε για αδίκημα που αφορά την επαγγελ¬ 
ματική διαγωγή του, βάσει απόφασης η οποία έχει ισχύ 
δεδικασμένου 

δ) Έχει διαπράξει βαρύ επαγγελματικό παράπτωμα, 
που μπορεί να διαπιστωθεί με οποιοδήποτε μέσο από την 
αναθέτουσα αρχή 

ε) Δεν έχει εκπληρώσει τις υποχρεώσεις του, όσον αφο¬ 
ρά την καταβολή των εισφορών κοινωνικής ασφάλισης, 
σύμφωνα με τη νομοθεσία της χώρας που είναι εγκατε¬ 
στημένος ή σύμφωνα με την ελληνική νομοθεσία 

στ) Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων και τελών, σύμφωνα με 
την νομοθεσία της χώρας που είναι εγκατεστημένος ή 
σύμφωνα με την ελληνική νομοθεσία 

ζ) Είναι ένοχος υποβολής ψευδούς δηλώσεως, ή παρα- 
λείψεως υποβολής των πληροφοριών που απαιτούνται. 

2. Όταν η Εταιρία ζητεί από τον παρέχοντα υπηρεσίες / 
μελέτες να αποδείξει ότι δεν εμπίπτει σε καμία από τις πε¬ 
ριπτώσεις που αναφέρονται στα εδάφια (α) και (β) της 
πρώτης παραγράφου του παρόντος άρθρου, αποδέχεται 
ως επαρκή αποδεικτικά στοιχεία πιστοποιητικά εκδιδόμε- 
να από αρμόδιες δικαστικές ή διοικητικές αρχές της χώ¬ 
ρας καταγωγής ή προέλευσης του διαγωνιζόμενου, από 
τα οποία να προκύπτει ότι πληρούνται αυτές οι προϋπο¬ 
θέσεις. 

3. Όταν η Εταιρία ζητεί από τον παρέχοντα υπηρεσίες / 
μελέτες να αποδείξει ότι δεν εμπίπτει σε καμία από τις πε¬ 
ριπτώσεις που αναφέρονται στο εδάφιο (γ) της πρώτης 
παραγράφου του παρόντος άρθρου, αποδέχεται ως 
επαρκές αποδεικτικό στοιχείο απόσπασμα ποινικού μη¬ 
τρώου ή, ελλείψει αυτού, ισότιμο έγγραφο εκδιδόμενο 
από δικαστική ή διοικητική αρχή της χώρας καταγωγής ή 


προέλευσης του διαγωνιζόμενου, από το οποίο να προ¬ 
κύπτει ότι πληρούται η ανωτέρω προϋπόθεση. 

4. Όταν η Εταιρία ζητεί από τον παρέχοντα υπηρεσίες / 
μελέτες να αποδείξει ότι δεν εμπίπτει στην περίπτωση 
που αναφέρεται στο εδάφιο (δ) της πρώτης παραγράφου 
του παρόντος άρθρου, αποδέχεται ως επαρκές αποδει¬ 
κτικό στοιχείο αυτό που η ίδια έχει προκαθορίσει και απαι¬ 
τήσει στα τεύχη δημοπράτησης της συγκεκριμένης υπη¬ 
ρεσίας. 

5. Όταν η Εταιρία ζητεί από τον παρέχοντα υπηρεσίες / 
μελέτες να αποδείξει ότι δεν εμπίπτει σε καμία από τις πε¬ 
ριπτώσεις που αναφέρονται στα εδάφια (ε) και (στ) της 
πρώτης παραγράφου του παρόντος άρθρου, αποδέχεται 
ως επαρκή αποδεικτικά στοιχεία πιστοποιητικά (π.χ. φο¬ 
ρολογική ενημερότητα ή ισοδύναμο έγγραφο) εκδιδόμε- 
να από την αρμόδια αρχή του οικείου κράτους μέλους. 

6. Όταν η Εταιρία ζητεί από τον παρέχοντα υπηρεσίες / 
μελέτες να αποδείξει ότι δεν εμπίπτει σε καμία από τις πε¬ 
ριπτώσεις που αναφέρονται στο εδάφιο (ζ) της πρώτης 
παραγράφου του παρόντος άρθρου, αποδέχεται ως 
επαρκές αποδεικτικό στοιχείο υπεύθυνη δήλωση του δια- 
γωνιζόμενου. 

7. Εάν τα ως άνω έγγραφα και πιστοποιητικά δεν εκδί- 
δονται από την οικεία χώρα, είναι δυνατόν να αντικατα- 
σταθούν από ένορκη δήλωση του διαγωνιζόμενου ενώ¬ 
πιον δικαστικής ή διοικητικής αρχής, συμβολαιογράφου ή 
του αρμόδιου επαγγελματικού φορέα της χώρας κατα¬ 
γωγής ή προέλευσης του. 

8. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της ένωσης ή κοινοπραξίας. 

9. Κάθε φορά που οι διαγωνιζόμενοι οφείλουν να διαθέ¬ 
τουν ειδική έγκριση ή να είναι μέλη συγκεκριμένου οργα¬ 
νισμού της χώρας τους για να είναι σε θέση να παράσχουν 
τις ζητούμενες υπηρεσίες, η Εταιρία είναι δυνατόν να 
απαιτήσει να αποδείξουν ότι διαθέτουν την έγκριση αυτή 
ή ότι είναι μέλη του εν λόγω οργανισμού. 

10. Είναι, τέλος, δυνατόν να ζητηθεί από τους διαγωνι- 
ζόμενους να αποδείξουν την εγγραφή τους, υπό τους 
όρους τους προβλεπόμενους στην χώρα εγκατάστασής 
τους σε επαγγελματικό ή εμπορικό μητρώο ή να προσκο¬ 
μίσουν ανάλογη ένορκη βεβαίωση ή πιστοποιητικό, σύμ¬ 
φωνα και με τα ειδικότερα οριζόμενα στο άρθρο 30 της 
κοινοτικής οδηγίας 92/50/ΕΌΚ. 

11. Σε περίπτωση που η αξία της υπό ανάθεση μελέτης 
/ υπηρεσίας είναι κατώτερη του ποσού που καθορίζεται 
με την παρ. 1 του άρθρου 7 της Οδηγίας 92/50/ΕΌΚ, όπως 
αυτή αντικαταστάθηκε με την παρ. 1 του άρθρου 1 της 
Οδηγίας 97/52/ΕΚ, η Εταιρεία δύναται, αντί των δικαιολο- 
γητικών που προβλέπονται στο παρόν άρθρο, να ζητήσει 
από τους υποψηφίους την υποβολή υπεύθυνων δηλώσε¬ 
ων του ν. 1599/86. Στην περίπτωση αυτή ο ανακηρυσσό- 
μενος Ανάδοχος υποχρεούται να προσκομίσει τα δικαιο- 
λογητικά πριν από την υπογραφή της σύ μβασης και εντός 
της προθεσμίας που τάσσεται για αυτή. 

ΑΡΘΡΟ 13 

ΑΠΟΔΕΙΞΗ ΧΡΗΜΑΤΟΟΙΚΟΝΟΜΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της χρη¬ 
ματοοικονομικής ικανότητας των διαγωνιζομένων, σύμ- 

φωνα με τους όρους του παρόντος Κανονισμού. Η χρη¬ 
ματοδοτική και οικονομική ικανότητα των παρεχόντων 
υπηρεσίες/μελέτες αποδεικνύεται με έγγραφα που η 
Εταιρία προκαθορίζει στα τεύχη δημοπράτησης, κρίνει 
κατάλληλα και απαιτεί να προσκομισθούν. Τέτοια έγγρα¬ 
φα μπορεί να είναι: 

- κατάλληλες τραπεζικές βεβαιώσεις ή πιστοποιητικά 
ασφαλιστικής κάλυψης επαγγελματικών κινδύνων 

- ισολογισμοί ή αποσπάσματα ισολογισμών, στις περι¬ 
πτώσεις όπου η δημοσίευση ισολογισμών απαιτείται, σύμ¬ 
φωνα με την περί εταιριών νομοθεσία της χώρας, όπου εί¬ 
ναι εγκατεστημένος ο παρέχων υπηρεσίες/μελέτες 

- δήλωση περί του ολικού ύψους του κύκλου εργασιών 
και περί του κύκλου εργασιών, όσον αφορά την παροχή 
παρόμοιων με τις ζητούμενες υπηρεσιών ή μελετών κατά 
τη διάρκεια των τριών (3) προηγούμενων οικονομικών 
ετών. 

2. Η Εταιρία είναι υποχρεωμένη να ορίζει στα τεύχη δη¬ 
μοπράτησης ποιο ή ποια από τα ως άνω δικαιολογητικά 
απαιτεί να προσκομισθούν για την απόδειξη της χρημα¬ 
τοοικονομικής ικανότητας των διαγωνιζομένων. 

3. Για την απόδειξη της χρηματοοικονομικής ικανότη¬ 
τας των διαγωνιζομένων είναι δυνατόν να απαιτούνται και 
περαιτέρω στοιχεία από την Εταιρία, τα οποία όμως πρέ¬ 
πει ρητά να προβλέπονται και προκαθορίζονται στα τεύχη 
δημοπράτησης. 

4. Εάν ο παρέχων υπηρεσίες / μελέτες δεν είναι σε θέ¬ 
ση, για κάποιο βάσιμο λόγο, να προσκομίσει τα δικαιολο- 
γητικά που απαιτεί η Εταιρία, μπορεί να αποδείξει την 
χρηματοοικονομική του ικανότητα με οποιοδήποτε άλλο 
έγγραφο η Εταιρία κρίνει κατάλληλο. 

5. Σε περίπτωση που ο διαγωνιζόμενος αποτελεί κοινο¬ 
πραξία τα απαιτούμενα στο παρόν άρθρο δικαιολογητικά 
πρέπει να υποβάλλονται χωριστά για κάθε μέλος της κοι¬ 
νοπραξίας. 

6. Η έκταση των πληροφοριών που αφορούν την χρημα¬ 
τοοικονομική ικανότητα των διαγωνιζομένων πρέπει να εί¬ 
ναι ανάλογη με το αντικείμενο της σύμβασης, η δε Εταιρία 
οφείλει να λαμβάνει υπόψη της τα νόμιμα συμφέροντα των 
παρεχόντων υπηρεσίες/μελέτες αναφορικά με την προ¬ 
στασία των τεχνικών και εμπορικών τους μυστικών. 

ΑΡΘΡΟ 14 

ΑΠΟΔΕΙΞΗ ΤΕΧΝΙΚΗΣ ΙΚΑΝΟΤΗΤΑΣ ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της τε¬ 
χνικής ικανότητας των διαγωνιζομένων, σύμφωνα μετους 
όρους του παρόντος Κανονισμού. Η ικανότητα αυτή εκτι- 
μάται ειδικότερα βάσει της τεχνογνωσίας, της αποτελε- 
σματικότητας, της εμπειρίας και της αξιοπιστίας των δια- 
γωνιζόμενων. 

2. Η τεχνική ικανότητα των παρεχόντων υπηρεσίες/με¬ 
λέτες μπορεί να αποδειχθεί, ανάλογα με τη φύση, την 
έκταση και το σκοπό των προς παροχή υπηρεσιών/μελε¬ 
τών, με ένα ή περισσότερα από τα ακόλουθα στοιχεία, κα¬ 
τά την κρίση της Εταιρίας: 

α) τίτλοι σπουδών, βιογραφικά σημειώματα και επαγ¬ 
γελματικοί τίτλοι των παρεχόντων υπηρεσίες / μελέτες ή 
και των διευθυντικών στελεχών της επιχείρησής τους, 
ιδίως δε εκείνου ή εκείνων που θα έχουν την ευθύνη της 
παροχής των υπηρεσιών / μελετών. 

β) κατάλογο των κυριότερων υπηρεσιών / μελετών, 
ιδίως δε των ανάλογων με τις ζητούμενες υπηρεσίες / με¬ 


λέτες, που έχουν παρασχεθεί κατά τα τρία τελευταία έτη, 
όπου εμφαίνεται η αξία, η ημερομηνία παροχής και οι 
αποδέκτες τους, δημόσιοι ή ιδιωτικοί φορείς: 

- εάν πρόκειται για αναθέτουσες αρχές, ως αποδεικτικά 
στοιχεία υποβάλλονται πιστοποιητικά συντασσόμενα ή 
θεωρούμενα από την αρμόδια αρχή, 

- εάν πρόκειται για ιδιωτικούς αγοραστές, τα πιστοποι¬ 
ητικά συντάσσονται από τον αγοραστή, αλλιώς γίνεται 
δεκτή μία απλή δήλωση του παρέχοντος υπηρεσία / με¬ 
λέτη. 

γ) κατάλογο του τεχνικού προσωπικού ή των τεχνικών 
υπηρεσιών, είτε ανήκουν άμεσα είτε όχι στην επιχείρηση 
του παρέχοντος υπηρεσίες / μελέτες (υπαλληλικό προ¬ 
σωπικό και τακτικοί συνεργάτες), ιδίως δε εκείνων που εί¬ 
ναι επιφορτισμένοι με τους ποιοτικούς ελέγχους 
δ) δήλωση σχετικά με τον ετήσιο μέσο όρο του εργατο- 
ϋπαλληλικού προσωπικού και αναλογία του διευθυντικού 
προσωπικού της επιχείρησης του παρέχοντος υπηρε¬ 
σίες/μελέτες κατά τα τρία (3) τελευταία έτη 
ε) δήλωση σχετικά με τα μηχανήματα, τις εγκαταστά¬ 
σεις και τον τεχνικό εξοπλισμό που θα διαθέσει ο παρέ¬ 
χων υπηρεσίες/μελέτες για την εκτέλεση της σύμβασης 
στ) περιγραφή των μέτρων που λαμβάνει ο παρέχων 
υπηρεσίες/μελέτες για να εξασφαλίζει την ποιότητα, κα¬ 
θώς και περιγραφή των μέσων μελέτης και έρευνας της 
επιχείρησής του 

ζ) εάν οι ζητούμενες υπηρεσίες/μελέτες είναι σύνθετες 
ή πρέπει κατ’ εξαίρεση να ανταποκρίνονται σε κάποιον ιδι¬ 
αίτερο σκοπό, δελτίο ελέγχου εκδιδόμενο από την ανα- 
θέτουσα αρχή, ή για λογαριασμό της, από αρμόδιο επί¬ 
σημο οργανισμό της χώρας όπου εδρεύει ο παρέχων υπη¬ 
ρεσίες/μελέτες, με την επιφύλαξη της συναίνεσης του 
οργανισμού αυτού. Ο εν λόγω έλεγχος αφορά τις τεχνι¬ 
κές δυνατότητες και, εφόσον, κρίνεται αναγκαίο, τα μέσα 
μελέτης και έρευνας που διαθέτει ο παρέχων υπηρε¬ 
σίες/μελέτες, καθώς και τα μέτρα που λαμβάνει για τον 
έλεγχο της ποιότητας 

η) αναφορά του τμήματος της σύμβασης που ο παρέ¬ 
χων υπηρεσίες/μελέτες προτίθεται ενδεχομένως να ανα¬ 
θέσει υπεργολαβικά σε τρίτους. 

3. Η Εταιρία είναι υποχρεωμένη να ορίζει στα τεύχη δη¬ 
μοπράτησης ποιο ή ποια από τα ως άνω δικαιολογητικά 
απαιτεί να προσκομισθούν για την απόδειξη της τεχνικής 
ικανότητας των διαγωνιζομένων. Η Εταιρία δύναται να 
ορίσει επίσης, ότι ορισμένα ή όλα έκτων ανωτέρω δικαιο- 
λογητικών δεν χρειάζεται να προσκομισθούν, εφ’ όσον 
προσκομίζεται βεβαίωση εγγραφής σε αντίστοιχα επαγ¬ 
γελματικά μητρώα. 

4. Σε περίπτωση που ο διαγωνιζόμενος αποτελεί κοινο¬ 
πραξία, τα απαιτούμενα στο παρόν άρθρο δικαιολογητι- 
κά πρέπει να υποβάλλονται χωριστά για κάθε μέλος της 
κοινοπραξίας. 

5. Η έκταση των πληροφοριών που αφορούν την τεχνι¬ 
κή ικανότητα των διαγωνιζομένων πρέπει να είναι ανάλο¬ 
γη με το αντικείμενο της σύμβασης, η δε Εταιρία οφείλει 
να λαμβάνει υπόψη της τα νόμιμα συμφέροντα των παρε¬ 
χόντων υπηρεσίες/μελέτες αναφορικά με την προστασία 
των τεχνικών και εμπορικών τους μυστικών. 

ΑΡΘΡΟ 15 

ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 
1. Οι διαγωνισμοί διεξάγονται στα γραφεία της Εται- 

ρίας, εκτός εάν αυτή, πριν την έναρξη ή κατά την διάρκεια 
του διαγωνισμού, υποδείξει άλλο τόπο, ενώπιον των αρ¬ 
μόδιων επιτροπών ή οργάνων της Εταιρίας. 

2. Οι προσφορές υποβάλλονται στην αρμόδια υπηρεσία 
της Εταιρίας, την ημέρα και ώρα που ορίζουν τα σχετικά 
τεύχη δημοπράτησης και σύμφωνα με τους ειδικότερους 
όρους αυτών. Περιλαμβάνουν δε τα έγγραφα, πιστοποιη¬ 
τικά και λοιπά στοιχεία που καθορίζονται στα αντίστοιχα 
τεύχη δημοπράτησης. Σε περίπτωση που ο προσφέρων 
αποτελεί σύμπραξη ή κοινοπραξία, τα προηγούμενα στοι¬ 
χεία πρέπει να υποβάλλονται για κάθε μέλος αυτής. 

3. Οι ενδιαφερόμενοι υποβάλουν την προσφορά τους, 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουιτίΘΐ·) στην ως άνω διεύθυνση. Στην 
περίπτωση της ταχυδρομικής αποστολής, η Εταιρία ου- 
δεμία ευθύνη φέρει για την εμπρόθεσμη παραλαβή της 
προσφοράς ή για το περιεχόμενο των φακέλων που τη συ¬ 
νοδεύει. 

4. Η αναλυτική διακήρυξη συγκεκριμένου διαγωνισμού 
δύναται να προβλέπει και άλλου είδους κατάθεση της 
προσφοράς, αρκεί να διασφαλίζει: 

- ότι κάθε προσφορά περιλαμβάνει όλες τις αναγκαίες 
πληροφορίες για την αξιολόγησή της 

- ότι διαφυλάσσεται το απόρρητο των προσφορών εν 
αναμονή της αξιολόγησής τους 

- ότι οι προσφορές θα επιβεβαιώνονται το συντομότερο 
δυνατό εγγράφως ή με την αποστολή επικυρωμένου αντι¬ 
γράφου, εφόσον κάτι τέτοιο είναι απαραίτητο για λόγους 
νομικής απόδειξης 

- ότι η αποσφράγιση των προσφορών θα πραγματοποι¬ 
είται μετά την εκπνοή της προβλεπόμενης για την υποβο¬ 
λή τους προθεσμίας. 

5. Εκπρόθεσμες προσφορές δεν γίνονται δεκτές σε κα¬ 
μία περίπτωση από την Εταιρία, επιστρέφονται δε στους 
αποδέκτες τους, χωρίς να ανοιγούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. 

6. Μετά τη λήξη της προθεσμίας υποβολής, κανένα συ¬ 
μπληρωματικό στοιχείο δεν γίνεται δεκτό για οποιονδή- 
ποτε λόγο, ακόμη και εάν υπάρχει αίτηση έκδοσής του ή 
υπεύθυνη δήλωση για την προσκόμισή του. Η Επιτροπή 
Διενέργειας Διαγωνισμού δύναται, ωστόσο, να καλέσει 
τους υποψήφιους να συμπληρώσουν καιδιευκρινίσουντα 
υποβληθέντα έγγραφα και πιστοποιητικά. Σε περίπτωση 
που η αξία της υπό ανάθεση μελέτης/υπηρεσίας είναι κα¬ 
τώτερη του ποσού που καθορίζεται με την παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
και εφ’ όσον σε όλες τις προσφορές που έχουν υποβληθεί 
διαπιστώνονται ελλείψεις δικαιολογητικών συμμετοχής, 
η Επιτροπή δύναται να χορηγήσει προθεσμία για την υπο¬ 
βολή των ελλιπόντων δικαιολογητικών. 

7. Η εκδήλωση ενδιαφέροντος ή η προσφορά των δια- 
γωνιζομένων υποβάλλονται, εάν δεν ορίζεται διαφορετι¬ 
κά στα τεύχη δημοπράτησης, σε κλειστό κυρίως φάκελο, 
φέροντα τη σφραγίδα του υποψηφίου, στον οποίο ανα¬ 
γράφονται τα ακόλουθα: 

7.1. "Προσφορά για τον Διαγωνισμό. 


7.2. "Διαγωνιζόμενος":.(πλήρης 

επωνυμία προσώπου, εταιρίας, ομίλου κλπ, διεύθυνση, 
αριθμός τηλεφώνου και φαξ) 

7.3. "Αποδέκτης": "Οργανωτική Επιτροπή Ολυμπιακών 

Αγώνων - Αθήνα 2004 Α.Ε.", Διεύθυνση:., 

τηλ: 00-30-1/.ίαχ: 00-30-1/. 

7.4. Την σημείωση: "Να ανοιχθεί μόνον από το Αρμόδιο 
Όργανο του Διαγωνισμού" 

8. Σε περίπτωση σύμπραξης ή κοινοπρακτικού σχήμα¬ 
τος πρέπει να αναγράφονται η πλήρης επωνυμία και δι¬ 
εύθυνση, καθώς και αριθμός τηλεφώνου και φαξ, όλων 
των μελών του. 

9. Ο κυρίως αυτός Φάκελος περιέχει τρεις (3) επί μέ¬ 
ρους, ανεξάρτητους, κλειστούς και σφραγισμένους με τη 
σφραγίδα του υποψηφίου υποφακέλους ως εξής: 

Α. Ύποφάκελος Δικαιολογητικών Συμμετοχής", ο οποί¬ 
ος περιέχει τα νομιμοποιητικά στοιχεία, την τυχόν εγγυη¬ 
τική επιστολή συμμετοχής στο διαγωνισμό και άλλα απα¬ 
ραίτητα δικαιολογητικά, όπως ιδίως πιστοποιητικά, βε¬ 
βαιώσεις, δηλώσεις και γενικότερα κάθε έγγραφο που 
αποδεικνύει την συμμόρφωση του διαγωνιζόμενου προς 
τις τυπικές απαιτήσεις συμμετοχής στο διαγωνισμό. 

Β. "Υποφάκελος Τεχνικής Προσφοράς", ο οποίος περιέ¬ 
χει τα στοιχεία της τεχνικής προσφοράς του διαγωνιζό- 
μενου, όπως ιδίως την περιγραφή της μεθοδολογίας πα¬ 
ροχής της δημοπρατούμενης υπηρεσίας, τα χρονοδια¬ 
γράμματα παροχής της υπηρεσίας, την οργάνωση και 
στελέχωση του προσφέροντος κλπ. 

Γ. "Υποφάκελος Οικονομικής Προσφοράς", ο οποίος πε¬ 
ριέχει τα στοιχεία της οικονομικής προσφοράς του δια- 
γωνιζόμενου. 

10. Όλοι οι επί μέρους υποφάκελοι αναγράφουν την 
επωνυμία του διαγωνιζομένου, τον τίτλο της προς ανάθε¬ 
ση μελέτης/ υπηρεσίας και τον τίτλο του υποφακέλου. Σε 
περίπτωση σύμπραξης ή κοινοπρακτικού σχήματος πρέ¬ 
πει να αναγράφονται η πλήρης επωνυμία και διεύθυνση, 
καθώς και αριθμός τηλεφώνου και φαξ, όλων των μελών 
του. 

11. Απαγορεύεται η χρήση αυτοκόλλητων φακέλων (κυ¬ 
ρίως φακέλου και υποφακέλων) που είναι δυνατόν να 
αποσφραγιστούν και να επανασφραγιστούν, χωρίς να 
αφήσου ν ίχνη. 

12. Οι συμμετέχοντες στο διαγωνισμό δεν δικαιούνται 
ουδεμίας αποζημίωσης για δαπάνες σχετικές με τη σύ¬ 
νταξη και υποβολή των παραπάνω στοιχείων, Φακέλων, 
Προσφοράς κλπ. 

13. Οι προσφορές των υποψηφίων ισχύουν και τους δε¬ 
σμεύουν για όσο χρόνο ορίζει η προκήρυξη του διαγωνι¬ 
σμού ή η ανακοίνωση της ανάθεσης. Προσφορά που ορί¬ 
ζει χρόνο ισχύος μικρότερο του προβλεπομένου απορρί¬ 
πτεται ως απαράδεκτη. Παράταση της ισχύος των προ¬ 
σφορών μέχρι του ημίσεος του χρόνου ισχύος τους που 
ορίζεται από την προκήρυξη του διαγωνισμού ή από την 
ανακοίνωση της ανάθεσης, είναι δυνατή με απόφαση των 
αρμοδίων οργάνων της Εταιρίας. Επιπλέον παράταση 
της ισχύος των προσφορών είναι δυνατή με την έγγραφη 
συγκατάθεση όλων των διαγωνιζομένων. 

ΑΡΘΡΟ 16 

ΕΝΑΛΛΑΚΤΙΚΕΣ ΠΡΟΣΦΟΡΕΣ 

1. Όταν η σύναψη της σύμβασης γίνεται με βάση το κρι¬ 
τήριο της "πλέον συμφέρουσας από οικονομική άποψη 

προσφοράς", η Εταιρία μπορεί να λαμβάνει υπόψη της και 
εναλλακτικές προσφορές, υπό την προϋπόθεση ότι οι συ¬ 
γκεκριμένες εναλλακτικές προσφορές ανταποκρίνονται 
στις ελάχιστες απαιτήσεις που η Εταιρία έχει καθορίσει 
με τα τεύχη δημοπράτησης. Η Εταιρία οφείλει να αναφέ¬ 
ρει στη συγγραφή υποχρεώσεων και στην αναλυτική δια¬ 
κήρυξη τις ελάχιστες προϋποθέσεις που πρέπει να πλη¬ 
ρούν οι εναλλακτικές προσφορές, καθώς και τον τρόπο 
υποβολής των προσφορών αυτών. 

2. Εάν δεν επιτρέπονται εναλλακτικές προσφορές, πρέ¬ 
πει να γίνεται σχετική μνεία στην περιληπτική διακήρυξη 
του διαγωνισμού. 

3. Η Εταιρία δεν μπορεί να απορρίψει εναλλακτικές 
προσφορές αποκλειστικά και μόνον, διότι έχουν συντα¬ 
χθεί με τεχνικές προδιαγραφές που έχουν καθοριστεί με 
αναφορά σε εθνικά πρότυπα, τα οποία ισχύουν κατ’ εφαρ¬ 
μογήν των αντίστοιχων ευρωπαϊκών ή με αναφορά σε ευ¬ 
ρωπαϊκές τεχνικές εγκρίσεις ή σε κοινές τεχνικές προδια¬ 
γραφές ή ακόμη με αναφορά σε εθνικές τεχνικές προδια¬ 
γραφές (βλ. και Παράρτημα III του παρόντος Κανονι¬ 
σμού). 

4. Η Εταιρία που έχει αποδεχθεί εναλλακτικές προσφο¬ 
ρές, δυνάμει της παρ. 1 του παρόντος άρθρου, δεν μπο¬ 
ρεί να απορρίψει μία εναλλακτική προσφορά μόνο για το 
λόγο ότι, εάν επιλεγεί, θα οδηγήσει στη σύναψη σύμβα¬ 
σης προμηθειών και όχι δημόσιας σύμβασης υπηρεσιών 
κατά την έννοια του παρόντος κανονισμού. 

ΑΡΘΡΟ 17 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΟΡΩΝ 

1. Ο έλεγχος της υποβολής των απαραίτητων δικαιολο- 
γητικών συμμετοχής και η αξιολόγηση των τεχνικών και 
οικονομικών προσφορών γίνεται από την αρμόδια Επι¬ 
τροπή Διενέργειας Διαγωνισμού σύμφωνα με τα ειδικότε¬ 
ρα οριζόμενα στα τεύχη δημοπράτησης. Ο χρόνος των 
συνεδριάσεων, η ώρα έναρξης, καθώς και η ενδεχόμενη 
διακοπή και επανέναρξη αυτών ορίζονται κάθε φορά από 
τον αρμόδιο πρόεδρο της Επιτροπής. 

2. Η αποσφράγιση των προσφορών γίνεται δημόσια, με¬ 
τά από ειδική έγγραφη πρόσκληση των διαγωνιζόμενων, 
οι οποίοι και έχουν δικαίωμα να εξετάσουντα στοιχεία των 
προσφορών, εφόσον το επιθυμούν. 

3. Η Επιτροπή Διενέργειας του Διαγωνισμού παραλαμ- 
βάνει και αριθμεί την προσφορά του κάθε υποψηφίου, 
αποσφραγίζει δημόσια τον φάκελο προσφοράς και τον 
Ύποφάκελο Δικαιολογητικών Συμμετοχής" και αριθμεί 
και μονογράφει τα έγγραφα που βρίσκονται μέσα σε αυ¬ 
τόν. Οι πράξεις της αρίθμησης και μονογραφής αρκεί να 
γίνονται από ένα οιοδήποτε μέλος της Επιτροπής. Στη συ¬ 
νέχεια ελέγχει, σύμφωνα μετά ειδικότερα οριζόμενα στα 
τεύχη δημοπράτησης, κατά πόσον οι υποψήφιοι πληρούν 
όλες τις τυπικές και ουσιαστικές προϋποθέσεις συμμετο¬ 
χής τους στο διαγωνισμό. Με την ολοκλήρωση της διαδι¬ 
κασίας ελέγχου των πιστοποιητικών συμμετοχής, η Εται¬ 
ρία ανακοινώνει δημοσίως, με ανάρτηση στην έδρα της 
σχετικού πίνακα, τα ονόματα των διαγωνιζομένων που 
αποκλείονται από την περαιτέρω συμμετοχή τους στο 
διαγωνισμό, καθώς και τους λόγους αποκλεισμού κάθε 
ενός από αυτούς. Κατά του ως άνω πίνακα επιτρέπεται η 
δυνατότητα ενστάσεως, κατά τα οριζόμενα στην παρ. 3 
του άρθρου 18 του παρόντος. 

4.0 πίνακας, μαζί μετιςτυχόν υποβληθείσες ενστάσεις, 


διαβιβάζεται στα αρμόδια όργανα της Εταιρείας ή την 
Επιτροπή Εκδίκασης Ενστάσεων προς κρίση. Τα αρμόδια 
όργανα της Εταιρείας ή η Επιτροπή Εκδίκασης Ενστάσε¬ 
ων αποφαίνονται επί των ενστάσεων. 

5. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεώντους - επιστρέ- 
φονται οι Υποφάκελοι Τεχνικής και Οικονομικής προσφο¬ 
ράς τους, χωρίς να ανοιγούν. 

6. Η Επιτροπή Διενέργειας του Διαγωνισμού συνέρχε¬ 
ται σε δημόσια συνεδρίαση για την αποσφράγιση του 
Υποφακέλου της Τεχνικής Προσφοράς, αρμοδίως γνω¬ 
στοποιούμενη εγγράφως σε όλους όσους δεν έχουν απο¬ 
κλειστεί από την περαιτέρω συμμετοχή τους στο διαγωνι¬ 
σμό. Οι υποψήφιοι μπορούν, εάν το επιθυμούν, να είναι 
παρόντες, δια του νομίμου εκπροσώπου τους, κατά την 
αποσφράγιση του Υποφακέλου της Τεχνικής Προσφοράς 
τους. 

7. Η Επιτροπή Διενέργειας του Διαγωνισμού αποσφρα¬ 
γίζει δημόσια τον "Υποφάκελο Τεχνικής Προσφοράς" και 
αριθμεί και μονογράφειτα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 
Ακολουθεί η εξέταση και αξιολόγηση του περιεχομένου 
του "Υποφακέλου Τεχνικής Προσφοράς" σε κλειστή συ¬ 
νεδρίαση, σύμφωνα και με τα ειδικότερα οριζόμενα στα 
τεύχη δημοπράτησης, καθώς και η βαθμολόγηση της τε¬ 
χνικής προσφοράς κάθε διαγωνιζόμενου, σύμφωνα μετά 
κριτήρια και τους συντελεστές που ορίζονται στα τεύχη 
δημοπράτησης. Πριν τη βαθμολόγηση των κριτηρίων, εί¬ 
ναι δυνατόν η Επιτροπή να καλέσει τους προσφέροντες 
εντός ορισμένης προθεσμίας να αναλύσουν προφορικά 
τις θέσεις τους και να απαντήσουν σε τυχόν ερωτήσεις 
των μελών της. Στην περίπτωση αυτή, εάν ένας διαγωνι- 
ζόμενος δεν προσέλθει στη συνέντευξη αυτή, αποκλείε¬ 
ται από την περαιτέρω διαδικασία αξιολόγησης. Συντάσ- 
σεται, τέλος, Πίνακας Βαθμολογίας των διαγωνιζομένων 
κατά φθίνουσα σειρά αξιολόγησης, ο οποίος δημοσιεύε¬ 
ται δια αναρτήσεως στην έδρα της Εταιρίας. Κατά του ως 
άνω πίνακα επιτρέπεται η δυνατότητα ενστάσεως, κατά 
τα οριζόμενα στην παρ. 3 του άρθρου 18 του παρόντος. 

8.0 πίνακας, μαζί μετιςτυχόν υποβληθείσες ενστάσεις, 
διαβιβάζεται στα αρμόδια όργανα της Εταιρείας ή την 
Επιτροπή Εκδίκασης Ενστάσεων προς κρίση. Τ α αρμόδια 
όργανα της Εταιρείας ή η Επιτροπή Εκδίκασης Ενστάσε¬ 
ων αποφαίνονται επί των ενστάσεων. 

9. Στη συνέχεια, η Επιτροπή Διενέργειας του Διαγωνι¬ 
σμού συνέρχεται σε νέα δημόσια συνεδρίαση για την 
αποσφράγιση του Υποφακέλλου της Οικονομικής Προ¬ 
σφοράς, αρμοδίως γνωστοποιούμενη εγγράφως σε 
όλους τους διαγωνιζόμενους. Οι υποψήφιοι μπορούν, 
εάν το επιθυμούν, να είναι παρόντες δια του νομίμου εκ¬ 
προσώπου τους κατά την αποσφράγιση του Υποφακέλου 
Οικονομικής Προσφοράς τους. 

10. Η Επιτροπή Διενέργειας του Διαγωνισμού απο¬ 
σφραγίζει δημόσια τον Ύποφάκελο Οικονομικής Προ¬ 
σφοράς" και αριθμεί και μονογράφειτα έγγραφα που βρί¬ 
σκονται μέσα σε αυτόν. Οι πράξεις της αρίθμησης και μο¬ 
νογραφής αρκεί να γίνονται από ένα οιοδήποτε μέλος της 
Επιτροπής. 

11. Ακολουθεί η εξέταση και αξιολόγηση του περιεχο¬ 
μένου του "Υποφακέλου Οικονομικής Προσφοράς", σε 
κλειστή συνεδρίαση και σύμφωνα με τα ειδικότερα οριζό¬ 
μενα στα τεύχη δημοπράτησης, κατά τη διάρκεια του 

οποίου η Επιτροπή μπορεί να καλέσει τους υποψήφιους 
εντός ορισμένης προθεσμίας να δώσουν διευκρινίσεις επί 
των στοιχείων του Υποφακέλου. Στην περίπτωση αυτή, 
εάν ένας διαγωνιζόμενος δεν προσέλθει ενώπιον της της 
Επιτροπής Διενέργειας του Διαγωνισμού προς παροχή 
διευκρινίσεων, αποκλείεται από το διαγωνισμό. Στη συνέ¬ 
χεια βαθμολογείται η οικονομική προσφορά κάθε διαγω- 
νιζόμενου, σύμφωνα μετά κριτήρια και τους συντελεστές 
που προκαθορίζονται στα τεύχη δημοπράτησης, γίνεται ο 
συσχετισμός τεχνικής και οικονομικής προσφοράς και 
συντάσσεται ο τελικός Πίνακας Βαθμολογίας των διαγω- 
νιζομένων κατά φθίνουσα σειρά αξιολόγησης, ο οποίος 
δημοσιεύεται δια αναρτήσεως στην έδρα της Εταιρίας. 
Κατά του ως άνω πίνακα επιτρέπεται η δυνατότητα ασκή- 
σεως ενστάσεως, κατά τα οριζόμενα στην παρ. 3 του άρ¬ 
θρου 18 του παρόντος. 

12. Είναι δυνατόν στους όρους του διαγωνισμού, οι 
οποίοι αναλυτικά περιγράφονται στα τεύχη δημοπράτη¬ 
σης, να τίθεται ένα κατώτατο όριο στη βαθμολόγηση των 
τεχνικών προσφορών, κάτω από το οποίο οι υποβληθεί- 
σες τεχνικές προσφορές θεωρούνται τεχνικώς απαράδε¬ 
κτες. Στην περίπτωση αυτή δεν αποσφραγίζονται οι 'Ύπο- 
φάκελοι Οικονομικών Προσφορών", αλλά επιστρέφονται 
αυτούσιοι στους διαγωνιζόμενους, των οποίων οι τεχνι¬ 
κές προσφορές κρίθηκαν απαράδεκτες. 

13. Όλοι οι όροι του διαγωνισμού, εκτός εκείνων που 
ρητά ορίζονται ως επουσιώδεις από τη σχετική διακήρυ¬ 
ξη - ανακοίνωση, θεωρούνται ουσιώδεις επί ποινή ακυρό¬ 
τητας της προσφοράς των υποψηφίων, τυχόν δε παρά¬ 
βασή τους από τους υποψηφίους οδηγεί σε αποκλεισμό 
τους από το διαγωνισμό. 

14. Ο πίνακας, μαζί με τις τυχόν υποβληθείσες ενστά¬ 
σεις, διαβιβάζεται στα αρμόδια όργανα της Εταιρείας ή 
την Επιτροπή Εκδίκασης Ενστάσεων προς κρίση. Τα αρ¬ 
μόδια όργανα της Εταιρείας ή η Επιτροπή Εκδίκασης Εν¬ 
στάσεων αποφαίνονται επί των ενστάσεων. 

15. Η ανακήρυξη του αναδόχου του διαγωνισμού απο- 
φασίζεται από τα αρμόδια όργανα της Εταιρείας μετά 
από έλεγχο νομιμότητας της όλης διαδικασίας του δια¬ 
γωνισμού. 

16. Η ανακοίνωση της κατακύρωσης του διαγωνισμού 
σε συγκεκριμένο ανάδοχο γίνεται εγγράφως από την 
Εταιρία προς τον επιλεγέντα διαγωνιζόμενο, με ταυτό¬ 
χρονη ανακοίνωση του αποτελέσματος του διαγωνισμού 
δι’ αναρτήσεως στην έδρα της Εταιρίας. Στην ανακοίνω¬ 
ση αυτή περιλαμβάνεται και η αναλυτική βαθμολόγηση 
των κριτηρίων που ελήφθησαν υπόψη για την κατακύρω- 
ση του διαγωνισμού στον συγκεκριμένο ανάδοχο και γε¬ 
νικότερα αναφέρονται οι λόγοι για την επιλογή του. 

17. Η αναφερόμενη στο παρόν άρθρο διαδικασία προ¬ 
σαρμόζεται ανάλογα όταν δεν υποβάλλεται υποφάκελος 
τεχνικής ή οικονομικής προσφοράς σε συγκεκριμένο δια¬ 
γωνισμό. 

18. Για τις αναθέσεις, των οποίων η αξία είναι ίση ή ανώ¬ 
τερη του ποσού που καθορίζεται με την παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
εφαρμόζεται ανάλογα η διαδικασία της παρ. 8 του άρ¬ 
θρου 9 του παρόντος για την ανακοίνωση του αποτελέ¬ 
σματος του διαγωνισμού. 

19. Στην περίπτωση, ειδικότερα, της κλειστής διαδικα¬ 
σίας η Επιτροπή Διενέργειας του Διαγωνισμού αξιολογεί 
τις αιτήσεις εκδήλωσης ενδιαφέροντος και αποφασίζει 


για τους διαγωνιζόμενους, οι οποίοι θα κληθούν να υπο¬ 
βάλουν προσφορά. Κατά τα λοιπά, τηρείται αναλόγως η 
διαδικασία του παρόντος άρθρου. 

20. Στην περίπτωση του πρόχειρου διαγωνισμού, η Επι¬ 
τροπή Διενέργειας Διαγωνισμού ή η αρμόδια υπηρεσία 
της Εταιρίας αξιολογεί τις αιτήσεις εκδήλωσης ενδιαφέ¬ 
ροντος των διαγωνιζομένων, οι οποίοι θα κληθούν να υπο¬ 
βάλουν προσφορά. Κατά τα λοιπά, τηρείται αναλόγως η 
διαδικασία του παρόντος άρθρου. 

21. Στην περίπτωση της διαδικασίας με διαπραγμάτευ¬ 
ση, με ή χωρίς προηγούμενη δημοσίευση σχετικής διακή¬ 
ρυξης, η επιλογή των υποψηφίων να συμμετάσχουν στις 
διαπραγματεύσεις και οι σχετικές διαπραγματεύσεις, 
όταν η αξία της υπό ανάθεση μελέτης ή υπηρεσίας είναι 
ίση ή ανώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, γίνονται είτε απ’ ευθείας από τα αρμόδια όργα¬ 
να της Εταιρείας, είτε από ειδικώς συνιστώμενη Επιτρο¬ 
πή, η οποία εισηγείται προς τα όργανα της Εταιρείας την 
ανάδειξη του επιλεγέντος υποψηφίου. Η Επιτροπή συ¬ 
γκροτείται με απόφαση των αρμοδίων οργάνων της Εται¬ 
ρείας και αποτελείται από τρία (3) τουλάχιστον τακτικά 
μέλη. Με απόφαση των ιδίων οργάνων, δύνανται να ορί¬ 
ζονται και αναπληρωματικά μέλη της Επιτροπής. Τα μέλη 
της Επιτροπής, τακτικά και αναπληρωματικά, δύνανται να 
είναι στελέχη της Εταιρίας, συμπεριλαμβανομένων των 
μελών του Δ.Σ. αυτής ή προερχόμενα εκτός αυτής. Με 
απόφαση των αρμοδίων οργάνων της Εταιρείας καθορί¬ 
ζεται η αποζημίωση των μελών της Επιτροπής. Η ανάδει¬ 
ξη του αναδόχου αποφασίζεται από τα αρμόδια όργανα 
της Εταιρίας. 

22. Στην περίπτωση της διαδικασίας με διαπραγμάτευ¬ 
ση, με ή χωρίς δημοσίευση προηγούμενης περιληπτικής 
διακήρυξης ή ανακοίνωσης, όταν η αξία της υπό ανάθεση 
μελέτης ή υπηρεσίας είναι κατώτερη του ποσού που κα¬ 
θορίζεται με την παρ. 1 το άρθρου 7 της Οδηγίας 
92/50/ΕΟΚ, όπως αυτή αντικαταστάθηκε με την παρ. 1 
του άρθρου 1 της Οδηγίας 97/52/ΕΚ, η επιλογή των υπο¬ 
ψηφίων να συμμετάσχουν στις διαπραγματεύσεις και οι 
σχετικές διαπραγματεύσεις γίνονται από τα αρμόδια όρ¬ 
γανα ή τις αρμόδιες υπηρεσίες της Εταιρίας οι οποίες ει- 
σηγούνται προς τα όργανα της Εταιρίας, την ανάδειξη 
του επιλεγέντος υποψηφίου. Η ανάδειξη του αναδόχου 
αποφασίζεται από τα αρμόδια όργανα της Εταιρίας. 

ΑΡΘΡΟ 18 

ΕΝΣΤΑΣΕΙΣ 

1. Κατά της διακήρυξης του διαγωνισμού, της διαδικα¬ 
σίας και των πράξεων διενέργειας του διαγωνισμού, κα¬ 
θώς και κατά της απόφασης κατακύρωσης / ανάθεσης 
της δημοπρατούμενης μελέτης ή υπηρεσίας επιτρέπεται 
η άσκηση ενστάσεως από κάθε παρέχοντα υπηρεσίες/με¬ 
λέτες που δικαιολογεί έννομο συμφέρον. 

2. Οι ενστάσεις κατά της διακήρυξης του διαγωνισμού 
αφορούν τη νομιμότητα μόνο των όρων της διακήρυξης 
και ασκούνται εντός αποκλειστικής προθεσμίας τριών (3) 
ημερών από την τελευταία δημοσίευση της προσβαλλό¬ 
μενης πράξης. Οι ενστάσεις αυτές κατατίθενται στην 
έδρα της Εταιρίας αυτοπροσώπως ή από τον νόμιμο εκ¬ 
πρόσωπο του ενισταμένου. 

3. Οι ενστάσεις κατά της διαδικασίας και των πράξεων 

διενέργειας του διαγωνισμού αποτελούν ενδικοφανείς 
προσφυγές και ασκούνται την επόμενη εργάσιμη ημέρα 
από τη δημοσίευση της προσβαλλομένης πράξης ή τη 
διάπραξη της διαδικαστικής ενέργειας. Οι ενστάσεις αυ¬ 
τές κατατίθενται αυτοπροσώπως ή δια του νομίμου εκ¬ 
προσώπου του ενισταμένου, στην έδρα της Εταιρίας. 

4. Οι ενστάσεις κατά της απόφασης κατακύρωσης/ανά- 
θεσης της δημοπρατούμενης μελέτης ή υπηρεσίας 
ασκούνται εντός αποκλειστικής προθεσμίας τριών (3) 
ημερών από τη δημοσίευση του αποτελέσματος του δια¬ 
γωνισμού δι’ αναρτήσεως στην έδρα της Εταιρίας, κατά 
τα οριζόμενα στην παρ. 16 του άρθρου 17του παρόντος. 
Οι ενστάσεις αυτές αφορούν μόνο λόγους που άπτονται 
της νομιμότητας της προσβαλλομένης πράξεως και κα¬ 
τατίθενται στην έδρα της Εταιρίας αυτοπροσώπως ή δια 
του νομίμου εκπροσώπου του ενισταμένου. 

5. Σχετικά με ενστάσεις επί αναθέσεων, η αξία των 
οποίων είναι ίση ή ανώτερη του ποσού που καθορίζεται με 
την παρ. 1 του άρθρου 7 της Οδηγίας 92/50/ΕΟΚ, όπως 
αυτή αντικαταστάθηκε με την παρ. 1 του άρθρου 1 της 
Οδηγίας 97/52/ΕΚ, εφαρμόζεται αναλόγως ο Ν. 
2522/1997, οι δε ενστάσεις αυτές έχουν την έννοια της 
προσφυγής του Ν. 2522/1997. 

ΑΡΘΡΟ 19 

ΚΡΙΤΗΡΙΑ ΑΝΑΘΕΣΗΣ ΣΥΜΒΑΣΕΩΝ ΜΕΛΕΤΩΝ/ 
ΥΠΗΡΕΣΙΩΝ 

1. Με την επιφύλαξη των εθνικών νομοθετικών, κανονι¬ 
στικών και διοικητικών διατάξεων που διέπουντην αμοιβή 
ορισμένων υπηρεσιών ή μελετών, τα κριτήρια με βάση τα 
οποία η Εταιρία αναθέτει μελέτες/υπηρεσίες μπορεί να εί¬ 
ναι κατά περίπτωση: 

α) η χαμηλότερη τιμή 

β) η πλέον συμφέρουσα από οικονομική άποψη προ¬ 
σφορά 

2. Το κριτήριο της "χαμηλότερης τιμής" προσιδιάζει 
στην ανάθεση υπηρεσιών ή μελετών που είναι πλήρως δι¬ 
ευκρινισμένες τόσο ως προς τα παραδοτέα από τον ανά- 
δοχο, όσο και ως προς τη μεθοδολογία υλοποίησης της 
ζητούμενης υπηρεσίας/μελέτης. 

3. Το κριτήριο της "πλέον συμφέρουσας από οικονομικής 
άποψης προσφοράς" προσιδιάζει στην ανάθεση υπηρε¬ 
σιών, ή μελετώντων οποίωνη ποιότητατων αντίστοιχων πα¬ 
ραδοτέων κρίνεται ότι εξαρτάται από την ιδιαίτερη τεχνική, 
αλλά και οικονομική προσφορά του κάθε διαγωνιζόμενου. 

4. Το ως άνω κριτήριο της "πλέον συμφέρουσας από οι¬ 
κονομικής άποψης προσφοράς" προσιδιάζει και στην 
ανάθεση υπηρεσιών ή μελετών με προκαθορισμένη αξία 
ή σε εκείνες για τις οποίες η Εταιρία κρίνει ότι η ποιότητά 
τους δεν πρέπει να επηρεασθεί από το ύψος της αμοιβής 
τους. Στις δύο αυτές περιπτώσεις αξιολογείται μόνο η τε¬ 
χνική προσφορά του κάθε διαγωνιζόμενου. 

5. Η Εταιρία προκαθορίζει σε κάθε περίπτωση το κριτήριο 
ανάθεσης της δημοπρατούμενης μελέτης/υπηρεσίας στην 
περιληπτική και αναλυτική διακήρυξη του διαγωνισμού, κα¬ 
θώς και στην πρόσκληση για υποβολή προσφορών. 

6. Στα ίδια τεύχη καθορίζονται επίσης τα επί μέρους τε¬ 
χνικά κριτήρια αξιολόγησης των τεχνικών προσφορών, 
κατά το δυνατόν σε φθίνουσατάξη ανάλογα με την σημα¬ 
σία που τους προσδίδεται, και δύνανται να προσδιορίζο¬ 
νται οι επί μέρους συντελεστές βαρύτητας για την αξιο¬ 
λόγηση ή βαθμολόγηση των τεχνικών κριτηρίων. 


7. Κύρια τεχνικά κριτήρια για την αξιολόγηση των τεχνι¬ 
κών προσφορών μπορεί να είναι ιδίως τα κάτωθι μεταβλη¬ 
τά κριτήρια που συνδέονται με τη συγκεκριμένη σύμβαση: 

- η ποιότητα 

- τα τεχνικά πλεονεκτήματα 

- τα αισθητικά και λειτουργικά χαρακτηριστικά 

- η τεχνική υποστήριξη και εξυπηρέτηση μετά την πώ¬ 
ληση 

- η ημερομηνία παράδοσης και η προθεσμία παράδο¬ 
σης ή εκτέλεσης 

- η τιμή 

- η εξειδικευμένη εμπειρία 

- η μεθοδολογία προσέγγισης, κλπ 

8. Στην αναλυτική διακήρυξη καθορίζεται, τέλος, η σχέ¬ 
ση τεχνικής και οικονομικής προσφοράς, έτσι ώστε να 
εξάγεται πάντοτε η πλέον συμφέρουσα από τεχνικής και 
οικονομικής άποψης προσφορά. 

ΑΡΘΡΟ 20 

ΑΜΟΙΒΗ ΜΕΛΕΤΩΝ - ΥΠΗΡΕΣΙΩΝ 

1. Για κάθε υπηρεσία/μελέτη που πρόκειται να ανατεθεί 
προσδιορίζεται στην περιληπτική και αναλυτική της δια¬ 
κήρυξη - ανακοίνωση και στη συνέχεια στα τεύχη δημο- 
πράτησης ο προϋπολογισμός της αμοιβής του αναδόχου 
ή η μεθοδολογία προσδιορισμού της αμοιβής. Αναφέρε- 
ται έτσι ειδικότερα: 

1.1. Εάν ο προϋπολογισμός είναι ενδεικτικός, οπότε η 
Εταιρία δέχεται οικονομικές προσφορές οποιουδήποτε 
ύψους κατά την κρίση του προσφέροντος 

1.2. Εάν ο προϋπολογισμός αποτελεί ανώτατο όριο, 
άνω του οποίου οι οικονομικές προσφορές κρίνονται από 
την Εταιρία ως ασύμφορες 

1.3. Εάν ο προϋπολογισμός αποτελεί συγχρόνως και τη 
συμβατική αξία της υπηρεσίας/μελέτης, οπότε η επιλογή 
του αναδόχου βασίζεται αποκλειστικά σε τεχνικά κριτή¬ 
ρια. 

2. Ο προϋπολογισμός και η μεθοδολογία προσδιορι¬ 
σμού της αμοιβής του αναδόχου μιας υπηρεσίας εκτιμά- 
ται από την Εταιρία κυρίως με βάση την προβλεπόμενη 
απασχόληση του αναδόχου καιτα διάφορα έξοδα που τον 
βαρύνουν, σε συνδυασμό προς τις τιμές και την πρακτική 
της αγοράς για τις διάφορες κατηγορίες υπηρεσιών/με¬ 
λετών που ζητούνται. 

3. Η συμβατική αξία μιας υπηρεσίας/μελέτης ή και ο 
τρόπος υπολογισμού της καθορίζονται από την προσφο¬ 
ρά του αναδόχου, με εξαίρεση την περίπτωση της προη¬ 
γούμενης παραγράφου 1.3, όπου η συμβατική αξία της 
υπηρεσίας/μελέτης είναι προκαθορισμένη. 

4. Η προσφερόμενη τιμή δίδεται σε δραχμές ή σε συνάλ¬ 
λαγμα κατά τα καθοριζόμενα κάθε φορά στην προκήρυξη 
της ανάθεσης. Εφόσον από την προκήρυξη προβλέπεται η 
δυνατότητα προσφορών σε συνάλλαγμα, τότε η προσφε¬ 
ρόμενη τιμή εκφράζεται στο νόμισμα που επιθυμεί ο Προ- 
σφέρων. Η Εταιρία δεν υποχρεούται να προβεί στην πληρω¬ 
μή με το νόμισμα της προσφοράς, αλλά με το νόμισμα στο 
οποίο πραγματοποιούνται οι πληρωμές από την Τράπεζα 
της Ελλάδος προς την χώρα καταγωγής του προϊόντος. 

5. Για τη σύγκριση των προσφορών, οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΕΙΧΙΝΘ του Επίσημου Δελτίου Συναλλαγμάτων ένα¬ 
ντι της δραχμής κατά την ημερομηνία διενέργειας του 
διαγωνισμού. 

6. Αναπροσαρμογή ή αναθεώρηση της συμβατικής αξίας 
μίας υπηρεσίας/μελέτης επιτρέπεται μόνον εάν η δυνατό¬ 
τητα αυτή προβλέπεται στην διακήρυξη/ανακοίνωση και 
εφαρμόζεται με την εκεί προβλεπόμενη μεθοδολογία. 
Στην περίπτωση που προβλέπεται η αναπροσαρμογή της 
αξίας της προμήθειας ισχύουν τα ακόλουθα: 

6.1 Ο χρόνος εκκίνησης της αναπροσαρμογής είναι η 
ημερομηνία υποβολής των προσφορών που καθορίζεται 
στην διακήρυξη/ανακοίνωση και υπολογίζεται μέχρι και 
την ημερομηνία παράδοσης της μελέτης/υπηρεσίας. 

6.2 Σε περίπτωση εκπρόθεσμης παράδοσης, με υπαι¬ 
τιότητα του Αναδόχου ο χρόνος του εκπρόθεσμου δεν 
υπολογίζεται για την αναπροσαρμογή. 

6.3 Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

6.4 Για την πληρωμή του επιπλέον ποσού που προκύ¬ 
πτει μετά την αναπροσαρμογή δεν απαιτείται σύναψη συ¬ 
μπληρωματικής σύμβασης. 

6.5 Όταν από τη διακήρυξη/ανακοίνωση προβλέπεται 
αναπροσαρμογή τιμών, προσφορά με τιμές σταθερές 
απορρίπτεται. 

7. Σε περίπτωση σύναψης συμβάσεων προμηθειών με 
φυσικά ή νομικά πρόσωπα ή ενώσεις προσώπων ή κοινο¬ 
πραξίες, που εδρεύουν εκτός Ευρωπαϊκής Ένωσης, δεν 
συνιστά απρόοπτη μεταβολή των όρων της εν λόγω σύμ¬ 
βασης, ούτε απαλλάσσει τα μέρη από τις συμβατικές 
τους υποχρεώσεις, ούτε συνιστά ανανέωση της σύμβα¬ 
σης κάθε γεγονός που σχετίζεται με την ΟΝΕ στην Ε.Ε. 
και αφορά: 

α) την εισαγωγή ή τη μετατροπή ή την καθιέρωση στη 
χώρα μας ενιαίου ευρωπαϊκού νομίσματος (ΕΥΡΩ) 

β) την αντικατάσταση οιουδήποτε νομίσματος κρά- 
τους-μέλους της Ε.Ε., προβλεπομένου από την εν λόγω 
σύμβαση από το ΕΥΡΩ και την απόσυρση οιουδήποτε νο¬ 
μίσματος προβλεπομένου από την εν λόγω σύμβαση, 
εξαιτίας της καθιέρωσης του ΕΥΡΩ 

γ) την εισαγωγή ή την καθιέρωση του ΕΥΡΩ ως νομίμου 
χρήματος, σε οποιοδήποτε κράτος-μέλος της Ε.Ε. και 

δ) τον καθορισμό τιμών μετατροπής μεταξύ των νομι¬ 
σμάτων που προβλέπονται από την εν λόγω σύμβαση και 
του ΕΥΡΩ. 

Η παρούσα διάταξη δεν αφορά τις συμβάσεις μελε- 
τών/προμηθειώντων οποίωντοτίμημα έχει καθορισθείνα 
καταβάλλεται σε νόμισμα εκτός Ε.Ε. ή τις συμβάσεις με- 
λετών/προμηθειών των οποίων το τίμημά τους έχει συμ- 
φωνηθεί να καταβάλλεται σε δραχμές και λήγουν προ της 
31.12.2001. 

8. Γ ια την εφαρμογή των διατάξεων του παρόντος που 
συσχετίζονται με τα όρια προϋπολογισμού των προς ανά¬ 
θεση μελετών/υπηρεσιών, η εκτίμηση του προϋπολογι¬ 
σμού ακολουθεί τις κάτωθι ρυθμίσεις: 

8.1 .Η επιλογή της μεθόδου εκτίμησης του προϋπολογι¬ 
σμού μιας υπηρεσίας/μελέτης και της αξίας της αντίστοι¬ 
χης σύμβασης δεν μπορεί να γίνει με την πρόθεση να πα¬ 
ρακαμφθούν οι επιπτώσεις από την εφαρμογή των ορίων 
προϋπολογισμού (π.χ. με μεθόδους κατάτμησης των 
προς δημοπράτηση υπηρεσιών/μελετών) 

8.2. Όταν οι υπηρεσίες/μελέτες υποδιαιρούνται σε πολ¬ 
λά τμήματα, τα οποία ανατίθενται στον ανάδοχο με ξεχω¬ 
ριστή σύμβαση, για την εφαρμογή των ορίων προϋπολο¬ 
γισμού του παρόντος Κανονισμού υπολογίζεται το άθροι¬ 
σμα της αξίας των επί μέρους συμβάσεων 

8.3. Όταν πρόκειται για συμβάσεις ανάθεσης υπηρε- 


σίων/μελετών που δεν αναφέρουν συνολική τιμή, ως βά¬ 
ση υπολογισμού για την εφαρμογή των ορίων προϋπολο¬ 
γισμού του παρόντος λαμβάνεται υπόψη: 

8.3.1 Στην περίπτωση συμβάσεων ορισμένου χρόνου και 
εφόσον η διάρκεια είναι ίση ή μικρότερη των 48 μηνών, η 
συνολική συμβατική αξία για όλη την αντίστοιχη διάρκεια 

8.3.2 Στην περίπτωση συμβάσεων αορίστου χρόνου ή 
διάρκειας μεγαλύτερης των 48 μηνών, η μηνιαία αξία πολ- 
λαπλασιαζόμενη επί 48. 

8.4. Στην περίπτωση συμβάσεων που προβλέπεται ότι 
θα ανανεωθούν σε τακτά χρονικά διαστήματα ή συμβά¬ 
σεων που πρόκειται να ανανεωθούν μέσα σε συγκεκριμέ¬ 
νο χρονικό διάστημα, ως βάση υπολογισμού για την 
εφαρμογή των ορίων προϋπολογισμού του παρόντος Κα¬ 
νονισμού λαμβάνεται υπόψη το σύνολο της προβλεπόμε- 
νης αξίας των επί μέρους συμβάσεων. 

8.5. Στην περίπτωση όπου μία σχεδιαζόμενη σύμβαση 
προβλέπει δικαιώματα επιλογής (ορίίοηε), ως βάση υπο¬ 
λογισμού για την εφαρμογή των ορίων προϋπολογισμού 
του παρόντος Κανονισμού λαμβάνεται υπόψη το μέγιστο 
επιτρεπόμενο συνολικό ποσό, συμπεριλαμβανομένων 
των δικαιωμάτων επιλογής. 

ΑΡΘΡΟ 21 

ΑΙΤΙΟΛΟΓΗΣΗ ΑΣΥΝΗΘΙΣΤΑ ΧΑΜΗΛΩΝ ΠΡΟΣΦΟΡΩΝ 

1. Εάν η Εταιρία, δια των οργάνων της, θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το αντικείμενο και την έκταση της υπηρε¬ 
σίας/μελέτης, καλεί, πριν απορρίψει την προσφορά, το 
διαγωνιζόμενο να αιτιολογήσει εγγράφως τη σύνθεση 
της προσφοράς του και εξακριβώνει αυτή τη σύνθεση, 
λαμβάνοντας υπόψη τις δοθείσες διευκρινίσεις (επαλή¬ 
θευση προσφορών). 

2. Η Εταιρία μπορεί να λαμβάνει υπόψη τις επεξηγήσεις 
που αφορούν την οικονομία της μεθόδου παροχής υπη¬ 
ρεσίας ή τις επιλεγείσες τεχνικές λύσεις ή τις εξαιρετικά 
ευνοϊκές συνθήκες υπό τις οποίες ο προσφέρων θα πα¬ 
ράσχει την υπηρεσία/μελέτη ή τηνπρωτοτυπίατου σχεδί¬ 
ου που προτείνει ο προσφέρων. 

3. Στις περιπτώσεις αναθέσεων μελετών/υπηρεσιών, η 
αξία των οποίων είναι ίση ή ανώτερη του ποσού που κα¬ 
θορίζεται στην παρ.1 του άρθρου 7 της Οδηγίας 
92/50/ΕΌΚ, όπως αυτή αντικαταστάθηκε με την παρ. 1 
του άρθρου 1 της Οδηγίας 97/52/ΕΚ, και εφόσον τα έγ¬ 
γραφα που συνδέονται με τη σχετική σύμβαση προβλέ¬ 
πουν τη σύναψή της με τον υποβάλλοντα τη χαμηλότερη 
προσφορά, η αναθέτουσα αρχή οφείλει να γνωστοποιή¬ 
σει στην Ευρωπαϊκή Ένωση την απόρριψη των προσφο¬ 
ρών, τις οποίες θεωρεί υπερβολικά χαμηλές. 

ΑΡΘΡΟ 22 

ΣΥΝΑΨΗ ΣΥΜΒΑΣΗΣ ΜΕ ΤΟΝ ΑΝΑΔΟΧΟ 

Α. ΤΥΠΟΣ 

1. Σε κάθε περίπτωση ανάθεσης μελέτης/υπηρεσίας 
υπογράφεται σχετική σύμβαση μεταξύ της Εταιρίας και 
του αναδόχου. 

2. Η σύμβαση δεν μπορεί να περιέχει όρους αντίθετους 
προς το περιεχόμενο των τευχών δημοπράτησης του συ¬ 
γκεκριμένου διαγωνισμού. 

3. Τυχόν τροποποίηση της σύμβασης γίνεται πάντοτε 
έγγραφα και κατόπιν συμφωνίας των συμβαλλόμενων με¬ 
ρών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΔΙΑΔΙΚΑΣΙΑ - ΝΟΜΙΜΟΠΟΙΗΣΕΙΣ - ΑΝΤΙΚΛΗΤΟΣ 

Η απόφαση της Εταιρίας για την ανάθεση/κατακύρωση 
της σύμβασης σε συγκεκριμένο ανάδοχο κοινοποιείται 
εγγράφως στον επιλεγέντα υποψήφιο, ο οποίος και κα¬ 
λείται από την Εταιρία, εντός της προθεσμίας που προ¬ 
βλέπει το σχετικό έγγραφο και η οποία δεν μπορεί να 
υπερβαίνειτις δέκα (10) ημέρες απάτην κοινοποίησή του, 
ναπροσέλθειγιατην υπογραφή της σύμβασης. Η προθε¬ 
σμία αυτή δύναται να παρατείνεται με απόφαση της Εται- 
ρίας. 

2. Για την υπογραφή της σύμβασης απαιτείται πλήρης 
φάκελος νομιμοποιήσεων του αναδόχου και των πληρε- 
ξουσίωντου να υπογράψουν την σύμβαση. 

3. Ο ανάδοχος υποχρεούται να διορίζει αντίκλητό του 
αποδεκτό από την Εταιρία και να καταθέτει στην Εταιρία 
τη δήλωση αποδοχής διορισμού εκ μέρους του αντικλή¬ 
του. Κάθε κοινοποίηση στον αντίκλητο τεκμαίρεται ότι 
έγινε στον ανάδοχο. 

Γ. ΕΛΑΧΙΣΤΟ ΠΕΡΙΕΧΟΜΕΝΟ ΣΥΜΒΑΣΗΣ 

Στη σύμβαση ανάθεσης μίας μελέτης/υπηρεσίας περι¬ 
λαμβάνονται τα κατά περίπτωση απαραίτητα στοιχεία, 
όπως: 

- τα πρόσωπα των συμβαλλομένων και οι εκπρόσωποί 
τους 

- η ιδιαίτερη νομική μορφή που τυχόν απαιτείται να πε- 
ριβληθεί ο ανάδοχος, προκειμένου νατού ανατεθεί η σύμ¬ 
βαση 

- το αντικείμενο και τα τεχνικά χαρακτηριστικά της με¬ 
λέτης/υπηρεσίας (περιγραφή του συμβατικού αντικειμέ¬ 
νου) 

- οι τυχόν επιμέρους φάσεις ή τμήματα της 
μελέτης/υπηρεσίας 

- ο τόπος και οι διαδικασίες παράδοσης και παραλαβής 
της μελέτης/υπηρεσίας 

- η προθεσμία ή η διάρκεια υλοποίησης του συνόλου 
της μελέτης/υπηρεσίας, καθώς και των επιμέρους φάσε- 
ώντης 

- τα παραδοτέα και το χρονοδιάγραμμα υποβολής τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της μελέτης/υπηρεσίας 

- οι λοιπές υποχρεώσεις των συμβαλλομένων 

- οι όροι έκπτωσης του αναδόχου 

- η κατανομή ευθυνών και κινδύνων μεταξύ των συμ¬ 
βαλλομένων 

- ο τρόπος τυχόν ασφάλισης του αναδόχου 

- ο τρόπος παρακολούθησης της εκτέλεσης της μελέ¬ 
της/υπηρεσίας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

ΚΕΦΑΛΑΙΟ Γ 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΜΕΛΕΤΩΝ ΚΑΙ 
ΥΠΗΡΕΣΙΩΝ 

ΑΡΘΡΟ 23 

ΠΑΡΑΚΟΛΟΥΘΗΣΗ ΕΚΤΕΛΕΣΗΣ ΜΕΛΕΤΗΣ/ΥΠΗΡΕΣΙΑΣ 

1. Ανάλογα με τη φύση της υπηρεσίας ή της μελέτης 
μπορεί να ορίζεται από την Εταιρία ο Επιβλέπωντης υλο¬ 
ποίησης της ανατεθείσης μελέτης ή υπηρεσίας (ΕΒ). 


2. Ως ΕΒ είναι δυνατόν να ορίζεται μέλος του Δ.Σ. ή στέ¬ 
λεχος της Εταιρίας ή εξειδικευμένος ειδικός σύμβουλος/ 
εμπειρογνώμονας. Σε ειδικές περιπτώσεις είναι δυνατόν 
να ασκείται η επίβλεψη υλοποίησης μιας υπηρεσίας/με¬ 
λέτης από ομάδα εξειδικευμένων επιστημόνων. Στην πε¬ 
ρίπτωση αυτή, δύναται να ορίζεται και συντονιστής της 
Ομάδας Επίβλεψης της μελέτης/υπηρεσίας. Ομοίως, σε 
ειδικές περιπτώσεις είναι δυνατόν να ανατίθενται καθή¬ 
κοντα συμβούλου σε φυσικά ή νομικά πρόσωπα για την 
υποστήριξη του έργου ΕΒ μιας μελέτης/υπηρεσίας. 

3. Ο ΕΒ της υπηρεσίας ευθύνεται έναντι της Εταιρίας 
για την λεπτομερή παρακολούθηση, έλεγχο και διοίκηση 
της υλοποίησης της υπηρεσίας/μελέτης κατά τα επί μέ¬ 
ρους στάδια, φάσεις ή τμήματά της, σύμφωνα με το Ανα¬ 
λυτικό Τεχνικό Δελτίο της και τις διατάξεις της αντίστοι¬ 
χης σύμβασης. Η ευθύνη καλύπτει τόσο την ποιοτική 
εκτέλεση της ανατεθείσης μελέτης/υπηρεσίας, όσο και 
την τήρηση των επιμέρους συγκεκριμένων συμβατικών 
υποχρεώσεων που έχει αναλάβει ο ανάδοχος έναντι της 
Εταιρίας. 

4. Ο ΕΒ έχει το δικαίωμα να προσκαλεί τον ανάδοχο σε 
συσκέψεις, κατά τις οποίες ο ανάδοχος παρουσιάζει την 
πρόοδο υλοποίησης της υπηρεσίας/μελέτης, συζητώ¬ 
ντας πιθανά προβλήματα ή γενικώς θέματα που ανακύ¬ 
πτουν κατά την διάρκεια υλοποίησης της υπηρεσίας/με¬ 
λέτης. Κατά τις συσκέψεις αυτές δίδονται οδηγίες και κα¬ 
τευθύνσεις, καθώς και διευκρινίσεις εκατέρωθεν. 

5. Ο ΕΒ μπορεί να απευθύνεται και γραπτώς προς τον 
ανάδοχο, δίδοντας συγκεκριμένες οδηγίες και κατευθύν¬ 
σεις. Ο ΕΒ μπορεί να ζητεί και γραπτά στοιχεία προόδου 
από τον ανάδοχο κατά τη διάρκεια υλοποίησης της υπη¬ 
ρεσίας / μελέτης. 

6.0 ΕΒ υποχρεούται να ενημερώνει γραπτά τα αρμόδια 
όργανα της Εταιρείας σε τακτά χρονικά διαστήματα για 
την πρόοδο της υπηρεσίας/μελέτης, συμπληρώνοντας 
συγκεκριμένο Δελτίο Παρακολούθησης. 

ΑΡΘΡΟ 24 

ΥΠΟΧΡΕΩΣΕΙΣ ΑΝΑΔΟΧΩΝ 

1. Ο ανάδοχος κατά την υπογραφή της σύμβασης με 
την Εταιρία τεκμαίρεται ότι έχει λάβει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης και των τευχών δημοπράτησης, καθώς και των 
κινδύνων. Αναλαμβάνει δε την εκτέλεση της σύμβασης, 
θεωρώντας το συμβατικό αντάλλαγμα επαρκές. Τυχόν 
παράλειψη ενημέρωσής του δεν τον απαλλάσσει των 
συμβατικών υποχρεώσεων και ευθυνών του. 

2.0 ανάδοχος εκτελείτο έργο σύμφωνα με τις γνωστές 
σε αυτόν συνθήκες. Απρόοπτη μεταβολή συνθηκών συ¬ 
ντρέχει μόνο εφόσον οι συγκεκριμένες συνθήκες που 
έλαβαν χώρα αποτελούν αντικείμενο μη ασφαλιζόμενο 
κατά τις συνθήκες της διεθνούς αγοράς. 

3.0 ανάδοχος ευθύνεται έναντι της Εταιρίας για την κα¬ 
λή και άρτια εκτέλεση της μελέτης/υπηρεσίας, σύμφωνα 
με τους κανόνες της επιστήμης και της τεχνικής, καθώς 
καιτις διατάξειςτης αντίστοιχης σύμβασης. Η ευθύνη αυ¬ 
τή καλύπτει το χρόνο από την έναρξη της παροχής της 
υπηρεσίας/μελέτης μέχρι την οριστική παραλαβή της. 
Εάν δεν αναγράφεται διαφορετικά στη σύμβαση, οι αξιώ¬ 
σεις της Εταιρίας για ελαττώματα ή παραλείψεις της υπη¬ 
ρεσίας/μελέτης παραγράφονται μετά από παρέλευση δέ¬ 
κα (10) ετών από την οριστική παραλαβή της. 

4. Ο ανάδοχος έχει υποχρέωση να λαμβάνει υπόψη του 
τις παρατηρήσεις του ΕΒ ή της Εταιρείας επί των παρα¬ 
δοτέων της υπηρεσίας/μελέτης. Κάθε ελάττωμα ή παρά¬ 
λειψη που γνωστοποιείται εγγράψως στον ανάδοχο, πρέ¬ 
πει να επανορθώνεται από αυτόν μέσα σε εύλογη προθε¬ 
σμία που καθορίζεται από τη σύμβαση ή τάσσεται κατά 
περίπτωση από τον ΕΒ ή την Εταιρεία. Ο ανάδοχος έχει 
υποχρέωση να επανορθώνει τα ελαττώματα ή παραλεί¬ 
ψεις των παραδοτέων της υπηρεσίας/μελέτης, τόσο κατά 
τη διάρκεια της υλοποίησής της μέχρι την οριστική παρα¬ 
λαβή της, όσο και μετά την ολοκλήρωση και την οριστική 
της παραλαβή από την Εταιρία. 

5. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της Εται¬ 
ρίας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

6. Σε περίπτωση που η Εταιρία διαπιστώνει την ανάγκη 
τροποποίησης μιας μελέτης, κατά τη διάρκεια εφαρμο¬ 
γής των αποτελεσμάτων της, μπορεί να ζητά και τη σχετι¬ 
κή γνώμη του αναδόχου. Ο ανάδοχος έχει την υποχρέω¬ 
ση να γνωμοδοτεί σε εύλογο χρονικό διάστημα για το εάν 
η τροποποίηση αυτή ενδείκνυται από οικονομική, οργα¬ 
νωτική ή τεχνική άποψη. Ο ανάδοχος υποχρεώνεται να 
αποδείξει ότι η αναγκαιότητα τροποποίησης δεν οφείλε¬ 
ται σε δική του παράλειψη ή ελάττωμα της δικής του με¬ 
λέτης, διαφορετικά τεκμαίρεται ότι η αναγκαιότητα τρο¬ 
ποποίησης συνιστά παράβαση συμβατικής υποχρέωσής 
του. 

7. Μέχρι την οριστική παραλαβή ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση ανάθεσης. 

8.0 ανάδοχος απαλλάσσεται της ευθύνηςτου μόνο για 
λόγους ανωτέρας βίας. 

ΑΡΘΡΟ 25 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση ανάθεσης υπηρεσίας ή μελέτης 
ορίζεται η συνολική προθεσμία για την ολοκλήρωση της. 
Είναι δυνατόν να ορίζονται και τμηματικές προθεσμίες για 
την υποβολή από τον ανάδοχο συγκεκριμένων παραδο¬ 
τέων ανά στάδιο, φάση ή τμήμα της υπηρεσίας ή της με¬ 
λέτης. Όλες οι προθεσμίες παράδοσης αρχίζουν από την 
υπογραφή της σύμβασης, εκτός εάν ορίζεται διαφορετι¬ 
κά απάτη σύμβαση. 

2. Εφόσον το χρονοδιάγραμμα δεν αποτελεί τμήμα της 
προσφοράς του αναδόχου, ο ανάδοχος συντάσσει χρο¬ 
νοδιάγραμμα και το υποβάλει στην Εταιρία εντός δέκα 
(10) ημερών από την προς τούτο πρόσκληση της Εταιρεί¬ 
ας. Το χρονοδιάγραμμα εγκρίνεται από την Εταιρία. Η 
Εταιρία δικαιούται να ζητεί διευκρινίσεις, αναμορφώσεις 
ή συμπληρώσεις. Το εγκεκριμένο χρονοδιάγραμμα τρο¬ 
ποποιείται μόνο μετά από σύμφωνη γνώμη της Εταιρίας. 

3. Παράταση των συμβατικών προθεσμιών για την πα¬ 
ράδοση του συνόλου ή τμήματος της ανατεθείσης μελέ¬ 
της/υπηρεσίας, είναι δυνατόν να δοθεί από την Εταιρία 
μετά από σχετικό έγγραφο αίτημα του Αναδόχου, στο 
οποίο επικαλείται και στοιχειοθετεί ο Ανάδοχος σοβα¬ 


ρούς λόγους καθυστέρησης, εφόσον το αίτημα αυτό 
υποβάλλεται πριν από τη λήξη της συμβατικής προθε¬ 
σμίας. Με τη λήξη του συμβατικού χρόνου παράδοσης, η 
μελέτη/υπηρεσία δεν παραλαμβάνεται από την Εταιρία, 
μέχρι την έκδοση της απόφασης σχετικά με την αιτηθείσα 
παράταση. 

4. Η Εταιρία είναι δυνατόν να επιβάλλει στον ανάδοχο 
ποινική ρήτρα για κάθε ημέρα υπέρβασης, με υπαιτιότη¬ 
τα του, τμηματικής ή της συνολικής προθεσμίας ολοκλή¬ 
ρωσης της υπηρεσίας ή της μελέτης. Το ποσό της ποινι¬ 
κής ρήτρας καθορίζεται από τη σύμβαση ανάθεσης. Οι 
ποινικές ρήτρες για την υπέρβαση τμηματικών προθε¬ 
σμιών είναι ανεξάρτητες από τις επιβαλλόμενες για την 
υπέρβαση της συνολικής προθεσμίας ολοκλήρωσης της 
υπηρεσίας ή της μελέτης. 

5. Σε περίπτωση υπερημερίας του αναδόχου, η Εταιρία 
δύναται να τον καλέσει σε άμεση συμμόρφωση και απο¬ 
κατάσταση της καθυστέρησης με δικά του έξοδα και μέ¬ 
σα. 

6. Εφόσον ο ανάδοχος δεν συμμορφώνεται ή δεν είναι 
δυνατή κατά την άποψή του η αποκατάσταση της καθυ¬ 
στέρησης, η Εταιρία δικαιούται σε μερική αφαίρεση του 
αντικειμένου της σύμβασης για το οποίο διαπιστώνεται η 
καθυστέρηση και αποκατάσταση της καθυστέρησης από 
τρίτο συμβαλλόμενο με την Εταιρία. Το κόστος αποκατά¬ 
στασης της καθυστέρησης βαρύνει τον ανάδοχο. Η μερι¬ 
κή αφαίρεση συμβατικού αντικειμένου δεν θεμελιώνει για 
τον ανάδοχο δικαίωμα καταγγελίας της σύμβασης. 

7. Σε κάθε περίπτωση υπερημερίας του αναδόχου, η 
Εταιρία δύναται να τον κηρύξει έκπτωτο. Στην απόφαση 
της Εταιρίας για την έκπτωση καθορίζονται και οι ποινικές 
ρήτρες σε βάροςτου αναδόχου για το διάστημα μέχριτην 
έκπτωση. 

8. Εάν ο ανάδοχος καθυστερήσει την έγκαιρη παράδο¬ 
ση ενδιάμεσου τμήματος της υπηρεσίας, η συνολική 
όμως υπηρεσία/μελέτη ολοκληρωθεί μέσα στην προβλε- 
πόμενη από τη σύμβαση συνολική προθεσμία, η ποινική 
ρήτρα που τυχόν εισπράχθηκε από την Εταιρία είναι δυ¬ 
νατόν να επιστρέφεται άτοκα στον ανάδοχο. 

9. Η επιβολή ποινικών ρητρών δεν αίρει το δικαίωμα της 
Εταιρίας για την κήρυξη του αναδόχου ως έκπτωτου. 

ΑΡΘΡΟ 26 

ΕΚΠΤΩΣΗ ΑΝΑΔΟΧΟΥ 

1. Έκπτωτος μπορεί να κηρυχθεί ο ανάδοχος όταν δεν 
εκπληρώσει τις συμβατικές του υποχρεώσεις και ιδιαίτε¬ 
ρα στις περιπτώσεις που αναφέρονται στον παρόντα κα¬ 
νονισμό. 

2. Μετά την κοινοποίηση της απόφασης περί έκπτωσης 
του αναδόχου, καμία αμοιβή δεν καταβάλλεται για το τμή¬ 
μα της υπηρεσίας/μελέτης που πιθανόν εκπονείται στο 
συγκεκριμένο διάστημα. Ο δε ανάδοχος είναι υποχρεω¬ 
μένος να παραδώσει στην Εταιρία εντός καθοριζομένου 
στην απόφαση χρονικού διαστήματος όλα τα τμήματα 
της υπηρεσίας/μελέτης που έχει πραγματοποιήσει μέχρι 
τότε. 

3. Μετά την έκπτωση του αναδόχου εκκαθαρίζεται η 
σύμβαση ανάθεσης της υπηρεσίας/μελέτης από τον ΕΒ 
της Εταιρίας ή την Εταιρεία και καταπίπτει η εγγύηση κα¬ 
λής εκτέλεσης της υπηρεσίας υπέρ της Εταιρίας ως ποι¬ 
νική ρήτρα για την αθέτηση της σύμβασης. Τυχόν ποινι¬ 
κές ρήτρες για υπέρβαση τμηματικών προθεσμιών οφεί- 

λονται από τον ανάδοχο αθροιστικά. Η Εταιρία μπορεί να 
ζητήσει από τον ανάδοχο πλήρη αποζημιώση για τυχόν 
ζημίες ή έξοδα που προκλήθηκαν έμμεσα ή άμεσα από 
παραλείψεις του αναδόχου, συμπεριλαμβανομένων των 
εξόδων προσφυγής στη διαιτησία. 

ΑΡΘΡΟ 27 

ΕΠΕΚΤΑΣΗ - ΣΥΜΠΛΗΡΩΣΗ - ΤΡΟΠΟΠΟΙΗΣΗ 

ΣΥΜΒΑΣΗΣ 

1. Σε περίπτωση που, κατά τη διάρκεια υλοποίησης της 
υπηρεσίας/μελέτης, δημιουργηθεί η ανάγκη επέκτασης, 
συμπλήρωσης ή τροποποίησης της αρχικής σύμβασης, ο 
ανάδοχος υποχρεώνεται να προβεί στην πραγματοποίη¬ 
ση του συμπληρωματικού αντικειμένου που του ανατίθε¬ 
ται. Ο ανάδοχος καλείται να υπογράψει τη συμπληρωμα¬ 
τική σύμβαση εντός προθεσμίας που καθορίζεται με την 
κοινοποίηση του περιεχομένου της εν λόγω σύμβασης. 

2. Σε περίπτωση άρνησηςτου αναδόχου ναεκτελέσειτο 
συμπληρωματικό αντικείμενο που του ανατίθεται, μπορεί 
η Εταιρία να προχωρήσει στη διαδικασία κήρυξης του 
αναδόχου ως έκπτωτου. 

3. Ο ανάδοχος μπορεί, κατά τη διάρκεια υλοποίησης 
της υπηρεσίας/μελέτης, να γνωστοποιήσει την ανάγκη 
επέκτασης, συμπλήρωσης ή τροποποίησης της αρχικής 
σύμβασης, προτείνοντας την εκτέλεση συμπληρωματι¬ 
κών εργασιών. 

ΑΡΘΡΟ 28 

ΛΥΣΗ ΤΗΣ ΣΥΜΒΑΣΗΣ 

1. Ο ανάδοχος δικαιούται να ζητήσει λύση της σύμβα¬ 
σης, εάν η έναρξη των εργασιών υλοποίησης της υπηρε¬ 
σίας/μελέτης καθυστερεί, με υπαιτιότητα της Εταιρίας, 
πάνω από έξι (6) μήνες από την υπογραφή της σύμβασης, 
εκτός και αν ορίζεται διαφορετικά στη σύμβαση. 

2. Ο ανάδοχος δικαιούται να ζητήσει λύση της σύμβα¬ 
σης, εάν υπάρχει καθυστέρηση κατά την υλοποίηση της 
υπηρεσίας/μελέτης με υπαιτιότητα της Εταιρίας και η κα¬ 
θυστέρηση αυτή υπερβαίνει το ήμισυ της συνολικής συμ¬ 
βατικής προθεσμίας υλοποίησης της υπηρεσίας/μελέ- 
της. 

3. Η Εταιρία διατηρείτο δικαίωμα να λύσει μονομερώς 
τη σύμβαση οποιαδήποτε χρονική στιγμή, αποζημιώνο¬ 
ντας στην περίπτωση αυτή τον ανάδοχο. Εάν προβλέπε- 
ται ειδικότερα στη σύμβαση, η Εταιρία διατηρείτο δικαί¬ 
ωμα λύσης της σύμβασης, μετά την ολοκλήρωση τμήμα¬ 
τος ή φάσης της υπηρεσίας/μελέτης, χωρίς αποζημίωση 
του αναδόχου. 

4. Η αποζημίωση του αναδόχου για τις περιπτώσεις της 
προηγούμενης παραγράφου καθορίζεται ως εξής: εάν η 
λύση της σύμβασης γίνει πριν την έναρξη των εργασιών 
υλοποίησης της υπηρεσίας/μελέτης ή αμέσως μετά το 
πέρας σταδίου, φάσης ή τμήματος της υπηρεσίας/μελέ- 
της, ο ανάδοχος δικαιούταιτο σύνολο της υπολειπόμενης 
τμηματικής αμοιβής, καθώς και το 10% της αμοιβής του 
για τα επόμενα προβλεπόμενα από τη σύμβαση στάδια, 
φάσεις ή τμήματα της υπηρεσίας/μελέτης. Πέραν αυτού 
ουδεμία άλλη αξίωση έχει ο ανάδοχος για την τυχόν απο¬ 
θετική του ζημία ή την ηθική βλάβη αυτού. 

5. Σε περίπτωση ανωτέρας βίας, οι επιπτώσειςτης οποί¬ 
ας διαρκούν πάνω από έξι μήνες, η σύμβαση μπορεί να λυ¬ 
θεί χωρίς ζημία για τα δύο μέρη. Στην περίπτωση αυτή, ο 
ανάδοχος αποζημιώνεται για την εργασία που έχει εκτε- 


λεσθεί μέχρι του χρόνου της διακοπής και έχει εγκριθεί η 
παραλαβή της από την Εταιρία. 

6. Σε περιπτώσεις υπερημερίας της Εταιρίας ως προς 
την εκπλήρωση των συμβατικών της υποχρεώσεων, γεν- 
νάται υπέρ του αναδόχου δικαίωμα αποζημιώσεως μόνο 
για τη θετική του ζημία και για το χρόνο απάτη σχετική έγ¬ 
γραφη όχληση της Εταιρίας εκ μέρους του αναδόχου. 

ΑΡΘΡΟ 29 

ΑΝΑΣΤΟΛΗ - ΛΗΞΗ ΣΥΜΒΑΣΗΣ 

1. Η Εταιρία διατηρεί το δικαίωμα να αναστέλλει την 
εφαρμογή μέρους ή του συνόλου της σύμβασης, με έγ¬ 
γραφη γνωστοποίηση στον ανάδοχο. Στη γνωστοποίηση 
αυτή θα προσδιορίζονται οι λόγοι που καθιστούν ανα¬ 
γκαία την αναστολή, η ημερομηνία έναρξής της, καθώς 
και η πιθανολογούμενη διάρκειά της. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί. 
Οφείλει, ωστόσο, ναλάβειόλαταενδεδειγμένα μέτρα για 
περιορισμό τυχόν δαπανών, είτε αυτού, είτε της Εταιρίας. 

ΑΡΘΡΟ 30 

ΘΑΝΑΤΟΣ - ΠΤΩΧΕΥΣΗ ΤΟΥ ΑΝΑΔΟΧΟΥ 

1. Σε περίπτωση θανάτου ή πτώχευσης του αναδόχου η 
σύμβαση λύεται αυτοδικαίως. 

2. Σε περίπτωση θανάτου ή πτώχευσης ενός από την 
ομάδα εργασίας του αναδόχου ή ενός από τα μέλη της 
ανάδοχου σύμπραξης ή κοινοπραξίας, η παροχή της υπη¬ 
ρεσίας/μελέτης συνεχίζεται από τους υπόλοιπους μετέ¬ 
χοντας στην ομάδα ή την κοινοπραξία, προκειμένου να 
ολοκληρωθεί η φάση στην οποία βρίσκεται η παροχή, 
εφόσον αυτό είναι αντικειμενικά εφικτό και κρίνεται σκό¬ 
πιμο από την Εταιρία. Μετά την ολοκλήρωση της συγκε¬ 
κριμένης φάσης, η Εταιρία μπορεί είτε να λύσει τη σύμ¬ 
βαση, είτε να δεχτεί την συνέχιση της παροχής της υπη¬ 
ρεσίας/μελέτης και για τις άλλες φάσεις με αντικατάστα¬ 
ση του ελλείποντος προσώπου ή μέλους, εφόσον κρίνει 
ότι αυτό απαιτείται για την καλύτερη εκτέλεσή της. 

ΑΡΘΡΟ 31 

ΤΜΗΜΑΤΙΚΗ ΠΑΡΑΛΑΒΗ 

1. Όταν η προδιαγραφή μιας υπηρεσίας / μελέτης που 
ανατίθεται προβλέπει την υλοποίησή της κατά στάδια, 
φάσεις ή τμήματα (στο εξής, "φάσεις υλοποίησης") οι φά¬ 
σεις αυτές παραλαμβάνονται από την Εταιρία, σύμφωνα 
με τις διατάξεις του παρόντος άρθρου. 

2. Η παραλαβή κάθε φάσης μιας υπηρεσίας / μελέτης γί¬ 
νεται με την παρακάτω διαδικασία: 

2.1. Ο ανάδοχος υποβάλλει το προβλεπόμενο από τη 
σύμβαση παραδοτέο της φάσης. 

2.2. Ο ΕΒ ή η Εταιρεία εξετάζει το περιεχόμενο του πα¬ 
ραδοτέου και κοινοποιεί στον ανάδοχο εγγράφως τις πα¬ 
ρατηρήσεις του εντός χρονικού διαστήματος που καθο¬ 
ρίζεται από τη σύμβαση. 

2.3. Εάν παρέλθει το προηγούμενο χρονικό διάστημα 
άπρακτο, χωρίς ο ΕΒ ή η Εταιρεία να κοινοποιήσει στον 
ανάδοχο παρατηρήσεις επί του παραδοτέου της φάσης, 
τότε η φάση αυτής της υπηρεσίας / μελέτης θεωρείται πα- 
ραληφθείσα και ο ανάδοχος δικαιούται να εισπράξει την 
αμοιβή που αντιστοιχεί στην φάση αυτή, ενώ η Εταιρία 

υποχρεούται στην έγγραφη παραλαβή της φάσης αυτής 
της υπηρεσίας/μελέτης. 

2.4. Οι παρατηρήσειςτου ΕΒ ή της Εταιρείας επίτου πα¬ 
ραδοτέου της φάσης είναι δυνατόν να περιλαμβάνουν (α) 
καταγραφή ελλείψεων στο περιεχόμενο του παραδοτέου 
σε σχέση προς την αντίστοιχη προδιαγραφή (β) ειδικότε¬ 
ρες κατευθύνσεις για την εκτέλεση της επόμενης φάσης 
της υπηρεσίας/μελέτης και (γ) έγγραφη παραλαβή της 
φάσης που εξετάζεται. 

2.5. Στην περίπτωση (α) της προηγούμενης παραγρά¬ 
φου 2.4, ο ανάδοχος υποχρεούται να επανυποβάλει το 
παραδοτέο της φάσης με συμπληρωμένες τις διαπιστω- 
θείσες ελλείψεις, εντός χρονικού διαστήματος που καθο¬ 
ρίζεται από την Εταιρία. Εάν παρέλθει άπρακτο το χρονι¬ 
κό αυτό διάστημα ή το επανυποβαλλόμενο παραδοτέο 
δεν θεωρηθεί, κατά την κρίση του ΕΒ ή της Εταιρείας, ικα¬ 
νοποιητικό, η Εταιρία δικαιούται, εντός χρονικού διαστή¬ 
ματος είκοσι (20) ημερών, εφόσον δεν ορίζεται διαφορε¬ 
τικά στη σύμβαση, να κινήσει τις διαδικασίες περί κηρύ- 
ξεως του αναδόχου ως έκπτωτου. Εάν το προηγούμενο 
χρονικό διάστημα για την κίνηση της διαδικασίας κήρυ¬ 
ξης του αναδόχου ως εκπτώτου παρέλθει άπρακτο, τότε 
θεωρείται ότι το επανυποβαλλόμενο παραδοτέο έχει πα- 
ραληφθεί από την Εταιρία και ο ανάδοχος δικαιούται να 
εισπράξειτην αμοιβή που αντιστοιχεί στην φάση αυτή της 
υπη ρεσίας/μελέτης. 

2.6. Στην περίπτωση (β) της προηγούμενης παραγρά¬ 
φου 2.4. δεν απαιτείται η επανυποβολή του παραδοτέου 
της φάσης και η επόμενη φάση της υπηρεσίας/μελέτης 
θεωρείται ότι ξεκινά από την επόμενη ημέρα της κοινο¬ 
ποίησης προς τον ανάδοχο των εγγράφων παρατηρήσε¬ 
ων της Εταιρίας. 

2.7. Στην περίπτωση (γ) της προηγούμενης παραγρά¬ 
φου 2.4, η τυχόν επόμενη φάση της υπηρεσίας/μελέτης 
θεωρείται ότι ξεκινά από την επόμενη ημέρα της έγγρα¬ 
φης παραλαβής της προηγούμενης φάσης. 

ΑΡΘΡΟ 32 

ΣΥΝΟΛΙΚΗ ΚΑΙ ΟΡΙΣΤΙΚΗ ΠΑΡΑΛΑΒΗ 

1. Για την παραλαβή της τυχόν τελευταίας φάσης και τη 
συνολική παραλαβή μιας υπηρεσίας/μελέτης ακολου¬ 
θούνται οι παρακάτω διαδικασίες: 

1.1.0 ανάδοχος υποβάλλει στην Εταιρία το παραδοτέο 
της τελευταίας φάσης της υπηρεσίας/μελέτης ή το συνο¬ 
λικό ή το μοναδικό παραδοτέο της υπηρεσίας/μελέτης 
σύμφωνα με την αντίστοιχη σύμβαση. 

1.2. Ο ΕΒ ή η Εταιρεία εξετάζει το περιεχόμενο του πα¬ 
ραδοτέου και κοινοποιεί στον ανάδοχο εγγράφως τις πα¬ 
ρατηρήσεις του εντός χρονικού διαστήματος που καθο¬ 
ρίζεται από τη σύμβαση. 

1.3. Εάν παρέλθει το προηγούμενο χρονικό διάστημα 
χωρίς ο ΕΒ ή η Εταιρεία να κοινοποιήσει στον ανάδοχο τις 
παρατηρήσειςτου, τότε η φάση αυτής της υπηρεσίας/με¬ 
λέτης και το σύνολο της υπηρεσίας/μελέτης θεωρούνται 
παραληφθέντα και ο ανάδοχος δικαιούται να εισπράξει 
την αμοιβή που αντιστοιχεί στη φάση αυτή. 

1.4. Οι παρατηρήσειςτου ΕΒ ή της Εταιρείας επίτου πα¬ 
ραδοτέου της φάσης ή του συνόλου της υπηρεσίας/με¬ 
λέτης είναι δυνατόν να περιλαμβάνουν (α) καταγραφή ελ¬ 
λείψεων στο περιεχόμενο του παραδοτέου σε σχέση 
προς την αντίστοιχη προδιαγραφή και (β) έγγραφη παρα¬ 
λαβή της φάσης και του συνόλου της υπηρεσίας/μελέτης. 


1.5. Στην περίπτωση (α) της προηγούμενης παραγρά¬ 
φου, ο ανάδοχος υποχρεούται να επανυποβάλλει το πα¬ 
ραδοτέο με συμπληρωμένες τις διαπιστωθείσες ελλεί¬ 
ψεις εντός χρονικού διαστήματος που καθορίζεται από 
την Εταιρία. Εάν παρέλθει άπρακτο το χρονικό διάστημα 
ή το επανυποβαλλόμενο παραδοτέο δεν θεωρηθεί, κατά 
την κρίση του ΕΒ ή της Εταιρείας, ικανοποιητικό, η Εται¬ 
ρία δικαιούται, εντός χρονικού διαστήματος είκοσι (20) 
ημερών, εφόσον δεν ορίζεται διαφορετικά στη σύμβαση, 
να κινήσει τις διαδικασίες περί κηρύξεως του αναδόχου 
ως εκπτώτου. Εάντο προηγούμενο χρονικό διάστημα πα- 
ρέλθει άπρακτο, τότε θεωρείται ότι το επανυποβαλλόμε¬ 
νο παραδοτέο και το σύνολο της υπηρεσίας/μελέτης έχει 
παραληφθεί από την Εταιρία και ο ανάδοχος δικαιούται 
να εισπράξειτην υπόλοιπη αμοιβή του. 

1.6. Σε κάθε περίπτωση η παραλαβή της τελευταίας φά¬ 
σης μιας υπηρεσίας/μελέτης καιτου συνόλου αυτής γίνε¬ 
ται με έγγραφο της Εταιρείας, το οποίο αποτελεί προϋ¬ 
πόθεση για την είσπραξη από τον ανάδοχο του υπολοίπου 
της αμοιβής του. 

2. Τα παραδοτέα των επί μέρους φάσεων καιτου συνό¬ 
λου της υπηρεσίας/μελέτης υποβάλλονται σε αριθμό 
αντιγράφων που καθορίζονται στην αντίστοιχη σύμβαση 
και συγχρόνως σε ηλεκτρονικά μέσα (δισκέτες ή Οϋ). 

3. Σε ειδικές περιπτώσεις υπηρεσιών/μελετών και εφό¬ 
σον υπάρχει αντίστοιχη συμβατική ρύθμιση, είναι δυνα¬ 
τόν να αποσυνδέεται ο χρόνος της συνολικής από το χρό¬ 
νο της οριστικής παραλαβής της υπηρεσίας/μελέτης. 
Στις περιπτώσεις αυτές είναι δυνατόν να προηγείται η συ¬ 
νολική παραλαβή της υπηρεσίας/μελέτης και μετά από 
παρέλευση του οριζομένου από τη σύμβαση χρονικού 
διαστήματος να ακολουθήσει η οριστική παραλαβή. 

ΚΕΦΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

ΑΡΟΡΟ 33 

ΕΓΚΡΙΣΕΙΣ 

Απόφαση που λήφθηκε ή πράξη που διενεργήθηκε από 
αναρμόδιο όργανο της Εταιρίας στο πλαίσιο διαδικασίας 
ανάθεσης δεν πάσχει ελάττωμα, εφ’ όσονεγκριθείαπότο 
αρμόδιο όργανο της Εταιρίας, του άρθρου 239 του Αστι¬ 
κού Κώδικα εφαρμοζομένου και εν προκειμένω αναλό- 
γως. 

ΑΡΟΡΟ 34 

ΕΦΑΡΜΟΣΤΕΟ ΔΙΚΑΙΟ 

1. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό, εφαρμόζονται συμπληρω- 
ματικώς, εφόσον προσιδιάζουν, οι διατάξεις του Ν. 
716/77, όπως τροποποιήθηκε και ισχύει σήμερα, για τις 
αναθέσεις μελετών καιοιδιατάξειςτου Π.Δ. 394/96 για τις 
αναθέσεις υπηρεσιών, καθώς και κάθε άλλη συναφής διά¬ 
ταξη της ελληνικής νομοθεσίας περί δημοσίων συμβάσε¬ 
ων. 

2. Γ ια τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 17του Π.Δ. 346/1998, όπωςεκάστο- 
τε ισχύει. 

3. Ζητήματα που δεν ρυθμίζονται ρητά απότις διατάξεις 
του παρόντος, σχετικά με τις αναθέσεις υπηρεσιών ή με- 

λετών, η αξία των οποίων είναι ίση ή υπερβαίνει το ποσό 
που καθορίζεται στην παρ. 1 του άρθρ. 7 της Οδηγίας 
92/50/ΕΟΚ, όπως αυτή αντικαταστάθηκε με την παρ. 1 
του άρθρ. 1 της Οδηγίας 97/52/ΕΚ, διέπονται ευθέως από 
τις διατάξεις της κοινοτικής οδηγίας 92/50/ΕΟΚ, όπως 
τροποποιήθηκε με την κοινοτική οδηγία 97/52/ΕΚ και εν¬ 
σωματώθηκε στην εσωτερική έννομη τάξη με το Π.Δ. 
346/1998, όπως εκάστοτε ισχύει. 

ΑΡΘΡΟ 35 
ΕΠΙΛΥΣΗ ΔΙΑΦΟΡΩΝ 

1. Όλες οι διαφορές που προκύπτουν από την ερμηνεία, 
εκτέλεση και λύση της σχετικής σύμβασης μεταξύ Εται¬ 
ρίας και αναδόχου, καθώς και από κάθε άλλη πράξη ορ¬ 
γάνου της Εταιρίας ή συμβαλλόμενου με την Εταιρία και 
πάντοτε σε σχέση με συγκεκριμένη σύμβαση ανάθεσης 
υπηρεσίας ή μελέτης, μπορούν να επιλύονται διαιτητικώς 
από το Πολυμελές Πρωτοδικείο Αθηνών (Τμήμα Εμπορι¬ 
κό), όπως αυτό συγκροτείται νομίμως την ημερομηνία 
που θα ορισθεί αρμοδίως ως δικάσιμος, εφόσον αυτό 
προβλέπεται στη διακήρυξη και στην αντίστοιχη σύμβαση 
ανάθεσης. Σε αντίθετη περίπτωση, αρμόδια ορίζονται τα 
δικαστήρια Αθηνών. 

2. Η διαιτητική απόφαση εκδίδεται εντός του συντομο- 
τέρου δυνατού χρονικού διαστήματος. 

3. Εφ’ όσον δεν ορίζεται άλλως, ουσιαστικό εφαρμο¬ 
στέο δίκαιο της διαιτησίας είναι το ελληνικό δίκαιο, των 
διατάξεων του παρόντος εφαρμοζομένων πάντως σε κά¬ 
θε περίπτωση. 

4. Η διαιτησία διέπεται από την αρχή της επιείκειας και 
της αποτελεσματικής ρύθμισης του αντικειμένου της δια¬ 
φοράς, ενόψει της έγκαιρης και ορθής υλοποίησης των 
συμβάσεωντης Εταιρίας και της απρόσκοπτης επίτευξης 
των Ολυμπιακών Αγώνωντου 2004. Οι διαιτητές οφείλουν 
να διεξάγουν την όλη διαδικασία με τη μέγιστη δυνατή 
επιμέλεια και ταχύτητα. 

5. Η διαιτητική απόφαση είναι οριστική, αμετάκλητη, 
άμεσα εκτελεστή και δεν υπόκειται σε οποιοδήποτε τα¬ 
κτικό ή έκτακτο ένδικο μέσο. Είναι δε δεσμευτική για όλα 
τα μέρη, τα οποία ρητά αναλαμβάνουν στη μεταξύ τους 
σύμβαση την υποχρέωση άμεσης συμμόρφωσής τους 
προς αυτήν. 

6. Η προσφυγή σε διαιτησία δεν αναστέλλει σε καμία πε¬ 
ρίπτωση την εκτέλεση των εργασιών της σύμβασης. Τα 
μέρη οφείλουν να εκπληρώνουν το σύνολο των συμβατι¬ 
κών τους υποχρεώσεων, ανεξάρτητα από την εξέλιξη της 
διαιτησίας και μέχρι την έκδοση της διαιτητικής απόφα¬ 
σης. 

ΑΡΘΡΟ 36 

ΕΜΠΙΣΤΕΥΤΙΚΟΤΗΤΑ - ΑΠΟΡΡΗΤΟ 

1. Η Εταιρία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στη διάθεσή της από προ- 
σφέροντες, ιδίως εάν αφορούν τεχνικά στοιχεία ή πληρο¬ 
φορίες και τεχνογνωσία ή δικαιώματα πνευματικής ιδιο¬ 
κτησίας, εφόσον αυτά φέρουν την ένδειξη "Εμπιστευτικά 
Έγγραφο". 

2. Η παράβαση της αρχής της εμπιστευτικότητας πρέ¬ 
πει να προκύπτει μόνον από έγγραφο της Εταιρίας, εκδο- 
θέν από τα καθ’ ύλην αρμόδια όργανα της Εταιρίας. 

3. Σε καμία περίπτωση η εμπιστευτικότητα δεν δεσμεύ¬ 
ει την Εταιρία προς τις αρχές του Ελληνικού Κράτους, τις 


αρχές της Ευρωπαϊκής Ένωσης και της Διεθνούς Επιτρο¬ 
πής Ολυμπιακών Αγώνων, καθώς και για την άσκηση επο- 
πτείας του άρθρου 2, παράγραφος 10 του Ν. 2598/98 
"Οργάνωση των Ολυμπιακών Αγώνων". 

4. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς 
ένστασης, δίκης ή διαιτησίας, στο απολύτως αναγκαίο 
μέτρο και αποκλειστικά για χρήση της από τα μέρη, από 
τους νομικούς τους παραστάτες, καθώς και από τους δι¬ 
καστές / διαιτητές. 

ΑΡΘΡΟ 37 
ΓΛΩΣΣΑ 

1. Ο παρών Κανονισμός συντάσσεται στην ελληνική 
γλώσσα και δύναται να μεταφράζεται στα αγγλικά με ευ¬ 
θύνη της Εταιρίας. Σε περίπτωση ασυμφωνίας μεταξύ του 
ελληνικού κειμένου και της μετάφρασης, υπερισχύει το 
ελληνικό κείμενο. 

2. Ανάλογα ισχύουν και για το σύνολο των εγγράφων 
της Εταιρίας, της αλληλογραφίας της με τους τρίτους 
(υποψήφιους, προσφέροντες, αναδόχους, κάθε είδους 
συμβαλλόμενους). Τα έγγραφα της Εταιρείας μπορούν 
όμως να συντάσσονται και μόνον στη γλώσσα εκείνη, που 
είναι η πλέον πρόσφορη εν όψει του αντικειμένου ή των 
παραληπτών. Η Εταιρία δύναται πάντως να επιτρέψει εγ- 
γράφως στους υποψηφίους, προσφέροντες, αναδόχους 
ή αντισυμβαλλομένους της να συντάσσουν τα προς αυ¬ 
τήν έγγραφά τους και να επικοινωνούν μαζί της και στην 
αγγλική ή γαλλική γλώσσα. Τεκμαίρεται ότι η σχετική 
άδεια της Εταιρείας έχει παρασχεθεί, εφ’ όσον η Εταιρεία 
έχει η ίδια απευθυνθεί στους ανωτέρω στην αγγλική ή 
γαλλική. 

ΑΡΘΡΟ 38 

ΠΑΡΟΧΗ ΠΛΗΡΟΦΟΡΙΩΝ - ΑΛΛΗΛΟΓΡΑΦΙΑ 

1. Η Εταιρία παρέχει στους διαγωνιζόμενους, κατόπιν 
σχετικής αιτήσεώς τους, κάθε απαραίτητη πληροφορία ή 
διευκρίνιση για τη διεξαγωγή διαγωνισμού. 

2. Ουδεμία άλλη πληροφορία σε σχέση με διαγωνισμό 
δύναται να δοθεί σε ενδιαφερομένους από την Εταιρία, τα 
όργανα αυτής ή τους λοιπούς διαγωνιζόμενους. 

3. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης, κλπ, προς την Εται¬ 
ρία διατυπώνεται εγγράφως, στην ελληνική γλώσσα. Η 
Εταιρία δύναται πάντως να επιτρέψει εγγράφως στους 
υποψηφίους, προσφέροντες, αναδόχους ή αντισυμβαλ¬ 
λομένους της να συντάσσουν τα προς αυτήν έγγραφά 
τους και να επικοινωνούν μαζί της και στην αγγλική 0ή 
γαλλική γλώσσα. Τεκμαίρεται ότι η σχετική άδεια της 
Εταιρείας έχει παρασχεθεί, εφ’ όσον η Εταιρεία έχει η ίδια 
απευθυνθεί στους ανωτέρω στην αγγλική ή γαλλική. 

ΠΑΡΑΡΤΗΜΑ I 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΤΙΣ ΣΥΜΒΑΣΕΙΣ ΥΠΗΡΕΣΙΩΝ 

Α. ΠΡΟΚΑΤΑΡΚΤΙΚΗ ΕΝΗΜΕΡΩΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και, εάν διαφέρουν, της υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία 

2. Σύνολο των συμβάσεων που πρόκειται να ανατεθούν 
για καθεμία από τις κατηγορίες υπηρεσιών του παραρτή¬ 
ματος I Ατης Οδηγίας 92/50/ΕΟΚ 

3. Προβλεπόμενη ημερομηνία έναρξηςτων διαδικασιών 
ανάθεσης κατά κατηγορία 

4. Λοιπά πληροφοριακά στοιχεία 

5. Ημερομηνία αποστολής της ανακοίνωσης 

6. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

7. Μνεία κατά πόσον η σύμβαση καλύπτεται από τη συμ¬ 
φωνία 

Β. ΑΝΟΙΚΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 

2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανομένων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτώντων νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι για την προσφορά 
της υπηρεσίας μπορούν να υποβάλουν προσφορά για μέ¬ 
ρος των ζητούμενων υπηρεσιών 

6. Απαγόρευση εναλλακτικών προσφορών 

7. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής υπηρεσιών 

8. α) Ονομασία και διεύθυνση της υπηρεσίας από την 
οποία διατίθενται τα έγγραφα στοιχεία του διαγωνισμού 

β) Ενδεχομένως, προθεσμία υποβολής των σχετικών αι¬ 
τήσεων 

γ) Ενδεχομένως, αναφορά του ύψους και του τρόπου 
καταβολής του ποσού που απαιτείται ως αντίτιμο των εν 
λόγω εγγράφων στοιχείων 

9. α) Η ημερομηνία λήξης της προθεσμίας για την πα¬ 
ραλαβή των προσφορών. 

β) Διεύθυνση στην οποία πρέπει να διαβιβασθούν 

γ) Γλώσσα ή γλώσσες στις οποίες πρέπει να συντα¬ 
χθούν 

10. α) Πρόσωπα που επιτρέπεται να παραστούν στην 
αποσφράγιση των προσφορών 

β) Ημερομηνία, ώρα και τόπος της αποσφράγισης 

11. Ενδεχομένως, απαιτούμενες εγγυήσεις 

12. Βασικοί τρόποι χρηματοδότησης και πληρωμών ή / 
και αναφορά των σχετικών διατάξεων 

13. Ενδεχομένως, νομική μορφή την οποία θα πρέπει να 


περιβληθεί μια κοινοπραξία που θα παράσχει τις υπηρε¬ 
σίες, εφόσον της ανατεθεί η σύμβαση 

14. Πληροφοριακά στοιχεία σχετικά με την κατάσταση 
του κάθε υποψηφίου προς παροχή υπηρεσίας, καθώς και 
στοιχεία και διατυπώσεις που είναι απαραίτητες για την 
αξιολόγηση των όρων οικονομικού και τεχνικού χαρακτή¬ 
ρα που πρέπει να πληρούν κατ’ ελάχιστον οι υποψήφιοι 

15. Περίοδος κατά την οποία ο κάθε υποψήφιος δε¬ 
σμεύεται από την προσφορά του 

16. Κριτήρια βάσει των οποίων θα γίνει η ανάθεση της 
σύμβασης και, κατά το δυνατόν, αξιολόγησή τους. Τα κρι¬ 
τήρια, πέρα από εκείνο της χαμηλότερης προσφοράς, 
αναφέρονται εφόσον δεν περιέχονται στα συμβατικάτεύ- 
ΧΠ 

17. Λοιπά πληροφοριακά στοιχεία 

18. Ημερομηνία (-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα 
των Ευρωπαϊκών Κοινοτήτωνή μνεία της μη δημοσίευσής 
της 

19. Ημερομηνία αποστολής της προκήρυξης 

20. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

21. Μνεία κατά πόσον η σύμβαση καλύπτεται από τη 
συμφωνία 

Γ. ΚΛΕΙΣΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 

2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανομένων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι για παροχή υπηρε¬ 
σιών μπορούν να υποβάλουν προσφορά για μέρος των 
ζητούμενων υπηρεσιών 

6. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά 

7. Ενδεχομένως, απαγόρευση των εναλλακτικών προ¬ 
σφορών 

8. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών 

9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσον τους ανατεθεί η σύμβαση 

10. α) Ενδεχομένως, αιτιολόγηση της χρήσης της τα¬ 
χείας διαδικασίας 

β) Ημερομηνία λήξης της προθεσμίας παραλαβής των 
αιτήσεων συμμετοχής 

γ) Διεύθυνση στην οποία πρέπει να διαβιβασθούν 

δ) Γλώσσα ή γλώσσες στις οποίες πρέπει να συντα¬ 
χθούν 

11. Ημερομηνία λήξης της προθεσμίας αποστολής των 
προσκλήσεων για υποβολή προσφοράς 

12. Ενδεχομένως, απαιτούμενες εγγυήσεις 

13. Πληροφοριακά στοιχεία σχετικά με την κατάσταση 
του κάθε προσφέροντος, καθώς και στοιχεία και διατυ¬ 
πώσεις που είναι απαραίτητες για την αξιολόγηση των 
όρων οικονομικού και τεχνικού χαρακτήρα που πρέπει να 
πληρούν κατ’ ελάχιστον οι προσφέροντες 

14. Κριτήρια βάσει των οποίων θα γίνει η ανάθεση της 
σύμβασης και, κατά το δυνατόν, αξιολόγησή τους, εφό¬ 
σον αυτά δεν αναφέρονται στην πρόσκληση υποβολής 
των προσφορών 

15. Λοιπά πληροφοριακά στοιχεία 

16. Ημερομηνία (-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα των 
Ευρωπαϊκών Κοινοτήτων ή μνεία της μη δημοσίευσής της 

17. Ημερομηνία αποστολής της προκήρυξης 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

19. Μνεία κατά πόσον η σύμβαση καλύπτεται από τη 
συμφωνία 

Δ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 

2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανόμενων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι μπορούν να υποβά¬ 
λουν προσφορά για μέρος των ζητούμενων υπηρεσιών 

6. Αριθμός ή όριατου αριθμού των υποψηφίων που πρό¬ 
κειται να προσκληθούν να υποβάλουν προσφορά. 

7. Ενδεχομένως, απαγόρευση των εναλλακτικών προ¬ 
σφορών 

8. Προθεσμία ολοκλήρωσης της παροχής υπηρεσιών ή 
διάρκειατης σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών 


9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσοντους ανατεθεί η σύμβαση 

10. α) Ενδεχομένως, αιτιολόγηση της χρήσης της τα¬ 
χείας διαδικασίας 

β) Ημερομηνία λήξης της προθεσμίας παραλαβής των 
αιτήσεων συμμετοχής 

γ) Διεύθυνση στην οποία πρέπει να διαβιβασθούν 

δ) Γλώσσα ή γλώσσες στις οποίες πρέπει να συντα¬ 
χθούν 

11. Ενδεχομένως, απαιτούμενες εγγυήσεις 

12. Πληροφοριακά στοιχεία σχετικά με την κατάσταση 
του κάθε παρέχοντος υπηρεσίες, καθώς και στοιχεία και 
διατυπώσεις που είναι απαραίτητες για την αξιολόγηση 
των όρων οικονομικού και τεχνικού χαρακτήρα που πρέ¬ 
πει να πληρούν κατ’ ελάχιστον οι προσφέροντες 

13. Ενδεχομένως, επωνυμία και διεύθυνση των προ¬ 
σφερόντων που έχουν ήδη επιλεγεί από την αναθέτουσα 

αρχή 

14. Λοιπά πληροφοριακά στοιχεία 

15. Ημερομηνία αποστολής της προκήρυξης 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

17. Ημερομηνία (-ες) των προηγούμενων δημοσιεύσε¬ 
ων στην Επίσημη Εφημερίδα των Ευρωπαϊκών Κοινοτή¬ 
των 

18. Μνεία κατά πόσον η σύμβαση καλύπτεται από τη 
συμφωνία 

Ε. ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Επωνυμία και διεύθυνση της αναθέτουσας αρχής 

2. Επιλέγεις τρόπος ανάθεσης στην περίπτωση της δια¬ 
δικασίας με διαπραγμάτευση χωρίς να προηγηθεί δημο¬ 
σίευση προκήρυξης διαγωνισμού, αιτιολόγηση της επι¬ 
λογής αυτής 

3. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα των παρεχομένων υπηρεσιών 

4. Ημερομηνία ανάθεσης της σύμβασης 

5. Κριτήρια ανάθεσης της σύμβασης 

6. Αριθμός των παραληφθεισών προσφορών 

7. Επωνυμία και διεύθυνση του παρέχοντος (ή των πα- 
ρεχόντων) την υπηρεσία 

8. Τιμή ή κλίμακα τιμών (ελάχιστη / μέγιστη) 

9. Αξία της (των) προσφοράς (-ών) που έγινε (-αν) δεκτή 
(-ές) ή η υψηλότερη και χαμηλότερη προσφορά που λή- 
φθηκαν υπόψη κατά την ανάθεση της σύμβασης 

10. Ενδεχομένως, αξία και ποσοστό του τμήματος της 
σύμβασης που ενδέχεται να δοθούν ως υπεργολαβία σε 
τρίτους 

11. Λοιπά πληροφοριακά στοιχεία 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων 

13. Ημερομηνία αποστολής της παρούσας ανακοίνω¬ 
σης 

14. Ημερομηνία παραλαβής της παρούσας ανακοίνω¬ 
σης από την Υπηρεσία των Επισήμων Εκδόσεων των Ευ¬ 
ρωπαϊκών Κοινοτήτων 

15. Στην περίπτωση συμβάσεων για υπηρεσίες απαριθ- 
μούμενες στο παράρτημα IΒ της Οδηγίας 92/50/ΕΟΚ, συ¬ 
γκατάθεση της αναθέτουσας αρχής για τη δημοσίευση 
της προκήρυξης 

ΠΑΡΑΡΤΗΜΑ II 
Επαγγελματικά Μητρώα 

Κάθε εργολήπτης που επιθυμεί να συμμετάσχει σε δια¬ 
γωνισμό έργων μπορεί να κληθεί να αποδείξει την εγγρα¬ 
φή του στο επαγγελματικό μητρώο υπό τους όρους που 
προβλέπονται στη νομοθεσία της χώρας όπου είναι εγκα¬ 
τεστημένος και σύμφωνα με τις διακρίσεις της παρ. 3 του 
άρθρου 25 του Π.Δ. 346/1998, όπως εκάστοτε ισχύει. 

ΠΑΡΑΡΤΗΜΑ III 

ΟΡΙΣΜΟΣ ΟΡΙΣΜΕΝΩΝ ΤΕΧΝΙΚΩΝ ΠΡΟΔΙΑΓΡΑΦΩΝ 

Για τους σκοπούς του παρόντος Κανονισμού νοούνται: 

1. τεγνικές ποοδιανοαωέσ: όλες οι τεχνικές απαιτήσεις 
που περιέχονται ιδίως στις συγγραφές υποχρεώσεων και 
καθορίζουν τα απαιτούμενα χαρακτηριστικά μιας εργα¬ 
σίας, ενός υλικού, ενός προϊόντος ή μιας προμήθειας ει¬ 
δών και οι οποίες επιτρέπουν το αντικειμενικό προσδιορι¬ 
σμό μιας εργασίας, ενός υλικού, ενός προϊόντος ή μιας 
προμήθειας ειδών, έτσι ώστε να ανταποκρίνονται στη 
χρήση για την οποία προορίζονται από την ασφάλεια, τις 
διαστάσεις, καθώς και τις απαιτήσεις που ισχύουν για το 
υλικό, το προϊόν ή την προμήθεια ειδών όσον αφορά το 
σύστημα εξασφάλισης της ποιότητας, την ορολογία, τα 
σύμβολα, τις δοκιμές και μεθόδους δοκιμών, τη συσκευα- 
σία, τη σήμανση και τις ετικέτες. Περιλαμβάνουν επίσης 
τους κανόνες σχεδιασμού και υπολογισμού του έργου, 
τους όρους δοκιμής, ελέγχου και παραλαβής των έργων, 
καθώς και τις κατασκευαστικές τεχνικές ή μεθόδους και 
κάθε άλλο όρο τεχνικού χαρακτήρα που η αναθέτουσα 
αρχή είναι σε θέση να καθορίσει, μέσω γενικών ή ειδικών 
κανονιστικών διατάξεων, σχετικά με τα ολοκληρωθέντα 
έργα, καθώς και με τα υλικά ή τα στοιχεία που αποτελούν 
τα έργα αυτά 

2. Πρότυπα: οι τεχνικές προδιαγραφές που έχουν 
εγκριθεί από κάποιον αναγνωρισμένο οργανισμό κανονι¬ 
στικών αρμοδιοτήτων, με σκοπό την επαναλαμβανόμενη 
ή συνεχή εφαρμογή, ητήρηση όμως της οποίας καταρχήν 
δεν είναι υποχρεωτική 

3. Ευρωπαϊκά πρότυπα: τ α πρότυπα που έχουν εγκριθεί 
από την ευρωπαϊκή επιτροπή τυποποίησης (ΟΕΝ) ή από 
την ευρωπαϊκή επιτροπή ηλεκτροτεχνικής τυποποίησης 
(ΟΕΝΕΕΕΟ) ως <ευρωπαϊκά πρότυπα (ΕΝ)> ή ως <κεί¬ 
μενα εναρμόνισης (Ηϋ), σύμφωνα με τους κοινούς κανό¬ 
νες των οργανισμών αυτών. 

4. Ευρωπαϊκή τεγνική έγκριση: η ευνοϊκή τεχνική εκτί¬ 
μηση της καταλληλότητας ενός προϊόντος για χρήση, με 
γνώμονα την ικανοποίηση των βασικών απαιτήσεων για 
τις κατασκευές και με βάση τα εγγενή χαρακτηριστικά 
του προϊόντος και τους τιθέμενους όρους εφαρμογής και 
χρήσης του. Η ευ ρωπαϊκή έγκριση χορηγείται από τον ορ¬ 
γανισμό που είναι αναγνωρισμένος για το σκοπό αυτό 
από το εκάστοτε κράτος μέλος 

5. Κοινές τεγνικές προδιαγραφές: οι τεχνικές προδια¬ 
γραφές που έχουν εκπονηθεί σύμφωνα με διαδικασία 
αναγνωρισμένη από τα κράτη μέλη της ΕΕ, και έχουν δη- 
μοσιευθεί στην επίσημη Εφημερίδατων Ευρωπαϊκών Κοι¬ 
νοτήτων 

6. Ουσιώδεις απαιτήσεις: οι απαιτήσεις σχετικά με την 
ασφάλεια, την υγεία και ορισμένους άλλους τομείς γενι¬ 
κού συμφέροντος, στις οποίες πρέπει να ανταποκρίνο- 
νταιταέργα. 


ΑΡΘΡΟ 39 

ΙΣΧΥΣ ΤΟΥ ΚΑΝΟΝΙΣΜΟΥ 

1. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. Ο παρών Κανονισμός 
καταλαμβάνει τις διαδικασίες, των οποίων η έναρξη είναι 
σύγχρονη ή μεταγενέστερη της θέσης του σε ισχύ, έστω 
και εάν αυτές συνιστούν επανάληψη προηγουμένων διαδι- 
κασιώνπου ακυρώθηκανή ματαιώθηκανγια οποιονδήποτε 
λόγο. Διαδικασίες, οι οποίες κατά την θέση του παρόντος 
σε ισχύ ήταν εκκρεμείς, καταλαμβάνονται μέχρι το πέρας 
τους από τις διατάξεις που ίσχυαν κατά την έναρξή τους. 

2. Ο παρών Κανονισμός να δημοσιευθεί στην Εφημερί¬ 
δα της Κυβερνήσεως. 

Το Δ.Σ. της Εταιρίας 
Αθήνα, 16 Νοεμβρίου 2000 


ΚΑΝΟΝΙΣΜΟΣ 

ΓΙΑ ΤΗΝ ΠΡΟΜΗΘΕΙΑ, ΠΑΡΑΔΟΣΗ ΚΑΙ ΠΑΡΑΛΑΒΗ 
ΑΓΑΘΩΝ, ΥΛΙΚΩΝ ΚΑΙ ΠΡΟΪΟΝΤΩΝ ΚΑΙ ΓΙΑ ΤΗ ΣΥΝΑ¬ 
ΨΗ ΚΑΙ ΕΚΤΕΛΕΣΗ ΤΩΝ ΣΧΕΤΙΚΩΝ ΣΥΜΒΑΣΕΩΝ 

της Εταιρίας 

"ΟΡΓΑΝΩΤΙΚΗ ΕΠΙΤΡΟΠΗ ΟΛΥΜΠΙΑΚΩΝ ΑΓΩΝΩΝ - 
ΑΘΗΝΑ 2004 Α.Ε." 

Το Δ.Σ. της Εταιρίας 

Έχοντας υπόψη: 

1. Τις διατάξεις: 

α) της παρ. 3του άρθρου 24 του Ν. 2741/1999 "Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις" (ΦΕΚΑΊ99), όπωςτροποποιήθηκεμετηνπαρ. 6α 
του άρθρου 1 του Ν. 2833/2000 "Θέματα Προετοιμασίας 
των Ολυμπιακών Αγώνων και άλλες διατάξεις" (ΦΕΚ Α' 
150) μετηνοποίααντικαταστάθηκεηπαρ. 14του άρθρου 
2 του Ν. 2598/1998 "Οργάνωση των Ολυμπιακών Αγώνων 
- Αθήνα 2004" (ΦΕΚ Α’66) 

β) της κοινοτικής οδηγίας 93/36/ΕΟΚ του Συμβουλίου 
της 14/6/1993, όπως τροποποιήθηκε με τη κοινοτική Οδη¬ 
γία 97/52/ΕΚ του Συμβουλίου της 13/10/1997 

γ) του ΠΔ 370/1995 (ΦΕΚ Α' 199), περί προσαρμογής 
της ελληνικής νομοθεσίας για τις δημόσιες συμβάσεις 
υπηρεσιών προς τις διατάξειςτης οδηγίας 93/36/ΕΟΚτου 
Συμβουλίου της 14/6/1993 

δ) της ΠΥΣ 14/10.4.1998 "Καταστατικό της Α.Ε. "Οργα¬ 
νωτική Επιτροπή ΟλυμπιακώνΑγώνων-Αθήνα2004 Α.Ε." 
(ΦΕΚΑ'76) 

ε) του άρθρου 17 του Ν. 2730/1999 "Σχεδιασμός, ολο¬ 
κληρωμένη ανάπτυξη και εκτέλεση Ολυμπιακών Έργων 
και άλλες διατάξεις" (ΦΕΚ Α' 130) 

στ) του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚΑΊ37), όπως προστέθηκε με 
το άρθρο 27 του Ν. 2081/1992 (ΦΕΚΑ' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (ΦΕΚ Α'38). 

2. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολο¬ 
γισμού γιατοτρέχον και τα επόμενα οικονομικά έτη, απο¬ 
φασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ ΜΟΝΟ 

Επανεκδίδεταιτροποποιούμενος ο Κανονισμός "Γιατην 
Προμήθεια, Παράδοση και Παραλαβή Αγαθών, Υλικών 
και Προϊόντων και για τη Σύναψη και Εκτέλεση των Σχετι¬ 
κών Συμβάσεων" της Εταιρίας "Οργανωτική Επιτροπή 
Ολυμπιακών Αγώνων - Αθήνα 2004 Α.Ε.", που εγκρίθηκε 
με την υπ’ αριθ. 72/25.11.1999 ΠΥΣ (ΦΕΚ Α' 276/ 
13.12.1999), το περιεχόμενο του οποίου διαμορφώνεται 
ως ακολούθως: 

ΚΕΦΑΛΑΙΟ Α: 

ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ 

1. Αντικείμενο του παρόντος Κανονισμού αποτελεί ο κα¬ 
θορισμός: 

της διαδικασίας, των όρων και προϋποθέσεων για την 
προμήθεια, και παραλαβή από την ανώνυμη εταιρεία "Ορ¬ 
γανωτική Επιτροπή Ολυμπιακών Αγώνων - Αθήνα 2004 
Α.Ε.", καθώς και από τις θυγατρικές εταιρίες αυτής, των 
κάθε φύσεως αγαθών, υλικών και προϊόντων που αυτές 
προμηθεύονται από φυσικά ή νομικά πρόσωπα, κατά τις 
διατάξεις του παρόντος, για τις ανάγκες οργάνωσης και 
διεξαγωγής των Ολυμπιακών Αγώνων, καθώς και για τις 
ανάγκες λειτουργίας τους β) του νομικού καθεστώτος σύ¬ 
ναψης και εκτέλεσης των σχετικών συμβάσεων που συ¬ 
νάπτουν η Εταιρία και οι θυγατρικές αυτής εταιρίες, προς 
εκπλήρωση του σκοπού τους και σύμφωνα με τον ιδρυτι¬ 
κό τους νόμο και τον Ολυ μπιακό Χάρτη. 

2. Τα προμηθευόμενα αγαθά ή προϊόντα ή υλικά είναι 
δυνατόν να αποτελούν είτε πάγια περιουσιακά στοιχεία 
είτε αναλώσιμα στοιχεία και είναι δυνατόν να εξασφαλί¬ 
ζονται με την αγορά, την αγορά με δόσεις, τη μίσθωση, τη 
χρηματοδοτική μίσθωση, με ή χωρίς δικαίωμα αγοράς. Η 
παράδοση των προηγουμένων αγαθών ή προϊόντων ή υλι¬ 
κών μπορεί επιπροσθέτως να περιλαμβάνει εργασίες το¬ 
ποθέτησης και εγκατάστασης, η δε σχετική σύμβαση 
προμήθειας μπορεί να περιλαμβάνει και θέματα τεχνικής 
υποστήριξης ή συντήρησης των αγαθών, προϊόντων ή 
υλικών. 

3. Οι διατάξεις του παρόντος εκδίδονται κατ’ εξαίρεση 
από κάθε κείμενη διάταξη της εσωτερικής νομοθεσίας, 
πλην εκείνων που εφαρμόζονται συμπληρωματικώς. Οι 
διατάξεις του παρόντος είναι σύμφωνες με τις διατάξεις 
της κοινοτικής οδηγίας 93/36/ΕΟΚ, όπως ενσωματώθηκε 
στην εθνική έννομη τάξη με το Π.Δ. 370/1995 και τροπο¬ 
ποιήθηκε με τις διατάξεις της κοινοτικής Οδηγίας 
97/52/ΕΚ, για τις περιπτώσεις που εμπίπτουν στο πεδίο 
εφαρμογής της, καθώς και με τις γενικές αρχές του κοι¬ 
νοτικού δικαίου, και ιδίως τις αρχές της μη νόθευσης του 
ελεύθερου ανταγωνισμού, της διαφάνειας και της παρο¬ 
χής ίσων ευκαιριών σε όλους τους ενδιαφερομένους. 

4. Οι διαδικασίες προμήθειας, καθώς και εκείνες σύνα¬ 
ψης και εκτέλεσης των σχετικών συμβάσεων που συνά¬ 
πτουν η Εταιρία και οι θυγατρικές αυτής εταιρίες προς εκ¬ 
πλήρωση του σκοπού τους, διέπονται συμπληρωματικώς 
προς τις διατάξεις του παρόντος από τις διατάξεις των 
αντίστοιχων Κανονισμών Έργων και Μελετών και Υπηρε¬ 
σιών. 

5. Όταν η πραγμάτωση μίας προμήθειας απαιτεί και την 


εκτέλεση έργου, εφαρμόζεται ο παρών Κανονισμός Προ¬ 
μηθειών, εφόσον η προϋπολογιζόμενη αξία της προμή¬ 
θειας υπερβαίνει την προϋπολογιζόμενη αξία του έργου. 
Όταν η υπό σύναψη σύ μβαση προμήθειας έχει ταυτόχρο¬ 
να ως αντικείμενο και την ανάθεση μελέτης ή υπηρεσίας, 
εφαρμόζεται ο παρών Κανονισμός, εφόσον η προϋπολο- 
γιζόμενη αξία της προμήθειας υπερβαίνει την προϋπολο- 
γιζόμενη αξία της ανάθεσης μελέτης ή υπηρεσίας που πε¬ 
ριλαμβάνονται στη σύμβαση. 

6. Στον παρόντα Κανονισμό υπάγεται το σύνολο των ορ¬ 
γάνων της Εταιρίας, των εργαζομένων και συμβαλλομέ- 
νων με αυτήν, καθώς και το σύνολο των εμπλεκομένων με 
τις σχετικές συμβάσεις προσώπων και φορέων και ιδίως 
των θυγατρικών της εταιριών. 

7. Η "Οργανωτική Επιτροπή των Ολυμπιακών Αγώνων - 
Αθήνα 2004 Α.Ε.", καθώς και κάθε θυγατρική της θα ανα- 
φέρονται στο εξής ως "Εταιρία". 

8. Τα κάθε φύσεως αγαθά, προϊόντα ή υλικά που περι¬ 
λαμβάνονται στο αντικείμενο του παρόντος Κανονισμού 
θα αναφέρονται στο εξής με το γενικό όρο "αγαθά". 

9. Οι συμβάσεις που εμπίπτουν στο πεδίο εφαρμογής 
του παρόντος Κανονισμού είναι ιδίως οι ακόλουθες: 

α) Οι συμβάσεις για τα αγαθά που απαριθμώνται στο 
Παράρτημα II της οδηγίας 93/36/ΕΟΚ και περιλαμβάνο¬ 
νται στο άρθρο 5 αυτής, όπωςτροποποιήθηκε μετηνπαρ. 
1 του άρθρου 2 της Οδηγίας 97/52/ΕΚ, τα οποία αναφέ- 
ρονται στις συμβάσεις που συνάπτονται από τις αναθέ- 
τουσες αρχές στον τομέα της άμυνας, εφόσον προσιδιά¬ 
ζουν στους σκοπούς του παρόντος. 

β) Συμβάσεις για κάθε είδους αγαθά, εξαιρέσει εκείνων 
που αναφέρονται στο άρθρο 2της οδηγίας 93/36/ΕΟΚ και 
στο άρθρο 3 του ΠΔ 370/1995. 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της πραγμάτωσης του ολυμπιακού ιδεώδους 

Η Εταιρία, με τις διατάξεις του παρόντος Κανονισμού, 
διασφαλίζει την ικανοποίηση των θεμελιωδών αρχών του 
Ολυμπιακού Χάρτη και την έμπρακτη έκφραση του Ολυ¬ 
μπιακού ιδεώδους, με σκοπό την ηθική εξύψωση δια της 
παιδείας που προσδίδει στη νέα γενιά ο αθλητισμός, όταν 
ασκείται χωρίς διακρίσεις και σύμφωνα με το πνεύμα του 
Ολυμπισμού, απαιτώντας αμοιβαία κατανόηση και πνεύ¬ 
μα φιλίας και αλληλεγγύης, μέσω της τήρησης των κανό¬ 
νων του έντιμου αγώνα. 

Β. Αρχή της πολιτισμικής διαχρονικότητας και της αι¬ 
σθητικής 

Η Εταιρία, στο πλαίσιο εκπλήρωσης του σκοπού της, 
διασφαλίζει ότι τα υπό προμήθεια αγαθά ευνοούν την πο¬ 
λιτιστική έκφραση, εξαίροντας την ποιότητα και την καλ¬ 
λιτεχνική ευαισθητοποίηση, αποτελούν έκφραση της πο¬ 
λιτισμικής διαχρονικότητας στην κοιτίδα των Ολυμπιακών 
Αγώνων και εκφράζουν τις προσδοκίες της πολυπολιτι- 
σμικής Ολυμπιακής κοινότητας. 

Γ. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούντη σύναψη των 
συμβάσεωντης Εταιρίας διέπονται από την αρχή της δια¬ 
φάνειας και της εγγύησηςτου ελεύθερου ανταγωνισμού. 

Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Η Εταιρία και τα όργανα αυτής δεν επι¬ 
τρέπεται να προβαίνουν σε κανενός είδους διακρίσεις 
αναφορικά με τις σχετικές προμήθειες. Η αξιολόγηση των 
προσφορών γίνεται με όρους ισότιμους, κατά τρόπο 
ώστε να διασφαλίζεται η επιλογή της άριστης προσφο¬ 
ράς για την εκπλήρωση του σκοπού της Εταιρίας. 

Δ. Αρχή της αποτελεσματικότητας και της τεχνολογι¬ 
κής προόδου 

1. Η σύναψη και εκτέλεση των συμβάσεων της Εταιρίας 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού της Εταιρίας. Η Εταιρία και οι συμβαλλόμενοι με 
αυτή αναγνωρίζουν, σε πνεύμα καλής πίστης, την ιδιαίτε¬ 
ρη σημασία της ολοκλήρωσης των Έργων, ενόψει της 
Ολυμπιάδας του 2004 και αναλαμβάνουν την υποχρέωση 
να ενεργούν προς αυτόν τον σκοπό. Οι υπαγόμενοι στον 
παρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

2. Η Εταιρία λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας και τη διασφάλιση της 
επιστημονικής και τεχνολογικής προόδου, ενόψειτης δη- 
μοπράτησης και εκτέλεσης των Έργων για την Ολυμπιά¬ 
δα του 2004. Η έρευνα και η τεχνική πρωτοτυπία αποτε¬ 
λούν άξονες για τη διασφάλιση της επιτυχίας της Ολυ¬ 
μπιάδας του 2004. 

Ε. Αρχή της προστασίας του περιβάλλοντος και της 
βιώσιμης ανάπτυξης 

1. Η Εταιρία αναγνωρίζει τις δεσμεύσεις της Διεθνούς 
Ολυμπιακής Επιτροπής για την προστασία του περιβάλ¬ 
λοντος και τις εκπεφρασμένες πεποιθήσεις της ότι ο 
αθλητισμός και η αθλητική υπεροχή εξαρτώνται από το 
υγιές περιβάλλον. 

2. Η σύναψη και εκτέλεση των συμβάσεωντης Εταιρίας 
είναι σύμφωνες με το καθεστώς της προστασίας του φυ¬ 
σικού και ανθρωπογενούς περιβάλλοντος, κατ’ εφαρμο¬ 
γήν της ελληνικής νομοθεσίας. Η ικανοποίηση της αρχής 
της βιώσιμης ανάπτυξης διέπειτην εκτέλεση των συμβά¬ 
σεων της Εταιρίας. Η Εταιρία, ενόψει της ικανοποίησης 
της αρχής της βιώσιμης ανάπτυξης, διασφαλίζει τη χρή¬ 
ση, διατήρηση και ανάπτυξη των φυσικών πόρων, με τρό¬ 
πο ώστε η οικολογική ισορροπία και η ποιότητα ζωής, από 
τις οποίες εξαρτάται η ζωή των ειδών, να διατηρείται άθι¬ 
κτη και να παραδίδεται στις επόμενες γενεές. 

3. Η Εταιρία μετονπαρόντα αναλαμβάνει την υποχρέω¬ 
ση να διασφαλίζει ότι: 

α. Η σύναψη των συμβάσεων στο πλαίσιο του παρόντος 
ικανοποιεί τους άριστους περιβαλλοντικούς όρους. Η 
πρόνοια για την προστασία του περιβάλλοντος και των 
κάθε είδους πολιτιστικών αγαθών από τους διαγωνιζομέ- 
νους αποτελεί στοιχείο του συνόλου των Τευχών Δημο- 
πράτησης. Η Εταιρία και οι συμβαλλόμενοι με αυτήν υπο- 
χρεούνται και δεσμεύονται να τηρούν το σύνολο των δια¬ 
τάξεων που αφορούν την προστασία του περιβάλλοντος 
και των περιβαλλοντικών όρων που διέπουν τις συμβά¬ 
σεις της Εταιρίας. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 


γ. Ευνοείται η ανακύκλωση και η κάθε είδους οικολογι¬ 
κή εκμετάλλευση υλικών. 

ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Διαγωνισμός/Κατακύ ρωση/ 

Ανάθεση: οι διαδικασίες που κατατείνουν στην προμή¬ 
θεια από τρίτους συγκεκριμένων αγαθών και στη σύναψη 
σχετικής σύμβασης, σύμφωνα με τις διατάξεις του παρό¬ 
ντος Κανονισμού 

Παρέχων αγαθά: κάθε φυσικό ή νομικό πρόσωπο, δη¬ 
μοσίου ή ιδιωτικού τομέα ή Ένωση φυσικών προσώπων, 
συνεταιρισμός ή κοινοπραξία (προμηθευτής) που, βάσει 
των προσόντων του και της εμπειρίας του, παρέχει συ¬ 
γκεκριμένου αντικειμένου αγαθά. 

Προσφέρων: ο παρέχων αγαθά που υποβάλλει προ¬ 
σφορά για τη σύναψη σχετικής σύμβασης, δυνάμει δια¬ 
τάξεων του παρόντος Κανονισμού 
Προσφορά: το σύνολο των εγγράφων που υποβάλει ο 
προσφέρων στην Εταιρία ενόψει της ανάθεσης σε αυτόν 
συγκεκριμένης προμήθειας, με σύμβαση ή με παραγγε¬ 
λία, σύμφωνα με τους όρους των Τευχών Δημοπράτησης 
του παρόντος Κανονισμού 

Υποψήφιος: ο παρέχων αγαθά που υποβάλλει εκδήλω¬ 
ση ενδιαφέροντος για να συμμετάσχει στη διαδικασία 
ανάθεσης συγκεκριμένης προμήθειας. 

Ανάδοχος: ο επιλεγείς από την Εταιρία υποψήφιος για 
να αναλάβει με σύμβαση ή παραγγελία την προμήθεια 
αγαθών, σύμφωνα με τις διατάξεις του παρόντος Κανονι¬ 
σμού 

Ανοικτή διαδικασία: η διαδικασία διαγωνισμού στο πλαί¬ 
σιο της οποίας μπορούν να συμμετάσχουν όσοι παρέχο- 
ντες αγαθά ενδιαφέροντος με κλειστές προσφορές 
Κλειστή διαδικασία: η διαδικασία διαγωνισμού, στο πλαί¬ 
σιο της οποίας μπορούν να υποβάλουν προσφορά μόνο 
όσοι παρέχοντες αγαθά έχουν προσκληθεί προς τούτο 
από την Εταιρία και οι προσφορές τους είναι κλειστές 
Πρόχειρος διαγωνισμός: ο διαγωνισμός, στο πλαίσιο 
του οποίου υποβάλλουν προσφορές όσοι παρέχοντες 
αγαθά έχουν προσκληθεί προς τούτο από την Εταιρία και 
οι προσφορές αυτές είναι ανοικτές 
Διαδικασία με διαπραγμάτευση: η διαδικασία ενός δια¬ 
γωνισμού, στο πλαίσιο της οποίας η Εταιρία προσκαλεί 
(με ή χωρίς δημοσίευση) τους παρέχοντες αγαθά της επι¬ 
λογής της, προβαίνει σε διαβουλεύσεις με αυτούς και δια¬ 
πραγματεύεται τους όρους της σύμβασης ή της παραγ¬ 
γελίας με έναν ή περισσότερους από αυτούς 
Περιληπτική διακήρυξη/Ανακοίνωση: η δημόσια έγγρα¬ 
φη γνωστοποίηση των κύριων χαρακτηριστικών του δια¬ 
γωνισμού ή της ανάθεσης για την προμήθεια συγκεκριμέ¬ 
νων αγαθών. 

Αναλυτική διακήρυξη/Προκήρυξη: το σύνολο των εντύ¬ 
πων που περιλαμβάνουν τις λεπτομερείς προδιαγραφές 
προκήρυξης του διαγωνισμού για την προμήθεια συγκε- 
κριμένου/ων αγαθού/ών, ορίζοντας τους όρους και τις 
προϋποθέσεις συμμετοχής σε αυτόν 
Συγγραφή Υποχρεώσεων: το σύνολο των εντύπων που 
περιλαμβάνουν τις προδιαγραφές των αγαθών που πρό¬ 
κειται να προμηθευτούν με διαγωνισμό 

Τεύχη Δημοπράτησης: το σύνολο των δεσμευτικών εγ¬ 
γράφων της Εταιρίας, στη βάση των οποίων διεξάγεται η 
προμήθεια αγαθών και συνάπτεται η σχετική σύμβαση 

Πρόσκληση Εκδήλωσης Ενδιαφέροντος: η πρόσκληση 
υποβολής υποψηφιότητας για την προμήθεια συγκεκρι¬ 
μένων αγαθών 

Πρόσκληση Υποβολής Προσφοράς: η πρόσκληση για 
υποβολή προσφοράς στο πλαίσιο προχείρου διαγωνι¬ 
σμού ή κλειστής διαδικασίας ή διαδικασίας με διαπραγ¬ 
μάτευση 

Αγαθά: Τα προμηθευόμενα προϊόντα ή υλικά, τα οποία 
είναι δυνατόν να αποτελούν είτε πάγια περιουσιακά στοι¬ 
χεία είτε αναλώσιμα στοιχεία της Εταιρίας για την εκπλή¬ 
ρωση του σκοπού της ή για τη διεξαγωγή και οργάνωση 
των Ολυμπιακών Αγώνων. 

Σύμβαση προμήθειας αγαθών: κάθε σύμβαση εξ επα¬ 
χθούς αιτίας που συνάπτεται εγγράφως μεταξύ ενός πα- 
ρέχοντος αγαθά και της Εταιρίας για την εκπλήρωση του 
σκοπού της Εταιρίας ή για τις ανάγκες οργάνωσης και 
διεξαγωγής των Ολυμπιακών Αγώνων και η οποία καθορί¬ 
ζει το αντικείμενο, τις προδιαγραφές και τους όρους της 
προμήθειας. Ως σύμβαση προμήθειας αγαθών υπό την 
έννοια του παρόντος νοείται ιδίως η αγορά, η αγορά με 
δόσεις, η μίσθωση, η χρηματοδοτική μίσθωση, με ή χωρίς 
δικαίωμα αγοράς, καθώς και κάθε σύμβαση εξ’ επαχθούς 
αιτίας, με την οποία διασφαλίζεται η εργασία τοποθέτη¬ 
σης, εγκατάστασης, τεχνικής υποστήριξης και συντήρη¬ 
σης των προμηθευόμενων αγαθών. 

Ολυμπιακός Χάρτης: το έγγραφο το οποίο συνοψίζει τη 
φιλοσοφία και το σκοπό, τις παραδόσεις και την πρακτική 
του ολυμπισμού, και καθορίζει ως σκοπό του αθλητισμού 
την αρμονική ανάπτυξη του ατόμου, όπως αυτό κυρώθη¬ 
κε στις 3 Σεπτεμβρίου 1997 από την 106η συνάντηση της 
Διεθνούς Ολυμπιακής Επιτροπής στη Λωζάνη. 

ΑΡΘΡΟ 4 
ΕΠΙΤΡΟΠΕΣ 

1. Γιατις ανάγκες εφαρμογής των διατάξεων του παρό¬ 
ντος συστήνονται οι ακόλουθες Επιτροπές: 

Α. Επιτροπή Διενέργειας Διαγωνισμού 

1.1. Η Επιτροπή Διενέργειας Διαγωνισμού συγκροτείται 
με απόφαση του αρμοδίου οργάνου της Εταιρίας και απο- 
τελείται από τρία (3) τουλάχιστον τακτικά μέλη. Με από¬ 
φαση του αυτού οργάνου δύνανται να ορίζονται και ανα¬ 
πληρωματικά μέλη της Επιτροπής. Τα μέλη της Επιτρο¬ 
πής, τακτικά και αναπληρωματικά, προέρχονται είτε από 
το Διοικητικό Συμβούλιο, είτε από την υπηρεσιακή ιεραρ¬ 
χία της Εταιρείας, είτε εκτός αυτής. 

1.2. Η Επιτροπή Διενέργειας Διαγωνισμού (ΕΔΔ) διε¬ 
νεργεί και επιβλέπει την προμήθεια συγκεκριμένων αγα¬ 
θών. Είναι υπεύθυνη για την παραλαβή από την αρμόδια 
υπηρεσία της Εταιρίας των προσφορών σε συγκεκριμένο 
διαγωνισμό, την αποσφράγιση των φακέλων των προ¬ 
σφορών και των υποφακέλων των δικαιολογητικών και 
τωντεχνικών και οικονομικών προσφορών και αποφασίζει 
για όλα τα ενδιάμεσα στάδια της διαδικασίας και το απο¬ 
τέλεσμα του διαγωνισμού. 

1.3. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτρο¬ 
πής. 

Β. Επιτροπή Παραλαβής Προμηθευόμενων Αγαθών 

1.1. Η Επιτροπή Παραλαβής Προμηθευόμενων Αγαθών 


(ΕΠΠΑ) είναι αρμόδια για την ποιοτική και ποσοτική πα¬ 
ραλαβή των αγαθών που αφορά η προμήθεια. 

1.2. Η ΕΠΠΑ συγκροτείται με απόφαση του αρμοδίου 
οργάνου της Εταιρίας και αποτελείται τρία (3) τουλάχι¬ 
στον τακτικά μέλη. Με απόφαση του αυτού οργάνου δύ- 
νανται να ορίζονται και αναπληρωματικά μέλη της Επι¬ 
τροπής. Τα μέλη της Επιτροπής, τακτικά και αναπληρω¬ 
ματικά, προέρχονται είτε από το Διοικητικό Συμβούλιο, εί¬ 
τε απάτην υπηρεσιακή ιεραρχία της Εταιρείας, είτε εκτός 
αυτής. Στην Επιτροπή δύνανται να συμμετέχουν δύο (2) 
τουλάχιστον εμπειρογνώμονες, αντίστοιχης ειδικότητας 
με το αντικείμενο των υπό προμήθεια αγαθών. 

1.3. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτροπής. 

2. Οι ανωτέρω Επιτροπές συστήνονται σε κάθε περί¬ 
πτωση που η αξία των υπό προμήθεια αγαθών είναι ίση ή 
ανώτερη του ποσού που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ. 

Μπορούν όμως να συσταθούν και στην περίπτωση που 
η αξία των υπό προμήθεια αγαθών είναι κατώτερη του 
προαναφερθέντος ποσού, εφόσον κρίνεται ότι το αντικεί¬ 
μενο των αγαθών αυτών είναι εξειδικευμένου χαρακτήρα, 
ιδίως τεχνικού. 

3. Σε κάθε άλλη περίπτωση τις αρμοδιότητες της Επι¬ 
τροπής Διενέργειας του Διαγωνισμού και της Επιτροπής 
Παραλαβής των Προμηθευομένων Αγαθών ασκεί η Διεύ¬ 
θυνση Προμηθειών της Εταιρίας. Τα μέλη των υπηρεσιών 
της Εταιρίας που πρόκειται να συμμετάσχουν στο διαγω¬ 
νισμό και ο αριθμός αυτών ορίζονται με απόφαση του αρ¬ 
μοδίου οργάνου της Εταιρίας. Με απόφαση του αυτού 
οργάνου δύνανται να ορίζονται και οι αναπληρωτές τους. 

Γ. Επιτροπή Εκδίκασης Ενστάσεων. 

1.1 Με απόφαση του αρμοδίου οργάνου της Εταιρίας 
δύναται να συγκροτείται Επιτροπή Εκδίκασης Ενστάσε¬ 
ων, αποτελούμενη από τρία (3) τουλάχιστον τακτικά μέλη, 
Με απόφαση του αυτού οργάνου δύνανται να ορίζονται 
και αναπληρωματικά μέλη της Επιτροπής. Τα μέλη της 
Επιτροπής, τακτικά και αναπληρωματικά, προέρχονται εί¬ 
τε από το Διοικητικό Συμβούλιο, είτε από την υπηρεσιακή 
ιεραρχία της Εταιρείας, είτε εκτός αυτής. Με απόφαση 
του ΔΣ της Εταιρείας η Επιτροπή μπορεί να συγκροτείται 
και για περισσότερες διαδικασίες ανάθεσης. 

1.2 Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτρο¬ 
πής. 

1.3. Η Επιτροπή αποφαίνεται επί των ενστάσεων που 
υποβάλλονται κατά τις διατάξεις του παρόντος. 

4. Οι Επιτροπές του παρόντος άρθρου μπορούν να λει¬ 
τουργούν, όχι όμως πέραν από ένα τρίμηνο, αν κάποια 
από τα μέλη τους εκλείψουν ή αποχωρήσουν για οποιο- 
δήποτε λόγο ή απολέσουντην ιδιότητα βάσει της οποίας 
ορίσθηκαν, εφόσον, κατά τις συνεδριάσεις τους, τα λοιπά 
μέλη επαρκούν ώστε να υπάρχει απαρτία. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΠΡΟΜΗΘΕΙΑΣ ΑΓΑΘΩΝ 
ΑΡΘΡΟ 5 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Για κάθε προμήθεια, η αξία της οποίας είναι ίση ή ανώ¬ 
τερη του ποσού που καθορίζεται στην παρ. 1 του άρθρου 

7 της Οδηγίας 93/36/ΕΟΚ, όπως αντικαταστάθηκε με την 
παρ. 1 του άρθρου 2 της Οδηγίας 97/52/ΕΚ, απαιτείται η 
σύνταξη Αναλυτικού Τεχνικού Δελτίου, στο οποίο περι¬ 
λαμβάνονται οι τεχνικές προδιαγραφές αυτής. Οι τεχνι¬ 
κές αυτές προδιαγραφές αποτελούν τη βάση της συγ¬ 
γραφής υποχρεώσεων του αναδόχου και περιλαμβάνουν 
τα αναγκαία στοιχεία, όπως: 

1.1. Το σκοπό και το γενικό αντικείμενο 

1.2. Το ειδικό αντικείμενο και τον καθορισμό των χαρα¬ 
κτηριστικών της 

1.3. Τις τυχόν ειδικές υποχρεώσεις του Αναδόχου (π.χ. 
υποχρεώσεις εγκατάστασης και συντήρησης των αγα¬ 
θών) 

1.4. Τα τυχόν στάδια, φάσεις ή τμήματα παράδοσης ή 
και εγκατάστασης 

1.5. Τη διάρκεια των επί μέρους σταδίων, φάσεωνή τμη¬ 
μάτων και την προβλεπόμενη συνολική διάρκεια παράδο¬ 
σης ή και εγκατάστασης 

1.6. Τον προϋπολογισμό της προμήθειας 

1.7. Την τυχόν κατανομή του προϋπολογισμού στα επί 
μέρους στάδια, φάσεις ή τμήματα 

1.8. Την τυχόν απαιτούμενη μεθοδολογία παρακολού¬ 
θησης και παραλαβής των αγαθών 

2. Η σύνταξη του Αναλυτικού Τεχνικού Δελτίου γίνεται 
από την Εταιρία. Σε περίπτωση που το αντικείμενο της 
προμήθειας αγαθών είναι εξειδικευμένου χαρακτήρα, 
ιδίως τεχνικού, η σύνταξή του μπορεί να γίνεται από τρί¬ 
τους, σύμφωνα μετιςδιατάξειςτου Κανονισμού Μελετών 
/Υπηρεσιώντης Εταιρείας. 

3. Οι τεχνικές προδιαγραφές προμήθειας συγκεκριμέ¬ 
νων αγαθών περιλαμβάνονται, αναλόγως της ακολου¬ 
θούμενης διαδικασίας, στην πρόσκληση ενδιαφέροντος, 
στην διακήρυξη, στα τεύχη δημοπράτησής της και στο 
κείμενο της σύμβασης που υπογράφεται μεταξύ Εταιρίας 
και αναδόχου. 

4. Οι Τεχνικές Προδιαγραφές πρέπει να είναι σαφώς 
διατυπωμένες, ώστε να είναι πλήρως κατανοητές από 
τους ενδιαφερομένους. 

5. Οι Τεχνικές Προδιαγραφές των υπό προμήθεια αγα¬ 
θών πρέπει να περιγράφονται κατά τρόπον, ώστε να εξα¬ 
σφαλίζεται η μεγαλύτερη δυνατή συμμετοχή Προμηθευ¬ 
τών στις διαδικασίες για την ανάθεση προμηθειών. 

6. Με την επιφύλαξη των εθνικών υποχρεωτικών τεχνι¬ 
κών κανόνων και εφόσον οι κανόνες αυτοί είναι σύμφωνοι 
με το κοινοτικό δίκαιο, οι ως άνω τεχνικές προδιαγραφές 
καθορίζονται από την Εταιρία με παραπομπή είτε στα 
εθνικά πρότυπα που ισχύουν κατ’ εφαρμογή των αντί¬ 
στοιχων ευρωπαϊκών, είτε σε ευρωπαϊκές τεχνικές εγκρί¬ 
σεις, είτε σε κοινές τεχνικές προδιαγραφές (βλ. Παράρ¬ 
τημα I του παρόντος). 

7. Απαγορεύεται ρητά η θέσπιση στην πρόσκληση εν¬ 
διαφέροντος ή στη διακήρυξη ή στα τεύχη δημοπράτη- 
σης ή στο συμβατικό κείμενο τεχνικών προδιαγραφών 
που μνημονεύουν προϊόντα συγκεκριμένης κατασκευής ή 
προέλευσης ή κατασκευασμένα με ιδιαίτερες μεθόδους 
και που έχουν επομένως ως αποτέλεσμα να ευνοούν ή να 
αποκλείουν ορισμένους παρέχοντες υπηρεσίες. Απαγο¬ 
ρεύεται ιδίως η αναφορά εμπορικών σημάτων, διπλωμά¬ 
των ευρεσιτεχνίας ή τύπων, καθώς και η αναφορά ορι¬ 
σμένης καταγωγής ή ορισμένης παραγωγής. 

8. Ο περιορισμός της προηγουμένης παραγράφου δεν 
ισχύει, εφόσον οι συγκεκριμένες τεχνικές προδιαγραφές 
δικαιολογούνται από το αντικείμενο της σύμβασης. Η δε 


αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής, επιτρέπεται εάν συνοδεύε¬ 
ται από τη μνεία "ή το ισοδύναμο", και μόνον στην περί¬ 
πτωση που η Εταιρία αδυνατεί να προβεί σε περιγραφή 
του αντικειμένου της σύμβασης μέσω προδιαγραφών 
που να είναι αρκούντως ακριβείς και κατανοητές σε 
όλους τους ενδιαφερομένους. 

9. Οι περιορισμοί του παρόντος άρθρου ισχύουν και σε 
περίπτωση υποβολής εναλλακτικής προσφοράς από 
τους διαγωνιζόμενους. 

ΑΡΘΡΟ 6 

ΤΡΟΠΟΙ (ΕΙΔΗ) ΠΡΟΜΗΘΕΙΑΣ 

1. Σκοπός του κάθε είδους προμήθειας είναι η επιλογή 
και ανάδειξη του καταλληλότερου αναδόχου για την 
έγκαιρη, άρτια και οικονομικά πλέον συμφέρουσα παρο¬ 
χή των υπό προμήθεια αγαθών. Η επιλογή του είδους 
προμήθειας γίνεται με τήρηση των όρων του παρόντος 
και πλήρη διασφάλιση των διαδικασιών διαφάνειας. 

2. Γιατην ανάδειξη του κατάλληλου αναδόχου επιλέγε¬ 
ται κατά περίπτωση ένας από τους ακόλουθους τρόπους 
προμήθειας: 

Α. ΑΝΟΙΚΤΗ ΔΙΑΔΙΚΑΣΙΑ 

Α. 1. Η ανοικτή διαδικασία μπορεί να αποφασίζεται για 
κάθε προμήθεια αγαθών, που η αξία τους είναι ίση ή ανώ¬ 
τερη του ποσού που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ. 

Α.2. Σε περίπτωση προμήθειας με το σύστημα της "ανοι¬ 
κτής διαδικασίας" η Εταιρία κάνει δεκτές, χωρίς διακρί¬ 
σεις και με τους ίδιους όρους που εφαρμόζονται για τους 
έλληνες διαγωνιζόμενους, τις προσφορές όλων των εν¬ 
διαφερομένων παρεχόντων αγαθών των κρατών μελών 
της Ευρωπαϊκής Ένωσης (Ε.Ε.) και του Ενιαίου Ευρωπαϊ¬ 
κού Χώρου (Ε.Ο.Χ.), εφόσον βέβαια διαθέτουν τα τυπικά 
και ουσιαστικά προσόντα που απαιτούνται από την ανα¬ 
λυτική διακήρυξη. 

Α.3. Η προθεσμία παραλαβής των προσφορών δεν μπο¬ 
ρεί να είναι μικρότερη των 52 ημερών από την ημερομη¬ 
νία αποστολής της διακήρυξης στην επίσημη εφημερίδα 
των Ευρωπαϊκών Κοινοτήτων. 

Α.4. Η προθεσμίαπαραλαβήςτωνπροσφορώνπουπρο- 
βλέπεται στην προηγούμενη παράγραφο μπορεί να αντι- 
κατασταθεί από προθεσμία επαρκούς διάρκειας, ώστε να 
επιτρέπει στους ενδιαφερομένους να υποβάλουν έγκυ¬ 
ρες προσφορές και η οποία, κατά γενικό κανόνα, δεν θα 
είναι κατώτερη των 36 ημερών, αλλά σε καμία περίπτωση 
δεν θα είναι κατώτερη των 22 ημερών από την ημερομη¬ 
νία αποστολής της προκήρυξης της σύμβασης, εφόσον η 
Εταιρία έχει αποστείλει στην Επίσημη Εφημερίδα των Ευ¬ 
ρωπαϊκών Κοινοτήτων ενδεικτική ανακοίνωση, η οποία 
συντάσσεται σύμφωνα με το υπόδειγμα του παραρτήμα¬ 
τος ΙΙΑ (προκαταρκτική ενημέρωση), 52 τουλάχιστον η μέ¬ 
ρες και το πολύ δώδεκα μήνες πριν από την ημερομηνία 
αποστολής στην Ευρωπαϊκή Εφημερίδατων Ευρωπαϊκών 
Κοινοτήτων της προκήρυξης της σύμβασης και εφόσον η 
ενδεικτική αυτή ανακοίνωση, επιπλέον, περιέχει τουλάχι¬ 
στον όσα στοιχεία απαριθμούνται στο υπόδειγμα ανακοί¬ 
νωσης του παραρτήματος II Β (ανοικτή διαδικασία) και 
εφόσον αυτά ήταν διαθέσιμα κατά το χρόνο της δημοσί¬ 
ευσής της. 

Α.5. Στις περιπτώσεις όπου οι προσφορές δύνανται να 
γίνουν μόνον κατόπιν επιτόπιου επισκέψεως ή αμέσου 
εξετάσεωςτων δικαιολογητικών εγγράφων της προκηρύ- 
ξεως, οι προθεσμίες της προηγουμένης παραγράφου 
πρέπει να παρατείνονται ανάλογα. 

Β. ΚΛΕΙΣΤΗ ΔΙΑΔΙΚΑΣΙΑ 

Β.1. Η κλειστή διαδικασία μπορεί να αποφασίζεται για 
κάθε προμήθεια αγαθών που η αξία τους είναι ίση ή ανώ¬ 
τερη του ποσού που καθορίζεται στην παρ. 1 του άρθρου 
5 της Οδηγίας 93/36/ΕΟΚ, όπως αυτή αντικαταστάθηκε 
με την παρ. 1 του άρθρου 2 της Οδηγίας 97/52/ΕΚ. 

Β.2. Σε περίπτωση προμήθειας με το σύστημα της "κλει¬ 
στής διαδικασίας", η Εταιρία ζητά να εκδηλώσουν ενδια¬ 
φέρον στο διαγωνισμό, χωρίς διακρίσεις και με τους ίδι¬ 
ους όρους που εφαρμόζονται για τους έλληνες διαγωνι- 
ζόμενους, οιενδιαφερόμενοιπαρέχοντεςαγαθάτων κρα¬ 
τών μελών της Ευρωπαϊκής Ένωσης (Ε.Ε.) και του Ενιαί¬ 
ου Ευρωπαϊκού Χώρου (Ε.Ο.Χ.), εφόσον βέβαια διαθέ- 
τουντα τυπικά και ουσιαστικά προσόντα που απαιτούνται 
από την αναλυτική διακήρυξη (α’ φάση). Στη συνέχεια, η 
Εταιρία επιλέγει, βάσει των διαθέσιμων πληροφοριών 
σχετικά με την προσωπική κατάσταση των παρεχόντων 
αγαθά και των πληροφοριών και των διατυπώσεων που εί¬ 
ναι αναγκαίες για την εκτίμηση των ελάχιστων οικονομι¬ 
κών καιτεχνικών προϋποθέσεων που αυτοί πρέπει να πλη¬ 
ρούν, και καλεί να υποβάλουν προσφορά μόνο οι διαγω- 
νιζόμενοιτης επιλογής της (β’ φάση). 

Β.3. Η προθεσμία παραλαβής από την Εταιρία των αιτή¬ 
σεων συμμετοχής (α' φάση) δεν πρέπει να είναι μικρότε¬ 
ρη των 37 ημερών από την ημερομηνία αποστολής της πε¬ 
ριληπτικής διακήρυξης στην Επίσημη Εφημερίδα των Ευ¬ 
ρωπαϊκών Κοινοτήτων. 

Β.4. Αντίστοιχα, η προθεσμία παραλαβής των προσφο¬ 
ρών (β’ φάση) δεν μπορεί να είναι μικρότερη των 40 ημε¬ 
ρών από την ημερομηνία αποστολής της έγγραφης πρό¬ 
σκλησης εκ μέρουςτης Εταιρίας στους διαγωνιζόμενους. 

Β.5. Η προθεσμία παραλαβής των προσφορών που προ- 
βλέπεται στην προηγούμενη παράγραφο μπορεί να μειω¬ 
θεί σε 26 ημέρες, εφόσον η Εταιρία έχει αποστείλει στην 
Επίσημη Εφημερίδα των Ευρωπαϊκών Κοινοτήτων ενδει¬ 
κτική ανακοίνωση, η οποία συντάσσεται σύμφωνα με το 
υπόδειγμα του παραρτήματος IIΑ (προκαταρκτική ενημέ¬ 
ρωση), 52 τουλάχιστον ημέρες και το πολύ δώδεκα μήνες 
πριν από την ημερομηνία αποστολής στην Επίσημη Εφη¬ 
μερίδα των Ευρωπαϊκών Κοινοτήτων της προκήρυξης της 
σύμβασης και εφόσον η ενδεικτική αυτή ανακοίνωση, επι¬ 
πλέον, περιέχει τουλάχιστον όσα στοιχεία απαριθμούνται 
στο υπόδειγμα προκήρυξης του παραρτήματος II Γ (κλει¬ 
στή διαδικασία) ή, ανάλογα με την περίπτωση, όταν κάτι τέ¬ 
τοιο είναι δυνατόν, στο παράρτημα IIΔ (διαδικασία με δια¬ 
πραγμάτευση) , εφόσον αυτά τα στοιχεία είναι διαθέσιμα 
κατά το χρόνο δημοσίευσης της ανακοίνωσης. 

Β.6. Σε περιπτώσεις κατά τις οποίες επείγοντες λόγοι 
καθιστούν την προθεσμία παραλαβής από την Εταιρία 
των αιτήσεων συμμετοχής ανεφάρμοστη, τότε η προθε¬ 
σμία που θα ορισθεί δεν μπορεί να είναι μικρότερη των δέ¬ 
κα πέντε (15) ημερών, από την ημερομηνία αποστολής 
της περίληψης της διακήρυξης. Στην περίπτωση εφαρμο¬ 
γής της επείγουσας διαδικασίας παραλαβής των προ¬ 
σφορών, τότε η προθεσμία που θα ορισθεί δεν μπορεί να 
είναι μικρότερη των δέκα (10) ημερών από την ημερομη¬ 
νία αποστολής της έγγραφης πρόσκλησης. 


Β.7. Στην περίπτωση που οι προσφορές μπορούν να συ¬ 
νταχθούν μόνο μετά από επιτόπια επίσκεψη ή μετά από 
επιτόπια εξέταση των τευχών που προσαρτώνται στη 
συγγραφή υποχρεώσεων, η προθεσμία των σαράντα (40) 
ημερών και των είκοσι έξι (26 ημερών) πρέπει να παρατεί- 
νεται ανάλογα. 

Γ. ΠΡΟΧΕΙΡΟΣ ΔΙΑΓΩΝΙΣΜΟΣ 

Γ. 1. Ο πρόχειρος διαγωνισμός μπορεί να αποφασίζεται 
για κάθε προμήθεια αγαθών που η αξία τους είναι ανώτε¬ 
ρη ή ίση των 30.000.000 δρχ. και κατώτερη του ποσού που 
καθορίζεται με την παρ. 1 του άρθρου 5 της Οδηγίας 
93/36/ΕΟΚ, όπως αυτή αντικαταστάθηκε με την παρ. 1 
του άρθρου 2 της Οδηγίας 97/52/ΕΚ. 

Γ.2. Σε περίπτωση προμήθειας αγαθών με το σύστημα 
του πρόχειρου διαγωνισμού, η Εταιρία ζητά να εκδηλώ¬ 
σουν ενδιαφέρον στο διαγωνισμό, χωρίς διακρίσεις και με 
τους ίδιους όρους που εφαρμόζονται για τους έλληνες 
διαγωνιζομένους, οι ενδιαφερόμενοι παρέχοντες αγαθά 
των κρατών μελών της Ευρωπαϊκής Ένωσης (Ε.Ε.) και 
του Ενιαίου Ευρωπαϊκού Χώρου (Ε.Ο.Χ.), εφόσον βέβαια 
διαθέτουν τα τυπικά και ουσιαστικά προσόντα που απαι¬ 
τούνται από την αναλυτική διακήρυξη (α' φάση). Στη συ¬ 
νέχεια, η Εταιρία επιλέγει, βάσει των διαθεσίμων πληρο¬ 
φοριών σχετικά με την προσωπική κατάσταση των παρε¬ 
χόντων αγαθά και των πληροφοριών και των διατυπώσε¬ 
ων που είναι αναγκαίες για την εκτίμηση των ελάχιστων οι¬ 
κονομικών και τεχνικών προϋποθέσεων που αυτοί πρέπει 
να πληρούν και καλεί να υποβάλουν προσφορά μόνο οι 
διαγωνιζόμενοι της επιλογής της (β' φάση). 

Γ.3. Στηνπερίπτωση αυτή, η προθεσμία παραλαβής των 
αιτήσεων συμμετοχής (α' φάση) ορίζεται σε πέντε (5) ημέ¬ 
ρες από την τελευταία ανακοίνωση περιληπτικής διακή¬ 
ρυξης σε δύο αθηναϊκές ημερήσιες εφημερίδες πανελλα¬ 
δικής κυκλοφορίας. Αντίστοιχα, η προθεσμία παραλαβής 
των προσφορών (β' φάση) ορίζεται σε επτά (7) ημέρες 
από την ημερομηνία αποστολής της έγγραφης πρόσκλη¬ 
σης εκ μέρουςτης Εταιρίας στους διαγωνιζομένους. 

Δ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

Δ. 1. Η διαδικασία με διαπραγμάτευση μπορεί να απο- 
φασίζεται για κάθε προμήθεια αγαθών, ανεξαρτήτως πο¬ 
σού, σύμφωνα και με τα οριζόμενα στην υπό στοιχείο Δ.4 
παράγραφο του παρόντος άρθρου. 

Δ.2. Σε περίπτωση προμήθειας με το σύστημα της "δια¬ 
δικασίας με διαπραγμάτευση", η Εταιρία καλεί τους πα¬ 
ρέχοντες αγαθά της επιλογής της και διαπραγματεύεται 
τους όρους της σύμβασης με έναν ή περισσότερους από 
αυτούς κατά την κρίση της. Η Εταιρία επιλέγει, βάσει των 
διαθέσιμων πληροφοριών σχετικά με την προσωπική κα¬ 
τάσταση των παρεχόντων αγαθά και των πληροφοριών 
και των διατυπώσεων που είναι αναγκαίες για την εκτίμη¬ 
ση των ελάχιστων οικονομικών και τεχνικών προϋποθέσε¬ 
ων που αυτοί πρέπει να πληρούν, και καλεί να συμμετά- 
σχουν στις διαπραγματεύσεις μόνο οι διαγωνιζόμενοι της 
επιλογής της. 

Δ.3. Η Εταιρία μεριμνά ώστε να καλούνται να συμμετά- 
σχουν στους διαγωνισμούς, χωρίς διακρίσεις και με τους 
ίδιους όρους που εφαρμόζει για τους έλληνες ενδιαφε¬ 
ρομένους, υπήκοοι των άλλων κρατών μελών της Ευρω¬ 
παϊκής Ένωσης (Ε.Ε.) και του Ενιαίου Ευρωπαϊκού Χώ¬ 
ρου (Ε.Ο.Χ.), που διαθέτουν τα απαιτού μένα προσόντα. 

Δ.4. Η διαδικασία με διαπραγμάτευση αποτελεί εξαιρε¬ 
τική διαδικασία, στην οποία η Εταιρία προσφεύγει μόνο 

στις περιπτώσεις που ρητά αυτό επιτρέπεται από τον πα¬ 
ρόντα Κανονισμό και την κοινοτική νομοθεσία. Ειδικότε¬ 
ρα: 

Δ.4.1. Σε κάθε περίπτωση που η αξία των υπό προμή¬ 
θεια αγαθών είναι κατώτερη των 30.000.000 δρχ. 

Δ.4.2.1. Στην περίπτωση που η αξία των υπό προμήθεια 
αγαθών είναι ανώτερη ή ίση των 30.000.000 δρχ και κα¬ 
τώτερη του ποσού που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ 
και εφ’ όσον συντρέχουν οι λόγοι, που αναφέρονται στο 
εδάφιο β της παραγράφου Δ.4.3. του παρόντος άρθρου. 
Στην περίπτωση αυτή η διαδικασία με διαπραγμάτευση 
δύναται να διενεργείται και μετά από σχετική περιληπτική 
ανακοίνωση σε δύο αθηναϊκές εφημερίδες πανελλαδικής 
κυκλοφορίας. Εφ’ όσον στην ανακοίνωση δεν ορίζεται άλ¬ 
λως, η προθεσμία παραλαβής των αιτήσεων συμμετοχής 
ορίζεται σε τρεις (3) ημέρες από την τελευταία σχετική 
περιληπτική ανακοίνωση, η δε κλήση συμμετοχής σε δια¬ 
πραγματεύσεις ορίζεται σε δύο (2) ημέρες από την ημε¬ 
ρομηνία αποστολής της εκ μέρους της Εταιρίας στους 
υποψηφίους. 

Δ.4.2.2. Η τελευταία περίοδος του εδαφίου δ της παρ. 3 
του άρθρου 6 της Οδηγίας 93/36/ΕΟΚ, οι συναφείς διατά¬ 
ξεις προσαρμογής και οι αντίστοιχοι κανόνες του εσωτερι¬ 
κού δικαίου δεν εφαρμόζονται στην περίπτωση που η αξία 
της συγκεκριμένης προμήθειας είναι κατώτερη του ποσού 
που καθορίζεται με το πρώτο εδάφιο της παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ. 

Δ.4.3. Στην περίπτωση που η αξία των υπό προμήθεια 
αγαθών είναι ίση ή ανώτερη του ποσού που καθορίζεται 
μετηνπαρ. 1 του άρθρου 5της Οδηγίας 93/36/ΕΟΚ, όπως 
αυτή αντικαταστάθηκε με την παρ. 1 του άρθρου 2 της 
Οδηγίας 97/52/ΕΚ. Στην περίπτωση αυτή, η διαδικασία με 
διαπραγμάτευση μπορεί να διεξαχθεί: 

α) Κατόπιν προηγούμενης δημοσίευσης σχετικής δια¬ 
κήρυξης. 

Η Εταιρία μπορεί να ακολουθήσειτη διαδικασία της δια¬ 
πραγμάτευσης, αφού προηγηθεί δημοσίευση σχετικής 
περιληπτικής διακήρυξης στις ακόλουθες, αποκλειστικά 
αναφερόμενες, περιπτώσεις: 

ί) σε περίπτωση μη κανονικών προσφορών, μετά από 
προσφυγή σε ανοικτή ή κλειστή διαδικασία, υπό την προ¬ 
ϋπόθεση ότι οι αρχικοί όροιτης σύμβασης δεν έχουντρο- 
ποποιηθεί ουσιωδώς 

μ) σε περίπτωση υποβολής προσφορών οι οποίες κρί- 
θηκαν απαράδεκτες με βάση τις διατάξεις του Κανονι¬ 
σμού, υπό την προϋπόθεση ότι οι αρχικοί όροι της σύμ¬ 
βασης δεν έχουν τροποποιηθεί ουσιωδώς. 

Εφόσον επιλεγεί από την Εταιρία η διαδικασία με δια¬ 
πραγμάτευση με προηγούμενη δημοσίευση σχετικής δια¬ 
κήρυξης, η προθεσμία παραλαβής των αιτήσεων συμμε¬ 
τοχής δεν πρέπει να είναι μικρότερη των 37 ημερών από 
την ημερομηνία αποστολήςτης περιληπτικής διακήρυξης 
στην Επίσημη Εφημερίδα των Ευρωπαϊκών Κοινοτήτων. 
Σε περίπτωση δε που ιδιαιτέρως επείγοντες λόγοι, οι 
οποίοι ειδικά αιτιολογούνται από την Εταιρία, καθιστούν 
αδύνατη την τήρηση της ως άνω προθεσμίας, η Εταιρία 
μπορεί να συντάμει την προθεσμία όχι όμως κάτω των δέ¬ 
κα πέντε (15) ημερών από την ημερομηνία αποστολήςτης 
περιληπτικής διακήρυξης στην επίσημη εφημερίδα των 
Ευρωπαϊκών Κοινοτήτων. 


β) Χωρίς προηγούμενη δημοσίευση σχετικής διακήρυ¬ 
ξης- 

Η Εταιρία μπορεί να ακολουθήσειτη διαδικασία της δια¬ 
πραγμάτευσης, χωρίς να προηγηθεί δημοσίευση σχετι¬ 
κής περιληπτικής διακήρυξης, στις ακόλουθες περιπτώ¬ 
σεις: 

ί) σε περίπτωση μη κανονικών προσφορών στο πλαίσιο 
ανοικτής ή κλειστής διαδικασίας ή σε περίπτωση υποβο¬ 
λής προσφορών, οι οποίες κρίθηκαν απαράδεκτες με βά¬ 
ση τις διατάξεις του Κανονισμού, υπό την προϋπόθεση ότι 
α) οι αρχικοί όροιτης σύμβασης δεν έχουν τροποποιηθεί 
ουσιωδώς και β) γίνονται δεκτοί όλοι οι προσφέροντες 
που υπέβαλαν προσφορά, σύμφωνα με τις τυπικές προϋ¬ 
ποθέσεις που η προηγούμενη (ανοικτή ή κλειστή) διαδι¬ 
κασία σύναψης της σύμβασης απαιτούσε 
ϋ) σε περίπτωση μη υποβολής καμίας προσφορών σε 
προκηρυχθέντα διαγωνισμό ανοικτής ή κλειστής διαδικα¬ 
σίας, υπό την προϋπόθεση ότι α) οι αρχικοί όροι της προ¬ 
κήρυξης δεν έχουν τροποποιηθεί ουσιωδώς και β) διαβι¬ 
βάζεται σχετική έκθεση στην Επιτροπή των Ευρωπαϊκών 
Κοινοτήτων, μετά από αίτημά της 
ίϋ) όταν για λόγους τεχνικής ή καλλιτεχνικής ιδιαιτερό¬ 
τητας, για την οργάνωση των Ολυμπιακών Αγώνων ή για 
την κατασκευή και εξοπλισμό των Ολυμπιακών Έργων, ή 
σχετικούς με την προστασία δικαιωμάτων αποκλειστικό¬ 
τητας, τα προς προμήθεια αγαθά μπορούν να κατασκευ- 
ασθούν ή να παραδοθούν μόνο από ορισμένο Προμηθευ¬ 
τή. 

ίν) Στο βαθμό που είναι απόλυτα αναγκαίο, όταν λόγω 
του κατεπείγοντος χαρακτήρα της προμήθειας, που προ¬ 
κύπτει από γεγονότα απρόβλεπτα για την Εταιρία, η προ¬ 
θεσμία που απαιτείται για τις ανοικτές, κλειστές ή με δια¬ 
πραγμάτευση διαδικασίες δεν είναι δυνατόν να τηρηθεί. 
Οι περιστάσεις που επικαλείται η Εταιρία για την αξιολό¬ 
γηση του κατεπείγοντος χαρακτήρα της προμήθειας, δεν 
πρέπει σε καμία περίπτωση να απορρέουν από δική της 
ευθύνη. 

ν) Για τις συμπληρωματικές παραδόσεις που πραγμα¬ 
τοποιούνται από τον αρχικό Προμηθευτή και προορίζο¬ 
νται είτε για την μερική ανανέωση προμηθειών ή εγκατα¬ 
στάσεων τρέχουσας χρήσης, είτε για επέκταση υφιστα¬ 
μένων προμηθειών ή εγκαταστάσεων, εφόσον η αλλαγή 
Προμηθευτή θα υποχρέωνε ενδεχομένως την Εταιρία να 
προμηθευτεί αγαθά με διαφορετικά τεχνικά χαρακτηρι¬ 
στικά, τα οποία είναι ασυμβίβαστα ή προκαλούν δυσανά¬ 
λογες τεχνικές δυσχέρειες ως προς την χρήση και συντή¬ 
ρηση. Η διάρκεια αυτών των συμβάσεων, καθώς και των 
ανανεώσιμων συμβάσεων δεν επιτρέπεται, κατά κανόνα, 
να υπερβαίνει τα τρία έτη. 

ΑΡΘΡΟ 7 

ΓΕΝΙΚΕΣ ΑΡΧΕΣ ΔΙΑΔΙΚΑΣΙΑΣ ΠΡΟΜΗΘΕΙΩΝ 

1. Όταν η Εταιρία προσφεύγει στον κλειστό διαγωνισμό 
για τη σύναψη σύμβασης προμήθειας, μπορεί να προβλέ¬ 
πει τα όρια μεταξύ των οποίων θα κυμανθεί ο αριθμός των 
προμηθευτών, τους οποίους σκοπεύει να προσκαλέσει. 
Στην περίπτωση αυτή τα όρια αναφέρονται στην προκή¬ 
ρυξη. Τα όρια αυτά καθορίζονται σε συνάρτηση με τη φύ¬ 
ση των αγαθών της προμήθειας. Το κατώτερο από αυτά 
δεν πρέπει να είναι μικρότερο από πέντε (5), το δε ανώτε¬ 
ρο μπορεί να ορισθεί μέχρι είκοσι (20). Σε κάθε περίπτω¬ 
ση ο αριθμός των υποψηφίων που καλούνται να υποβά- 

λουν προσφορά πρέπει να επαρκεί για την εξασφάλιση 
συνθηκών πραγματικού ανταγωνισμού. 

2. Στη διαδικασία με διαπραγμάτευση για ποσό ίσο ή 
ανώτερο εκείνου που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ, 
στην οποία προηγείται σχετική διακήρυξη, ο αριθμός των 
προσκαλούμενων υποψηφίων ή αυτών που γίνονται δε¬ 
κτοί για διαπραγμάτευση δεν είναι δυνατόν να είναι μι¬ 
κρότερος των τριών (3), εφόσον υπάρχει επαρκής αριθ¬ 
μός κατάλληλων υποψηφίων. 

3. Η επιλογή των υποψηφίων στη δεύτερη φάση του 
πρόχειρου διαγωνισμού, της κλειστής διαδικασίας, κα¬ 
θώς και στη διαδικασία με διαπραγμάτευση, στην οποία 
προηγείται σχετική διακήρυξη και η σχετική πρόσκληση 
να υποβάλουν τις προσφορές τους γίνονται ταυτόχρονα 
προς όλους και εγγράφως από την Εταιρία. Η αποστολή 
της πρόσκλησης συνοδεύεται από την αποστολή των 
απαραιτήτων πληροφοριακών εγγράφων στοιχείων του 
διαγωνισμού ή της ανάθεσης, και περιλαμβάνει τουλάχι¬ 
στον τα κάτωθι: 

α) τη διεύθυνση της υπηρεσίας, από την οποία μπορούν 
να ζητηθούν η συγγραφή υποχρεώσεων και τα συμπλη¬ 
ρωματικά έγγραφα στοιχεία 
β) την προθεσμία για την υποβολή αίτησης λήψης τυχόν 
συμπληρωματικών στοιχείων ή των σχετικών εγγράφων 
της προμήθειας 

γ) το ύψος και τον τρόπο πληρωμής του αντιτίμου που 
τυχόν απαιτείται για τη λήψη των σχετικών εγγράφων της 
προμήθειας 

δ) την προθεσμία παραλαβής των προσφορών, τη διεύ¬ 
θυνση στην οποία πρέπει να διαβιβαστούν και τη γλώσσα 
ή τις γλώσσες, στις οποίες πρέπει να συνταχθούν 
ε) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται, κα¬ 
θώς και η ημερομηνία, ώρα και τόπος αποσφράγισης 
στ) τις εγγυήσεις και λοιπές εξασφαλίσεις οποιοσδήπο¬ 
τε μορφής, οι οποίες ενδεχόμενα ζητούνται 
ζ) την πηγή της χρηματοδότησης, το νόμισμα και τον 
τρόπο πληρωμής της προμήθειας 
η) τη διάρκεια ισχύος των προσφορών 
θ) τα στοιχεία τα οποία μπορούν να αποδείξουν τα ανα- 
φερόμενα στις δηλώσεις που υποβάλλουν οι υποψήφιοι, 
όπως αυτά ορίζονται στα άρθρα 16 και 17 του παρόντος 
ι) τα κριτήρια για την κατακύρωση / ανάθεση της προ¬ 
μήθειας, εάν αυτά δεν αναφέρονται στην περίληψη της 
διακήρυξης 

ια) τα στοιχεία της δημοσιευθείσης προκήρυξης για την 
εκδήλωση ενδιαφέροντος 

4. Στην ανοικτή διαδικασία, εφόσον ζητηθούν έγκαιρα 
τα σχετικά με τον προκηρυσσόμενο διαγωνισμό έγγραφα 
από τους ενδιαφερομένους προμηθευτές, αυτά παρέχο¬ 
νται σε αυτούς μέσα σε έξι (6) εργάσιμες ημέρες από τη 
λήψη της σχετικής αιτήσεως. 

5. Στην ανοικτή και κλειστή διαδικασία, εφόσον ζητη¬ 
θούν έγκαιρα συμπληρωματικές πληροφορίες σχετικά με 
τα έγγραφα του διαγωνισμού, αυτές παρέχονται έξι (6) 
τουλάχιστον ημέρες πριν από την ημερομηνία λήξης της 
προθεσμίας που έχει ορισθεί για την υποβολή των προ¬ 
σφορών. 

6. Στο πλαίσιο του πρόχειρου διαγωνισμού και της δια¬ 
δικασίας με διαπραγμάτευση, στην οποία προηγείται 
σχετική διακήρυξη / ανακοίνωση και εφόσον έχουν ζητη¬ 


θεί εμπρόθεσμα, τα σχετικά έγγραφα της προμήθειας 
αποστέλλονται στους ενδιαφερομένους από την Εταιρία 
την επόμενη εργάσιμη ημέρα από την παραλαβή της σχε¬ 
τικής αίτησής τους. Η προθεσμία υποβολής αιτήσεων για 
διάθεση των ως άνω εγγράφωνλήγειτουλάχιστον δύο (2) 
ημέρες πριν από την λήξη της προθεσμίας υποβολής των 
προσφορών. 

7. Στις περιπτώσεις της προηγούμενης παραγράφου, οι 
εμπρόθεσμα αιτηθείσες συμπληρωματικές πληροφορίες 
σχετικά με τα έγγραφα της προμήθειας παρέχονται από 
την Εταιρία το αργότερο δύο (2) ημέρες πριν από την εκ- 
πνοή της προθεσμίας που έχει καθοριστεί για την παρα¬ 
λαβή των προσφορών. Σε περίπτωση που επείγοντες λό¬ 
γοι καθιστούν αδύνατη την τήρηση της ως άνω προθε¬ 
σμίας, αυτή μπορεί να συντμηθεί σε μία (1) ημέρα. 

8. Στην περίπτωση που τα έγγραφα της προμήθειας για 
όλα τα είδη προμηθειών δεν είναι δυνατόν λόγω του 
όγκου τους να παραδοθούν στις προθεσμίες του παρό¬ 
ντος Κανονισμού, οι προθεσμίες α) παράδοσής τους από 
την Εταιρία στους ενδιαφερομένους και β) παροχής συ¬ 
μπληρωματικών πληροφοριών αναφορικά μετά έγγραφα 
της προμήθειας, παρατείνονται ανάλογα. 

9. Η αίτηση συμμετοχής σε κάθε διαγωνισμό ή στη δια¬ 
δικασία με διαπραγματεύσεις δύναται να γίνεται με επι¬ 
στολή, με τηλεγράφημα, με τέλεξ, με τηλεομοιοτυπία 
(φαξ) ή το ηλεκτρονικό ταχυδρομείο (Ε-πιαίΙ). Στις τέσσε¬ 
ρις τελευταίες περιπτώσεις πρέπει να επιβεβαιώνονται με 
επιστολή που αποστέλλεται πριν από την λήξη των προ¬ 
θεσμιών του παρόντος Κανονισμού για την αποστολή αί¬ 
τησης συμμετοχής ή προσφοράς. 

ΑΡΘΡΟ 8 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Α. Δημοσιότητα διαδικασίας προμηθειών κάτω του πο¬ 
σού που καθορίζεται με την παρ. 1 του άρθρου 5 της οδη¬ 
γίας 93/36/ΕΟΚ, όπως αυτή αντικαταστάθηκε με την 
παρ.1 του άρθρου 2 της Οδηγίας 97/52/ΕΚ. 

1. Στην περίπτωση πρόχειρου διαγωνισμού, το αντικεί¬ 
μενο του οποίου δεν υπερβαίνει το ανωτέρω ποσόν ή απ’ 
ευθείας ανάθεσης μέσω διαπραγματεύσεων για την προ¬ 
μήθεια αγαθών, η αξία των οποίων είναι ίση ή ανώτερη των 
30.000.000 δρχ., αλλά κατώτερη του ποσού που καθορί¬ 
ζεται με την παρ. 1 του άρθρου 5της Οδηγίας 93/36/ΕΟΚ, 
όπως αυτή αντικαταστάθηκε με την παρ. 1 του άρθρου 2 
της Οδηγίας 97/52/ΕΚ, δημοσιεύεται περιληπτική διακή¬ 
ρυξη ή ανακοίνωση, σε δύο αθηναϊκές εφημερίδες πα¬ 
νελλαδικής κυκλοφορίας. 

2. Η κατά τα ως άνω διακήρυξη ή ανακοίνωση περιλαμ¬ 
βάνει απαραιτήτως: 

α) την περιγραφή των υπό προμήθεια αγαθών 
β) την ενδεικτική αμοιβή / αξία (προϋπολογισμός χωρίς 
ΦΠΑ) 

γ) την απαιτούμενη ποσότητα και το χρόνο, εντός του 
οποίου θα γίνει η παράδοση 
δ) την προτεινόμενη διαδικασία προμήθειας 
ε) τη διαδικασία αξιολόγησης και τα κριτήρια επιλογής 
του αναδόχου 

στ) τα απαιτούμενα ουσιαστικά και τυπικά προσόντα 
των υποψηφίων 
ζ) τον τόπο παράδοσης 

η) την προθεσμία υποβολής των αιτήσεων συμμετοχής 
και των προσφορών 

θ) την επωνυμία, ταχυδρομική και τηλεγραφική διεύ¬ 
θυνση, τους αριθμούς τηλεφώνου, τηλετύπου καιτηλεο- 
μοιοτύπου, εάν υπάρχουν, της αναθέτουσας αρχής 

ι) την επωνυμία και διεύθυνση της υπηρεσίας από την 
οποία διατίθενται τα έγγραφα πληροφοριακά στοιχεία 
της προμήθειας, καθώς και η αναλυτική διακήρυξη 

ια) την προθεσμία, εντός της οποίας οι ενδιαφερόμενοι 
δύνανται να λάβουντα ανωτέρω πληροφοριακά έγγραφα 
/ στοιχεία της προμήθειας. 

3. Η διακήρυξη - ανακοίνωση αυτή δύναται να δημοσι¬ 
εύεται επιπροσθέτως σε ειδικώς καθορισμένη σελίδα στο 
ΙηΐθΠΊθΐ, μνεία της οποίας γίνεται κατά τη δημοσίευσή της 
στον τύπο. 

Β. Δημοσιότητα διαδικασίας προμηθειών ποσού ίσου ή 
ανώτερου εκείνου που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ. 

1. Η Εταιρία γνωστοποιείτο ταχύτερο δυνατό, μετά την 
έναρξη του οικονομικού τους έτους, με σχετική ανακοί¬ 
νωση που συντάσσεται σύμφωνα με το υπόδειγμα Α’ του 
Παραρτήματος II, όλες τις προμήθειες κατά κατηγορίες 
προϊόντων, των οποίων η συνολική προϋπολογιζόμενη 
αξία, είναι ίση ή μεγαλύτερη σε δραχμές από 750.000 
ΕΟυ και τις οποίες προτίθεται να διενεργήσει κατά τη 
διάρκεια των επόμενων δώδεκα μηνών. Οι κατηγορίες 
των προϊόντων καθορίζονται από την Εταιρία με παραπο¬ 
μπή στην ονοματολογία ΟΡΑ (ΕΕ αριθ. 1342 της 
31/12/1993 σελ. 1). 

2. Η Εταιρία όταν επιθυμεί να συνάψει σύμβαση προμη¬ 
θειών με ανοικτό ή κλειστό διαγωνισμό ή με διαδικασία με 
διαπραγμάτευση γνωστοποιεί την πρόθεσή της με προ¬ 
κήρυξη, με την επιφύλαξη των προβλεπομένων στις πα¬ 
ραγράφους 4.1., 4.2. και 4.3. της Περ. Δτου άρθρου 9του 
παρόντος. 

3. Η Εταιρία που συνάπτει σύμβαση, γνωστοποιεί το 
αποτέλεσμα με σχετική ανακοίνωση. Ωστόσο, σε ορισμέ¬ 
νες περιπτώσεις είναι δυνατόν να μη δημοσιευθούν ορι¬ 
σμένες πληροφορίες σχετικά με τη σύναψη της σύμβα¬ 
σης, όταν η γνωστοποίηση τέτοιου είδους πληροφοριών 
θα εμπόδιζε την εφαρμογή νόμων, θα ήταν αντίθετη προς 
το δημόσιο συμφέρον, θα μπορούσε να βλάψει θεμιτά 
εμπορικά συμφέροντα δημόσιων ή ιδιωτικών επιχειρήσε¬ 
ων ή να βλάψει το θεμιτό ανταγωνισμό μεταξύ των προ¬ 
μηθευτών. 

4. Οι ανακοινώσεις και οι προκηρύξεις που προβλέπο- 
νται στις παραγράφους 1,2 και 3 του παρόντος άρθρου 
αποστέλλονται από την Εταιρία το ταχύτερο δυνατό και 
με τα καταλληλότερα μέσα στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων. Στην περίπτωση 
της συνοπτικής διαδικασίας, οι ανακοινώσεις αποστέλλο- 
νται με τηλέτυπο ή τηλεγράφημα ή τηλεομοιοτυπία. 

5. Η ανακοίνωση που προβλέπεται στην παράγραφο 1 
του παρόντος άρθρου αποστέλλεται από την Εταιρία το 
ταχύτερο δυνατό μετά την έναρξη κάθε οικονομικού 
έτους, η δε ανακοίνωση που προβλέπεται στην παράγρα¬ 
φο 3του παρόντος άρθρου αποστέλλεται το αργότερο 48 
ημέρες με τη σύναψη της σχετικής σύμβασης. 

6. Οι ανακοινώσεις και οι προκηρύξεις καταρτίζονται 
σύμφωνα με τα υποδείγματα που περιλαμβάνονται στο 
Παράρτημα II του παρόντος. 

7. Η Εταιρία δεν μπορεί να θέτει όρους άλλους από εκεί¬ 
νους που προβλέπονται στα άρθρα 16 και 17 του παρό¬ 
ντος, όταν ζητεί πληροφοριακά στοιχεία σχετικά μετά οι¬ 


κονομικά και τεχνικά κριτήρια που θέτει στους προμηθευ¬ 
τές για την επιλογή τους. 

8. Οι ανακοινώσεις δημοσιεύονται στην Επίσημη Εφη- 
μερίδατων Ευρωπαϊκών Κοινοτήτων και στηντράπεζα δε¬ 
δομένων ΤΕΩ στη γλώσσα του πρωτοτύπου. Σύνοψη των 
σημαντικότερων στοιχείων κάθε ανακοίνωσης δημοσιεύ¬ 
εται στις λοιπές επίσημες γλώσσες των Κοινοτήτων. 

9. Αυθεντικό είναι μόνο το κείμενο του πρωτοτύπου. 

10. Η υπηρεσία Επισήμων Εκδόσεων των Ευρωπαϊκών 
Κοινοτήτων δημοσιεύει τις ανακοινώσεις δώδεκα ημέρες 
το αργότερο μετά την αποστολή τους. Στην περίπτωση 
της συνοπτικής διαδικασίας αυτή η προθεσμία μειώνεται 
σε πέντε ημέρες. 

11. Οι ανακοινώσεις και οι προκηρύξεις δεν πρέπει να 
δημοσιεύονται στον Ελληνικό τύπο πριν από την ημερο¬ 
μηνία αποστολής τους στην υπηρεσία Επισήμων Εκδόσε¬ 
ων των Ευρωπαϊκών Κοινοτήτων, την οποία πρέπει και να 
αναφέρουν. Οι εν λόγω δημοσιεύσεις δεν πρέπει να πε¬ 
ριέχουν άλλες πληροφορίες εκτός από εκείνες που δημο¬ 
σιεύονται στην Επίσημη Εφημερίδα των Ευρωπαϊκών Κοι¬ 
νοτήτων. 

12. Η δημοσίευση στον Ελληνικό τύπο γίνεται μέσω δύο 
(2) τουλάχιστον ημερήσιων εφημερίδων των Αθηνών πα¬ 
νελλαδικής κυκλοφορίας. 

13. Η Εταιρία πρέπει να είναι σε θέση να αποδείξει την 
ημερομηνία της αποστολής της ανακοίνωσης ή της προ¬ 
κήρυξης. 

14. Τα έξοδα δημοσίευσης των προκηρύξεων και των 
ανακοινώσεων στην Επίσημη Εφημερίδα των Ευρωπαϊ¬ 
κών Κοινοτήτων βαρύνουν την Ευρωπαϊκή Ένωση. Το κεί¬ 
μενο της προκήρυξης δεν επιτρέπεται να υπερβαίνει τη 
μία σελίδα της εν λόγω εφημερίδας, δηλαδή περίπου 650 
λέξεις. 

ΑΡΘΡΟ 9 

ΓΕΝΙΚΟΙ ΟΡΟΙ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

1. Η Εταιρία δεν μπορεί να προβαίνει σε καμία διάκριση, 
λόγω προέλευσης ή εθνικότητας, μεταξύ των προσφερό- 
ντων αγαθά που συμμετέχουν σε διαγωνισμούς, σύμφω¬ 
να με τον παρόντα Κανονισμό, ανεξάρτητα από το είδος 
της επιλεγείσας διαδικασίας προμήθειας. 

2. Κάθε προμήθεια διέπεται από τις γενικές αρχές που 
αναλύονται στο άρθρο 2 του παρόντος Κανονισμού, ενό- 
ψει πάντοτε της καλύτερης εκπλήρωσης των σκοπών της 
Εταιρίας. 

3. Δικαίωμα συμμετοχής στις προμήθειες του παρόντος 
έχουν φυσικά ή νομικά πρόσωπα, συνεταιρισμοί, ενώσεις 
προμηθευτών που υποβάλλουν κοινή προσφορά ή κοινο¬ 
πραξίες προμηθευτών. 

4. Η κοινή προσφορά Ένωσης Προμηθευτών υπογρά¬ 
φεται υποχρεωτικά είτε από όλους τους Προμηθευτές 
που αποτελούν την ένωση, είτε από εκπρόσωπό τους νό¬ 
μιμα εξουσιοδοτημένο. Στην προσφορά απαραιτήτως 
πρέπει να αναγράφεται η ποσότητα των αγαθών που αντι¬ 
στοιχεί στον κάθε Προμηθευτή που συμμετέχει στην ένω¬ 
ση. Μετην υποβολή της προσφοράς, κάθε μέλοςτης ένω¬ 
σης Προμηθευτών ευθύνεται εις ολόκληρον. Σε περίπτω¬ 
ση ανάθεσης της προμήθειας, η ευθύνη αυτή εξακολου¬ 
θεί μέχρι πλήρους εκτέλεσης της προμήθειας. Ως προς 
την ανικανότητα μέλους της ένωσης εφαρμόζεται αναλό- 
γως το άρθρο 7 παρ. 3 του ΠΔ 394/1996. 

5. Οι υποψήφιοι δύνανται να υποβάλουν προσφορές αυ- 

τοτελώς ή υπό ορισμένο κοινοπρακτικό σχήμα. Σε καμία πε¬ 
ρίπτωση τα σχετικά έγγραφα της προμήθειας δεν επιτρέ¬ 
πεται να προβλέπουν ότι η συμμετοχή σε διαγωνισμό προ¬ 
ϋποθέτει συγκεκριμένη νομική μορφή διαγωνιζόμενου. 

6. Οι υποψήφιοι / προσφέροντες, οι οποίοι, σύμφωνα με 
τη νομοθεσία του κράτους μέλους, στο οποίο είναι εγκατε¬ 
στημένοι, έχουν δικαίωμα παροχής των υπό προμήθεια 
αγαθών, δεν είναι δυνατόν να απορρίπτονται για το μόνο 
λόγο ότι, σύμφωνα με την ελληνική νομοθεσία, θα έπρεπε 
να είναι φυσικά ή νομικά πρόσωπα. Είναι δυνατόν να ζητη¬ 
θεί από τα νομικά πρόσωπα να αναφέρουν στην προσφο¬ 
ρά τους ή στην αίτηση συμμετοχής τους τα ονόματα και τα 
επαγγελματικά προσόντα των προσώπων που θα έχουν 
την ευθύνη προμήθειας των συγκεκριμένων αγαθών. 

7. Η επιλεγείσα, ως ανάδοχος, υποψήφια ένωση ή κοι¬ 
νοπραξία δύναται να υποχρεωθεί να περιβληθεί ιδιαίτερη 
νομική μορφή, όταν της ανατεθεί η σύμβαση και εφόσον 
η λήψη ορισμένης νομικής μορφής είναι αναγκαία για την 
ικανοποιητική εκτέλεση της σύμβασης. 

8. Η Εταιρία δικαιούται να ζητά από τους διαγωνιζόμε- 
νους να αναφέρουν στην προσφορά τους τα πλήρη στοι¬ 
χεία εκείνων, στους οποίους προτίθενται να αναθέσουν 
υπεργολαβικά την εκτέλεση τμήματος ή τμημάτων της 
σύμβασης, καθώς και να προσδιορίζουν τα τμήματα αυ¬ 
τά. Η αναφορά αυτή δεν επηρεάζει την έκταση της ευθύ¬ 
νης του κύριου αναδόχου. 

9. Η Εταιρία ενημερώνει εγγράφως και έγκαιρα τους 
διαγωνιζόμενους, μετά από σχετική αίτησή τους, για κά¬ 
θε διαδικαστική εξέλιξη του διαγωνισμού, αποφεύγοντας 
κάθε διάκριση. 

10. Στην περίπτωση προμηθειών, η αξία των οποίων είναι 
ίση ή ανώτερη του ποσού που καθορίζεται με την παρ. 1 
του άρθρου 5 της Οδηγίας 93/36/ΕΟΚ, όπως αυτή αντικα- 
ταστάθηκε με την παρ. 1 του άρθρου 2 της Οδηγίας 
97/52/ΕΚ, η Εταιρία γνωστοποιεί σε κάθε αποκλεισθέντα 
υποψήφιο ή προσφέροντα που υποβάλλει σχετική γραπτή 
αίτηση, και μέσα σε προθεσμία δέκα πέντε (15) ημερών 
από την παραλαβή της αίτησης, τους λόγους απόρριψης 
της υποψηφιότητάς του ή της προσφοράς του. Η Εταιρία 
γνωστοποιεί στην περίπτωση αυτή σε κάθε προσφέροντα 
που έχει υποβάλει παραδεκτή προσφορά τα χαρακτηρι¬ 
στικά στοιχεία και πλεονεκτήματα σχετικά με την επιλεγεί- 
σα προσφορά, καθώς και το όνομα του αναδόχου. 

11. Η Εταιρία μπορεί να αποφασίσει ότι ορισμένες πλη¬ 
ροφορίες ή έγγραφα, ακόμη και των φακέλων των υπο¬ 
ψηφίων σχετικά με τη διαδικασία ανάθεσης ή την σύναψη 
μιας σύμβασης δεν κοινοποιούνται, εφόσον η γνωστοποί¬ 
ηση των εν λόγω πληροφοριών θα έβλαπτε τις ανάγκες 
υλοποίησης του έργου της Εταιρείας, όπως προβλέπεται 
στο ν. 2598/1998 και ιδίως στο άρθρο 2 παρ. 4 αυτού ή θα 
έθιγε, όπως ιδίως επί χορηγιών, τα έννομα εμπορικά συμ¬ 
φέροντα δημόσιων ή ιδιωτικών επιχειρήσεων ή, τα εμπο¬ 
ρικά τους απόρρητα ή θα μπορούσε να βλάψει το θεμιτό 
ανταγωνισμό μεταξύ των προμηθευτών. 

12. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του στο 
διαγωνισμό και σε κάθε φάση της διαδικασίας του συνε¬ 
πάγεται πλήρη αποδοχή εκ μέρους του των όρων διενέρ¬ 
γειας του διαγωνισμού και των σχετικών εγγράφων της 
προμήθειας στο σύνολό τους. Σε κάθε περίπτωση, η τυ¬ 
χόν επιδικαζόμενη αποζημίωσή του καλύπτει μόνοντη θε¬ 
τική του ζημία. 


13. Η Εταιρία δεν δεσμεύεται για την τελική προμήθεια 
των συγκεκριμένων αγαθών και δικαιούται να την αναθέ¬ 
σει ή όχι, ανεξαρτήτως του αριθμού των υποβληθεισών 
υποψηφιοτήτων ή προσφορών, να ματαιώσει, να αναβά¬ 
λει ή να επαναλάβει τη σχετική διαδικασία, χωρίς ουδεμία 
υποχρέωση για καταβολή αμοιβής ή αποζημίωσης εξ’ αυ¬ 
τού του λόγου στους συμμετέχοντες. 

14. Στην περίπτωση προμηθειών, η αξία των οποίων είναι 
ίση ή ανώτερη του ποσού που καθορίζεται με την παρ. 1 
του άρθρου 5 της Οδηγίας 93/36/ΕΟΚ, όπως αυτή αντικα- 
ταστάθηκε με την παρ. 1 του άρθρου 2 της Οδηγίας 
97/52/ΕΚ, η Εταιρία γνωστοποιεί στους υποψήφιους ή 
τους προσφέροντες, που υποβάλλουν σχετική αίτηση, 
τους λόγους για τους οποίους αποφάσισε να μην συνάψει 
τελικά τη σύμβαση, για την οποία έχει προηγηθεί προκή¬ 
ρυξη διαγωνισμού ή να αρχίσει εκ νέου τη σχετική διαδικα¬ 
σία. Ενημερώνει επίσης την Υπηρεσία Επισήμων Εκδόσε- 
ωντων Ευρωπαϊκών Κοινοτήτων για την απόφαση αυτή. 

ΑΡΘΡΟ 10 

ΕΓΓΥΗΤΙΚΕΣ ΕΠΙΣΤΟΛΕΣ 

Α. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ 

1. Για την προμήθεια αγαθών η Εταιρία είναι δυνατόν να 
ζητά από τους διαγωνιζόμενους να προσκομίζουν με την 
προσφορά τους ή την αίτηση εκδήλωσης ενδιαφέροντος 
εγγυητική επιστολή συμμετοχής στο διαγωνισμό. Η απαί¬ 
τηση αυτή πρέπει να περιλαμβάνεται ως στοιχείο στον τη¬ 
ρούμενο τύπο δημοσιότητας του διαγωνισμού. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα σχε¬ 
τικά έγγραφα της προμήθειας του συγκεκριμένου διαγω¬ 
νισμού. Το ποσό είναι ορισμένο και κοινό για όλους τους 
διαγωνιζόμενους. Οι εγγυητικές επιστολές ισχύουν μέχρι 
την επιστροφή τους από την Εταιρία. 

3. Η εγγύηση συμμετοχής του υποψηφίου που θα ανα¬ 
κηρυχθεί ανάδοχος καταπίπτει υπέρ της Εταιρίας, σε πε¬ 
ρίπτωση που αυτός δενπροσέλθει να υπογράψει τη σύμ¬ 
βαση μέσα στο προκαθορισμένο από την Εταιρία χρονικό 
διάστημα για την υπογραφή της. Στην περίπτωση αυτή, ο 
επιλεγείς ανάδοχος βαρύνεται και με τα έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος υποψήφιος. 

4. Οι εγγυητικές επιστολές συμμετοχής των υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφήςτης σύμβασης. 

Β. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

1.0 επιλεγείς, ως ανάδοχος, διαγωνιζόμενος είναι υπο¬ 
χρεωμένος να καταθέσει κατά την υπογραφή της σύμβα¬ 
σης εγγυητική επιστολή καλής εκτέλεσης της σύμβασης 
προμήθειας, αντικαθιστώντας με αυτήν την εγγυητική 
επιστολή συμμετοχής του στο διαγωνισμό. 

2. Τα τεύχη δημοπράτησης ορίζουν το ύψος, το είδος, 
τον τύπο και το περιεχόμενο της εγγυητικής επιστολής 
καλής εκτέλεσης που πρέπει να προσκομισθεί, σύμφωνα 
και με τα ειδικότερα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του αναδόχου έναντι της Εταιρίας 
για την εμπρόθεσμη και κατά τους συμφωνηθέντες όρους 
καλή εκτέλεση της σύμβασης προμήθειας που θα του 
ανατεθεί και ισχύει καθόλη τη διάρκεια εκτέλεσής της. 
Επιστρέφεται στον ανάδοχο μετά την οριστική παραλαβή 
των υπό προμήθεια αγαθών. 

4. Συμπληρωματική εγγυητική επιστολή καλής εκτέλε¬ 
σης απαιτείται σε κάθε μεταγενέστερη αύξηση του οικο¬ 
νομικού αντικειμένου της σύμβασης. Σε περίπτωση μείω¬ 
σης της συμβατικής αξίας των αγαθών, είναι δυνατόν να 
επέλθει ανάλογη μείωση του ύψουςτων εγγυήσεων, μετά 
από αίτηση του αναδόχου. 

Γ. ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 

1. Με την υπογραφή της σύμβασης ο ανάδοχος δικαι¬ 
ούται να λάβει προκαταβολή, εφόσον ο ίδιος το ζητήσει 
και υπάρχει σχετική πρόβλεψη στα τεύχη δημοπράτησης 
του συγκεκριμένου διαγωνισμού. Ο ανάδοχος, μετηνπα- 
ραλαβή της προκαταβολής, πρέπει να καταθέτει ισόποση 
εγγυητική επιστολή προκαταβολής. 

2. Η απόσβεση της προκαταβολής γίνεται τμηματικά. 
Για το αναπόσβεστο υπόλοιπο της προκαταβολής ο ανά¬ 
δοχος βαρύνεται με τόκο, το δε επιτόκιο ορίζεται με βάση 
τις γενικές διατάξεις της εσωτερικής νομοθεσίας. 

3. Η εγγυητική επιστολή προκαταβολής επιστρέφεται 
στον ανάδοχο μετά την παραλαβή του παραδοτέου της 
πρώτης φάσης ή του συνόλου των υπό προμήθεια αγα¬ 
θών, όταν αυτή δεν επιμερίζεται σε επί μέρους φάσεις. 

ΑΡΘΡΟ 11 

ΤΥΠΟΣ ΕΓΓΥΗΤΙΚΩΝ ΕΠΙΣΤΟΛΩΝ 

1. Οι εγγυητικές επιστολές του προηγούμενου άρθρου 
προέρχονται από αναγνωρισμένο τραπεζικό ή πιστωτικό 
ίδρυμα ή άλλο νομικό πρόσωπο που λειτουργεί νόμιμα 
στην Ελλάδα ή σε άλλο κράτος-μέλος της Ε.Ε. (ή του 
Ε.Ο.Χ.) και έχει το δικαίωμα έκδοσης εγγυητικών επιστο¬ 
λών, σύμφωνα με τη νομοθεσία των κρατών-μελών της 
Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επι¬ 
στολών πρέπει να περιλαμβάνεται στα σχετικά έγγραφα 
της προμήθειας και σε κάθε περίπτωση να δίνεται στους 
ενδιαφερομένους απάτην Εταιρία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επί¬ 
σημη μετάφρασή τους. 

4. Στην περίπτωση κοινοπρακτικού σχήματος, οι εγγυη¬ 
τικές επιστολές του προηγούμενου άρθρου εκδίδονται 
στην επωνυμία αυτού και καλύπτουν την αλληλέγγυα ευ¬ 
θύνη όλων των κοινοπρακτούντων, οι οποίοι και αναφέ- 
ρονται στο σώμα της επιστολής. Οι εγγυητικές επιστολές 
μπορούν να είναι ενιαίες ή να είναι άθροισμα εγγυητικών 
επιστολών στο όνομα όλων των συνεργαζόμενων μελών. 
Στην δεύτερη αυτή περίπτωση, τυχόν κατάπτωση θα αφο¬ 
ρά το σύνολο των εγγυητικών επιστολών. 

5. Οι ανωτέρω εγγυητικές επιστολές περιλαμβάνουν, 
τέλος, τον όρο ότι ο εγγυητής παραιτείται από το δικαίω¬ 
μα διζήσεως και αναγνωρίζει την υποχρέωση να καταβά¬ 
λει το ποσό της εγγύησης, χωρίς ουδεμία ένσταση ή 
αντίρρηση μέσα σε τρεις (3) ημέρες από την επέλευση 
του γεγονότος κατάπτωσης της εγγύησης. 

6. Κατά τα λοιπά εφαρμόζονται αναλόγως οι διατάξεις 
του άρθρου 25 του ΠΔ 394/1996. 

ΑΡΘΡΟ 12 

ΓΕΝΙΚΟΙ ΛΟΓΟΙ ΑΠΟΚΛΕΙΣΜΟΥ ΑΠΟ ΔΙΑΓΩΝΙΣΜΟ 

1. Κάθε παρέχων αγαθά μπορεί να αποκλεισθεί από δια¬ 
γωνισμό εάν: 


α) Βρίσκεται σε πτώχευση, εκκαθάριση, παύση δρα¬ 
στηριοτήτων, αναγκαστική διαχείριση ή πτωχευτικό συμ¬ 
βιβασμό, ή οι εργασίες της επιχείρησής του έχουν ανα¬ 
σταλεί ή τελεί σε οποιαδήποτε ανάλογη κατάσταση που 
προκύπτει από παρόμοια διαδικασία προβλεπόμενη από 
τις εθνικές, νομοθετικές και κανονιστικές διατάξεις 
β) Εκινήθη εναντίοντου διαδικασία κήρυξης σε πτώχευ¬ 
ση, εκκαθάρισης αναγκαστικής Διαχείρισης, πτωχευτι¬ 
κού συμβιβασμού, ή οποιαδήποτε άλλη παρόμοια διαδι¬ 
κασία προβλεπομένη από τις εθνικές, νομοθετικές και κα¬ 
νονιστικές διατάξεις 

γ) Καταδικάστηκε για αδίκημα που αφορά την επαγγελ¬ 
ματική διαγωγή του, βάσει αμετάκλητης απόφασης 
δ) Έχει διαπράξει ή υπήρξε ένοχος βαρέος επαγγελμα¬ 
τικού παραπτώματος, που μπορεί να διαπιστωθεί με οποι- 
οδήποτε μέσο από την Αναθέτουσα Αρχή 
ε) Δεν έχει εκπληρώσει τις υποχρεώσεις του, όσον αφο¬ 
ρά την καταβολή των εισφορών κοινωνικής ασφάλισης, 
σύμφωνα με την νομοθεσία της χώρας που είναι εγκατε¬ 
στημένος ή σύμφωνα με την ελληνική νομοθεσία 
στ) Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων και τελών, σύμφωνα με 
την νομοθεσία της χώρας που είναι εγκατεστημένος ή 
σύμφωνα με την ελληνική νομοθεσία 
ζ) Είναι ένοχος υποβολής ψευδούς δηλώσεως, ή παρα- 
λείψεως υποβολής των πληροφοριών που απαιτούνται. 

2. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στα εδάφια (α) και (β) της πρώτης πα¬ 
ραγράφου του παρόντος άρθρου, αποδέχεται ως επαρκή 
αποδεικτικά στοιχεία πιστοποιητικά εκδιδόμενα από αρ¬ 
μόδιες δικαστικές ή διοικητικές αρχές της χώρας κατα¬ 
γωγής ή προέλευσης του διαγωνιζόμενου, από τα οποία 
να προκύπτει ότι πληρούνται αυτές οι προϋποθέσεις. 

3. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στο εδάφιο (γ) της πρώτης παραγρά¬ 
φου του παρόντος άρθρου, αποδέχεται ως επαρκές απο¬ 
δεικτικό στοιχείο απόσπασμα ποινικού μητρώου ή, ελλεί¬ 
ψει αυτού, ισότιμο έγγραφο εκδιδόμενο από δικαστική ή 
διοικητική αρχή της χώρας καταγωγής ή προέλευσης του 
διαγωνιζόμενου, από το οποίο να προκύπτει ότι πληρού- 
ται η ανωτέρω προϋπόθεση. 

4. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει στην περίπτωση που αναφέρε- 
ται στο εδάφιο (δ) της πρώτης παραγράφου του παρό¬ 
ντος άρθρου, αποδέχεται ως επαρκές αποδεικτικό στοι¬ 
χείο αυτό που η ίδια έχει προκαθορίσει και απαιτήσει στα 
σχετικά έγγραφα της προμήθειας συγκεκριμένων αγα¬ 
θών. 

5. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στα εδάφια (ε) και (στ) της πρώτης πα¬ 
ραγράφου του παρόντος άρθρου, αποδέχεται ως επαρκή 
αποδεικτικά στοιχεία πιστοποιητικά (π.χ. φορολογική 
ενημερότητα ή ισοδύναμο έγγραφο) εκδιδόμενα απάτην 
αρμόδια αρχή του οικείου κράτους μέλους. 

6. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στο εδάφιο (ζ) της πρώτης παραγρά¬ 
φου του παρόντος άρθρου, αποδέχεται ως επαρκές απο¬ 
δεικτικό στοιχείο υπεύθυνη δήλωση του διαγωνιζόμενου. 

7. Εάν τα ως άνω έγγραφα και πιστοποιητικά δεν εκδί- 

δονται από την οικεία χώρα, είναι δυνατόν να αντικατα- 
σταθούν από ένορκη δήλωση του διαγωνιζόμενου ενώ¬ 
πιον δικαστικής ή διοικητικής αρχής, συμβολαιογράφου ή 
του αρμόδιου επαγγελματικού φορέα της χώρας κατα¬ 
γωγής ή προέλευσης του. 

8. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της ένωσης ή κοινοπραξίας. 

9. Κάθε φορά που οι διαγωνιζόμενοι οφείλουν να διαθέ¬ 
τουν ειδική έγκριση ή να είναι μέλη συγκεκριμένου οργα¬ 
νισμού της χώρας τους για να είναι σε θέση να παράσχουν 
τα ζητούμενα αγαθά, η Εταιρία είναι δυνατόν να απαιτή¬ 
σει να αποδείξουν ότι διαθέτουν την έγκριση αυτή ή ότι εί¬ 
ναι μέλη του εν λόγω οργανισμού. 

10. Είναι, τέλος, δυνατόν να ζητηθεί από τους διαγωνι- 
ζόμενους να αποδείξουν την εγγραφή τους, υπό τους 
όρους τους προβλεπόμενους στην χώρα εγκατάστασής 
τους σε επαγγελματικό ή εμπορικό μητρώο ή να προσκο¬ 
μίσουν ανάλογη ένορκη βεβαίωση ή πιστοποιητικό, σύμ¬ 
φωνα και με τα ειδικότερα οριζόμενα στο άρθρο 21 της 
Κοινότητας οδηγίας 93/36/ΕΟΚ και στην παρ. 4 του άρ¬ 
θρου 14 του ΠΔ 370/1995. 

11. Σε περίπτωση που η αξία της προμήθειας είναι κα¬ 
τώτερη του ποσού που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως αυτή αντικαταστά- 
θηκε με την παρ. 1 του άρθρου 2 της Οδηγίας 97/52/ΕΚ, η 
Εταιρεία δύναται, αντί των δικαιολογητικών που προβλέ- 
πονται στο παρόν άρθρο, να ζητήσει από τους υποψηφί¬ 
ους την υποβολή υπεύθυνων δηλώσεων του ν. 1599/86. 
Στην περίπτωση αυτή ο ανακηρυσσόμενος Ανάδοχος 
υποχρεούται να προσκομίσει τα δικαιολογητικά πριν από 
την υπογραφή της σύμβασης και εντός της προθεσμίας 
που τάσσεται για αυτή. 

ΑΡΘΡΟ 13 

ΑΠΟΔΕΙΞΗ ΧΡΗΜΑΤΟΟΙΚΟΝΟΜΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της χρη¬ 
ματοοικονομικής ικανότητας των διαγωνιζομένων, σύμ¬ 
φωνα με τους όρους του παρόντος Κανονισμού. Η χρη¬ 
ματοδοτική και οικονομική ικανότητα των παρεχόντων 
αγαθά αποδεικνύεται με έγγραφα που η Εταιρία προκα¬ 
θορίζει στα σχετικά έγγραφα της προμήθειας, κρίνει κα¬ 
τάλληλα και απαιτεί να προσκομισθούν. Τέτοια έγγραφα 
μπορεί να είναι: 

- κατάλληλες τραπεζικές βεβαιώσεις ή πιστοποιητικά 
ασφαλιστικής κάλυψης επαγγελματικών κινδύνων 

- ισολογισμοί ή αποσπάσματα ισολογισμών, στις περι¬ 
πτώσεις όπου η δημοσίευση ισολογισμών απαιτείται, 
σύμφωνα με την περί εταιριών νομοθεσία της χώρας, 
όπου είναι εγκατεστημένος ο παρέχων αγαθά 

- δήλωση περί του ολικού ύψους του κύκλου εργασιών 
και περί του κύκλου εργασιών, όσον αφορά την παροχή 
παρόμοιων με τα ζητούμενα αγαθών κατά τη διάρκεια των 
τριών (3) προηγούμενων οικονομικών ετών. 

2. Η Εταιρία είναι υποχρεωμένη να ορίζει στην προκή¬ 
ρυξη ή στην πρόσκληση για υποβολή προσφορών ποιο ή 
ποια από τα ως άνω δικαιολογητικά απαιτεί να προσκομι- 
σθούν για την απόδειξη της χρηματοοικονομικής ικανό¬ 
τητας των διαγωνιζομένων. 

3. Για την απόδειξη της χρηματοοικονομικής ικανότη¬ 


τας των διαγωνιζομένων είναι δυνατόν να απαιτούνται και 
περαιτέρω στοιχεία από την Εταιρία, τα οποία όμως πρέ¬ 
πει ρητά να προβλέπονται και προκαθορίζονται στην προ¬ 
κήρυξη ή στην πρόσκληση για υποβολή προσφορών. 

4. Εάν ο παρέχων αγαθά δεν είναι σε θέση, για κάποιο 
βάσιμο λόγο, να προσκομίσειτα δικαιολογητικά που απαι- 
τείη Εταιρία, μπορεί να αποδείξει την χρηματοοικονομική 
του ικανότητα με οποιοδήποτε άλλο έγγραφο η Εταιρία 
κρίνει κατάλληλο. 

5. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

6. Η έκταση των πληροφοριών που αφορούν τη χρημα¬ 
τοοικονομική ικανότητατων διαγωνιζομένων πρέπει να εί¬ 
ναι ανάλογη με το αντικείμενο της σύμβασης, η δε Εται¬ 
ρία οφείλει να λαμβάνει υπόψη της τα νόμιμα συμφέρο¬ 
ντα των παρεχόντων αγαθά αναφορικά με την προστασία 
των τεχνικών και εμπορικών τους μυστικών. 

ΑΡΘΡΟ 14 

ΑΠΟΔΕΙΞΗ ΤΕΧΝΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της τε¬ 
χνικής ικανότητας των διαγωνιζομένων, σύμφωνα μετους 
όρους του παρόντος Κανονισμού. Η ικανότητα αυτή εκτι- 
μάται ειδικότερα βάσει της τεχνογνωσίας, της αποτελε- 
σματικότητας, της εμπειρίας και της αξιοπιστίας των δια- 
γωνιζόμενων. 

2. Η τεχνική ικανότητα των παρεχόντων αγαθά μπορεί 
να αποδειχθεί, ανάλογα με τη φύση, την έκταση και το 
σκοπό των προς παροχή αγαθών, με ένα ή περισσότερα 
από τα ακόλουθα στοιχεία, κατά την κρίση της Εταιρίας: 

α) κατάλογο των κυριοτέρων παραδόσεων, οι οποίες 
έγιναν κατά τα τρία προηγούμενα έτη, με τα αντίστοιχα 
ποσά, ημερομηνίες καιτους δημόσιους ή ιδιωτικούς απο¬ 
δέκτες: 

ί) εάν μεν πρόκειται για προμήθειες αναθετουσών αρ¬ 
χών οι παραδόσεις αποδεικνύονται με πιστοποιητικά θε¬ 
ωρούμενα από την αρμόδια αρχή, 

ϋ) εάν πρόκειται για προμήθειες ιδιωτών, η παράδοση 
πρέπει να βεβαιούται από τον αγοραστή ή εάν τούτο δεν 
είναι δυνατόν, θα δηλούται υπεύθυνα από τον προμηθευ¬ 
τή ότι πράγματι έγινε, 

β) περιγραφή του τεχνικού εξοπλισμού της επιχειρήσε- 
ως, των μέσων αυτής προς εξασφάλιση της ποιότητας και 
των τμημάτων μελετών και ερευνών αυτής, 

γ) αναφορά του απασχολουμένου τεχνικού προσωπι¬ 
κού ή των τεχνικών υπηρεσιών, είτε ανήκουν ευθέως σε 
αυτήν είτε όχι και ιδιαίτερα των υπευθύνων για τον ποιοτι¬ 
κό έλεγχο, 

δ) δείγματα, περιγραφή ή και φωτογραφίες των προς 
προμήθεια αγαθών, η αυθεντικότητα των οποίων πρέπει 
να βεβαιούται, εάν η Εταιρία το απαιτεί, 

ε) πιστοποιητικά, εκδιδόμενα από επίσημα ινστιτούτα 
ποιοτικού ελέγχου ή Υπηρεσίες αναγνωρισμένης αρμο¬ 
διότητας, που να βεβαιώνουν τηντήρηση ορισμένωνπρο- 
διαγραφών ή προτύπων των αγαθών, τα οποία σαφώς 
προσδιορίζονται με αναφορά σε προδιαγραφές ή πρότυ¬ 
πα, 

στ) έλεγχο που διενεργείται από την Εταιρία ή για λο¬ 
γαριασμό της από αρμόδιο επίσημο οργανισμό της χώ- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1507 


ρας, στην οποία εδρεύει ο προμηθευτής, κατόπιν συμφω¬ 
νίας με τον οργανισμό αυτόν, όταν τα προς προμήθεια 
αγαθά είναι σύνθετα ή κατ’ εξαίρεση πρέπει να ανταπο- 
κρίνονται σε ειδικό σκοπό. Ο έλεγχος αυτός αφορά την 
παραγωγική ικανότητα του προμηθευτού και εάν είναι 
αναγκαίο, τα μέσα μελέτης και ερευνών που διαθέτει, κα¬ 
θώς και αυτά που χρησιμοποιούνται για τον ποιοτικό 
έλεγχο. 

3. Η Εταιρία είναι υποχρεωμένη να ορίζει στην προκή¬ 
ρυξη ή στην πρόσκληση υποβολής προσφορών ποιο ή 
ποια από τα ως άνω δικαιολογητικά απαιτεί να προσκομι- 
σθούν για την απόδειξη της τεχνικής ικανότητας των δια- 
γωνιζομένων. Η Εταιρία δύναται να ορίσει επίσης, ότι ορι¬ 
σμένα ή όλα εκ των ανωτέρω δικαιολογητικών δεν χρειά¬ 
ζεται να προσκομισθούν, εφ’ όσον προσκομίζεται βεβαί¬ 
ωση εγγραφής σε αντίστοιχα επαγγελματικά μητρώα. 

4. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

5. Η έκταση των πληροφοριών που αφορούν την τεχνι¬ 
κή ικανότητα των διαγωνιζόμενών πρέπει να είναι ανάλο¬ 
γη με το αντικείμενο της σύμβασης, η δε Εταιρία οφείλει 
να λαμβάνει υπόψη της τα νόμιμα συ μφέροντα των παρε- 
χόντων αγαθά αναφορικά με την προστασία των τεχνικών 
και εμπορικών τους μυστικών. 

ΑΡΘΡΟ 15 

ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 

1. Οι διαγωνισμοί διεξάγονται στα γραφεία της Εται¬ 
ρίας, εκτός εάν αυτή, πριν την έναρξη ή κατά την διάρκεια 
του διαγωνισμού, υποδείξει άλλο τόπο, ενώπιον των αρ¬ 
μόδιων επιτροπών ή οργάνων της Εταιρίας 

2. Οι προσφορές υποβάλλονται στην αρμόδια υπηρεσία 
της Εταιρίας, την ημέρα και ώρα που ορίζουν τα σχετικά 
έγγραφα της προμήθειας και σύμφωνα με τους ειδικότε¬ 
ρους όρους αυτών. Περιλαμβάνουν δε τα έγγραφα, πι¬ 
στοποιητικά και λοιπά στοιχεία που καθορίζονται στα 
αντίστοιχα έγγραφα της προμήθειας. Σε περίπτωση που 
ο Προσφέρων αποτελεί κοινοπραξία ή Ένωση Προμη¬ 
θευτών, τα προηγούμενα στοιχεία πρέπει να υποβάλλο¬ 
νται για κάθε μέλος της κοινοπραξίας ή της Ένωσης. 

3. Οι ενδιαφερόμενοι υποβάλουν την προσφορά τους, 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουιτίΘΐ·) στην ως άνω διεύθυνση. Στην 
περίπτωση της ταχυδρομικής αποστολής, η Εταιρία ου- 
δεμία ευθύνη φέρει για την εμπρόθεσμη παραλαβή της 
προσφοράς ή για το περιεχόμενο των φακέλων που τη συ¬ 
νοδεύει. 

4. Η αναλυτική διακήρυξη συγκεκριμένου διαγωνισμού 
δύναται να προβλέπει και άλλου είδους κατάθεση της 
προσφοράς, αρκεί να διασφαλίζει: 

- ότι κάθε προσφορά περιλαμβάνει όλες τις αναγκαίες 
πληροφορίες για την αξιολόγησή της 

- ότι διαφυλάσσεται το απόρρητο των προσφορών εν 
αναμονή της αξιολόγησής τους 

- ότι οι προσφορές θα επιβεβαιώνονται το συντομότερο 
δυνατό εγγράφως ή με την αποστολή επικυρωμένου αντι¬ 
γράφου, εφόσον κάτι τέτοιο είναι απαραίτητο για λόγους 
νομικής απόδειξης 


- ότι η αποσφράγιση των προσφορών θα πραγματοποι¬ 
είται μετά την εκπνοή της προβλεπόμενης για την υποβο¬ 
λή τους προθεσμίας. 

5. Εκπρόθεσμες προσφορές δεν γίνονται δεκτές σε κα¬ 
μία περίπτωση από την Εταιρία, επιστρέφονται δε στους 
αποδέκτες τους χωρίς να ανοιγούν, ακόμη και εάν η κα¬ 
θυστέρηση οφείλεται σε λόγους ανωτέρας βίας, εκτός 
εάν η επίδοση των προσφορών που έχει ήδη αρχίσει κατά 
την καθορισμένη ημέρα και ώρα συνεχίζεται χωρίς διακο¬ 
πή μέχρι και την υποβολή των προσφορών όλων των δια- 
γωνιζομένων. 

6. Μετά τη λήξη της προθεσμίας υποβολής, κανένα συ¬ 
μπληρωματικό στοιχείο δεν γίνεται δεκτό για οποιονδή- 
ποτε λόγο, ακόμη και εάν υπάρχει αίτηση έκδοσής του ή 
υπεύθυνη δήλωση για την προσκόμισή του. Η Επιτροπή 
Διενέργεια Διαγωνισμού δύναται, ωστόσο, να καλέσει 
τους υποψήφιους να συμπληρώσουν και διευκρινίσουντα 
υποβληθέντα έγγραφα και πιστοποιητικά. Σε περίπτωση 
που η αξία της υπό ανάθεση προμήθειας είναι κατώτερη 
του ποσού που καθορίζεται με την παρ. 1 του άρθρου 5 
της Οδηγίας 93/36/ΕΟΚ, όπως αυτή αντικαταστάθηκε με 
την παρ. 1 του άρθρου 2 της Οδηγίας 97/52/ΕΚ, και εφ’ 
όσον σε όλες τις προσφορές που έχουν υποβληθεί διαπι¬ 
στώνονται ελλείψεις δικαιολογητικών συμμετοχής, η Επι¬ 
τροπή δύναται να χορηγήσει προθεσμία για την υποβολή 
των ελλειπόντων δικαιολογητικών. 

7. Η εκδήλωση ενδιαφέροντος ή η προσφορά των δια- 
γωνιζομένων υποβάλλονται, εάν δεν ορίζεται διαφορετι¬ 
κά στα σχετικά έγγραφα της προμήθειας, σε κλειστό κυ¬ 
ρίως φάκελο, φέροντατη σφραγίδα του υποψηφίου, στον 
οποίο αναγράφονται τα ακόλουθα: 

7.1. "Προσφορά για τον Διαγωνισμό. 

7.2. "Διαγωνιζόμενος":.(πλήρης 

επωνυμία προσώπου, εταιρίας, ομίλου κλπ, διεύθυνση, 
αριθμός τηλεφώνου και φαξ) 

7.3. "Αποδέκτης": "Οργανωτική Επιτροπή Ολυμπιακών 

Αγώνων - Αθήνα 2004 Α.Ε.". Αθήνα, 

τηλ: 00-30-1/.ίαχ: 00-30-1/. 

7.4 Την σημείωση: "Να ανοιχθεί μόνον από το Αρμόδιο 
Όργανο του Διαγωνισμού" 

8. Σε περίπτωση ένωσης προσώπων ή κοινοπρακτικού 
σχήματος πρέπει να αναγράφονται η πλήρης επωνυμία 
και διεύθυνση, καθώς και αριθμός τηλεφώνου και φαξ, 
όλων των μελών του. 

9. Ο κυρίως αυτός Φάκελος περιέχει τρεις (3) επί μέ¬ 
ρους, ανεξάρτητους, κλειστούς και σφραγισμένους με τη 
σφραγίδα του υποψηφίου, υποφακέλους ως εξής: 

Α. Ύποφάκελος Δικαιολογητικών Συμμετοχής", ο οποί¬ 
ος περιέχει τα νομιμοποιητικά στοιχεία, την τυχόν εγγυη¬ 
τική επιστολή συμμετοχής στο διαγωνισμό και άλλα απα¬ 
ραίτητα δικαιολογητικά, όπως ιδίως πιστοποιητικά, βε¬ 
βαιώσεις, δηλώσεις και γενικότερα κάθε έγγραφο που 
αποδεικνύει την συμμόρφωση του διαγωνιζόμενου προς 
τις τυπικές απαιτήσεις συμμετοχής στο διαγωνισμό. 

Β. "Υποφάκελος Τεχνικής Προσφοράς", ο οποίος περιέ¬ 
χει τα στοιχεία της τεχνικής προσφοράς του διαγωνιζό- 
μενου, όπως ιδίως την περιγραφή της μεθοδολογίας πα¬ 
ροχής των υπό προμήθεια αγαθών, τα χρονοδιαγράμμα¬ 
τα παροχής των αγαθών, την οργάνωση και στελέχωση 
του προσφέροντος κλπ. 

Γ. "Υποφάκελος Οικονομικής Προσφοράς", ο οποίος πε¬ 
ριέχει τα στοιχεία της οικονομικής προσφοράς του δια- 
γωνιζόμενου. 

10. Όλοι οι επι μέρους υποφάκελοι αναγράφουν την 
επωνυμία του διαγωνιζομένου, τον τίτλο των υπό προμή¬ 
θειαν αγαθών και τον τίτλο του υποφακέλου. Σε περίπτω¬ 
ση ένωσης προσώπων ή κοινοπρακτικού σχήματος πρέ¬ 
πει να αναγράφονται η πλήρης επωνυμία και διεύθυνση, 
καθώς και αριθμός τηλεφώνου και φαξ, όλων των μελών 
του. 

11. Απαγορεύεται η χρήση αυτοκόλλητων φακέλων (κυ¬ 
ρίως φακέλου και υποφακέλων) που είναι δυνατόν να 
αποσφραγιστούν και να επανασφραγιστούν, χωρίς να 
αφήσουν ίχνη. 

12. Οι συμμετέχοντες στο διαγωνισμό δεν δικαιούνται 
ουδεμίας αποζημίωσης για δαπάνες σχετικές με τη σύ¬ 
νταξη και υποβολή των παραπάνω στοιχείων, Φακέλων, 
Προσφοράς κλπ. 

13. Οι προσφορές των προμηθευτών ισχύουν και τους 
δεσμεύουν για όσο χρόνο ορίζει η προκήρυξη του διαγω¬ 
νισμού ή η ανακοίνωση της ανάθεσης. Προσφορά που 
ορίζει χρόνο ισχύος μικρότερο του προβλεπομένου 
απορρίπτεται ως απαράδεκτη. Παράταση της ισχύος των 
προσφορών μέχρι του ημίσεος του χρόνου ισχύος τους 
που ορίζεται από την προκήρυξη του διαγωνισμού ή από 
την ανακοίνωση της ανάθεσης, είναι δυνατή με απόφαση 
των αρμοδίων οργάνων της Εταιρίας. Επιπλέον παράτα¬ 
ση της ισχύος των προσφορών είναι δυνατή με την έγ¬ 
γραφη συγκατάθεση όλων των διαγωνιζομένων. 

ΑΡΘΡΟ 16 

ΕΝΑΛΛΑΚΤΙΚΕΣ ΠΡΟΣΦΟΡΕΣ 

1. Όταν η σύναψη της σύμβασης γίνεται με βάση το κρι¬ 
τήριο της "πλέον συμφέρουσας από οικονομική άποψη 
προσφοράς", η Εταιρία μπορεί να λαμβάνει υπόψη της και 
εναλλακτικές προσφορές, υπό την προϋπόθεση ότι οι συ¬ 
γκεκριμένες εναλλακτικές προσφορές ανταποκρίνονται 
στις ελάχιστες απαιτήσεις που η Εταιρία έχει καθορίσει 
με τα τεύχη δημοπράτησης. Η Εταιρία οφείλει να αναφέ¬ 
ρει στη συγγραφή υποχρεώσεων και στην αναλυτική δια¬ 
κήρυξη τις ελάχιστες προϋποθέσεις που πρέπει να πλη¬ 
ρούν οι εναλλακτικές προσφορές, καθώς και τον τρόπο 
υποβολής των προσφορών αυτών. 

2. Εάν δεν επιτρέπονται εναλλακτικές προσφορές, πρέ¬ 
πει να γίνεται σχετική μνεία στην περιληπτική διακήρυξη 
του διαγωνισμού. 

3. Η Εταιρία δεν μπορεί να απορρίψει εναλλακτικές 
προσφορές αποκλειστικά και μόνον, διότι έχουν συντα¬ 
χθεί με τεχνικές προδιαγραφές που έχουν καθοριστεί με 
αναφορά σε εθνικά πρότυπα, τα οποία ισχύουν κατ’ εφαρ¬ 
μογήν των αντίστοιχων ευρωπαϊκών ή με αναφορά σε ευ¬ 
ρωπαϊκές τεχνικές εγκρίσεις ή σε κοινές τεχνικές προδια¬ 
γραφές ή ακόμη με αναφορά σε εθνικές τεχνικές προδια¬ 
γραφές (βλ. και Παράρτημα I του παρόντος Κανονισμού). 

4. Η Εταιρία, εφόσον αποδεχθεί εναλλακτικές προσφο¬ 
ρές, δυνάμει της παραγράφου 1 του παρόντος άρθρου, 
δεν μπορεί να απορρίψει εναλλακτική προσφορά μόνο 
για το λόγο ότι, εφόσον επιλεγεί, ενδέχεται να οδηγήσει 
στη σύναψη δημόσιας σύμβασης υπηρεσιών αντί σύμβα¬ 
σης προμηθειών κατά την έννοια του παρόντος. 

ΑΡΘΡΟ 17 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΟΡΩΝ 

1. Ο έλεγχος της υποβολής των απαραίτητων δικαιολο- 
γητικών συμμετοχής και η αξιολόγηση των τεχνικών και 


οικονομικών προσφορών γίνεται από την αρμόδια Επι¬ 
τροπή Διενέργειας Διαγωνισμού σύ μφωνα με τα ειδικότε¬ 
ρα οριζόμενα στα τεύχη δημοπράτησης. Ο χρόνος των 
συνεδριάσεων, η ώρα έναρξης, καθώς και η ενδεχόμενη 
διακοπή και επανέναρξη αυτών ορίζονται κάθε φορά από 
τον αρμόδιο πρόεδρο της Επιτροπής. 

2. Η αποσφράγισητωνπροσφορώνγίνεταιδημόσια, με¬ 
τά από ειδική έγγραφη πρόσκληση των διαγωνιζομένων, 
οι οποίοι και έχουν δικαίωμα να εξετάσουντα στοιχεία των 
προσφορών, εφόσον το επιθυμούν. 

3. Η Επιτροπή Διενέργειας του Διαγωνισμού παραλαμ- 
βάνει και αριθμεί την προσφορά του κάθε υποψηφίου, 
αποσφραγίζει δημόσια τον φάκελο προσφοράς και τον 
"Υποφάκελο Δικαιολογητικών Συμμετοχής" και αριθμεί 
και μονογράφειτα έγγραφα που βρίσκονται μέσα σε αυ¬ 
τόν. Οι πράξεις της αρίθμησης και μονογραφής αρκεί να 
γίνονται από ένα οιοδήποτε μέλος της Επιτροπής. Στη συ¬ 
νέχεια ελέγχει, σύμφωνα μετά ειδικότερα οριζόμενα στα 
τεύχη δημοπράτησης, κατά πόσον οι υποψήφιοι πληρούν 
όλες τις τυπικές και ουσιαστικές προϋποθέσεις συμμετο¬ 
χής τους στο διαγωνισμό. Με την ολοκλήρωση της διαδι¬ 
κασίας ελέγχου των πιστοποιητικών συμμετοχής, η Εται¬ 
ρία ανακοινώνει δημοσίως, με ανάρτηση στην έδρα της 
σχετικού πίνακα, τα ονόματα των διαγωνιζομένων που 
αποκλείονται από την περαιτέρω συμμετοχή τους στο 
διαγωνισμό, καθώς και τους λόγους αποκλεισμού κάθε 
ενός από αυτούς. Κατά του ως άνω πίνακα επιτρέπεται η 
δυνατότητα ενστάσεως, κατά τα οριζόμενα στην παρ. 3 
του άρθρου 18 του παρόντος. 

4.0 πίνακας, μαζί μετιςτυχόν υποβληθείσες ενστάσεις, 
διαβιβάζεται στα αρμόδια όργανα της Εταιρείας ή την 
Επιτροπή Εκδίκασης Ενστάσεων προς κρίση. Τα αρμόδια 
όργανα της Εταιρείας ή η Επιτροπή Εκδίκασης Ενστάσε¬ 
ων αποφαίνονται επί των ενστάσεων. 

5. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεώντους - επιστρέ- 
φονται οι Υποφάκελοι Τεχνικής και Οικονομικής προσφο¬ 
ράς τους, χωρίς να ανοιγούν. 

6. Η Επιτροπή Διενέργειας του Διαγωνισμού συνέρχεται 
σε δημόσια συνεδρίαση για την αποσφράγιση του Υποφα- 
κέλλου της Τεχνικής Προσφοράς, αρμοδίως γνωστοποι¬ 
ούμενη εγγράφως σε όλους όσους δεν έχουν αποκλειστεί 
από την περαιτέρω συμμετοχή τους στο διαγωνισμό. Οι 
υποψήφιοι μπορούν, εάν το επιθυμούν, να είναι παρόντες, 
δια του νομίμου εκπροσώπου τους, κατά την αποσφράγι¬ 
ση του Υποφακέλου της Τεχνικής Προσφοράς τους. 

7. Η Επιτροπή Διενέργειας του Διαγωνισμού αποσφρα¬ 
γίζει δημόσια τον "Υποφάκελο Τεχνικής Προσφοράς" και 
αριθμεί και μονογράφειτα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 
Ακολουθεί η εξέταση και αξιολόγηση του περιεχομένου 
του "Υποφακέλου Τεχνικής Προσφοράς" σε κλειστή συ¬ 
νεδρίαση, σύμφωνα και με τα ειδικότερα οριζόμενα στα 
σχετικά έγγραφα της προμήθειας, καθώς και η βαθμολό¬ 
γηση της τεχνικής προσφοράς κάθε διαγωνιζομένου, 
σύμφωνα μετά κριτήρια και τους συντελεστές που ορίζο¬ 
νται στα σχετικά έγγραφα της προμήθειας. Πριν τη βαθ¬ 
μολόγηση των κριτηρίων, είναι δυνατόν η Επιτροπή να κα- 
λέσει τους προσφέροντες εντός ορισμένης προθεσμίας 
να αναλύσουν προφορικά τις θέσεις τους και να απαντή¬ 
σουν σετυχόν ερωτήσειςτων μελώντης. Στην περίπτωση 
αυτή, εάν ένας διαγωνιζόμενος δεν προσέλθει στη συνέ- 

ντευξη αυτή, αποκλείεται από την περαιτέρω διαδικασία 
αξιολόγησης. Συντάσσεται, τέλος, Πίνακας Βαθμολογίας 
των διαγωνιζομένων κατά φθίνουσα σειρά αξιολόγησης, 
ο οποίος δημοσιεύεται δια αναρτήσεως στην έδρα της 
Εταιρίας. Κατά του ως άνω πίνακα επιτρέπεται η δυνατό¬ 
τητα ενστάσεως, κατά τα οριζόμενα στην παρ. 3 του άρ¬ 
θρου 18 του παρόντος. 

8.0 πίνακας, μαζί μετιςτυχόν υποβληθείσες ενστάσεις, 
διαβιβάζεται στα αρμόδια όργανα της Εταιρείας ή την 
Επιτροπή Εκδίκασης Ενστάσεων προς κρίση. Τα αρμόδια 
όργανα της Εταιρείας ή η Επιτροπή Εκδίκασης Ενστάσε¬ 
ων αποφαίνονται επί των ενστάσεων. 

9. Στη συνέχεια,, η Επιτροπή Διενέργειας του Διαγωνι¬ 
σμού συνέρχεται σε νέα δημόσια συνεδρίαση για την 
αποσφράγιση του Υποφακέλλου της Οικονομικής Προ¬ 
σφοράς, αρμοδίως γνωστοποιούμενη εγγράφως σε 
όλους τους διαγωνιζόμενους. Οι υποψήφιοι μπορούν, 
εάν το επιθυμούν, να είναι παρόντες δια του νομίμου εκ¬ 
προσώπου τους κατά την αποσφράγιση του Υποφακέλου 
Οικονομικής Προσφοράς τους. 

10. Η Επιτροπή Διενέργειας του Διαγωνισμού απο¬ 
σφραγίζει δημόσια τον Ύποφάκελο Οικονομικής Προ¬ 
σφοράς" και αριθμεί και μονογράφειτα έγγραφα που βρί¬ 
σκονται μέσα σε αυτόν. Οι πράξεις της αρίθμησης και μο¬ 
νογραφής αρκεί να γίνονται από ένα οιοδήποτε μέλος της 
Επιτροπής. 

11. Ακολουθεί η εξέταση και αξιολόγηση του περιεχομέ¬ 
νου του "Υποφακέλου Οικονομικής Προσφοράς", σε κλει¬ 
στή συνεδρίαση και σύμφωνα με τα ειδικότερα οριζόμενα 
στα σχετικά έγγραφα της προμήθειας, κατά τη διάρκεια 
του οποίου η Επιτροπή μπορεί να καλέσει τους υποψήφι¬ 
ους εντός ορισμένης προθεσμίας να δώσουν διευκρινίσεις 
επίτων στοιχείωντου Υποφακέλου. Στην περίπτωση αυτή, 
εάν ένας διαγωνιζόμενος δεν προσέλθει ενώπιον της Επι¬ 
τροπής Διενέργειας του Διαγωνισμού προς παροχή διευ¬ 
κρινίσεων, αποκλείεται από το διαγωνισμό. Στη συνέχεια 
βαθμολογείται η οικονομική προσφορά κάθε διαγωνιζόμε- 
νου, σύμφωνα με τα κριτήρια και τους συντελεστές που 
προκαθορίζονται στα σχετικά έγγραφα της προμήθειας, 
γίνεται ο συσχετισμός τεχνικής και οικονομικής προσφο¬ 
ράς και συντάσσεται ο τελικός Πίνακας Βαθμολογίας των 
διαγωνιζομένων κατά φθίνουσα σειρά αξιολόγησης, ο 
οποίος δημοσιεύεται δια αναρτήσεως στην έδρα της Εται¬ 
ρίας. Κατά του ως άνω πίνακα επιτρέπεται η δυνατότητα 
ασκήσεως ενστάσεως, κατά τα οριζόμενα στην παρ. 3 του 
άρθρου 18 του παρόντος. Από τον πίνακα αυτόν προκύπτει 
και ο προτεινόμενος από την Επιτροπή Διενέργειας του 
Διαγωνισμού ανάδοχος του διαγωνισμού. 

12. Είναι δυνατόν στους όρους του διαγωνισμού, οι 
οποίοι αναλυτικά περιγράφονται στα σχετικά έγγραφα 
της προμήθειας, να τίθεται ένα κατώτατο όριο στην βαθ¬ 
μολόγηση των τεχνικών προσφορών, κάτω από το οποίο 
οι υποβληθείσες τεχνικές προσφορές θεωρούνται τεχνι- 
κώς απαράδεκτες. Στην περίπτωση αυτή δεν αποσφραγί¬ 
ζονται οι "Υποφάκελοι Οικονομικών Προσφορών", αλλά 
επιστρέφονται αυτούσιοι στους διαγωνιζόμενους, των 
οποίων οι τεχνικές προσφορές κρίθηκαν απαράδεκτες. 

13. Όλοι οι όροι του διαγωνισμού, εκτός εκείνων που 
ρητά ορίζονται ως επουσιώδεις από τη σχετική διακήρυ¬ 
ξη - ανακοίνωση, θεωρούνται ουσιώδεις επί ποινή ακυρό¬ 
τητας της προσφοράς των υποψηφίων, τυχόν δε παρά¬ 
βασή τους από τους υποψηφίους οδηγεί σε αποκλεισμό 
τους από το διαγωνισμό. 


14. Ο πίνακας, μαζί με τις τυχόν υποβληθείσες ενστά¬ 
σεις, διαβιβάζεται στα αρμόδια όργανα της Εταιρείας ή 
την Επιτροπή Εκδίκασης Ενστάσεων προς κρίση. Τα αρ¬ 
μόδια όργανα της Εταιρείας ή η Επιτροπή Εκδίκασης Εν¬ 
στάσεων αποφαίνονται επί των ενστάσεων. 

15. Η ανακήρυξη του αναδόχου του διαγωνισμού απο- 
φασίζεται από τα όργανα της Εταιρίας μετά από έλεγχο 
της νομιμότητας της όλης διαδικασίας του διαγωνισμού. 

16. Η ανακοίνωση της κατακύρωσης του διαγωνισμού 
σε συγκεκριμένο ανάδοχο γίνεται εγγράφως από την 
Εταιρία προς τον επιλεγέντα διαγωνιζόμενο, με ταυτό¬ 
χρονη ανακοίνωση του αποτελέσματος του διαγωνισμού 
δι’ αναρτήσεως στην έδρα της Εταιρίας. Στην ανακοίνω¬ 
ση αυτή περιλαμβάνεται και η αναλυτική βαθμολόγηση 
των κριτηρίων που ελήφθησαν υπόψη για την κατακύρω- 
ση του διαγωνισμού στον συγκεκριμένο ανάδοχο και γε¬ 
νικότερα αναφέρονται οι λόγοι για την επιλογή του. 

17. Η αναφερόμενη στο παρόν άρθρο διαδικασία προ¬ 
σαρμόζεται ανάλογα όταν δεν υποβάλλεται υποφάκελος 
τεχνικής ή οικονομικής προσφοράς σε συγκεκριμένο δια¬ 
γωνισμό. 

18. Για τις προμήθειες, των οποίων η αξία είναι ίση ή 
ανώτερη του ποσού που καθορίζεται μετηνπαρ. 1 του άρ¬ 
θρου 5 της Οδηγίας 93/36/ΕΟΚ, όπως αντικαταστάθηκε 
με την παρ. 1 του άρθρου 2 της Οδηγίας 97/52/ΕΚ, εφαρ¬ 
μόζεται ανάλογα η διαδικασία της παρ. 10 του άρθρου 9 
του παρόντος για την ανακοίνωση του αποτελέσματος 
του διαγωνισμού. 

19. Στην περίπτωση, ειδικότερα, της κλειστής διαδικα¬ 
σίας η Επιτροπή Διενέργειας του Διαγωνισμού αξιολογεί 
τις αιτήσεις εκδήλωσης ενδιαφέροντος και αποφασίζει 
για τους διαγωνιζόμενους, οι οποίοι θα κληθούν να υπο¬ 
βάλουν προσφορά. Κατά τα λοιπά, τηρείται αναλόγως η 
διαδικασία του παρόντος άρθρου. 

20. Στην περίπτωση του πρόχειρου διαγωνισμού, η Επι¬ 
τροπή Διενέργειας του Διαγωνισμού ή η Δ/νση Προμηθει¬ 
ών της Εταιρίας αξιολογεί τις αιτήσεις εκδήλωσης ενδια¬ 
φέροντος των διαγωνιζομένων, οι οποίοι θα κληθούν να 
υποβάλουν προσφορά. Κατά τα λοιπά, τηρείται αναλό¬ 
γως η διαδικασία του παρόντος άρθρου. 

21. Στην περίπτωση της διαδικασίας με διαπραγμάτευ¬ 
ση, με ή χωρίς προηγούμενη δημοσίευση σχετικής διακή¬ 
ρυξης, η επιλογή των υποψηφίων να συμμετάσχουν στις 
διαπραγματεύσεις και οι σχετικές διαπραγματεύσεις, 
όταν η αξία της προμήθειας είναι ίση ή ανώτερη του πο¬ 
σού που καθορίζεται με την παρ. 1 του άρθρου 5 της Οδη¬ 
γίας 93/36/ΕΟΚ, όπως αυτή αντικαταστάθηκε με την παρ. 
1 του άρθρου 2 της Οδηγίας 97/52/ΕΚ, γίνονται είτε απ’ 
ευθείας από τα αρμόδια όργανα της Εταιρείας, είτε από 
ειδικώς συνιστώμενη Επιτροπή, η οποία εισηγείται προς 
τα όργανα της Εταιρείας την ανάδειξη του επιλεγέντος 
υποψηφίου. Η Επιτροπή συγκροτείται με απόφαση των 
αρμοδίων οργάνων της Εταιρείας και αποτελείται από 
τρία (3) τουλάχιστον τακτικά μέλη. Με απόφαση των ιδίων 
οργάνων, δύνανται να ορίζονται και αναπληρωματικά μέ¬ 
λη της Επιτροπής. Τα μέλη της Επιτροπής, τακτικά και 
αναπληρωματικά, δύνανται να είναι στελέχη της Εται¬ 
ρίας, συμπεριλαμβανομένων των μελώντου Δ.Σ. αυτής ή 
προερχόμενα εκτός αυτής. Με απόφαση των αρμοδίων 
οργάνων της Εταιρείας καθορίζεται η αποζημίωση των 
μελών της Επιτροπής. Η ανάδειξη του αναδόχου αποφα- 
σίζεται από τα αρμόδια όργανα της Εταιρίας. 

22. Στην περίπτωση της διαδικασίας με διαπραγμάτευ- 

ση, με ή χωρίς δημοσίευση προηγούμενης περιληπτικής 
διακήρυξης ή ανακοίνωσης, όταν η αξία των υπό προμή¬ 
θεια αγαθών είναι κατώτερη του ποσού που καθορίζεται με 
τηνπαρ. 1 του άρθρου 5 της Οδηγίας 93/36/ΕΟΚ, όπως αυ¬ 
τή αντικαταστάθηκε με την παρ. 1 του άρθρου 2 της Οδη¬ 
γίας 97/52/ΕΚ, η επιλογή των υποψηφίων να συμμετά- 
σχουν στις διαπραγματεύσεις και οι σχετικές διαπραγμα¬ 
τεύσεις γίνονται από τη Δ/νση Προμηθειών της Εταιρίας, η 
οποία εισηγείται προς τα όργανα της Εταιρίας την ανάδει¬ 
ξη του επιλεγέντος υποψηφίου. Η ανάδειξη του αναδόχου 
αποφασίζεται από τα αρμόδια όργανα της Εταιρίας. 

ΑΡΘΡΟ 18 

ΕΝΣΤΑΣΕΙΣ 

1. Κατά της διακήρυξης του διαγωνισμού, της διαδικα¬ 
σίας και των πράξεων διενέργειας του διαγωνισμού, κα¬ 
θώς και κατά της απόφασης κατακύρωσης/ανάθεσηςτων 
υπό προμήθεια αγαθών επιτρέπεται η άσκηση ενστάσεως 
από κάθε παρέχοντα αγαθά που δικαιολογεί έννομο συμ¬ 
φέρον. 

2. Οι ενστάσεις κατά της διακήρυξης του διαγωνισμού 
αφορούν τη νομιμότητα μόνο των όρων της διακήρυξης 
και ασκούνται εντός αποκλειστικής προθεσμίας τριών (3) 
ημερών από την τελευταία δημοσίευση της προσβαλλό¬ 
μενης πράξης. Οι ενστάσεις αυτές κατατίθενται στην 
έδρα της Εταιρίας αυτοπροσώπως ή από τον νόμιμο εκ¬ 
πρόσωπο του ενισταμένου. 

3. Οι ενστάσεις κατά της διαδικασίας και των πράξεων 
διενέργειας του διαγωνισμού αποτελούν ενδικοφανείς 
προσφυγές και ασκούνται την επόμενη εργάσιμη ημέρα 
από τη δημοσίευση της προσβαλλομένης πράξης ή τη 
διάπραξη της διαδικαστικής ενέργειας. Οι ενστάσεις αυ¬ 
τές κατατίθενται αυτοπροσώπως ή δια του νομίμου εκ¬ 
προσώπου του ενισταμένου, στην έδρα της Εταιρίας. 

4. Οι ενστάσεις κατά της απόφασης κατακύρωσης/ανά- 
θεσης της προμήθειας αγαθών ασκούνται εντός αποκλει¬ 
στικής προθεσμίας τριών (3) ημερών από τη δημοσίευση 
του αποτελέσματος του διαγωνισμού δι’ αναρτήσεως 
στην έδρα της Εταιρίας, κατά τα οριζόμενα στην παρ. 16 
του άρθρου 17 του παρόντος. Οι ενστάσεις αυτές αφο¬ 
ρούν μόνο λόγους που άπτονται της νομιμότητας της 
προσβαλλομένης πράξεως και κατατίθενται στην έδρα 
της Εταιρίας αυτοπροσώπως ή δια του νομίμου εκπρο¬ 
σώπου του ενισταμένου. 

5. Σχετικά με ενστάσεις επί αναθέσεων, το αντικείμενο 
των οποίων είναι ίσο ή υπερβαίνει το ποσό που καθορίζε¬ 
ται με την παρ. 1 του άρθρου 5 της Οδηγίας 93/36/ΕΟΚ, 
όπως αυτή αντικαταστάθηκε με την παρ. 1 του άρθρου 2 
της Οδηγίας 97/52/ΕΚ, εφαρμόζεται αναλόγως ο Ν. 
2522/1997, οι δε ενστάσεις αυτές έχουν την έννοια της 
προσφυγής του Ν. 2522/1997. 

ΑΡΘΡΟ 19 

ΚΡΙΤΗΡΙΑ ΑΝΑΘΕΣΗΣ ΣΥΜΒΑΣΕΩΝ ΠΡΟΜΗΘΕΙΩΝ 

1. Με την επιφύλαξη των εθνικών νομοθετικών, κανονι¬ 
στικών και διοικητικών διατάξεων που διέπουντην αμοιβή 
ορισμένων αγαθών, τα κριτήρια με βάση τα οποία η Εται¬ 
ρία αναθέτει την προμήθεια αγαθών μπορεί να είναι κατά 
περίπτωση: 

α) η χαμηλότερη τιμή 

β) η πλέον συμφέρουσα από οικονομική άποψη προ¬ 
σφορά 


2. Το κριτήριο της "χαμηλότερης τιμής" προσιδιάζει 
στην προμήθεια αγαθών που είναι πλήρως διευκρινισμέ¬ 
νες τόσο ως προς τα παραδοτέα από τον ανάδοχο, όσο 
και ως προς τη μεθοδολογία υλοποίησης της ζητούμενης 
προμήθειας. 

3. Το κριτήριο της "πλέον συμφέρουσας από οικονομι¬ 
κής άποψης προσφοράς" προσιδιάζει στην προμήθεια 
αγαθών των οποίων η ποιότητα των αντίστοιχων παραδο¬ 
τέων κρίνεται ότι εξαρτάται από την ιδιαίτερη τεχνική, αλ¬ 
λά και οικονομική προσφορά του κάθε διαγωνιζόμενου. 

4. Το ως άνω κριτήριο της "πλέον συμφέρουσας από οι¬ 
κονομικής άποψης προσφοράς" προσιδιάζει και στην 
προμήθεια αγαθών με προκαθορισμένη αξία ή σε εκείνα 
τα αγαθά για τα οποία η Εταιρία κρίνει ότι η ποιότητά τους 
δεν πρέπει να επηρεασθεί από το ύψος της αμοιβής τους. 
Στις δύο αυτές περιπτώσεις αξιολογείται μόνο η τεχνική 
προσφορά του κάθε διαγωνιζόμενου. 

5. Η Εταιρία προκαθορίζει σε κάθε περίπτωση το κριτή¬ 
ριο κατακύρωσης / ανάθεσης των υπό προμήθεια αγαθών 
στην περιληπτική και αναλυτική διακήρυξη του διαγωνι¬ 
σμού, καθώς και στην πρόσκληση για υποβολή προσφο¬ 
ρών. 

6. Στα ίδια έγγραφα καθορίζονται επίσης τα επί μέρους 
τεχνικά κριτήρια αξιολόγησης των τεχνικών προσφορών, 
κατά το δυνατόν σε φθίνουσα τάξη ανάλογα με τη σημα¬ 
σία που τους προσδίδεται, και δύνανται να προσδιορίζο¬ 
νται οι επί μέρους συντελεστές βαρύτητας για την αξιο¬ 
λόγηση ή βαθμολόγηση των τεχνικών κριτηρίων. 

7. Γιατην αξιολόγηση μίας προσφοράς ως συμφερότε- 
ρης, λαμβάνονται υπόψη, κυρίως τα παρακάτω κριτήρια: 

α) η τιμή, 

β) ο χρόνος παραδόσεως των αγαθών, 
γ) η ποιότητά τους με βάση τις τεχνικές προδιαγραφές 
της διακηρύξεως, 

δ) η τεχνική αξία και η αποδοτικότητά τους με βάση τις 
τεχνικές προδιαγραφές της διακηρύξεως, 
ε) το κόστος εγκαταστάσεως και λειτουργίας, 
στ) η παρεχόμενη εγγύηση καλής λειτουργίας, 
ζ) η εξυπηρέτηση μετά την πώληση και η τεχνική βοή¬ 
θεια εκ μέρους του προμηθευτή, 
η) τα λειτουργικά και αισθητικά χαρακτηριστικά των 
αγαθών, 

θ) η σχέση κόστους αποδοτικότητας ή και άλλα στοι¬ 
χεία, ανάλογα με τη φύση των υπό προμήθεια αγαθών ή 
και των ιδιαίτερων αναγκών της αναθέτουσας αρχής, 
ι) οι όροι πληρωμής 

8. Στην αναλυτική διακήρυξη καθορίζεται, τέλος, η σχέ¬ 
ση τεχνικής και οικονομικής προσφοράς, έτσι ώστε να 
εξάγεται πάντοτε η πλέον συμφέρουσα από τεχνικής και 
οικονομικής άποψης προσφορά. 

ΑΡΘΡΟ 20 
ΑΞΙΑ ΠΡΟΜΗΘΕΙΑΣ 

1. Για κάθε προμήθεια που πρόκειται να ανατεθεί προσ¬ 
διορίζεται στην περιληπτική και αναλυτική της διακήρυξη 
- ανακοίνωση και στη συνέχεια στα σχετικά έγγραφα της 
προμήθειας ο προϋπολογισμός της αμοιβής του αναδό¬ 
χου ή η μεθοδολογία προσδιορισμού της αμοιβής. Ανα- 
φέρεται έτσι ειδικότερα: 

1.1. Εάν ο προϋπολογισμός είναι ενδεικτικός, οπότε η 
Εταιρία δέχεται οικονομικές προσφορές οποιουδήποτε 
ύψους κατά την κρίση του προσφέροντος 

1.2. Εάν ο προϋπολογισμός αποτελεί ανώτατο όριο, 
άνω του οποίου οι οικονομικές προσφορές κρίνονται από 
την Εταιρία ως ασύμφορες 

1.3. Εάν ο προϋπολογισμός αποτελεί συγχρόνως και τη 
συμβατική αξία των υπό προμήθεια αγαθών, οπότε η επι¬ 
λογή του αναδόχου βασίζεται αποκλειστικά σε τεχνικά 
κριτήρια. 

2. Ο προϋπολογισμός και η μεθοδολογία προσδιορι¬ 
σμού της αμοιβής του αναδόχου εκτιμάται από την Εται¬ 
ρία κυρίως με βάση την προβλεπόμενη ποιότητα και είδος 
των υπό προμήθεια αγαθών, τα διάφορα έξοδα που τον 
βαρύνουν, σε συνδυασμό προς τις τιμές και την πρακτική 
της αγοράς για τις διάφορες κατηγορίες αγαθών που ζη¬ 
τούνται. 

3. Η συμβατική αξία μίας προμήθειας ή και ο τρόπος 
υπολογισμού της καθορίζονται από την προσφορά του 
αναδόχου, με εξαίρεση την περίπτωση της παραγράφου 
1.3 του παρόντος άρθρου, όπου η συμβατική αξία της 
προμήθειας είναι προκαθορισμένη. Με την προσφορά η 
τιμή των προς προμήθεια αγαθών δίδεται κατά μονάδα, 
όπως καθορίζεται στην προκήρυξη της προμήθειας. Στην 
τιμή περιλαμβάνονται όλες οι επιβαρύνσεις, εκτός από 
τον ΦΠΑ, για παράδοση των αγαθών στον τόπο και με τον 
τρόπο που προβλέπεται στην προκήρυξη. 

4. Η προσφερόμενη τιμή δίδεται σε δραχμές ή σε συ¬ 
νάλλαγμα, κατά τα καθοριζόμενα κάθε φορά στην προκή¬ 
ρυξη της προμήθειας. Εφόσον από την προκήρυξη προ- 
βλέπεται η δυνατότητα προσφορών σε συνάλλαγμα, τότε 
η προσφερόμενη τιμή εκφράζεται στο νόμισμα που επι¬ 
θυμεί ο Προσφέρων. Η Εταιρία δεν υποχρεούται να προ- 
βείστηνπληρωμή με το νόμισμα της προσφοράς, αλλά με 
το νόμισμα στο οποίο πραγματοποιούνται οι πληρωμές 
από την Τράπεζα της Ελλάδος προς την χώρα καταγωγής 
των αγαθών. 

5. Για την σύγκριση των προσφορών, οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΡΙΧΙΝΌ του Επίσημου Δελτίου Συναλλαγμάτων ένα¬ 
ντι της δραχμής κατά την ημερομηνία διενέργειας του 
διαγωνισμού. 

6. Αναπροσαρμογή ή αναθεώρηση της συμβατικής 
αξίας μίας προμήθειας επιτρέπεται μόνον εάν η δυνατό¬ 
τητα αυτή προβλέπεται στην προκήρυξη και εφαρμόζεται 
με την εκεί προβλεπόμενη μεθοδολογία. Στην περίπτωση 
που προβλέπεται η αναπροσαρμογή της αξίας της προ¬ 
μήθειας ισχύουν τα ακόλουθα: 

6.1. Ο χρόνος εκκίνησης της αναπροσαρμογής είναι η 
ημερομηνία υποβολής των προσφορών που καθορίζεται 
στην προκήρυξη της προμήθειας και υπολογίζεται μέχρι 
και την ημερομηνία παράδοσης των αγαθών. 

6.2. Σε περίπτωση εκπρόθεσμης παράδοσης, με υπαι- 
τιότητατου Προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

6.3. Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

6.4. Για την πληρωμή του επιπλέον ποσού που προκύ¬ 
πτει μετά την αναπροσαρμογή δεν απαιτείται σύναψη συ¬ 
μπληρωματικής σύμβασης. 

6.5. Όταν από την διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

7. Σε περίπτωση σύναψης συμβάσεων προμηθειών με 
φυσικά ή νομικά πρόσωπα ή ενώσεις προσώπων ή κοινο¬ 
πραξίες που εδρεύουν εκτός Ευρωπαϊκής Ένωσης δεν 
συνιστά απρόοπτη μεταβολή των όρων της εν λόγω σύμ¬ 


βασης, ούτε απαλλάσσει τα μέρη από τις συμβατικές 
τους υποχρεώσεις, ούτε συνιστά ανανέωση της σύμβα¬ 
σης κάθε γεγονός που σχετίζεται με την Ο.Ν.Ε. στην Ε.Ε. 
και αφορά: 

α) την εισαγωγή ή τη μετατροπή ή την καθιέρωση στη 
χώρα μας ενιαίου ευρωπαϊκού νομίσματος (ΕΥΡΩ) 

β) την αντικατάσταση οιουδήποτε νομίσματος κρά- 
τους-μέλους της Ε.Ε., προβλεπομένου από την εν λόγω 
σύμβαση από το ΕΥΡΩ και την απόσυρση οιουδήποτε νο¬ 
μίσματος προβλεπομένου από την εν λόγω σύμβαση, 
εξαιτίαςτης καθιέρωσης του ΕΥΡΩ 

γ) την εισαγωγή ή την καθιέρωση του ΕΥΡΩ ως νομίμου 
χρήματος σε οποιοδήποτε κράτος-μέλοςτης Ε.Ε. και 

δ) τον καθορισμό τιμών μετατροπής μεταξύ των νομι¬ 
σμάτων που προβλέπονται από την εν λόγω σύμβαση και 
του ΕΥΡΩ. 

Η παρούσα διάταξη δεν αφορά τις συμβάσεις προμη¬ 
θειών των οποίων το τίμημα έχει καθορισθεί να καταβάλ¬ 
λεται σε νόμισμα εκτός Ε.Ε. ή τις συμβάσεις προμηθειών, 
των οποίων το τίμημά τους έχει συμφωνηθεί να καταβάλ¬ 
λεται σε δραχμές και λήγουν προ της 31.12.2001. 

8. Για την εφαρμογή των διατάξεων του παρόντος που 
συσχετίζονται με τα όρια προϋπολογισμού τωνπροςπρο- 
μήθεια αγαθών, η εκτίμηση του προϋπολογισμού ακο¬ 
λουθεί τις κάτωθι ρυθμίσεις: 

8.1 Η επιλογή της μεθόδου εκτίμησης του προϋπολογι¬ 
σμού μιας προμήθειας και της αξίας της αντίστοιχης σύμ¬ 
βασης δεν μπορεί να γίνει με την πρόθεση να παρακαμ¬ 
φθούν οι επιπτώσεις από την εφαρμογή των ορίων προϋ¬ 
πολογισμού (π.χ. με μεθόδους κατάτμησης των προς δη- 
μοπράτηση αγαθών) 

8.2 Όταν η προμήθεια υποδιαιρείται σε πολλά τμήματα, 
τα οποία ανατίθενται στον ανάδοχο με ξεχωριστή σύμβα¬ 
ση , για την εφαρμογή των ορίων προϋπολογισμού του πα¬ 
ρόντος Κανονισμού υπολογίζεται το άθροισμα της αξίας 
των επί μέρους συμβάσεων 

8.3 Όταν πρόκειται για συμβάσεις προμηθειών που δεν 
αναφέρουν συνολική τιμή, ως βάση υπολογισμού για την 
εφαρμογή των ορίων προϋπολογισμού του παρόντος 
λαμβάνεται υπόψη: 

8.3.1 Στην περίπτωση συμβάσεων ορισμένου χρόνου η 
συνολική αξία, συμπεριλαμβανομένου του προϋπολογι- 
ζόμενου ποσού για ολόκληρη τη διάρκεια της συμβάσε- 
ως. 

8.3.2 Στην περίπτωση συμβάσεων αορίστου χρόνου ή 
στην περίπτωση που η διάρκειά τους δεν μπορεί να ορι- 
σθεί, η μηνιαία αξία πολλαπλασιαζόμενη επί 48. 

8.4. Στην περίπτωση συμβάσεων που επαναλαμβάνο¬ 
νται σε τακτά χρονικά διαστή ματα ή συμβάσεων που πρό¬ 
κειται να ανανεωθούν εντός δεδομένου χρονικού διαστή¬ 
ματος, πρέπει να λαμβάνεται ως βάση είτε η συνολική 
πραγματική αξία ανάλογων διαδοχικών συμβάσεων που 
έχουν συναφθεί κατά τη διάρκεια των προηγούμενων δώ¬ 
δεκα μηνών ή του προηγούμενου οικονομικού έτους, ανα¬ 
προσαρμοζόμενη, εάν είναι δυνατόν, προκειμένου να λη- 
φθούν υπόψη τροποποιήσεις κατά ποσότητα ή κατ’ αξία 
που θα ελάμβαναν ενδεχομένως χώρα κατά τη διάρκεια 
των επόμενων δώδεκα μηνών, είτε η προϋπολογιζόμενη 
αξία των διαδοχικών συμβάσεων κατά τους δώδεκα μή¬ 
νες που ακολουθούν από την πρώτη παροχή ή κατά τη 
διάρκεια της συμβάσεως, εφόσον η διάρκεια αυτή υπερ¬ 
βαίνει τους δώδεκα μήνες. 

8.5 Εάν μία προγραμματιζόμενη αγορά αγαθών του αυ- 

τού τύπου μπορεί να οδηγήσει σε ταυτόχρονη σύναψη 
χωριστών συμβάσεων καθ’ομάδες, πρέπει ναλαμβάνεται 
ως βάση η προϋπολογιζόμενη συνολική αξία αυτών των 
ομάδων. 

8.6. Σε περίπτωση που η προγραμματιζόμενη σύμβαση 
προμηθειών προβλέπει ρητά δικαίωμα προαιρέσεως, ως 
βάση για τον υπολογισμό της προϋπολογιζόμενης αξίας 
της συμβάσεως πρέπει να λαμβάνεται το ανώτατο επι¬ 
τρεπόμενο συνολικό ποσό της αγοράς της μισθώσεως, 
της χρηματοδοτικής μισθώσεως, της αγοράς με δόσεις, 
συμπεριλαμβανομένου του δικαιώματος προαιρέσεως. 

8.7 Καμία προμήθεια για μία ορισμένη ποσότητα αγα¬ 
θών δεν επιτρέπεται να κατατμηθεί με σκοπό την αποφυ¬ 
γή της εφαρμογής των διατάξεων του παρόντος ή των 
διατάξεων της κοινοτικής Οδηγίας 93/36/ΕΟΚ, όπως εν¬ 
σωματώθηκε με το Π.Δ. 370/95 και τροποποιήθηκε με την 
Οδηγία 97/52/ΕΚ. 

ΑΡΘΡΟ 21 

ΚΑΤΑΓΩΓΗ ΤΩΝ ΠΡΟΣΦΕΡΟΜΕΝΩΝ ΑΓΑΘΩΝ 

1. Οι Προμηθευτές είναι δυνατόν να υποχρεώνονται, 
εφ’ όσον προβλέπεται στην προκήρυξη της προμήθειας, 
να αναφέρουν στις προσφορές ή στις εκδηλώσεις ενδια¬ 
φέροντος, τη χώρα καταγωγής των αγαθών που προσφέ¬ 
ρουν. Ομοίως, είναι δυνατόν να ζητείται από τον Προμη¬ 
θευτή η δήλωση στην προσφορά του Εργοστασίου στο 
οποίο θα κατασκευάσει τα προσφερόμενα αγαθά, καθώς 
και του τόπου εγκατάστασής του. Εφόσον για την παρα¬ 
γωγή του τελικού αγαθού μεσολαβούν διάφορες φάσεις 
βιομηχανοποίησης, μπορεί από τη σχετική προκήρυξη να 
επιβάλλεται να δηλώνεται στην προσφορά το κατά περί¬ 
πτωση εργοστάσιο και ο τόπος εγκατάστασής του. 

2. Όταν οι Προσφέροντες δεν θα κατασκευάσουν τα 
προσφερόμενα αγαθά μερικά ή ολικά σε δικό τους εργο¬ 
στάσιο, είναι δυνατόν να ζητηθεί, πέραν των στοιχείων 
που αναφέρονται στην προηγούμενη παράγραφο, να επι¬ 
συνάψουν στην προσφορά και υπεύθυνη δήλωση του νο¬ 
μίμου εκπροσώπου του εργοστασίου, στο οποίο θα κατα- 
σκευασθούν τα αγαθά, με την οποία θα δηλώνεται ότι 
αποδέχεται την εκτέλεση της προμήθειας σε περίπτωση 
ανάθεσης της προμήθειας στον Προσφέροντα υπέρ του 
οποίου εκδίδει την υπεύθυνη δήλωση, προκειμένου να 
συνεκτιμηθεί και το στοιχείο αυτό. 

3. Προσφορές ή Εκδηλώσεις Ενδιαφέροντος, στις οποί¬ 
ες δεν περιλαμβάνονται τα στοιχεία των προηγουμένων 
παραγράφων 1 και 2, εφόσον έχουν ζητηθεί με την προ¬ 
κήρυξη της προμήθειας, είναι δυνατόν να απορρίπτονται. 

ΑΡΘΡΟ 22 

ΑΙΤΙΟΛΟΓΗΣΗ ΑΣΥΝΗΘΙΣΤΑ ΧΑΜΗΛΩΝ ΠΡΟΣΦΟΡΩΝ 

1. Εάν η Εταιρία, δια των οργάνων της, θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το είδος και την ποιότητα των υπό προμή¬ 
θεια αγαθών, καλεί, πριν απορρίψει την προσφορά, το 
διαγωνιζόμενο να αιτιολογήσει εγγράφως τη σύνθεση 
της προσφοράς του και εξακριβώνει αυτή τη σύνθεση, 
λαμβάνοντας υπόψη τις δοθείσες διευκρινίσεις (επαλή¬ 
θευση προσφορών). 

2. Η Εταιρία μπορεί να λαμβάνει υπόψη της επεξηγή¬ 
σεις που αφορούν τον οικονομικό χαρακτήρα της διαδι¬ 
κασίας κατασκευής ή τις τεχνικές λύσεις που έχουν επι- 
λεγεί ή τις εξαιρετικά ευνοϊκές συνθήκες που διαθέτει ο 


προσφέρων για την προμήθεια των αγαθών ή την πρωτο¬ 
τυπία των προτεινομένων προμηθειών, τις οποίες επαλη¬ 
θεύει, πριν απορρίψει την προσφορά. 

3. Στην αναλυτική διακήρυξη πρέπει να προσδιορίζεται 
και ο τρόπος με τον οποίο προκύπτει η συνολική τιμή της 
οικονομικής προσφοράς, όταν η τιμή αυτή είναι δυνατόν 
να συσχετίζεται με την ποσότητα των προσφερόμενων 
αγαθών ή την ανάλωση εκ μέρους του προσφέροντος των 
αντίστοιχων πόρων. Στις περιπτώσεις αυτές είναι δυνα¬ 
τόν οι επί μέρους οικονομικές προσφορές να ανάγονται 
για την αξιολόγησή τους στο αυτό επίπεδο των προσφε¬ 
ρόμενων αγαθών από απόψεως ποσοτήτων ή αναλισκό¬ 
μενων πόρων. 

4. Στις περιπτώσεις προμηθειών αξίας ίσης ή μεγαλύτε- 
ρηςτου ποσού που καθορίζεται μετηνπαρ. 1 του άρθρου 
5 της Οδηγίας 93/36/ΕΟΚ, όπως αυτή αντικαταστάθηκε 
με την παρ. 1 του άρθρου 2 της Οδηγίας 97/52/ΕΚ και 
εφόσοντα έγγραφα τα σχετικά με την προκήρυξη του δια¬ 
γωνισμού προβλέπουντην κατακύρωση του διαγωνισμού 
με την χαμηλότερη μόνον τιμή, η Εταιρία πρέπει να γνω¬ 
στοποιήσει στην Επιτροπή Ευρωπαϊκών Κοινοτήτων την 
απόρριψη προσφορών τις οποίες θεωρεί υπερβολικά χα¬ 
μηλές. 

ΑΡΘΡΟ 23 

ΣΥΝΑΨΗ ΣΥΜΒΑΣΗΣ ΜΕ ΤΟΝ ΑΝΑΔΟΧΟ 

Α. ΤΥΠΟΣ-ΕΞΑΙΡΕΣΕΙΣ 

1. Σε κάθε περίπτωση προμήθειας αγαθών υπογράφε¬ 
ται σχετική σύμβαση μεταξύ της Εταιρίας και του αναδό- 
χου. 

2. Η σύμβαση δεν μπορεί να περιέχει όρους αντίθετους 
προς το περιεχόμενο των τευχών δημοπράτησης του συ¬ 
γκεκριμένου διαγωνισμού. 

3. Τυχόν τροποποίηση της σύμβασης γίνεται πάντοτε 
έγγραφα και κατόπιν συμφωνίας των συμβαλλόμενων με¬ 
ρών. 

4. Όταν η αξία της προμήθειας είναι κατώτερη των 
30.000.000 δρχ. είναι δυνατή η ανάθεσή της σε συγκεκρι¬ 
μένο Προμηθευτή μετά από έγγραφη εντολή της Εται¬ 
ρίας, χωρίς να είναι υποχρεωτική η σύναψη σχετικής συμ¬ 
βάσεως. Με την παραγγελία καθορίζονται τα συγκεκρι¬ 
μένα προς προμήθεια αγαθά σε συγκεκριμένες ποσότη¬ 
τες και με συγκεκριμένους όρους. 

Β. ΔΙΑΔΙΚΑΣΙΑ - ΝΟΜΙΜΟΠΟΙΗΣΕΙΣ - ΑΝΤΙΚΛΗΤΟΣ 

1. Η απόφαση της Εταιρίας για την ανάθεση κατακύρω- 
σηςτης σύμβασης σε συγκεκριμένο ανάδοχο κοινοποιεί¬ 
ται εγγράφως στον επιλεγέντα υποψήφιο, ο οποίος και 
καλείται από την Εταιρία, εντός της προθεσμίας που προ¬ 
βλέπει το σχετικό έγγραφο και η οποία δεν μπορεί να 
υπερβαίνει τις δέκα (10) ημέρες απάτην κοινοποίησή του, 
να προσέλθει για την υπογραφή της σύμβασης. Η προθε¬ 
σμία αυτή δύναται να παρατείνεται με απόφαση της Εται- 
ρίας. 

2. Για την υπογραφή της σύμβασης απαιτείται πλήρης 
φάκελος νομιμοποιήσεων του αναδόχου και των πληρε¬ 
ξουσίων του να υπογράψουντη σύμβαση. 

3. Ο ανάδοχος υποχρεούται να διορίζει αντίκλητό του 
αποδεκτό από την Εταιρία και να καταθέτει στην Εταιρία 
τη δήλωση αποδοχής διορισμού εκ μέρους του αντικλή¬ 
του. Κάθε κοινοποίηση στον αντίκλητο τεκμαίρεται ότι 
έγινε στον ανάδοχο. 

Γ. ΕΛΑΧΙΣΤΟ ΠΕΡΙΕΧΟΜΕΝΟ ΣΥΜΒΑΣΗΣ 

Στη σύμβαση προμήθειας αγαθών περιλαμβάνονται τα 
κατά περίπτωση απαραίτητα στοιχεία, όπως: 

- τα πρόσωπα των συμβαλλόμενων και οι εκπρόσωποί 
τους 

- η ιδιαίτερη νομική μορφή που τυχόν απαιτείται να πε- 
ριβληθεί ο ανάδοχος, προκειμένου νατού ανατεθεί η σύμ¬ 
βαση 

- η ποσότητα, το είδος και τα τεχνικά χαρακτηριστικά 
των υπό προμήθεια αγαθών (περιγραφή του συμβατικού 
αντικειμένου) 

- ο τόπος και η διαδικασία παράδοσης και παραλαβής 
των υπό προμήθεια αγαθών 

- οι τυχόν επιμέρους φάσεις ή τμήματα της προμήθειας 

- η προθεσμία ή η διάρκεια υλοποίησης του συνόλου 
της προμήθειας, καθώς και των επιμέρους φάσεώντης 

- τα παραδοτέα και το χρονοδιάγραμμα παράδοσής 
τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της προμήθειας 

- οι λοιπές υποχρεώσεις των συμβαλλομένων 

- οι όροι έκπτωσης του αναδόχου 

- η κατανομή ευθυνών και κινδύνων μεταξύ των συμ¬ 
βαλλομένων 

- ο τρόπος τυχόν ασφάλισης του αναδόχου 

- ο τρόπος παρακολούθησης της εκτέλεσης της προμή¬ 
θειας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

ΚΕΦΑΛΑΙΟ Γ’ 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΤΩΝ ΠΡΟΜΗΘΕΙΩΝ 
ΑΡΘΡΟ 24 

ΠΑΡΑΚΟΛΟΥΘΗΣΗ ΤΗΣ ΕΚΤΕΛΕΣΗΣ ΤΩΝ 
ΠΡΟΜΗΘΕΙΩΝ 

1. Η παρακολούθηση και ο έλεγχος εφαρμογής των πα¬ 
ραγγελιών και των διατάξεων των συμβάσεων προμηθει¬ 
ών γίνεται, εφ’ όσον τα αρμόδια όργανα της Εταιρίας δεν 
αποφασίσουν άλλως, από την Δ/νση Προμηθειών της 
Εταιρίας. Στις αρμοδιότητες αυτές ανήκουν ιδίως: 

α) Η μέριμνα για την εκτέλεση των υποχρεώσεων της 
Εταιρίας που απορρέουν από την εκτέλεση των παραγγε¬ 
λιών και των συμβάσεων. 

β) Ο έλεγχος της προόδου εκτέλεσης των προμηθειών 
από ποσοτικής, ποιοτικής, οικονομικής και χρονικής άπο¬ 
ψης. 

γ) Η μέριμνα για την ποσοτική και ποιοτική παραλαβή 
και την πληρωμή των προμηθευομένων αγαθών. 

δ) Ο συντονισμός και η προώθηση των σχέσεων της 
Εταιρίας με άλλους Φορείς που τυχόν επηρεάζουν την 
εκτέλεση των προμηθειών. 

ε) Ο έλεγχος της εκπλήρωσης των λοιπών υποχρεώσε¬ 
ων των Αναδοχών, πέραν της παράδοσης των αγαθών 
(εγκατάσταση, συντήρηση, υπηρεσίες μετά την πώληση, 
τεχνική υποστήριξη κλπ). 

στ) Η μέριμνα για την εκκαθάριση των παραγγελιών και 
των συμβάσεων και την επίλυση τυχόν διαφορών. 

2. Ο Διευθυντής Προμηθειών ή τα λοιπά αρμόδια όργα¬ 
να της Εταιρίας έχουν το δικαίωμα: 


α) Να προσκαλούν τον Ανάδοχο σε συσκέψεις κατά τις 
οποίες ο Ανάδοχος παρουσιάζει την πρόοδο εκτέλεσης 
των προμηθειών, συζητώντας πιθανά προβλήματα που 
ανακύπτουν κατά τη διάρκεια της εκτέλεσης των προμη¬ 
θειών. Κατά τις συσκέψεις αυτές δίδονται οδηγίες και κα¬ 
τευθύνσεις, καθώς και διευκρινίσεις εκατέρωθεν. 

β) Να απευθύνονται γραπτώς προς τον Ανάδοχο, δίδο¬ 
ντας συγκεκριμένες κατευθύνσεις και οδηγίες. 

γ) Να ζητούν από τον Ανάδοχο γραπτά στοιχεία προό¬ 
δου κατά τη διάρκεια εκτέλεσης των προμηθειών. 

3. Για κάθε θέμα τροποποίησης ή εφαρμογής των όρων 
ή άλλων στοιχείων της σύμβασης ανάθεσης προμηθειών 
(π.χ. αυξομειώσεις ποσοτήτων, παράταση προθεσμιών 
παράδοσης, κλπ) αποφασίζουν τα αρμόδια όργανα της 
Εταιρίας. 

4. Σε ειδικές περιπτώσεις είναι δυνατόν να ασκείται, με 
απόφαση των αρμοδίων οργάνων της Εταιρίας, η επίβλε¬ 
ψη υλοποίησης μιας προμήθειας από μέλος του Δ.Σ. ή 
στέλεχος της Εταιρίας ή εξειδικευμένο ειδικό σύμβουλο / 
εμπειρογνώμονα ή από ομάδα εξειδικευμένων επιστημό¬ 
νων. Στην περίπτωση αυτή, ορίζεται και ο συντονιστής της 
Ομάδας Επίβλεψης της προμήθειας. Ομοίως, σε ειδικές 
περιπτώσεις είναι δυνατόν να ανατίθενται, με απόφαση 
των αρμοδίων οργάνων της Εταιρίας, καθήκοντα συμ¬ 
βούλου σε φυσικά ή νομικά πρόσωπα για την υποστήριξη 
του έργου του επιβλέποντος την προμήθεια. Στις περι¬ 
πτώσεις αυτές ο επιβλέπων ασκεί τις αρμοδιότητες των 
παραγράφων 1 και 2 του παρόντος άρθρου. 

5. Ο επιβλέπων την προμήθεια των αγαθών ευθύνεται 
έναντι της Εταιρίας για την λεπτομερή παρακολούθηση, 
έλεγχο και διοίκηση της υλοποίησης της προμήθειας κα¬ 
τά τα επί μέρους στάδια, φάσεις ή τμήματά της, σύμφω¬ 
να με το Αναλυτικό Τεχνικό Δελτίο της και τις διατάξεις 
της αντίστοιχης σύμβασης. Η ευθύνη καλύπτει τόσο την 
ποιοτική εκτέλεση της προμήθειας, όσο και την τήρηση 
των επιμέρους συγκεκριμένων συμβατικών υποχρεώσε¬ 
ων που έχει αναλάβει ο ανάδοχος έναντι της Εταιρίας. 

6. Ο επιβλέπων την προμήθεια υποχρεούται να ενημε¬ 
ρώνει γραπτά τα αρμόδια όργανα της Εταιρίας σε τακτά 
χρονικά διαστήματα για την πρόοδο αυτής, και προφορι¬ 
κά όποτετου ζητείται. 

ΑΡΘΡΟ 25 

ΥΠΟΧΡΕΩΣΕΙΣ ΑΝΑΔΟΧΩΝ 

1. Ο ανάδοχος κατά την υπογραφή της σύμβασης με 
την Εταιρία τεκμαίρεται ότι έχει λάβει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης και των τευχών δημοπράτησης, καθώς και των 
κινδύνων αυτής. Αναλαμβάνει δε την εκτέλεση της σύμ¬ 
βασης, θεωρώντας το συμβατικό αντάλλαγμα επαρκές. 
Τυχόν παράλειψη ενημέρωσής του δεν τον απαλλάσσει 
των συμβατικών υποχρεώσεων και ευθυνών του. 

2. Ο ανάδοχος εκτελεί το έργο σύμφωνα με τις γνωστές 
σε αυτόν συνθήκες. Απρόοπτη μεταβολή συνθηκών συ¬ 
ντρέχει μόνο εφόσον οι συγκεκριμένες συνθήκες που 
έλαβαν χώρα αποτελούν αντικείμενο μη ασφαλιζόμενο 
κατά τις συνθήκες της διεθνούς αγοράς. 

3.0 ανάδοχος ευθύνεται έναντι της Εταιρίας για την κα¬ 
λή και άρτια εκτέλεση της προμήθειας, σύμφωνα με τους 
κανόνες της επιστήμης και της τεχνικής, καθώς και τις 
διατάξεις της αντίστοιχης σύμβασης. Η ευθύνη αυτή κα- 
λύπτειτο χρόνο απάτην έναρξη της προμήθειας μέχριτην 

οριστική παραλαβή των υπό προμήθεια αγαθών. Εάν δεν 
αναγράφεται διαφορετικά στη σύμβαση, οι αξιώσεις της 
Εταιρίας για ελαττώματα ή παραλείψεις των υπό προμή¬ 
θεια αγαθών παραγράφονται μετά από παρέλευση δέκα 
(10) ετών από την οριστική παραλαβή της. 

4. Ο ανάδοχος έχει υποχρέωση να λαμβάνει υπόψη του 
τις παρατηρήσεις του επιβλέποντος την προμήθεια επί 
των παραδοτέων αγαθών. Κάθε ελάττωμα ή παράλειψη 
που γνωστοποιείται εγγράφως στον ανάδοχο, πρέπει να 
επανορθώνεται από αυτόν μέσα σε εύλογη προθεσμία 
που καθορίζεται από τη σύμβαση ή τάσσεται κατά περί¬ 
πτωση από τον επιβλέποντα την προμήθεια. Ο ανάδοχος 
έχει υποχρέωση να επανορθώνει τα ελαττώματα ή παρα¬ 
λείψεις των παραδοτέων αγαθών, τόσο κατά τη διάρκεια 
της υλοποίησής τους μέχρι την οριστική παραλαβή τους, 
όσο και μετά την ολοκλήρωση και την οριστική τους πα¬ 
ραλαβή από την Εταιρία. 

5. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της Εται¬ 
ρίας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

6. Σε περίπτωση που η Εταιρία διαπιστώνει την ανάγκη 
τροποποίησης μίας προμήθειας, κατά τη διάρκεια εφαρ¬ 
μογής των αποτελεσμάτων της, μπορεί να ζητεί και τη 
σχετική γνώμη του αναδόχου. Ο ανάδοχος έχει την υπο¬ 
χρέωση να γνωμοδοτεί σε εύλογο χρονικό διάστημα για 
το εάν η τροποποίηση αυτή ενδείκνυται από οικονομική, 
οργανωτική ή τεχνική άποψη. Ο ανάδοχος υποχρεώνεται 
να αποδείξει ότι η αναγκαιότητα τροποποίησης δεν οφεί¬ 
λεται σε δική του παράλειψη ή ελάττωμα, διαφορετικά 
τεκμαίρεται ότι η αναγκαιότητα τροποποίησης συνιστά 
παράβαση συμβατικής υποχρέωσής του. 

7. Μέχριτην οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση προμήθειας. 

8. Ο ανάδοχος απαλλάσσεται της ευθύνης του μόνο για 
λόγους ανωτέρας βίας. 

ΑΡΘΡΟ 26 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση προμήθειας ορίζεται η συνολική 
προθεσμία για την ολοκλήρωση της. Είναι δυνατόν να ορί¬ 
ζονται και τμηματικές προθεσμίες για την υποβολή από 
τον ανάδοχο συγκεκριμένων παραδοτέων ανά στάδιο, 
φάση ή τμήμα της προμήθειας. Όλες οι προθεσμίες πα¬ 
ράδοσης αρχίζουν από την υπογραφή της σύμβασης, 
εκτός εάν ορίζεται διαφορετικά από τη σύμβαση. 

2. Εφόσον το χρονοδιάγραμμα δεν αποτελεί τμήμα της 
προσφοράς του αναδόχου, ο ανάδοχος συντάσσει χρο¬ 
νοδιάγραμμα και το υποβάλει στην Εταιρία εντός δέκα 
(10) ημερών από την υπογραφή της σύμβασης. Το χρο¬ 
νοδιάγραμμα εγκρίνεται από την Εταιρία. Η Εταιρία δι¬ 
καιούται να ζητεί διευκρινίσεις, αναμορφώσεις ή συμπλη¬ 
ρώσεις. Το εγκεκριμένο χρονοδιάγραμμα τροποποιείται 
μόνο μετά από σύμφωνη γνώμη της Εταιρίας. 

3. Παράταση των συμβατικών προθεσμιών για την παρά¬ 
δοση του συνόλου ή τμήματος της προμήθειας, είναι δυ¬ 


νατόν να δοθεί μετά από σχετικό έγγραφο αίτημα του Ανα¬ 
δόχου, στο οποίο επικαλείται και στοιχειοθετεί ο Ανάδοχος 
σοβαρούς λόγους καθυστέρησης, εφόσον το αίτημα αυτό 
υποβάλλεται πριν από τη λήξη της συμβατικής προθε¬ 
σμίας. Με τη λήξη του συμβατικού χρόνου παράδοσης, τα 
αγαθά δεν παραλαμβάνονται από την Εταιρία μέχρι την έκ¬ 
δοση της απόφασης σχετικά με την αιτηθείσα παράταση. 

4. Ο Ανάδοχος είναι δυνατόν να κηρυχθεί έκπτωτος σε 
περίπτωση που λήξει ο συμβατικός χρόνος παράδοσης 
των αγαθών και δεν υποβλήθηκε έγκαιρα αίτημα παράτα¬ 
σής του ή έληξε ο παραταθείς χρόνος, χωρίς να παραδώ- 
σειτα αγαθά. 

5. Ο συμβατικός χρόνος παράδοσης μπορεί να μετατί¬ 
θεται. Μετάθεση γίνεται σε περίπτωση σοβαροτάτων λό¬ 
γων που συνιστούν αντικειμενική αδυναμία εμπρόθεσμης 
παράδοσης των συμβατικών αγαθών ή σε περιπτώσεις 
που συντρέχουν λόγοι που συνιστούν ανωτέρα βία. Στις 
περιπτώσεις μετάθεσηςτου συμβατικού χρόνου παράδο¬ 
σης, δεν επιβάλλονται κυρώσεις. Ο προμηθευτής, στον 
οποίο κατακυρώθηκε/ανατέθηκε η προμήθεια, δενευθύ- 
νεται σε περίπτωση που η μη εκπλήρωση των συμβατικών 
του υποχρεώσεων οφείλεται σε λόγους ανωτέρας βίας. 
Υποχρεούται όμως να γνωστοποιήσει, χωρίς καθυστέρη¬ 
ση στην Εταιρία, τα περιστατικά που συνιστούν την ανω- 
τέρα βία και να προσκομίσει στην Εταιρία τα απαραίτητα 
αποδεικτικά στοιχεία. 

6. Η Εταιρία είναι δυνατόν να επιβάλλει στον Προμη¬ 
θευτή, στον οποίο κατακυρώθηκε / ανατέθηκε η προμή¬ 
θεια, εκτός των τυχόν προβλεπομένων κατά περίπτωση 
κυρώσεων και χωρίς να θίγεταιτο δικαίωμα της προς απο¬ 
ζημίωση, πρόστιμο σε περίπτωση υπέρβασηςτου συμβα¬ 
τικού χρόνου για την παράδοση των αγαθών, όπως δια¬ 
μορφώθηκε μετά την τυχόν δοθείσα παράταση, ή σε πε¬ 
ρίπτωση υπέρβασης της προθεσμίας που εδόθη για την 
αντικατάσταση των αγαθών μετά την τυχόν απόρριψή 
τους κατά τη διαδικασία παραλαβής τους. Το πρόστιμο 
αυτό αποτελεί ποσοστό % επί της συμβατικής αξίας των 
μη παραδοθέντων αγαθών (χωρίς ΦΠΑ) και είναι δυνατόν 
να διαφοροποιείται ανάλογα με το χρονικό διάστημα της 
εκπρόθεσμης παράδοσης. Τα ποσοστά του προστίμου 
και τα αντίστοιχα χρονικά διαστήματα που προσδιορίζουν 
την τιμή των ποσοστών αυτών καθορίζονται στην Προκή¬ 
ρυξη και στη σύμβαση ανάθεσης της προμήθειας, υπό 
την μορφή της ποινικής ρήτρας. 

7. Σε περίπτωση που τα αγαθά που παραδόθηκαν εκ¬ 
πρόθεσμα επηρεάζουν τη χρησιμοποίηση των αγαθών 
που παραδόθηκαν εμπρόθεσμα, το πρόστιμο υπολογίζε¬ 
ται επί της συμβατικής αξίας της συνολικής ποσότητας 
αυτών. 

8. Σε κάθε περίπτωση υπερημερίας του Προμηθευτή, 
στον οποίο κατακυρώθηκε / ανατέθηκε η προμήθεια, ο 
Προμηθευτής μπορεί να κηρυχθεί έκπτωτος. Στην από¬ 
φαση για την έκπτωση μπορεί να καθορίζεται και το πρό¬ 
στιμο για το χρονικό διάστημα μέχριτην έκπτωση. 

9. Κατά τον υπολογισμό του χρονικού διαστήματος κα¬ 
θυστέρησης, προκειμένου ναπροσδιορισθείτο ύψος του 
προβλεπόμενου στο άρθρο αυτό προστίμου και μόνον, 
δεν λαμβάνεται υπόψη ο χρόνος που παρήλθε πέραν του 
ευλόγου, κατά τα διάφορα στάδια των διαδικασιών, για 
τον οποίο δεν ευθύνεται ο προμηθευτής και μετατίθεται 
αντίστοιχα ο χρόνος παράδοσης των αγαθών. 

10. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 

μπορεί να καταλογισθεί σε βάρος του και τόκος επί του 
ποσού της προκαταβολής, που υπολογίζεται από την 
επομένη της λήξης του συμβατικού ή μετατεθέντος χρό- 
νουπαράδοσης, μέχριτηνπροσκόμισητου αγαθού, με το 
ισχύον κάθε φορά ανώτατο όριο του ποσοστού του τόκου 
υπερημερίας. 

11. Η είσπραξη του προστίμου και των τόκων επί της 
προκαταβολής γίνεται με παρακράτηση από το λαβείν 
του προμηθευτή ή σε περίπτωση ανεπάρκειας ή έλλειψης 
αυτού, με ισόποση κατάπτωση της εγγύησης καλής εκτέ¬ 
λεσης και προκαταβολής αντίστοιχα, εφόσον ο προμη¬ 
θευτής δεν καταθέσει το απαιτούμενο ποσό. 

12. Η επιβολή ποινικών ρητρών δεν αίρει το δικαίωμα 
της Εταιρίας για την κήρυξη του αναδόχου ως έκπτωτου. 

ΑΡΘΡΟ 27 

ΕΚΠΤΩΣΗ ΑΝΑΔΟΧΟΥ 

1. Ο Προμηθευτής, στον οποίο κατακυρώθηκε / ανατέ¬ 
θηκε η προμήθεια, είναι δυνατόν να κηρυχθεί έκπτωτος 
από τη σύμβαση σε περίπτωση που λήξει ο συμβατικός 
χρόνος παράδοσης των αγαθών και δεν υποβλήθηκε 
έγκαιρα αίτημα παράτασής του ή έληξε ο παραταθείς 
χρόνος, χωρίς να παραδώσει τα αγαθά. Ομοίως ο Προ¬ 
μηθευτής, στον οποίο κατακυρώθηκε / ανατέθηκε η προ¬ 
μήθεια, είναι δυνατόν να κηρυχθεί έκπτωτος σε περίπτω¬ 
ση που δεν αντικατέστησε, επισκεύασε, συντήρησε τα 
αγαθά μέσα στο συμβατικό χρόνο ή στο χρόνο παράτα¬ 
σης που του δόθηκε. 

2. Ο Προμηθευτής, στον οποίο κατακυρώθηκε / ανατέ¬ 
θηκε η προμήθεια, δεν κηρύσσεται έκπτωτος, όταν δεν 
εκπλήρωσε τις υποχρεώσεις του με ευθύνη της Εταιρίας 
ή όταν συντρέχουν λόγοι ανωτέρας βίας. 

3. Με την απόφαση κήρυξης Προμηθευτή, στον οποίο 
κατακυρώθηκε / ανατέθηκε η προμήθεια, ως εκπτώτου 
από τη σύμβαση μπορεί νατού παρασχεθεί η δυνατότητα 
παράδοσης των αγαθών μέσα σε καθορισμένο χρονικό 
διάστημα, πέραν του οποίου ουδεμία παράδοση ή αντι¬ 
κατάσταση απορριφθέντος αγαθού γίνεται δεκτή. Στην 
περίπτωση αυτή, είναι δυνατόν να επιβάλλεται επιπρό¬ 
σθετο πρόστιμο, ανεξάρτητα εάν ο Προμηθευτής στον 
οποίο κατακυρώθηκε / ανατέθηκε η προμήθεια κάνει χρή¬ 
ση ή όχι της δυνατότητας αυτής. 

4. Μετά την έκπτωση του Προμηθευτή, εκκαθαρίζεται η 
σύμβαση της προμήθειας από την Διεύθυνση Προμηθει¬ 
ών της Εταιρίας και είναι δυνατόν να επιβληθούν, σωρευ- 
τικά ή διαζευτικά, οι ακόλουθες κυρώσεις: 

4.1 Κατάπτωση, ολικά ή μερικά, της εγγύησης καλής 
εκτέλεσης της προμήθειας υπέρ της Εταιρίας. 

4.2Προμήθεια των αγαθών σε βάρος το υ εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στο διαγωνισμό ή είχαν κληθεί σε δια¬ 
πραγμάτευση. Κάθε άμεση ή έμμεση ζημία της Εταιρίας ή 
το τυχόν διαφέρον που θα προκύψει καταλογίζεται σε βά¬ 
ρος του έκπτωτου προμηθευτή. Ο καταλογισμός αυτός γί¬ 
νεται ακόμη και στην περίπτωση που δεν πραγματοποιείται 
νέα προμήθεια των αγαθών, κατά τα παραπάνω οριζόμενα. 
Στην περίπτωση αυτή, ο υπολογισμός του καταλογιζόμε- 
νου ποσού γίνεται με βάση κάθε στοιχείο κατά την κρίση 
του αρμοδίου οργάνου της Εταιρίας και με βάση τις αρχές 
της καλής πίστης και των συναλλακτικών ηθών. 

4.3 Είσπραξη εντόκωςτηςτυχόνπροκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 


τε από ποσό που τυχόν δικαιούται να λάβει, είτε με κατά¬ 
θεση του ποσού από τον ίδιο, είτε με έκπτωση της εγγύη¬ 
σης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου, με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
δε την ημερομηνία αυτή και μέχρι της επιστροφής της με 
το ισχύον κάθε φορά επιτόκιο του τόκου υπερημερίας. 

ΑΡΟΡΟ 28 

ΕΠΕΚΤΑΣΗ - ΣΥΜΠΛΗΡΩΣΗ - ΤΡΟΠΟΠΟΙΗΣΗ 

ΣΥΜΒΑΣΗΣ 

1. Σε περίπτωση που, κατά τη διάρκεια υλοποίησης της 
προμήθειας, δημιουργηθεί η ανάγκη επέκτασης, συμπλή¬ 
ρωσης ή τροποποίησης της αρχικής σύμβασης, ο ανάδο- 
χος υποχρεώνεται να προβεί στην πραγματοποίηση του 
συμπληρωματικού αντικειμένου που του ανατίθεται. Ο 
ανάδοχος καλείται να υπογράψει τη συμπληρωματική 
σύμβαση εντός προθεσμίας που καθορίζεται με την κοι¬ 
νοποίηση του περιεχομένου της εν λόγω σύμβασης. 

2. Σε περίπτωση άρνησηςτου αναδόχου ναεκτελέσειτο 
συμπληρωματικό αντικείμενο που του ανατίθεται, μπορεί 
η Εταιρία να προχωρήσει στη διαδικασία κήρυξης του 
αναδόχου ως έκπτωτου. 

3.0 ανάδοχος μπορεί, κατά τη διάρκεια υλοποίησης της 
προμήθειας, να γνωστοποιήσει την ανάγκη επέκτασης, συ¬ 
μπλήρωσης ή τροποποίησης της αρχικής σύμβασης, προ- 
τείνοντας την προμήθεια συμπληρωματικών αγαθών. 

ΑΡΟΡΟ 29 

ΛΥΣΗ ΤΗΣ ΣΥΜΒΑΣΗΣ 

1. Ο ανάδοχος δικαιούται να ζητήσει λύση της σύμβα¬ 
σης, εάν η υλοποίηση της προμήθειας καθυστερεί, με 
υπαιτιότητα της Εταιρίας, πάνω από έξι (6) μήνες απάτην 
υπογραφή της σύμβασης, εκτός και αν ορίζεται διαφορε¬ 
τικά στη σύμβαση. 

2. Ο ανάδοχος δικαιούται να ζητήσει λύση της σύμβα¬ 
σης, εάν υπάρχει καθυστέρηση κατά την υλοποίηση της 
προμήθειας με υπαιτιότητα της Εταιρίας και η καθυστέ¬ 
ρηση αυτή υπερβαίνει το ήμισυ της συνολικής συμβατι¬ 
κής προθεσμίας υλοποίησης της προμήθειας. 

3. Η Εταιρία διατηρεί το δικαίωμα να λύσειμονομερώςτη 
σύμβαση, οποιαδήποτε χρονική στιγμή, αποζημιώνοντας 
στην περίπτωση αυτή τον ανάδοχο. Εάν προβλέπεται ειδι¬ 
κότερα στη σύμβαση, η Εταιρία διατηρεί το δικαίωμα λύ¬ 
σης της σύμβασης, μετά την ολοκλήρωση τμήματος ή φά¬ 
σης της προμήθειας, χωρίς αποζημίωση του αναδόχου. 

4. Η αποζημίωση του αναδόχου για τις περιπτώσεις της 
προηγούμενης παραγράφου καθορίζεται ως εξής: εάν η 
λύση της σύμβασης γίνει πριν την έναρξη των εργασιών 
υλοποίησης της προμήθειας ή αμέσως μετά το πέρας 
σταδίου, φάσης ή τμήματος αυτής, ο ανάδοχος δικαιού¬ 
ται το σύνολο της υπολειπόμενης τμηματικής αμοιβής, 
καθώς και το 10% της αμοιβής του για τα επόμενα προ- 
βλεπόμενα από τη σύμβαση στάδια, φάσεις ή τμήματα 
της προμήθειας. Πέραν αυτού ουδεμία άλλη αξίωση έχει 
ο ανάδοχος για την τυχόν αποθετική του ζημία ή την ηθι¬ 
κή βλάβη αυτού. 

5. Σε περίπτωση ανωτέρας βίας, οι επιπτώσεις της οποί¬ 
ας διαρκούν πάνω από έξι μήνες, η σύμβαση μπορεί να 
λυθεί χωρίς ζημία για τα δύο μέρη. Στην περίπτωση αυτή, 

ο ανάδοχος αποζημιώνεται για την προμήθεια που έχει 
εκτελεσθεί μέχρι του χρόνου της διακοπής και έχει εγκρι- 
θεί η παραλαβή της από την Εταιρία. 

6. Σε περιπτώσεις υπερημερίας της Εταιρίας ως προς 
την εκπλήρωση των συμβατικών της υποχρεώσεων, γεν- 
νάται υπέρ του αναδόχου δικαίωμα αποζημιώσεως μόνο 
για τη θετική του ζημία και γιατο χρόνο απάτη σχετική έγ¬ 
γραφη όχληση της Εταιρίας εκ μέρους του αναδόχου. 

ΑΡΘΡΟ 30 

ΑΝΑΣΤΟΛΗ - ΛΗΞΗ ΣΥΜΒΑΣΗΣ 

1. Η Εταιρία διατηρεί το δικαίωμα να αναστέλλει την 
εφαρμογή μέρους ή του συνόλου της σύμβασης, με έγ¬ 
γραφη γνωστοποίηση στον ανάδοχο. Στη γνωστοποίηση 
αυτή θα προσδιορίζονται οι λόγοι που καθιστούν ανα¬ 
γκαία την αναστολή, η ημερομηνία έναρξής της, καθώς 
και η πιθανολογούμενη διάρκειά της. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί. 
Οφείλει ωστόσο να λάβει όλα τα ενδεδειγμένα μέτρα για 
περιορισμό τυχόν δαπανών, είτε αυτού, είτε της Εταιρίας. 

ΑΡΘΡΟ 31 

ΘΑΝΑΤΟΣ - ΠΤΩΧΕΥΣΗ ΤΟΥ ΑΝΑΔΟΧΟΥ 

1. Σε περίπτωση θανάτου ή πτώχευσης του αναδόχου η 
σύμβαση λύεται αυτοδικαίως. 

2. Σε περίπτωση θανάτου ή πτώχευσης ενός από την 
ομάδα εργασίας του αναδόχου ή ενός από τα μέλη της 
ανάδοχου ένωσης ή κοινοπραξίας, η παροχή της προμή¬ 
θειας συνεχίζεται από τους υπόλοιπους μετέχοντες στην 
ομάδα ή την ένωση ή την κοινοπραξία, προκειμένου να 
ολοκληρωθεί η φάση στην οποία βρίσκεται η παροχή, 
εφόσον αυτό είναι αντικειμενικά εφικτό και κρίνεται σκό¬ 
πιμο από την Εταιρία. Μετά την ολοκλήρωση της συγκε¬ 
κριμένης φάσης, η Εταιρία μπορεί είτε να λύσει την σύμ¬ 
βαση, είτε να δεχτεί τη συνέχιση της παροχής της προμή¬ 
θειας και για τις άλλες φάσεις με αντικατάσταση του ελ- 
λείποντος προσώπου ή μέλους, εφόσον κρίνει ότι αυτό 
απαιτείται για την καλύτερη εκτέλεσή της. 

ΑΡΘΡΟ 32 

ΠΑΡΑΛΑΒΗ ΤΩΝ ΠΡΟΜΗΘΕΥΟΜΕΝΩΝ ΑΓΑΘΩΝ 

1. Η παραλαβή των προμηθευομένων αγαθών γίνεται 
από την ΕΠΠΑ ή τη Δ/νση Προμηθειώντης Εταιρίας, κατά 
τα οριζόμενα στο άρθρο 4 του παρόντος και τις αποφά¬ 
σεις των αρμοδίων οργάνων της Εταιρίας. 

2. Κατά τη διαδικασία της παραλαβής καλείται να παρα¬ 
σιτεί, εφόσον το επιθυμεί, εκπρόσωπος του Προμηθευτή. 

3. Κατά την παραλαβή διενεργείται ποσοτικός και ποιο¬ 
τικός έλεγχος των παραλαμβανομένων αγαθών. Ο ποιοτι¬ 
κός έλεγχος διενεργείται κατά την σύμβαση (π.χ. μακρο¬ 
σκοπική εξέταση των αγαθών, χημική ή μηχανική εξέτα¬ 
ση, πρακτική δοκιμασία εν λειτουργία, κλπ). Η Επιτροπή 
παραλαβής ή η Δ/νση Προμηθειών της Εταιρίας έχει πά¬ 
ντως το δικαίωμα να διενεργήσει όλους τους ελέγχους 
που κρίνει σκόπιμους για την εξακρίβωση των ποιοτικών 
χαρακτηριστικών των αγαθών. 

4. Η Εταιρία έχει το δικαίωμα να απαιτήσει την προσκό¬ 
μιση από τον προμηθευτή ανάλογου πιστοποιητικού εκδι- 
δόμενου από ειδικό Φορέα Ελέγχου. Στην περίπτωση κα¬ 


τά την οποία ο ποιοτικός έλεγχος διενεργείται στο εξωτε¬ 
ρικό, ο προμηθευτής έχει τις υποχρεώσεις που προβλέ- 
πονται στο άρθρο 31 του ΠΔ 394/1996, εκτός εάν στην 
προκήρυξη ή τη σύμβαση ορίζεται διαφορετικά. 

5. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την Επιτροπή πα¬ 
ραλαβής ή τη Δ/νση Προμηθειών της Εταιρίας οριστικό 
πρωτόκολλο μετά τη διενέργεια του μακροσκοπικού 
ελέγχου. Η προκήρυξη ή η σύμβαση μπορεί να ορίζει εάν 
σε περίπτωση απόρριψης των αγαθών από την Επιτροπή 
παραλαβής ή τη Δ/νση Προμηθειώντης Εταιρίας, κατά το 
στάδιοτου μακροσκοπικού ελέγχου, θα επακολουθήσει η 
λήψη δειγμάτων και αντιδειγμάτων, για περαιτέρω ελέγ¬ 
χους. Στην περίπτωση αυτή, το οριστικό πρωτόκολλο πα¬ 
ραλαβής συντάσσεται μετά τη διενέργεια των ελέγχων 
και τη λήψη των σχετικών αποτελεσμάτων. Ως προς τα 
δείγματα και τη δειγματοληψία εφαρμόζεται αναλόγως 
το άρθρο 38, παρ. 1-13, του ΠΔ 394/1996. 

6. Ανάλογα με το αντικείμενο της προμήθειας και τις υπο¬ 
χρεώσεις που αναλαμβάνει ο Προμηθευτής, στον οποίο 
κατακυρώθηκε / ανατέθηκε η προμήθεια, είναι δυνατόν η 
παραλαβή να γίνεται και σε δύο φάσεις: προσωρινή παρα¬ 
λαβή και οριστική παραλαβή. Σε κάθε περίπτωση εκδίδεται 
Πρωτόκολλο προσωρινής ή οριστικής παραλαβής. 

7. Σε περίπτωση που η Επιτροπή παραλαβής ή η Δ/νση 
Προμηθειών της Εταιρίας απορρίψει τα υπό προμήθεια 
αγαθά, αναφέρει στο σχετικό πρωτόκολλο τις παρεκκλί¬ 
σεις που παρουσιάζουν αυτά από τους όρους της σύμβα¬ 
σης και τους λόγους της απόρριψης και γνωματεύει αν τα 
αγαθά μπορούν να χρησιμοποιηθούν. Εφόσον κριθεί ότι 
οι παρεκκλίσεις των υπό προμήθεια αγαθών δεν επηρεά¬ 
ζουν την καταλληλότητά τους και μπορεί να χρησιμοποι¬ 
ηθούν, με απόφαση των αρμοδίων οργάνων της Εταιρίας 
μπορεί να εγκριθεί η παραλαβή των αγαθών που απορρί- 
φθηκαν από την Επιτροπή παραλαβής ή τη Δ/νση Προμη¬ 
θειών της Εταιρίας με ή χωρίς έκπτωση απάτη συμβατική 
τιμή. Ύστερα από την απόφαση αυτή, η Επιτροπή παρα¬ 
λαβής ή η Δ/νση Προμηθειών της Εταιρίας υποχρεούται 
να συντάξει το πρωτόκολλο παραλαβής, σύμφωνα με τα 
αναφερόμενα στην απόφαση. 

8. Η προσωρινή ή / και οριστική παραλαβή της προμή¬ 
θειας πρέπει να ολοκληρώνεται μέσα στις προθεσμίες 
από την προσήκουσα και εμπρόθεσμη παράδοση των 
αγαθών, που αναφέρονται στη σύμβαση ανάθεσης της 
προμήθειας. Εάν η παραλαβή των αγαθών δεν πραγμα¬ 
τοποιηθεί, εκ λόγων που δεν οφείλονται στον προμηθευ¬ 
τή, μέσα στον τυχόν οριζόμενο από τη σύμβαση χρόνο, 
θεωρείται ότι έχει αυτοδίκαια συντελεσθεί, με κάθε επι¬ 
φύλαξη των δικαιωμάτων της Εταιρίας, εφόσον αποδει- 
κνύεται ότι τα αγαθά έχουν πράγματι προσκομισθεί στην 
Εταιρία και η προμήθεια έχει εκτελεσθεί στον προβλεπό- 
μενο από τη σύμβαση τόπο και χρόνο. Στις περιπτώσεις 
αυτές, εάν διαπιστωθούν, κατά την εκ των υστέρων διε¬ 
νέργεια των προβλεπομένων από τη σύμβαση ελέγχων, 
ποσοτικές ή ποιοτικές διαφορές στα παραδοθέντα αγα¬ 
θά, ο Προμηθευτής έχει την υποχρέωση να αποκαταστή- 
σειτις παρατηρηθείσες ελλείψεις ή παρεκκλίσεις, άλλως 
υπόκειται στις σχετικές κυρώσεις. 

9. Εάν κατά την παραλαβή των αγαθών διαπιστωθούν ελ¬ 
λείψεις ή αποκλίσεις από τους όρους της σύμβασης, ο 
Προμηθευτής μπορεί να καλείται να προβεί στην αποκατά¬ 
στασή τους ή την αντικατάστασή τους μέσα σε σύντομη 
προθεσμία, που καθορίζεται από τη σχετική απόφαση 

απόρριψης των αγαθών. Εφόσον παρέλθει η προθεσμία 
αυτή, ο Προμηθευτής θεωρείται εκπρόθεσμος και υπόκει- 
ται στις προβλεπόμενες κυρώσεις. Σε περίπτωση άρνησης 
του Προμηθευτή να αποκαταστήσει τις προηγούμενες ελ¬ 
λείψεις ή αποκλίσεις ή παρέλθει άπρακτος η προηγούμενη 
προθεσμία, η Εταιρία μπορεί να τον κηρύξει έκπτωτο. 

10. Τα Πρωτόκολλα προσωρινής ή Οριστικής Παραλα¬ 
βής των αγαθών εγκρίνονται από τα αρμόδια όργανα της 
Εταιρίας. 

11. Όταν η προμήθεια συνοδεύεται και από άλλες υπο¬ 
χρεώσεις του Προμηθευτή, πέραν της παράδοσης και 
εγκατάστασης των αγαθών, (συντήρηση, τεχνική υποστή¬ 
ριξη, υπηρεσίες μετά την πώληση), η διαπίστωση εκπλήρω- 
σηςτων υποχρεώσεων του προμηθευτή γίνεται από την αρ¬ 
μόδια υπηρεσία της Εταιρίας, για την οποία προορίζονται 
τα υπό προμήθεια αγαθά. Οι εν λόγω υπηρεσίες ενημερώ¬ 
νουν σχετικά τη Διεύθυνση Προμηθειών της Εταιρίας. 

12. Σε περίπτωση που η σύμβαση προβλέπει μόνο μακρο¬ 
σκοπική εξέταση ή και άλλους ελέγχους, που διενεργού- 
νται από την Επιτροπή παραλαβής ή τη Δ/νση Προμηθειών 
της Εταιρίας, ο συμβατικός χρόνος παραλαβής αρχίζει από 
την ημερομηνία πραγματικής προσκόμισης του υλικού. Σε 
περίπτωση που η σύμβαση προβλέπει, εκτός από μακρο¬ 
σκοπική εξέταση και άλλους ελέγχους που διενεργούνται 
από όργανα (όπως εργαστήρια, δοκιμαστήρια) που δεν 
ανήκουν στην Εταιρία, ο συμβατικός χρόνος παραλαβής 
αρχίζει από την ημερομηνία πραγματικής προσκόμισης των 
αγαθών, χωρίς να υπολογίζεται το χρονικό διάστημα από 
την αποστολή των δειγμάτων για έλεγχο μέχρι την κοινο¬ 
ποίηση των αποτελεσμάτων του ελέγχου στην Επιτροπή 
Παραλαβής ή τη Δ/νση Προμηθειώντης Εταιρίας. 

13.0 Προμηθευτής, στον οποίο κατακυρώθηκε/ανατέ¬ 
θηκε η προμήθεια, υποχρεούται να ειδοποιεί τη Διεύθυν¬ 
ση Προμηθειώντης Εταιρίας και την αποθήκη υποδοχής 
των αγαθών, για την ημερομηνία που προτίθεται να πα- 
ραδώσει τα αγαθά τουλάχιστον πέντε (5) εργάσιμες ημέ¬ 
ρες νωρίτερα. Εφόσον ο Προμηθευτής, στον οποίο κατα¬ 
κυρώθηκε / ανατέθηκε η προμήθεια, δεντηρήσειτην υπο¬ 
χρέωση του αυτή, ο συμβατικός χρόνος παραλαβής αρ¬ 
χίζει από την ημερομηνία που η Επιτροπή παραλαβής ή η 
Δ/νση Προμηθειών είναι σε θέση να προβεί στη διαδικα¬ 
σία παραλαβής. 

ΚΕΦΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 33 

ΕΓΚΡΙΣΕΙΣ 

Απόφαση που λήφθηκε ή πράξη που διενεργήθηκε από 
αναρμόδιο όργανο της Εταιρίας στο πλαίσιο διαδικασίας 
ανάθεσης δεν πάσχει ελάττωμα, εφ’ όσον εγκριθεί από το 
αρμόδιο όργανο της Εταιρίας, του άρθρου 239 του Αστι¬ 
κού Κώδικα εφαρμοζομένου και εν προκειμένω αναλόγως. 

ΑΡΘΡΟ 34 

ΕΦΑΡΜΟΣΤΕΟ ΔΙΚΑΙΟ 

1. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό,εφαρμόζονται συμπληρω- 
ματικώς, εφόσον προσιδιάζουν, οι διατάξεις του Ν. 
2286/94, όπως ισχύει και του Π.Δ. 394/96 για τις δημόσιες 
προμήθειες, καθώς και κάθε άλλη συναφής διάταξη της 
ελληνικής νομοθεσίας περί δημοσίων προμηθειών. 


2. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 9 του ΠΔ 370/1995. 

3. Ζητήματα που δεν ρυθμίζονται ρητά απότις διατάξεις 
του παρόντος, σχετικά με τις προμήθειες αγαθών, η αξία 
των οποίων είναι ίση ή ανώτερη του ποσού που καθορίζε¬ 
ται με την παρ. 1 του άρθρου 5 της Οδηγίας 93/36/ΕΟΚ, 
όπως αυτή αντικαταστάθηκε με την παρ. 1 του άρθρου 2 
της Οδηγίας 97/52/ΕΚ, διέπονται ευθέως από τις διατά¬ 
ξεις της κοινοτικής οδηγίας 93/36/ΕΟΚ, όπως ενσωματώ¬ 
θηκε στην εσωτερική έννομη τάξη με το ΠΔ 370/1995 και 
τροποποιήθηκε με την Οδηγία 97/52/ΕΚ. 

ΑΡΘΡΟ 35 
ΕΠΙΛΥΣΗ ΔΙΑΦΟΡΩΝ 

1. Όλες οι διαφορές που προκύπτουν από την ερμηνεία, 
εκτέλεση και λύση της σχετικής σύμβασης μεταξύ Εται¬ 
ρίας και αναδόχου, καθώς και από κάθε άλλη πράξη οργά¬ 
νου της Εταιρίας ή συμβαλλόμενου με την Εταιρία και πά¬ 
ντοτε σε σχέση με συγκεκριμένη σύμβαση προμήθειας 
αγαθών μπορούν να επιλύονται διαιτητικώς από το Πολυ¬ 
μελές Πρωτοδικείο Αθηνών (Τμήμα Εμπορικό), όπως αυτό 
συγκροτείται νομίμως την ημερομηνία που θα ορισθεί αρ- 
μοδίως ως δικάσιμος, εφόσον αυτό προβλέπεται στη δια¬ 
κήρυξη και στην αντίστοιχη σύμβαση ανάθεσης. Σε αντίθε¬ 
τη περίπτωση, αρμόδια ορίζονται τα δικαστήρια Αθηνών. 

2. Η διαιτητική απόφαση εκδίδεται εντός του συντομο- 
τέρου δυνατού χρονικού διαστήματος. 

3. Εφ’ όσον δεν ορίζεται άλλως, ουσιαστικό εφαρμο¬ 
στέο δίκαιο της διαιτησίας είναι το ελληνικό δίκαιο, των 
διατάξεων του παρόντος εφαρμοζομένων πάντως σε κά¬ 
θε περίπτωση. 

4. Η διαιτησία διέπεται από την αρχή της επιείκειας και 
της αποτελεσματικής ρύθμισης του αντικειμένου της δια¬ 
φοράς, ενόψει της έγκαιρης και ορθής υλοποίησης των 
συμβάσεωντης Εταιρίας και της απρόσκοπτης επίτευξης 
των Ολυμπιακών Αγώνωντου 2004. Οι διαιτητές οφείλουν 
να διεξάγουν την όλη διαδικασία με τη μέγιστη δυνατή 
επιμέλεια και ταχύτητα. 

5. Η διαιτητική απόφαση είναι οριστική, αμετάκλητη, 
άμεσα εκτελεστή και δεν υπόκειται σε οποιοδήποτε τα¬ 
κτικό ή έκτακτο ένδικο μέσο. Είναι δε δεσμευτική για όλα 
τα μέρη, τα οποία ρητά αναλαμβάνουν στη μεταξύ τους 
σύμβαση την υποχρέωση άμεσης συμμόρφωσής τους 
προς αυτήν. 

6. Η προσφυγή σε διαιτησία δεν αναστέλλει σε καμία πε¬ 
ρίπτωση την εκτέλεση των εργασιώντης σύμβασης. Τα μέ¬ 
ρη οφείλουν να εκπληρώνουν το σύνολο των συμβατικών 
τους υποχρεώσεων, ανεξάρτητα από την εξέλιξη της διαι¬ 
τησίας και μέχρι την έκδοση της διαιτητικής απόφασης. 

ΑΡΘΡΟ 36 

ΕΜΠΙΣΤΕΥΤΙΚΟΤΗΤΑ - ΑΠΟΡΡΗΤΟ 

1. Η Εταιρία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στη διάθεσή της από προ- 
σφέροντες, ιδίως εάν αφορούν τεχνικά στοιχεία ή πληρο¬ 
φορίες και τεχνογνωσία ή δικαιώματα πνευματικής ιδιο¬ 
κτησίας, εφόσον αυτά φέρουν την ένδειξη "Εμπιστευτικά 
Έγγραφο". 

2. Η παράβαση της αρχής της εμπιστευτικότητας πρέ¬ 
πει να προκύπτει μόνον από έγγραφο της Εταιρίας, εκδο- 
θέν από τα καθ’ ύλην αρμόδια όργανα της Εταιρίας. 

3. Σε καμία περίπτωση η εμπιστευτικότητα δεν δεσμεύ¬ 
ει την Εταιρία προς τις αρχές του Ελληνικού Κράτους, τις 
αρχές της Ευρωπαϊκής Ένωσης και της Διεθνούς Επιτρο¬ 
πής Ολυμπιακών Αγώνων, καθώς και για την άσκηση επο- 
πτείας του άρθρου 2, παράγραφος 10 του Ν. 2598/98 
"Οργάνωση των Ολυμπιακών Αγώνων". 

4. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, από 
τους νομικούς τους παραστάτες, καθώς και από τους δι¬ 
καστές / διαιτητές. 

ΑΡΘΡΟ 37 
ΓΛΩΣΣΑ 

1. Ο παρών Κανονισμός συντάσσεται στην ελληνική 
γλώσσα και δύναται να μεταφράζεται στα αγγλικά με ευ¬ 
θύνη της Εταιρίας. Σε περίπτωση ασυμφωνίας μεταξύτου 
ελληνικού κειμένου και της μετάφρασης, υπερισχύει το 
ελληνικό κείμενο. 

2. Ανάλογα ισχύουν και για το σύνολο των εγγράφων της 
Εταιρίας, της αλληλογραφίας της με τους τρίτους (υπο¬ 
ψήφιους, προσφέροντες, αναδόχους, κάθε είδους συμ¬ 
βαλλόμενους). Τα έγγραφα της Εταιρείας μπορούν όμως 
να συντάσσονται και μόνον στη γλώσσα εκείνη, που είναι η 
πλέον πρόσφορη εν όψει του αντικειμένου ή των παραλη¬ 
πτών. Η Εταιρία δύναται πάντως να επιτρέψει εγγράφως 
στους υποψηφίους, προσφέροντες, αναδόχους ή αντι¬ 
συμβαλλομένους της να συντάσσουν τα προς αυτήν έγ¬ 
γραφά τους και να επικοινωνούν μαζί της και στην αγγλική 
ή γαλλική γλώσσα. Τεκμαίρεται ότι η σχετική άδεια της 
Εταιρείας έχει παρασχεθεί, εφ’ όσον η Εταιρεία έχει η ίδια 
απευθυνθεί στους ανωτέρω στην αγγλική ή γαλλική. 

ΑΡΘΡΟ 38 

ΠΑΡΟΧΗ ΠΛΗΡΟΦΟΡΙΩΝ - ΑΛΛΗΛΟΓΡΑΦΙΑ 

1. Η Εταιρία παρέχει στους διαγωνιζόμενους, κατόπιν 
σχετικής αιτήσεώς τους, κάθε απαραίτητη πληροφορία ή 
διευκρίνιση για τη διεξαγωγή διαγωνισμού. 

2. Ουδεμία άλλη πληροφορία σε σχέση με διαγωνισμό 
δύναται να δοθεί σε ενδιαφερομένους απάτην Εταιρία, τα 
όργανα αυτής ή τους λοιπούς διαγωνιζόμενους. 

3. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης, κλπ, προς την Εται¬ 
ρία διατυπώνεται εγγράφως, στην ελληνική γλώσσα. Η 
Εταιρία δύναται πάντως να επιτρέψει εγγράφως στους 
υποψηφίους, προσφέροντες, αναδόχους ή αντισυμβαλ¬ 
λομένους της να συντάσσουν τα προς αυτήν έγγραφά 
τους και να επικοινωνούν μαζί της και στην αγγλική γαλλι¬ 
κή γλώσσα. Τεκμαίρεται ότι η σχετική άδεια της Εταιρεί¬ 
ας έχει παρασχεθεί, εφ’ όσον η Εταιρεία έχει η ίδια απευ¬ 
θυνθεί στους ανωτέρω στην αγγλική ή γαλλική. 

ΠΑΡΑΡΤΗΜΑ I 

ΚΑΘΟΡΙΣΜΟΣ ΟΡΙΣΜΕΝΩΝ ΤΕΧΝΙΚΩΝ ΠΡΟΔΙΑΓΡΑΦΩΝ 

- Ως τεχνικές προδιαγραφές νοούνται όλες οι τεχνικές 
απαιτήσεις που περιέχονται ιδίως στην διακήρυξη και κα¬ 
θορίζουν τα απαιτούμενα χαρακτηριστικά ενός υλικού, 
ενός προϊόντος ή μιάς προμήθειας προϊόντων και οι οποί¬ 
ες επιτρέπουν τον αντικειμενικό προσδιορισμό ενός υλι¬ 
κού, ενός προϊόντος ή μιάς προμήθειας προϊόντος ή μίας 
προμήθειας προϊόντων, έτσι ώστε να ανταποκρίνονται 


στη χρήση για την οποία προορίζονται απάτην αναθέτου- 
σα αρχή. Οι τεχνικές αυτές απαιτήσεις πρέπει να περι¬ 
λαμβάνουν τα επίπεδα ποιότητας ή απόδοσης, την ασφά¬ 
λεια, τις διαστάσεις, καθώς και τις απαιτήσεις που ισχύ¬ 
ουν για το υλικό, το προϊόν ή την προμήθεια προϊόντων, 
όσον αφορά την οργάνωση της ποιότητας, την ορολογία, 
τα σύμβολα, τις δοκιμές και μεθόδους δοκιμών, τη συ- 
σκευασία, τη σήμανση και τις ετικέτες. 

- Ως πρότυπο, οι τεχνικές προδιαγραφές που έχουν 
εγκριθεί από έναν αναγνωρισμένο οργανισμό τυποποίη¬ 
σης για επανειλημμένη ή διαρκή εφαρμογή, η τήρηση 
όμως των οποίων δεν είναι κατ’ αρχήν υποχρεωτική. 

- Ως ευρωπαϊκό πρότυπο, το πρότυπο που έχει εγκριθεί 
από την Ευρωπαϊκή Επιτροπή Τυποποίησης (ΟΕΝ) ή την 
Ευρωπαϊκή Επιτροπή Τυποποίησης Ηλεκτροτεχνικών 
Προϊόντων (ΟΕΝΕΕΕΟ), ή Ευρωπαϊκό Πρότυπο (ΕΝ), ή 
Έγγραφο Εναρμόνισης (Ηϋ), σύμφωνα με τους κοινούς 
κανόνες των εν λόγω οργανισμών. 

- Ως ευρωπαϊκή τεχνική έγκριση, νοείται η ευνοϊκή εκτί¬ 
μηση της καταλληλότητας ενός προϊόντος για χρήση, με 
γνώμονα την ικανοποίηση των βασικών απαιτήσεων για 
τις κατασκευές και με βάση τα εγγενή χαρακτηριστικά 
του προϊόντος καιτουςτιθέμενους όρους εφαρμογής και 
χρήσης του. Μιά ευρωπαϊκή τεχνική έγκριση χορηγείται 
από τον οργανισμό που είναι αναγνωρισμένος για το σκο¬ 
πό αυτό από το εκάστοτε κράτος-μέλος. 

Ως κοινή τεχνική προδιαγραφή, η τεχνική προδιαγραφή 
που έχει εκπονηθεί, σύμφωνα με διαδικασία αναγνωρι¬ 
σμένη από τα κράτη-μέλη, έτσι ώστε να διασφαλίζει ομοι¬ 
όμορφη εφαρμογή σε όλα τα κράτη-μέλη και έχει δημοσι- 
ευθεί στην Επίσημη Εφημερίδα των Ευρωπαϊκών Κοινο¬ 
τήτων. 

ΠΑΡΑΡΤΗΜΑ II 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΣΥΜΒΑΣΕΙΣ ΠΡΟΜΗΘΕΙΩΝ ΤΟΥ ΔΗΜΟΣΙΟΥ 

Α. Προκαταρτική ενημέρωση 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και εάν διαφέρουν, της υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία. 

2. Φύση και ποιότητα ή αξία των συμβάσεων που πρό¬ 
κειται να συναφθούν. Αριθμός αναφοράς της κοινής ταξι¬ 
νόμησης προϊόντων (ΚΤΠ). 

3. Προβλεπόμενη ημερομηνία έναρξης των διαδικασιών 
ανάθεσης της ή των συμβάσεων (εάν είναι γνωστή). 

4. Λοιπά πληροφοριακά στοιχεία. 

5. Ημερομηνία αποστολής της ανακοίνωσης. 

6. Ημερομηνία παραλαβής της ανακοίνωσης απάτην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων. 

7. Μνεία κατά πόσον η σύμβαση καλύπτεται από τη συμ¬ 
φωνία. 

Β. Ανοικτές διαδικασίες 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση 

β. Είδος της σύμβασης για την οποία γίνεται η πρό¬ 
σκληση για την υποβολή προσφορών. 

3. α. Τόπος παράδοσης. 

β. Φύση των ζητούμενων προϊόντων, με αναφορά αν η 

υποβολή προσφορών ζητείται για την αγορά, χρηματο¬ 
δοτική μίσθωση, μίσθωση ή μίσθωση-πώληση ή για συν¬ 
δυασμό αυτών. Αριθμός αναφοράς ΚΤΠ. 

γ. Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για 

συμπληρωματικές αγορές και, εάν είναι γνωστό, προ¬ 
σωρινό χρονοδιάγραμμα, κατά το οποίο μπορούν να 
ασκηθούν τα εν λόγω δικαιώματα. Επίσης, σε περίπτωση 
επαναλαμβανόμενων ή ανανεώσιμων συμβάσεων εντός 
δεδομένης περιόδου, προσωρινό χρονοδιάγραμμα, εάν 
είναι γνωστό, των επόμενων προκηρύξεων διαγωνισμού 
για τις μελετώμενες προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. α. Ονομασία και διεύθυνση της υπηρεσίας από την 
οποία μπορούν να ζητηθούν οι συγγραφές υποχρεώσεων 
και τα λοιπά τεύχη της σύμβασης. 

β. Ενδεχομένως, προθεσμία υποβολής της αίτησης αυ¬ 
τής. 

γ. Ενδεχομένως, ύψος καιτρόποςπληρωμήςτου ποσού 
που πρέπει να καταβληθεί για την απόκτηση αυτών των 
εγγράφων. 

6. α. Ημερομηνία λήξης της προθεσμίας υποβολής των 
προσφορών. 

β. Διεύθυνση, στην οποία πρέπει να σταλούν. 

γ. Γλώσσα ή γλώσσες, στις οποίες πρέπει να συντα¬ 
χθούν οι προσφορές. 

7. α. Πρόσωπατα οποία επιτρέπεται ναπαραστούνστην 
αποσφράγιση των προσφορών. 

β. Ημερομηνία ώρα και τόπος αποσφράγισης των προ¬ 
σφορών. 

8. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή 
ή/και παραπομπή στις σχετικές διατάξεις. 

10. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
αναταθεί η σύμβαση. 

11. Πληροφορίες σχετικά με την κατάσταση του προ¬ 
μηθευτή, καθώς και στοιχεία και διατυπώσεις που είναι 
αναγκαίες για την αξιολόγηση των οικονομικών και τεχνι¬ 
κών προϋποθέσεων που πρέπει να πληροί κατ' ελάχιστον 
ο προμηθευτής. 

12. Χρονικό διάστημα, κατά το οποίο ο προσφέρων δε¬ 
σμεύεται από την προσφορά του. 

13. Κριτήρια για την ανάθεση της σύμβασης. Τυχόν άλ¬ 
λα κριτήρια, εκτός από τη χαμηλότερη τιμή, αναφέρονται, 
εφόσον δεν περιλαμβάνονται στα συμβατικά τεύχη. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία (-ίες) δημοσίευσης της προκαταρκτι¬ 
κής ενημερωτικής ανακοίνωσης στην Επίσημη Εφημερί¬ 
δα των Ευρωπαϊκών Κοινοτήτων ή μνεία της μη δημοσί¬ 
ευσής της. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επίσημων Εκδόσεων των Ευρωπαϊκών Κοινο¬ 
τήτων. 


19. Μνεία κατά πόσον η σύμβαση καλύπτεται από τη 
συμφωνία. 

Γ. Κλειστές διαδικασίες 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου καιτηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση της σύμ¬ 
βασης. 

β. Ενδεχομένως, λόγοι προσφυγής στην ταχεία διαδι¬ 
κασία. 

γ. Είδος της σύμβασης, για την οποία γίνεται η πρό¬ 
σκληση για την υποβολή των προσφορών. 

3. α. Τόπος παράδοσης. 

β. Φύση των ζητούμενων προϊόντων με αναφορά, αν 
απαιτείται η υποβολή προσφορών για την αγορά, χρημα¬ 
τοδοτική μίσθωση, μίσθωση ή μίσθωση-πώληση ή για 
συνδυασμό αυτών. Αριθμός αναφοράς ΚΤΠ. 

γ. Ποσότητα των ζητούμενων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και εάν είναι γνωστό, προσωρινό χρονοδιά¬ 
γραμμα, κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
ανατεθεί η σύμβαση. 

6. α. Ημερομηνία λήξης της προθεσμίας παραλαβής 
των αιτήσεων συμμετοχής. 

β. Διεύθυνση, στην οποία πρέπει να σταλούν. 

γ. Γλώσσα ή γλώσσες, στις οποίες πρέπει να συντα¬ 
χθούν. 

7. Ημερομηνία λήξης της προθεσμίας αποστολής των 
προσκλήσεων υποβολής προσφορών. 

8. Ενδεχομένως, απαιτούμενες εγγυήσεις. 

9. Πληροφορίες σχετικά με την κατάσταση του προμη¬ 
θευτή, καθώς και στοιχεία και διατυπώσεις που είναι ανα¬ 
γκαίες για την αξιολόγηση των οικονομικών και τεχνικών 
προϋποθέσεων που πρέπει να πληροί κατ' ελάχιστον ο 
προμηθευτής. 

10. Κριτήρια για την ανάθεση της σύμβασης, εφόσον 
δεν αναφέρονται στην πρόσκληση για την υποβολή προ¬ 
σφορών. 

11. Αριθμός ή όρια του αριθμού υποψηφίων που πρό¬ 
κειται να προσκληθούν να υποβάλουν προσφορά. 

12. Ενδεχομένως, απαγόρευση των εναλλακτικών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκαταρκτικής ενη¬ 
μερωτικής ανακοίνωσης στην Επίσημη Εφημερίδα των Ευ¬ 
ρωπαϊκών Κοινοτήτων ή μνεία της μη δημοσίευσής της. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

17. Μνεία κατά πόσον η σύμβαση καλύπτεται από τη 
συμφωνία. 

Δ. Διαδικασίες με διαπραγμάτευση 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση της σύμ¬ 
βασης. 

β. Ενδεχομένως, λόγοι προσφυγής στην ταχεία διαδι¬ 
κασία. 

γ. Κατά περίπτωση, είδος της σύμβασης, για την οποία 
γίνεται η πρόσκληση για την υποβολή των προσφορών. 

3. α. Τόπος παράδοσης 

β. Φύση των ζητουμένων προϊόντων με αναφορά, αν η 
υποβολή προσφορών ζητείται για την αγορά, χρηματο¬ 
δοτική μίσθωση, μίσθωση ή μίσθωση-πώληση ή για συν¬ 
δυασμό αυτών. Αριθμός αναφοράς ΚΤΠ. 

γ. Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και, εάν είναι γνωστό, προσωρινό χρονοδιά¬ 
γραμμα, κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
ανατεθεί η σύμβαση. 

6. α) Ημερομηνόα λήξης της προθεσμίας παραλαβής 
των αιτήσεων συμμετοχής. 

β) Διεύθυνση, στην οποία πρέπει να σταλούν 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, απαιτούμενες εγγυήσεις 

8. Πληροφορίες σχετικά με την κατάσταση του προμη¬ 
θευτή, καθώς και αναγκαίες πληροφορίες και διατυπώ¬ 
σεις για να αξιολογηθούν οι οικονομικές και τεχνικές προ¬ 
ϋποθέσεις που πρέπει να πληροί κατ’ ελάχιστον ο προμη¬ 
θευτής. 

9. Αριθμός ή όριατου αριθμού των υποψηφίων που πρό¬ 
κειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως, ονόματα και διευθύνσεις των προμη¬ 
θευτών που έχουν ήδη επιλεγεί από την αναθέτουσα αρ¬ 
χή· 

12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

13. Λοιπές πληροφορίες. 

14. Ημερομηνία αποστολής της προκήρυξης. 

15. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 


16. Μνεία κατά πόσον η σύμβαση καλύπτεται από τη 
συμφωνία. 

Ε. ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Όνομα και διεύθυνση της αναθέτουσας αρχής. 

2. Επιλεγείσα διαδικασία ανάθεσης. Στην περίπτωση 
της διαδικασίας με διαπραγμάτευση χωρίς να προηγηθεί 
δημοσίευση προκήρυξης διαγωνισμού, αιτιολόγηση της 
επιλογής αυτής. 

3. Ημερομηνία ανάθεσης της σύμβασης. 

4. Κριτήρια ανάθεσης της σύμβασης. 

5. Αριθμός προσφορών που υπεβλήθησαν. 

6. Όνομα και διεύθυνση του προμηθευτή ή των προμη¬ 
θευτών. 

7. Φύση και ποσότητα των ζητουμένων προϊόντων. Αριθ¬ 
μός αναφοράς ΚΤΠ. 

8. Τιμή ή κλίμακα τιμών (ελάχιστη/μέγιστη). 

9. Αξία της (των) προσφοράς(-ών) που έγινε(-αν) δε¬ 
κτή (-ές) ή η υψηλότερη και χαμηλότερη προσφορά που 
λήφθηκαν υπόψη κατά την ανάθεση της σύμβασης 

10. Ενδεχομένως, αξία και μέρος της σύμβασης που εν¬ 
δέχεται να ανατεθεί υπεργολαβικά σε τρίτους. 

11. Λοιπές πληροφορίες. 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδατων Ευρωπαϊκών Κοι¬ 
νοτήτων. 

13. Ημερομηνία αποστολής της παρούσας ανακοίνω¬ 
σης. 

14. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

ΠΑΡΑΡΤΗΜΑ III 
Επαγγελματικά Μητρώα 

Κάθε προμηθευτής που επιθυμεί να συμμετάσχει σε 
διαγωνισμό προμήθειας αγαθών μπορεί να κληθεί να απο¬ 
δείξει την εγγραφή του στο επαγγελματικό μητρώο υπό 
τους όρους που προβλέπονται στη νομοθεσία της χώρας, 
όπου είναι εγκατεστημένος και σύμφωνα με τις διακρί¬ 
σεις της παρ. 4 του άρθρου 14 του ΠΔ 370/1995 και του 
άρθρου 21 της κοινοτικής οδηγίας 93/36/ΕΟΚ. 

ΑΡΘΡΟ 39 

ΙΣΧΥΣ ΤΟΥ ΚΑΝΟΝΙΣΜΟΥ 

1. Η ισχύς του παρόντος αρχίζει απάτη δημοσίευσή του 
στην Εφημερίδα της Κυβερνήσεως. Ο παρών Κανονισμός 
καταλαμβάνει τις διαδικασίες, των οποίων η έναρξη είναι 
σύγχρονη ή μεταγενέστερη της θέσης του σε ισχύ, έστω 
και εάν αυτές συνιστούν επανάληψη προηγουμένων δια¬ 
δικασιών που ακυρώθηκαν ή ματαιώθηκαν για οποιονδή- 
ποτε λόγο. Διαδικασίες, οι οποίες κατά την θέση του πα¬ 
ρόντος σε ισχύ ήταν εκκρεμείς, καταλαμβάνονται μέχρι 
το πέρας τους από τις διατάξεις που ίσχυαν κατά την 
έναρξή τους. 

2. Ο παρών Κανονισμός να δημοσιευθεί στην Εφημερί¬ 
δα της Κυβερνήσεως. 

Αθήνα, 16 Νοεμβρίου 2000 
Το Δ.Σ. της Εταιρίας 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




